
I 

tem podajem javnosti tudi 11. del ^Kranjskega", to je 
zgodovinski opis središča Slovenskih dežel. Po določeni 
zasnovi opisovanja ^Slovenske zemlje" se obravnava vsaka 
slovenska pokrajina posebej, in po tej zasnovi sem tudi spisal 
teritorialno zgodovino Kranjskega, četudi bi se po mojem 
mnenju lažje in pregledneje dala spisati skupna zgodovina 
slovenskega naroda, ker so slovenske pokrajine malone v vseh 
dobah imele isto usodo. Po sedanji zasnovi se morajo večkrat 
ponavljati odstavki, o katerih se je že v prejšnjih delih govorilo 
in katere bode treba zopet omenjati v zgodovini Štajerskega in 
Koroškega. 

Za kranjsko zgodovino imamo mnogo virov, vendar jih je 
več treba uporabljati z neko previdnostjo, ker so zlasti starejši 
viri nejasni in se tudi večkrat ne ujemajo. Izmed rimskih in 
grških pisateljev imajo poročila, nanašajoča se na našo deželo: 
Strabo, Plinius, Eutropius, Pomponius, Herodianus, Justinus, 
Polybius, Dio Cassius, Livius, Appianus, Ptolomaeus, Zosiraus, 
TertuUian, Florus i. dr. Mnogo virov je raztresenih po raznih 
časopisih in knjigah. Naš deželni muzej Rudolfinum hrani še 
več neporabljenih rokopisov, ki bodo gotovo važni viri za 
spisovanje obširnejše zgodovine slovenskega naroda. 

V Ljubljani, meseca decembra 1902. 



Prof. Ff . Orožen. 



Slovstvo za I. del. 

Vojaško-zemljepistu zavod: Specijalni zemljevid Kranjskega (1: 75.000). 

Joh, W. Freiherr von Valvasor: Die Ehre des Herzogthums Krain. 

Fr, Graf Hohentoart: Beitr.'lge zur Naturgeschichte, Landwirtschaft und 

Topographie des Herzogthums Krain. (Laibach 1838). 
Fr. Graf Hohenivart: Auszug aus meinen Alpenreisen-Tagebiichern ijber die 

krainischen Hochgebirge. 
Hacguet: Oryctographia Garniolica oder physikalische Erdbeschreibung des 

Herzogthums Krain. (Laibach 1778). 
Jošief Erhen: Voj vodstvo Kranjsko v zemljepisnem, statist, in zgodov. spre- 
gledu. (Izdala in založila Matica Slov. 1866). 
Josip Ciperle: Kranjska dežela. (V Ljubljani 1899). 
Česky odbor SlovinskSho alpsMho dru^stva: Julsk^ Alpy. 
Zeitschrift des D, u. 6, Alpenvereins, Kugy: Die Julischen Al pen. 

» » » » , Hess: Die Steiner Alpen. 

Kocbek in Kos: Vodnik za Savinske planine. 
Joh, Frischauf: Die Sannthaler Alpen. 
Evg, Lah: Slovenske planine. (Letopis Slov. Matice). 
Heinrich Costa: Reiseerinnerungen aus Krain. 
Osterreich-Ungarn in Wort und Bild: Krain. 
I. Franke: Die Gewasser in Krain und ihre nutzbare Fauna. (Realschul- 

programm 1892). 
Wilhelm Putick: Die Ursachen der ljber8chwemmungen in den Kesselthalern 

von Innerkrain. (Wien 1888). 
Wilhelm Putick: Die Katavatrons im Kesselthale von Planina. (Wien 1889). 
Maijers Eeisehandbilcher : Die Ostalpen. 
Seidl: Das Klima von Krain. (Mitth. des Musealver. f. Krain). 
Alf ona Paulin: Kranjsko rastlinstvo in živalstvo (v rokopisu). 

JahrbUcher der Central-Anstalt fur Meteorologie und Erdmagnelismus. 
Statistisches Jahrbuch des k, k, Ackerbauministeriums 1900 : Die Bergwerks- 

betriebe Osterreichs. 
Osterr, Statistik: Die Ergebnisse der Viehzahlung. 
» » » » » Volkszžlhlung. 



Voss: Die Mineralien Krains. (Mitth. des Musealv. f. Krain). 

Nachrichten Uber Industrie, Handel und Verkehr. (Wien 1901). 

Letopis Slovenskih posojilnic. (Celje 1901). 

Letno poročilo Gospodarske zveze. (V rokopisu). 

Statistično poročilo obrtnijske in trg. zbornice v Ljubljani. 

Statistische Monatschrift. (Wien Alfr. Holder). 

Vorlaufige Ergebnisse der VolkszJlhlung. (Wien 1901, HOlder). 

Statistik der Unterrichtsanstalten. (Wien). 

Berufsstatistik. (Wien). 
Fr, Orožen: Ustavoznanstvo. (Ljubljana 1899). 
A, Svetek: Neposredni davki. (V rokopisu). 

Gatalogus cleri et beneficiorum dioecesis Labacensis 1900. 
Mnogo tvarine za kranjsko domoznanstvo se nahaja tudi po srednje- 
šolskih programih, raznih časopisih in letopisih, od katerih omenjamo »Pla- 
ninski Vestnik«, »Zvon«, »Dom in svet« in Matične letopise. 



Slovstvo za II. del. 

S, Rutar: Prazgodovinske in rimske izkopine po Slovenskem 1. 1889, 1. 1890. 

(Letopisa Slov. Matice 1890 in 1891). 
Iv, Šubic: Iz davnih dnij. (Koledar družbe sv, Mohorja 1896). 
Alfom MiHlner: Emona. Archaeologische Studien aus Krain. 1879. 

» » Argo. Zeitschrift fiir Landeskunde. 

A. v, Premerstein u, S. Butar: RSmische Strassen u. Befestigungen in Krain. 

(Wien 1899, Staatsdruckerei). 
Kari Deschmann: Ftihrer durch das krainische Landes-Museum Rudolfinum 

in Laibach. 
J. W. Fr, v. Valvasor : Die Ehre des Herzogthums Krain. 
Schonleben: Garniolia antiqua et nova. (Labaci 1681). 
Thalnitscher v, Thalberg : Epitome chronologica. (Labaci 1714). 
Anton Linhart: Versuch einer Geschichte von Krain und der ubrigen sdd- 

lichen Slaven. (Laibach 1788). 
Valentin Vodnik: Geschichte des Herzogthums Krain, des Gebietes von 

Triest und der Grafschaft G5rz. (Laibach 1809). 
Osterreich-Ungam in Wort und Bild: Krain. 
Avgust Dimitz: Geschichte Krains von der ^1 testen Zeit bis auf das Jahr 

1813. (II. Bande). 
August Dimitz : Kurzgefasste Geschichte Krains mit bes. Rtlcksicht auf Gultur- 

leben. (Laibach 1886, Bamberg). 
Dr. V. F. Klun: Archiv ftir die Landesgeschichte des Herzogthums Krain. 

» Diplomatarium Carniolicum. (Laibach 1855, Ig. v. Kleinmayer). 

Dr. Fr, Kos : Črtice o naši domovini pred prihodom Slovencev. (Letopis 

Slov. Mat. 1897). 
Janez Trdina : Zgodovina slovenskega naroda. (Slov. Matica 1866). , 



Ignac Orožen: Celjska kronika. (V Celji 1854^ 

Jo»ijj Stare: Občna zgodovina za slovensko ljudstvo. (Družba sv. Mohorja). 

Dr, Fr, Krones : Handbuch der Geschichte Osterreichs von der Rltesten bis 

zur neuesten Zeit. (Berlin 1876). 
Dr. Fr, Mayer : Geschichte Osterreichs mit besonderer RUcksicht auf Cultur- 

geschichte. (\Vien 1874). 
/. VrMvec: Die wohIl6bliche landesfdrstliche Hauptstadt Laibach. (Laibach 

1886). 
Parapat: Turški boji v 15. in 16. stoletju s posebnim ozirom na Slovence. 

(Letopis Slov. Matice 1871). 
Fr, Leveč: Die Einfalle der TUrken in Krain und Istrien. (Realschulprogramm). 
Wilh. Urbas: Das Napoleonische Illyrien. 
Jo8, Apih : Slovenci in 1848. leto. (Slov. Matica, 1888). 
Fr, Orožen: Ustavoznanstvo. (V Ljubljani, 1899). 
L Flis : Stavbinski slogi zlasti krščanski, njih razvoj in kratka zgodovina, 

z dodatkom o zidanji in popravljanji cerkva. (V Ljubljani, 1885). 
Ed, R, v, Strahl : Die Kunstzustande Krains in den vorigen Jahrhunderten. 

(Graz, 1884). 
Josip Čerin: Glasbena Matica. (V Ljubljani, 1897). 

Denkmaler der Tonkunst, IV. Band. (Wien 1899). 
Dr, Karol Glaser: Zgodovina slovenskega slovstva. (Slov. Matica). 

Mnogo spisov, tičočih se deželne zgodovine, imajo: Hormayrs Archiv, 
Mittheilungen des historischen Vereines fUr Krain, (Steiermark, Karnten), 
Iiiyrisches Blatt, Carniolia, Blatter aus Krain, Mittheilungen des Musealvereines 
fur Krain, Izvestja kranjskega muzealnega društva. Letopisi Slovenske Matice, 
Zvon, Dom in svet, srednješolski programi in razni časopisi. 

Prazgodovinska doba. 



najstarejših časih in dogodljajih Kranjske dežele imamo 
le malo virov. Najstarejši viri so po raznih krajih naše 
dežele šele v zadnjih desetletjih izkopano orožje, orodje, posode 
in dragotine, katere je mnogo stoletij krila zemlja. To so spo- 
meniki in ostanki iz pradavnih časov, ki nam pričajo o bivanju 
človeka v tej deželi in o njegovih šegah in navadah. Iz teh 
izkopin moremo sklepati na omiko tedanjega prebivalstva. 
Kranjsko se ponaša z mnogimi spomeniki iz onih časov, o katerih 
nam zgodovina še ničesar ne poroča. Lz te starodavne dobe, ki 
sega pač nad dva tisoč let pred našim časoslovjem nazaj, še 
nimamo nikakih pismenih poročil. Ta pred pisanimi viri ležeča 
dolga doba se imenuje prazgodovinska ali prehistorična 
doba. 

V prazgodovinski dobi je bilo na Ljubljanskem barju ali 
močvirju veliko jezero, ki se je razprostiralo južnozahodno od 
sedanje Ljubljane med odrasleki Golovca, Krima, Ljubljanskega 
vrha, Polhograjskih Dolomitov, Šišenskega hriba in Ljubljanskega 
grada in je gotovo merilo nad dva štirijaška miriametra. To 
jezero so polnile kraške ponikalnice, a ker pri Ljubljani še ni 
bil pretrgan rob ob jezero meječih gora, se ni moglo jezero 

odtakati. V neznani dobi je pozneje voda predrla jezern odtok, 
ovirajoči nizki gorski rob pri Ljubljani, in se odtakala v Savsko 
kotlino. Jezerska tla je potem pokrila debela šotna plast. 

Ob tem jezeru so bile najstarejše doslej znane človeške 
naselbine na Kranjskem. Ker ljudje v tedanji dobi še niso 
imeli pripravnega orožja in orodja, katero so si narejali iz 
kamenja ali kosti, da bi se ubranili sovražnikom in divjim 
zverem, so si postavljali na visokih stebrih ali koleh, katere 
so zabili v jezersko dno, blizu obrežja ali pa tudi sredi voda na 
plitvih mestih ubome lesene bajte in se s preprostimi eno- 
drevnimi čolni vozili na obrežje. Tako so nastale stavbe na 
koleh. V teh stavbah na koleh so bili tedanji prebivalci precej 
vami pred sovražniki in divjimi zvermi. Na Ljubljanskem barju 
odkrite stavbe so imele jako na gostem zabite kole; ljudstvo 
imenuje zato tam izkopane starine „mostišča", prebivalci tedanje 
dobe se pa imenujejo po teh mostiščih mostiščarji. 

Stavbe na koleh so najprvo odkrili sredi prejšnjega sto- 
letja v Švicarskih jezerih, potem na Irskem in v severni Italiji. 
Stavbe na koleh so pa tudi našli ob jezerih avstrijskih pla- 
ninskih dežel in na Ogrskem. Na Kranjskem so našli 
1. 1854. pri gradnji velikega borovniškega viadukta v Mazijevi 
opekamici kameneno kladivo iz serpentina kot prvi znak pra- 
zgodovinskih prebivalcev ob nekdanjem jezeru. Dve leti pozneje 
so našli pri kopanju jarka blizu Zablate pri Notranji Gorici v 
šotni plasti iz hrasta izdolben enodreven čoln in v bližini tri 
sekire iz jelenovega roga. Tudi šotarji so pri kopanju jarkov 
na barju večkrat zasledili čolne, lončene posode i. dr., kar priča 
o nekdanjih tamošnjih naselbinah. 

Leta 1875. je zasledil stavbe na koleh Martin Peruzzi 
blizu južnega konca Ljubljanskega barja ob okrajni cesti na 
grad Zonek blizu Studenca. Ko so kopali cestni jarek, našli so 
prve kole, kateri so stali z vrhnimi konci poldrugi meter pod 
cestnim robom in so bili zabiti v ilovnato močvirsko dno. Od- 
krili so nad 3500 kolov, kateri so bili že popolnoma strohneli 
in prepereli. Koli so bili hrastovi, brestovi, jesenovi, trepetliko vi, 
topolovi in jelševi in jako na gostem zabiti. Tu odkrite stavbe 
so obsegale več skupin človeških naselbin. Muzealni preparator 
Fr. Schulz je potem nadaljeval izkopanja. Kranjski deželni muzej 

Rudoliinam t Ljobljani ima jako bogate zbirke in redke najdbe 
iz prazgodovinske dobe, m sicer iz mostiške in keltske dobe, 
in tndi jako številne predmete iz nraske dobe Nepncakovane 
mostiSke najdbe na Ljabljanskem barja m od leta 1876. se 




vršeče odkritje predrimskih in rimskih grobov so tudi pospešile 
zgradbo novega mnzealnega poslopja, ker so bili tedanji ma- 
zejski prostori že mnogo pretesni. 

Med koli so odkrili veliko množino različnih odpadkov in 
ostankov orodja In jedil, iz katerih sklepamo, da je ta mostiška 

naselbina več stoletij in morebiti tudi nad tisoč let trajala. Med 
ostanki nahajamo raznovrstne reči in sicer poleg izdelkov člo- 
veške roke kamenje, iz drugih krajev sem spravljeno, les in 
oglje, živalske kosti in mnogo različnih rastlinskih plodov. 
Najdeno orožje pripada različnim dobam in sega nazaj do 
mlajše kamenene dobe, katere značilni znak je likano kame- 
neno orodje; kovinskega orodja še niso poznali. Tej dobi sledi 
bakrena doba in za njo bronasta doba. Najčešče pa 
je orodje in orožje izdelano iz živalskih kosti in pripada vsem 
tem koltomim dobam. 

Mostiščarji so se največ pečali z ribarstvom, lovom 
in živinorejo. Pri ribarstvu so uporabljali mreže, izdelane z 
močnimi iglami iz jelenovega roga, ki so bile obtežene z mno- 
gimi lončenimi uteži ; roparske ribe, kakor n. pr. ščuko in sulca, 
so pa lovili s trnki, katere so 'delali iz jelenovega roga in so 
imeli obliko ribic. Ljubljansko jezero je bilo jako bogato raznih 
rib, kakor n. pr. somov, ščuk, sulcev, krapov in drugih. Našlo 
se je jako mnogo ribjih kosti, ki to svedočijo. 

Tudi lov je donašal mostiščarjem obilo dobička. Našli so 
jako mnogo kosti jelena, srne, kozoroga, losa in šotnega prašiča, 
velikansko ohrodje pravola in tura in tudi bobrove kosti. Našli 
so tudi pasti za bobrovo lov. Naštete živali so povečem po- 
polnoma izmrle, nekaterih pa ni več v naših deželah in žive 
daleč od nas. Tudi drugod na Kranjskem še dobimo sledove 
nekdanjih prazgodovinskih orjaških živali. Pri Starem trgu blizu 
Loža je sloveča Križna jama, v kateri so še dobro ohranjeni 
okostnjaki medveda brlogarja. Tudi v neki votlini na Mokrici 
v Kamniških planinah so zasledili več kosti in tudi popolnih 
okostnjakov tega velikana. Ptičjih ostankov pa se je malo 
našlo na Ljubljanskem barju. 

Veliko število najdenih živalskih kosti svedoči, da so se 
prazgodovinski prebivalci tudi pečali z živinorejo, zlasti z 
ovčarstvom, a imeli so tudi koze, šotno kravo in šotnega pra- 
šiča. Zasledili so ostanke dvojnih pasjih pasem. Za kameneno 
dobo je značilen mali pes šakalove pasme; iz poznejše dobe 
pa je večji pes, potomec indiškega volka. O konju pa doslej 
ni sledu. 

S poljedelstvom se pa niso pečali mostiščarji, vsaj doslej 
še nimamo najdeb, ki bi pričale za poljedelstvo. Zasledili so 
mnogo lešnikov, drenulj, medvedovih hrušek in malin, ki so bile 
mostiščarjem priljubljena jed. Mnogo je bilo povodnega oreha 
ali raška, katerega sedaj ni več na Kranjskem. Bašek ima 
mnogo moke v sebi in je surov in kuhan užiten ter je nado- 
mestoval tedanjim prebivalcem neznano žito. Oblačili so se 
mostiščarji v živalske kože. 

V prvi dobi so orodje in orožje izdelovali iz kamena in 
živalskih kosti. Eamenenega orodja in orožja se je malo 
našlo in sicer le nekaj sekir, kladiv, dlet, nožev, sulic in žag. 
Male nože in sekirice so izdelovali iz nefrita in zelenjaka, torej 
iz tujega kamena, katerega ni blizu najti, bruse iz peščenca, 
sulice pa iz kresilnika. Zraven kamenenega orodja so tudi za- 
sledili bruse, oslice in kamene za mlenje. Največ orodja je iz 
jelenove kosti in sicer razne sekire, kladiva, bodala, igle in 
šivanke. Iz zoba divjega prašiča so bili tudi noži narejeni. 
Tudi so precej spretno delali rožene gumbe, razna motovila, 
obešala za obleko in druge potrebščine. Ženskam so služili kot 
lišp prevrtani zobje medvedovi, merjaščevi in zajčevi. 

Napredek kaže podelovanje kovin in sicer iz čistega 
bakra in iz brona, to je zlitina bakra in kositra. Najmanj 
so zasledili bronastih izdelkov. Ostanki glinastih modlov sve- 
dočijo, da so mostiščarji doma lili navadno orodje, kakor na 
primer kladiva in sekire; ličnejše predmete so pa kupovali od 
potujočih trgovcev iz Italije in sicer najbrže od Etruščanov, a 
tudi od potujočih Feničanov. 

Jako razvito je bilo lončarstvo. Lončeno blago so 
izdelovali s prosto roko, a prav lično, in so mu brez lončarskih 
krogov in stružnic dali lepo okroglo obliko. Našlo se je mnogo 
lepo izdelanih tankih skledic in loncev, ki imajo drugo obliko 
nego sedaj navadni. Nekateri imajo pripravne ročke, drugi so 
pa imeli ob robu luknjice za vrvice, s katerimi so obešali posodo. 
Na mnogih posodah se nahajajo lepi okraski, ki so z iglo vre- 
zani. Izdelovali so lončene lijake in žlice, s katerimi so lili 
bronaste predmete, a tudi raznovrstne igrače so zgotavljali. 

Izdelovali so tudi leseno orodje, katerega se je tudi 
nekaj zasledilo. Našla se je lesena skleda, žlica iz tisinega 

lesa, neka past, otročji čolniček i. dr. Odkril se je tudi precej 
velik čoln, ki je bil izdelan iz enega debla, a je na zraku 
razpadel v jako mnogo kosov. 

O končni usodi stavb na koleh nimamo poročil, pač pa 
sklepamo iz dejstva, ker se ni našlo nobeno pogorišče, da so 
mostiščarji zapustili svoja selišča v dobi, ko je jezero predrlo 
gorski rob pri Ljubljani in se je potem odtekalo, upadlo in se 
zmerom bolj zablatilo. Na mestu nekdanjega jezera je nastalo 
močvirje, in stavbe na koleh so bile malone po kopnem pristopne. 
Ribarstvo je skoraj popolnoma nehalo, in to je bržkone na- 
potilo mostiščarje, da so se začeli izseljevati. Nekdanje jezero 
se je vedno bolj zablatilo, in ko je voda popolnoma izginila, 
so začeli rasti mahovi. Mostišča so prišla vedno niže pod 
površje, in delala se je šota po nekdanjem jezeru. Mogoče je tudi, 
da so mostiščarji zapustili svoja selišča šele ob prvem prodiranju 
Rimljanov, ki so zgradili prvo cesto črez nekdanje jezero. 

Neko zgodovinsko jedro o kranjski pradobi nahajamo v 
grški piiavljici o Argonavtih, katere je vodil Jazon, sin 
tesalskega kralja, v solnčno Kolhido ob vzhodni obali Črnega 
morja, da se tam poiaste zlatega runa. Nazaj so se vozili po 
Istru (Dunavu), Savi in Ljubljanici, ob kateri je baje Jazon 
ustanovil mesto Emono (sedanjo Ljubljano), do sedanje Vrh- 
nike. Odtod so nesli ladjo Argo do morja in zopet brodili po 
Jadranskem in Jonskem morju domov. Iz te pravljice sklepamo, 
da so bile že y davnih časih kupčijske zveze med skrajnim 
evropskim vzhodom in zahodom in da je pri tem bilo Kranjsko 
važna postojanka vsled svoje ugodne zemljepisne lege in 
plovnih rek. 

V hallstattski dobi so začeli na Kranjskem izdelovati 
železo. Ta doba se imenuje po gorenjeavstrijskem Hallstattu, 
kjer so odkrili nad 1000 prazgodovinskih grobov in našli nad 
6000 izkopinskih reči. V tej dobi so železne sulice, sekire in 
noži izpodrinili bronasto orožje; bronaste so pa še dragotine 
in posode, katere so prav lepo izdelane. Poleg teh bronastih 
izdelkov se pa najdejo tudi železne imitacije, ki so pa močno 
zarjavele. V kranjskem deželnem muzeju je jako bogata zbirka 
kovinskih reči iz te dobe. 



prazgodovinska doba. 



Kranjsko je failo že v tej dobi po rodovitih krajih dobro 
naseljeno. Od keltskih rodov so stanovali na Kranjskem Kami 




lorinske 
izkopan 



osode, orodje, orožje in maliki, 
na Ljubljanskem barju. 



in TavriSčani. Zadnji so prišli iz sosednjih planinskih dežel ter 
se razširili po Kranjskem do italijanske meje. Glavno skladišče 

za brodarstvo po Ljubljanici in Savi je bil baje tavriščanski 
Nanportus pri Vrhniki. Že tedaj so kopali železno rado na 
Kranjskem, in sledove za izdelovanje železnine nahajamo na 
Ajdovskem gradcu nad Bitnem, v Lepencah in na Budnem 
polju v Bohinju, severno od Bleda ob vznožju planine Belščice, 
in blizu Črnomlja. V Ajdovski jami na Škotskem hribu pri 
Moravčah in v Pecarjevem grabnu pri Mokronogu so pa bržkone 
že tedaj izkopavali svinčenec. 

Po hribovitem svetu stanujoči prebivalci so se najrajši 
naselili na gorah in gričih po takozvanih gradiščih, katera 
so utrjevali z nasipi, jarki in ozidjem proti sovražnim napadom. 
V gradiščih so tudi opravljali bogoslužje. Omenjenih gradišč je 
bilo mnogo na Kranjskem. Taka gradišča so bila pri Vipavi in 
na Pivški planoti, pri Šmihelu blizu Hrenovic, pri Slavinah in 
Slavini, v Reškem gričevju, pri Zemonu blizu Ilirske Bistrice, 
na Tržišču pri Cerkniškem jezeru, na Križni gori in na Gradčku 
ob južnovzhodnem koncu Loške doline. Nadalje so bila gradišča 
ob robu Bloške planote, na Sloki gori nad Škocijanom, v Gradišču 
nad Robom, na Ilovi gori. Veliki Koren pri Valični vasi, nad Koriti 
in na Adamovem vrhu pri Dvoru. Gradišče Mladovina pri Cesti 
nad Krškim spada med najstarejša na Kranjskem in sega od dobe 
mostišč do konca rimske dobe. Še v nobenem drugem kranjskem 
gradišču se niso našli predmeti iz tako stare dobe in sicer tolkači 
iz jelenovega roga in sveže okrašene lončene črepinje, ki so enake 
onim iz Ljubljanskega barja. Zasledili so tudi meč iz dobe 
mostišč, bronaste ostroge, ostanke rimskih kopeli in druge 
predmete. Veliko gradišče je tudi bilo na 220 m visokem griču 
nad Podzemljem. Gradišča so se tudi nahajala na Šmarjetni 
gori nad Kranjem, nad Št. Vidom pri Ljubljani, na raznih vi- 
šinah nad Savsko dolino in tudi drugod po Kranjskem. Med 
ozidjem je črna prst večkrat nekaj metrov globoko zmešana z 
ogljem, črepinjami, živalskimi kostmi in drugimi odpadki, nad 
kadunjami („martele^) pa so stale lesene bajte gradiščanskih 
prebivalcev. 

V bližini gradišč so takozvane gomile, kjer so branitelji 
gradišč pokopani. Take gomile se nahajajo posamez, ali pa v 
manjših in večjih skupinah in so razne velikosti. Ko so prišli 
Rimljani na Kranjsko, so občudovali velikanske gomile pri 



Prazgodovinska doba. 



velikem gradišča Novem svetu pri Viru blizu 
Zatieine in imenovali svojo bližnjo postajo „ad acervos" ali 
„Acervone" (pri gričih). Narodna pripovedka pravi, da je 
tam nekdaj stalo veliko mesto. Na mestu cerkve, „na gradišču^S 
je bil baje velik grad, katerega je z mestom vred razdejal knez 
Artulja. Vsa okolica je zelo zanimiva po svojih imenih, pripo- 
vedkah in izkopinah. Mnogo gomil je na Bovišču pri Studencu 
v Krškem okraju, pri Dobravi sevemovzhodno od Žužemberka, 
na Adamovem vrhu pri Dvoru in na Grmu pri Podzemlju. V 
mnogih gomilah so le posamezne osebe pokopane, v nekaterih 
večjih so pa bili rodbinski grobovi. Na Vinjem Vrhu pri Škocijanu 
so našli glavarja s konjem pokopanega, na Adamovem vrhu 
sta bila tikoma groba dveh vojakov, od katerih je bil eden 
sežgan, in pri Podzemlju je bilo v dveh velikih gomilah več 
stotin mrličev pokopanih, od nekaterih pa je bil pepel v žarah. 

Največ predmetov iz hallstattske dobe se je našlo na Tržišču 
pri Cerknici, na Magdalenski gori pri Šmarijah, v gomilah pri Št. 
Marjeti, Slepšku in Ostrožniku v Mokronoškem okraju. Zlasti 
pa slovi velikansko grobišče pri Vačah, severno od Litije. 
Po narodni pripovedki je baje na mestu grobišča nekdaj bilo 
veliko mesto. Nad vasjo Klenikom se nahajajoče grobišče je 
največje na Kranjskem. Izkopali so nad 1000 grobov, in v 
deželnem muzeju je cela vrsta velikanskih žar, v katerih so 
ležale skledice in posode. Največ izkopin iz te dobe imajo deželni 
muzej, dunajski dvomi muzej in knez Ernest Windischgratz. 
Zasledili so mnogo bronastih predmetov, ki nalikujejo ponajveč 
onim v Hallstattu najdenim, a tudi železne sulice, kopja, bodala, 
dleta, nožičke in druge predmete; manjka pa za to dobo zna- 
čilnih kratkih mečev, katerih so na Kranjskem le enega zasledili 
v neki gomili na Grmu. Našlo se je več bronastih čelad, ki so 
v drugih deželah jako redke. 

Pravi kras našega muzeja pa je v grobišču pri Vačah 
najdena jako umetno izdelana dragocena „situla'S to je 
posoda iz srebrne pločevine, na kateri so upodobljeni ljudje 
in živali, pravi umotvor stare etruščanske kovinske tehnike. 
Knez E. Windischgr3.tz hrani lepo zaponko za pas, na 
kateri se borita dva jezdeca in nekaj drugih oseb. Razno- 
vrstne oblike imajo igle (fibule), od katerih je znana sloka 

igla, ki se je doslej le na Kranjskem naŠIa in se zato 
nazivlje ^vaška ali kranjska fibula^. Pasi iz brona ali železne 
ploščevine so ali gladki ali pa imajo okraske. V grobovih boga- 
tinov so tudi naSli zapestnice in druge dragotine. Lasnice in 
prstani so precej enolični, a razne oblike imajo uhani. Ženske 
so imele kot ovratno lepotičje bisere iz jantarja in iz enobojnega 
ali mnogobojnega stekla. Z jantarjem so najbrže tržili po naših 
krajih Veneti, s steklom pa Feničani. Zlata se je malo našlo. 
Moški so nosili bronaste ovratnike. Ženske so imele lepe bro- 
naste iglenice, lončena vretena in uteže za statve. Poleg že 
naštetih predmetov se je še našlo več drugih bronastih posod 
in orodja. Kakor pri stavbah na kol6h nahajamo tudi v tej 
dobi lončene otroške igrače. Hallstattska doba se končuje s 
petim stoletjem pred Kristom. 

Latenska doba je bila neposredno pred rimsko dobo, 
in ž njo se končuje kranjska prazgodovinska doba. Ta doba se 
imenuje po plitvini La Tene v Neuchatelskem (NOšatžl) jezeru 
v Švici, kjer so izkopali mnogo za to dobo značilnih predmetov. 
V tej dobi je dobilo železo popolno veljavo za narodovo življenje. 

Izdelovanje železa je v primeri s prejšnjo dobo bolj do- 
vršeno. Značilni za to dobo so železni meči z dolgimi, ravnimi 
ostrinami in dolgim ročajem. Po rimskih pisateljih opisani upog- 
ljivi, dolgi galski meči, katere so Galci (Kelti) nosili na verigah, 
so popolnoma slični kranjskim mečem iz te dobe. Bolje izdelane 
so tudi sulice in bolj dovršene sekire. Od dragotin je značilna 
latenska fibula, drugo obliko imajo tudi zapestnice, in pasi so 
sestavljeni iz verižic in obročkov. Očividna je sličnost na 
Kranjskem najdenih predmetov iz te dobe s predmeti, katere 
so zasledili po nekdanjih bivališčih Galcev v zahodni Švici, v 
Franciji in Italiji. Na Kranjskem najdeni predmeti svedočijo, 
da so Galci iz severne Italije skozi Kranjsko potovali v 
Panonijo in Macedonijo in bržkone dalje časa na Kranjskem 
bivali. 

Najvažnejša grobišča iz te dobe so nad Slepškom pri Mo- 
kronogu, v Žužemberškem okraju pri Valični vasi, na Ostrožniku 
pri Mokronogu in na Grmu pri Metliki. Na Slepšku so ležale 
za cerkvico sv. Križa v cilindričnih, v dolomitno skalo vsekanih 
luknjah na tleh sežgane človeške kosti, zasute z drobnim 

peskom, v katerem so bili povečem pokvarjeni železni in 
bronasti predmeti. Nekaj latenskih predmetov so tndi zasledili 
na Planini v Vipavski dolini v Šmihelu pn Postojini na Ulaki 
pri Starem trgu v Loški dolim m na Grmu pn Podzemlju 




Iz te dobe je na Kranjskem prvi galski srebrni denar, 
ki je posnet po tetradrabmah macedonskega kralja Filipa II. 
Na sprednji strani se nabaja gostolasna človeška glava in 

biserni šapelj, na zadnji strani pa konj ali jezdec. Včasih je 
na denarja tndi ime ^Adnamat.'' Taki denarji so se našli v 
Šmihelu, pri Vrhniki in v Zatiškem okraja. Lončene posode z 
ročaji so bolj preprosto s prosto roko izdelane. 

Prazgodovinske in rimske izkopine svedočijo, da je v 
prazgodovinski in rimski dobi po naših deželah vedno eno in 
isto prvotno prebivalstvo bivalo, ki je vse knltome 
premembe preživelo, pa se vendar ni maknilo od svojih stano- 
vališč in grobišč. To ljudstvo je bilo sicer večkrat podjarmljeno, 
in naselili so se zmagovalni narodje po naših deželah, ali 
temeljna množica Ijadstva je ostala vedno tista. To prvotno 
ljudstvo je sicer menjavalo običaje, stanovanje in orožje, ali v 
verskih in narodnih nazorih se je le malo izpreminjalo. Bazko- 
pavanja tudi dokazujejo, da je bilo Kranjsko že več kakor 
tisoč let pred Kr. tako gosto naseljeno kot dandanašnji. Selišča 
so bila sicer redkejša, obsežnejša nego naše sedanje vasi. Celo 
v krajih, ki so sedaj grecej oddaljeni od glavnih občil, našli 
so se spominki prazgodovinskega prebivalstva. 

Prvotni prebivalci kranjski so bili po poročila grškega 
zgodopisca Herodota Dirci, h katerim prištevamo Istrane, Li- 
bumijane in Japode, ki so prebivali po Notranjskem in večjem 
delu Dolenjskega. Ilirci se se najprej pečali z lovom, pozneje 
pa na višji stopinji omike so se poprijeli poljedelstva in tudi 
rudarstva. Izmed ilirskih mest se omenja leseno in z zidovjem 
obdano mesto Metullum blizu vasi „Metlje" pri Ložu in Terpo 
(zahodno od Loža) blizu vasi Trpča v deželi Japodov, ki so 
bivali med kranjskim Snežnikom in reko Zermanjo. 

Okoli leta 388. pred Kr. so pa Galci ali Kelti zapustili 
preobljudeno Galijo ter se prerili med ilirske narode. Od galskih 
narodov nahajamo na Kranjskem Tavriščane, ki so ustanovili 
Emono in Navport; ob morski obali, ob Tulmentu in Soči do 
savskih izvirov Kame, ki so ustanovili Tergeste (Trst); ob 
Savi in Krki s središčem Neviodunom (pri Krškem) pa 
Latobike. Kelti so ustanovili noriško kraljevino v Vzhodnih 
Alpah ter se tu pečali s poljedelstvom in rudarstvom, kar 
nam potrjujejo razne najdbe in zapuščeni rudniki. Kelti so 
tudi tržili s severnimi in južnimi deželami in so jim prodajali 

sužnike, živino, kože, smolo, borovino, med, vosek in železo; 
v zameno so pa dobili vino, lepotino in druge predmete. S 
severa so prevažali jantar skozi Kranjsko v Italijo in Grško. 
Dobre ceste po planinskih deželah in na Krasu so pospeševale 
promet; tako n. pr. je držalo dvoje dobrih cest črez sedanjo 
Cerknico in Hrušico do keltskega pristanišča Navporta na 
mestu sedanje Vrhnike. Če tudi nimamo keltskih pismenih 
spomenikov iz te dobe, nas vendar še spominjajo keltskega 
izvora nekatera imena gora in voda, kakor n. pr. Alpe in Sava. 

Rimska doba. 

s prihodom Rimljanov v našo deželo se začenja šele 
zgodovinska doba za Kranjsko. Kame je leta 173. pred Ki-, ob 
Timavu premagal rimski poveljnik Apij Pulcher (Appius Pulcher), 
ki je tudi porazil istrskega kralja Epulona (Aepulo) in potem 
zahteval talce od vseh sosednjih narodov. Kami, Istrani in Japodi 
so bili potem nekoliko časa prijatelji in zavezniki Rimljanov. 
Pozneje so jih pa zatirali rimski oblastniki, zlasti pa K. Kasij 
(C. Cassius). Zatorej pošljejo poslance v Rim, da se pritožijo zaradi 
tega krivičnega ravnanja. Rimski senat bogato obdari poslance 
in pošlje legate, da odpomorejo pritožbam. Ker se pa krivice 
ponavljajo, se zopet uprejo. Rimljani so se jih le težko branili, 
ker so se tačas na jugu bojevali, da podjarmijo Macedonijo 
in Dalmacijo. Šele leta 128. pred Kr. je rimski konzul Emilij 
Skaver (Aemilius Scaurus) pribojeval Rimljanom južno od Alp 
ležečo deželo, in tako je prišla Vipavska dolina in sosednja 
kraška pokrajina pod rimsko oblast. 

Leta 58. je dobil Julij Cezar namestništvo v tostranski 
ali cisalpinski Galiji in ž njo tudi upravo Kranjskega. Cezar 
je prišel 1. 67. pred Kr. v naše kraje, in po njem se imenuje 
del Južnih Apneniških Alp „ Julijske Alpe". Navali Japodov 
proti rimskima mestoma Tergestu (Trst) in Akvileji (Oglej) 
in hrepenenje, „da spoznava te kraje in narode", privedlo ga 
je k nam. Nameraval je prodirati skozi Kranjsko proti Dunavu, 
a njegove vojne v Galiji in zoper germanske razrode, domača 
vojna in nje posledice in končno prezgodnja silovita smrt so 
preprečile te namene. 

Po Cezarjevi smrti (1. 44. pred Kr.) so se vzdignili po 
Alpah bivajoči narodje zoper rimsko oblast, a njegov posinjence 
Oktavian je sam vodil rimske legije zoper uporne Japode in 
Latobike in se polastil utrjenih gradišč ob gorenji Pivki. Pro- 
diral je potem v Loško dolino po cesti, ki je držala skozi 
gozdove ob Kranjskem Snežniku (mons Albius), in je dolgo 
oblegal japodsko mesto Metullum na griču Ulaki pri Starem 
trgu. To mesto je branilo proti Rimljanom 3000 junakov, 
ki so dolgo odbijali vse rimske navale. Oktavian je bil 
pri obleganju dvakrat ranjen, a končno so hrabri branitelji 
podlegli rimski premoči. Japodi so mesto zažgali in umrli s 
svojci v gorečem mestu. Mesto Terpo so Rimljani že prej 
podjarmili. Oktavian je na to podjarmil ob Krki bivajoče 
Latobike in se končno polastil ob ustju Kolpe ležečega mesta 
Segeste, kjer se je potem ustanovilo rimsko mesto Siscia. S 
tem je bila končana vojna. Rimska pesnika Vergilij in Horacij 
slavita Oktaviana, ker se je polastil noriških gradišč in vrhov. 

Leta 33. pred Kr. je bila vsa Ilirija v rimski oblasti, a 
podjarmljeni prebivalci so še dvakrat, in sicer L 16. pred Kr. 
in 6 — 9. po Kr., skušali otresti rimski jarem. Leta 6. po Kr. so 
se uprli Panonci in Dalmati, katere sta vodila Bato in Pines. 
Prebivalci sedanje Kranjske so se pridružili upornikom, katerih 
je 80.000 mož prodiralo v Italijo. Cesar Oktavian Avgust je 
poslal zoper upornike svoja pastorka Tiberija in Druza. Bato 
se je vdal, Pines pa je bil ujet. Rimljani so z grozovito silo 
zatrli upor in razširili rimsko oblast do Dunava, ki je postal 
mejni veletok rimskega cesarstva v letu Avgastove smrti 
(14. po Kr.). Po panonski vojni je Klavdij Druz premagal 
Noričane, Kame in Tavriščane, ki so večkrat napadali Akvilejo. 

Od tedaj je vladal mir po naših deželah približno 200 let. 
Rimljani so ta čas uporabili za uredbo novopridobljenih dežel 
in najprvo ustanovili več vojaških naselbin, in tem so šele sle- 
dile meščanske naselbine. Najvažnejša naselbina je bila Emona 
na mestu sedanje Ljubljane in sicer ob križišču cest, ki so od 
Dunava in iz Jutrovih dežel držale v Italijo. Vsled te lege je 
imela Emona velik strategičen pomen. Že v času panonsko- 
dalmatinske vojne (6 — 9 po Kr.) je bila utrjena Emona, v kateri 
so Rimljani talnike podjarmljenih narodov zapirali. Še bolj so 

utrdili Emono 1. 14. po Kr., ko se je ustanovila „colonia Julia 
Emona". Ustanovitev meščanske naselbine je že bila določena 
za cesarja Avgusta, a dovršena za cesarja Tiberija med L 14 in 
18. po Ki-. Ob Avgustovi smrti so imele tri panonske legije 
svoje poletno taborišče ne daleč od Navporta, in večji oddelki 
teh vojakov so se uporabljali pri zgradbah v Emoni in zunaj 
mesta. 

„Na mirju" so ostanki razvaljenega zida rimskega tabora, 
ki je bil približno 420 m širok in 510 m dolg in je zavzemal 
2142 Aa. Civilno mesto se je razprostiralo ob obeh bregovih 
Ljubljanice in se je naslanjalo na utrjeni Grad. Druga utrdba 
je bila Podturnom. Našli so se ostanki vodovoda, mozaična tla, 
razvaljeno zidovje s slikanimi stropi, kopeli, poškodovani kipi 
i. dr. K mestnemu okrožju je tudi spadalo Ljubljansko barje 
do Vrhnike in Iga in okolica do izliva Ljubljanice v Savo. 

Od Emone je držala cesta v južnozahodni smeri, približno 
ob sedanji Tržaški cesti v Navport pri Vrhniki, ki je bil 
tudi za Rimljanov važna postojanka za promet z Italijo. Staro 
gradišče za Navport na Hribu pri Vrhniki je bilo jako važno 
in je varovalo prehod v Tergeste in Akvilejo. Od tega gradišča 
pelje rimska cesta južno proti preseki med Ljubljanskim in 
Cesarskim vrhom in se vzpenja skozi Raskovec. Tu je pre- 
sekal cesto deloma še nekoliko ohranjeni, 10 A:m dolgi rimski zid, 
pri narodu „Ajdovski zid" imenovan, ki začenja nad Vrdom 
in drži črez železnico in staro državno cesto proti Zaplani in 
je imel pročelje proti Navportu ter bil na več mestih zavarovan 
z utrjenimi stolpi. 

Južnozahodno od Navporta je držala cesta skozi Longa- 
ticum (Logatec) in ad Pyrum in Alpe Julia (Hrušica) v 
Akvilejo. Na progi Emona-Celeia so bile na Kranjskem 
glavne postaje: Savio fluvio (Črnuče), ad Quarto decimum 
(pri Mengišu), ad Publicanos (Lukovica) in Atf ans (Trojane). 

Velike važnosti je tudi bila cesta iz Emone v Siscijo 
(Sisek). Ta cesta je držala skozi ,,porta principalis dextra" 
črez Ljubljanico in sedanji Gruberjev prekop, ob Golovcu mimo 
Rudnika, Lanišča, Šmarij, Male Stare vasi, Spodnjega Brezovega, 
blizu Višnje gore v rimsko postojanko Acervone, ki j'e bila 
zahodno od Stranske vasi. Odtod je peljala rimska cesta ob 

levi strani sedanje Dolenjske železnice do Trebnjega, kjer je 
bila utrjena postaja Praetorium Latobicorum z vojaško 
posadko. Mnogotere starinske izkopine pa svedočijo, da je tam 
tudi bila neutrjena nevojaška naselbina. Od Trebnjega je držala 
cesta črez Poljane in Št. Jur, pod Hmeljnikom in blizu Gorenjega 
Kamenja črez Kapiteljski marof pri Novem mestu in potem proti 
severovzhodu v Crucium pri Jelšah zahodno od Št. Petra. 

Nadalje je šla cesta v severnovzhodni smeri črez Grič, 
Gorenje Kronovo, Belo cerkev, Drago, črez potoke Mlako, Baduljo 
in Bačno, skozi Krakovščino in Veliko vas v Drnovo (južno od 
Krškega), kjer je bil rimski Neviodunum. To mesto je bilo 
važno križišče ceste iz Emone v Siscijo s stranskima cestama, 
od katerih je ena držala v Krško dolino, druga pa v Celje 
(Celeia). Od Dmovega je držala rimska cesta, ob kateri se je 
našlo mnogo grobov, črez Brege, Vihre, Skopice, Krško vas do 
Krke. Ob stočju Krke in Save je najbrže bil rimski Muni- 
cipium Latobicorum. Cesta je peljala dalje mimo Čateža, 
Dolenje Ribnice in Obrežja do Bregane ob hrvaški meji in 
naprej na Hrvaško. Pri Prilipu pa je bila bržkone postaja 
Bomula. 

Bazen naštetih glavnih rimskih cest so bile na Kranjskem 
še stranske ceste, katere so uporabljali do 19. stoletja. Važnejše 
so bile: Longaticum (Logatec) — Planina — Postojina — 
Unec — Planina nad Vipavo — C astra (Ajdovščina); Emona 

— Golo — Selo — Metlje — Stari trg pri Ložu — gradišča 
v Pivški dolini — Tergeste (Trst); Ad malum — gradišča 
pri Knežaku in Zagorju — Parje; Nauportus — Laze — 
Rakitna — Lugeon (Cerkniško jezero); Lugeon — Prezid 

— Colapis (Kolpa). 

Pri Zagorju in Savi so še ob desnem savskem bregu 
sledovi nekdanje vlačilne steze, po kateri so do otvoritve Južne 
železnice vlačili ladje po Savi proti Zalogu. Da so to vlačilno 
stezo uporabljali tudi že Rimljani, pričajo sevemozahodno od 
Krškega pri Pijavškem najdeni miljniki, na katerih so z imeni 
navedeni cesarji: Maximius (238 po Kr.), Trebonianus Gallus 
(252), Constantius Chlorus in Maximinus Daza (306). Pri Radečah 
je bil most črez Savo. 

Usoda naše dežele je bila pod rimsko oblastjo odvisna od 
usode rimske države, in ko je začela ta propadati, so prišle 
tudi za Kranjsko velike nadloge. Pred Emono so se uprle 
1. 14. po Kr. rimski oblasti VIII., IX. in XV. legija, skupaj 
približno 18.000 mož. Vzrok temu uporu ob začetku vlade 
cesarja Tiberija je bila premajhna mezda in strogo in naporno 
življenje rimskih vojakov, ki so morali gore pogozdovati, moč- 
virja osuševati, mostove in ceste pri Navportu delati. Druz 
je prišel z oddelkom pretoriancev, da bi ukrotil upornike, a 
se jih je komaj rešil. Tu je preplašil upornike nepriča- 
kovan lunin mrk, a tudi zgodnja huda zima in druge vre- 
menske nezgode so vplivale na uporne legije, da so se zopet 
vdale. Rimljani so že leta 20. premestili IX. legijo v Afriko, 
Vin. pa 1. 47. v Mezijo. V naši deželi je torej le še ostala 
XV. legija, ApoUinaris imenovana. 

Za vlade cesarja Nerona je zapustila Emono XV. rimska 
legija in odšla v Jutrovo deželo. Po Neronovi smrti so bili od 
vojakov oklicani kot cesarji Galba v Hispaniji, Oton (Otho) v 
Rimu in Vitelij v Germaniji. Rimske legije, nastanjene po naših 
deželah, so se izrekle za Otona in po njegovi smrti za Flavija 
Vespazijana, pod katerim je vladal mir po Kranjskem. Iz 
partske vojne se vračajoča zmagonosna rimska vojska je L 168. 
zatrosila kugo po Iliriji. Istodobno so Markomani in Kvadi 
črez Dunav pridrli do italijanskih mej in oblegali Akvilejo. 
Mark Avrelij in Ver sta jih sicer večkrat premagala, a v 
veliki bitki so bili Rimljani premagani. Sedaj se uprejo zoper 
rimsko oblast vsi narodi od ilirskih mej do Galije, a končno 
jih užuga cesar Mark Avrelij. Za cesarja Avrelijana so bili 
premagani skozi Norik v Italijo prodirajoči Markomani, Poleg 
Markomanov so tudi Gotje večkrat plenili po naših deželah. 

Prebivalci mesta Emone so bili vedno zvesti pravim 
rimskim vladarjem, in nekateri teh so imeli v Emoni spomenike, 
kakor n. pr. Lucij Ver, Mark Avrelij, Septimij Sever in 
Konstantin Veliki. Upirali so se pa Emonci samosilnikom in 
zbežali iz mesta in ga zažgali, ko se mu je bližal leta 238. 
samosilnik Maximin Tračan , ki se je napotil proti Rimu in je 
bil od svojih vojakov pri Akvileji ubit. Veliko slavlje se je 
praznovalo v Emoni, ko je premagal Konstantin Veliki svoje 

2 

sovladarje in postal rimski samovladar. Njegov nasprotnik Licinij 
je prej dal podreti Konstantinove kipe v Emoni. Cesar Valen- 
tinian I. je prišel 1. 364. v slovesnem sprevodu v Emono, kjer 
se je mudil nekaj dni, in leta 388. je osvobodil Emono cesar 
Teodozij, ko je bil premagal pri Sisciji proticesarja Maksima. 
Rimski pisatelj Pakat pripoveduje o pripravah in slovesnem 
sprejemu cesarja Teodozija v Emoni, kako so vsi stanovi, 
krščanski ško^e in poganski duhovniki tekmovali, da bi bil 
sprejem čim sijajnejši. Leta 394. je Teodozij zopet potoval 
skozi Emono v vojni zoper proticesarja Evgenija, katerega je 
bil premagal ob reki Frigidu (Hubel pri Vipavi). Leta 408. se 
je zahodnogotski kralj Alarih utaboril pri Emoni in se odtod 
napotil v Italijo. To je zadnja zgodovinska vest o Emoni. 

Za rimsko državo pa je nastala velika nevarnost s pre- 
seljevanjem narodov, ki loči liki temen oblak stari vek 
od srednjega veka in se je začelo 1. 375., ko so divji Huni 
pridrli iz Azije v sedanjo Rusijo in s tem primorali druge 
narode, da so zapustili svoja tedanja bivališča. Rimska oblast 
na Kranjskem je začela propadati. To preseljevanje narodov 
je bilo tudi za sedanje Kranjsko usode polno, ker so razni 
narodi prihajali črez Kranjsko v južne dežele in posebno v 
Italijo ter o tej priliki plenili in pustošili po naši deželi. 
Za preseljevanja narodov je nehala rimska oblast v deželi 
Julijskih Alp. 

Ker so se razni narodi pri preseljevanju posluževali 
rimskih cest, so trpele ob takih cestah ležeče naselbine več 
nego one, ki so bile oddaljene od glavnih občil. Marsikatero 
cvetočo naselbino so ti divji narodi uničili, da pozneje ni bilo 
več sledu o njej. V teh burnih časih se je zgradilo mnogo 
gradišč in nasipov po naših Alpah. V taka zavetišča je bežalo 
ljudstvo pred divjimi narodi, ki so drli skozi Kranjsko proti 
jugu ter plenili našo deželo. Največ je pretrpela Panonija, ki 
je izgubila več lepih mest in mnogo prebivalcev. Sv. Hieronim 
pravi okoli 1. 400., da se že nad 20 let preliva rimska kri med 
Carigradom in Julijskimi Alpami, in našteva ropajoče narode 
in opustošene pokrajine. Opisuje divjanje zoper prebivalstvo in 
krščanske cerkve in končuje: „Povsod je žalost, povsod zdi- 
hovanje in povsod podoba smrti. Rimski svet se je podrl . . ." 

■ Rimljani so 1. 430. del Panonije odstopili hunskemu kralju 
Rovi. Njegov naslednik Atila je ustanovil svojo državo v 
Panoniji, in rimski cesarji so mu odstopili tudi Posavje. 
Leta 451. je bil sicer premagan na Katalavenskem polju v 
traliji, a že naslednje leto je zopet zahteval rimsko cesaričino 
Honorijo za soprogo, a brezuspešno. Zato se je Atila 1. 452. napotil 
erez Emono v 
Italijo in raz- 
sajal po se- 
danjem Kranj- 
skem ter raz- 
dejal primor^ 
sko rimsko 
mesto Akvi- 
lejo. Po poro- 
čilu nekaterih 
zgodopiscev je 
baje o tej pri- 
liki tudi raz- 
rušil Emono, 
kar pa ni zgo- 
dovinsko do- 
kazano. Mo- 
goče je torej, 
da je priza- 
nesel tedaj že 
manj važnemu 
mestu Emoni 
in le plenil po 
okolici in da je 

Emona 

še dalje časa 

životarila. 

Po Atilovi smrti (1. 4S3.) so se Panonije do Norika in 
Dalmacije polastili Vzhodni Gotje, ki so imenoma priznavali 
rimsko nadoblast. Po Panoniji naseljeni Rimljani so s časom 
prenehali občevati s svojimi rojaki v Italiji. Boljše rodbine so 
še o pravem času zapustile Panonijo, ostali so pa bili osamljeni 




i dostojanstve 

in so napol podivjali med barbarskimi narodi. Mnogo jih je 
izgubilo osebno svobodo, ker so jih zmagovalci prodali v sužnost. 
Leta 474. se napoti del Vzhodnih Gotov pod Videmirom v Italijo, 
pod njegovim sinom pa v Galijo; del Gotov pa se napoti v 
vzhodno Ilirijo. 

Razne izkopine iz rimske dobe so prav poučne za kul- 
turno stanje tedanjega časa. Izmed izkopin omenjamo miljske ka- 
mene, kamenite spomenike z napisi, kamenite krste, mozaična tla 
i. dr. Najznamenitejša izkopina iz te dobe je v deželnem muzeju 
se nahajajoči bronasti in močno pozlačeni kip rimskega 
dostojanstvenika v malone človeški velikosti na korintskem 
kapitelu, ki se je našel 1. 1836. v Ljubljani pri kopanju temelja 
za kazinsko poslopja Naš muzej pa hrani še bogato zbirko 
fibul, zapestnic, korald, prstanov, uhanov (tudi zlatih), lončenih 
posod, svetilk, večjih in manjših steklenic itd. Največ izkopin 
se je dobilo v Ljubljani, Vrhniki, pri Sv. Lovrencu nad Polhovim 
Gradcem, pri Trojanah, Trebnjem, Dmovem, Gribljah pri 
Št. Jerneju in tudi drugod. 

Izkopine na Dmovem (Neviodunum) so poučljive za način, 
kako so Rimljani v prvih stoletjih po Kr. pokopavali mrtvece. 
V prvem stoletju so mrtvece sežigali in njih pepel shranjevali 
v lepih žarah, katere so z drugimi posodami in nakrasninami 
devali v zidane grobove, katere so pokrivali z velikimi ka- 
menitimi ploščami. V grobovih iz drugega stoletja so ostanki 
sežganih mrtvecev v velikih skledah v ali lončenih žarah, 
ki so posebnost za Neviodun. V drugem in tretjem stoletju 
niso devali pepela obenem z ostanki koščic v grob, nego 
so ga zakopavali zraven njega od zunaj. Iz tretjega stoletja 
nahajamo iz velikih opek sestavljene grobove, a iz druge 
polovice omenjenega stoletja imamo že kapelicam slične zidane 
grobove, v katerih so pokopavali vse člane ene družine. V Ne- 
viodunu so bile posebne lončamice, kjer so izdelovali žare 
in druge lončene posode. 

V Trojanah (Adrans) je našel starinoslovec J. Pečnik na 
Konškovih vrtih več sob s prav lepo stensko slikarijo, a žal, 
da so se slike razdrobile. Na Brvarjevem vrtu se je našlo 
prostorno rimsko kopališče z mramomim tlakom. Na raznih 
krajih so se tudi našli rimski novci iz dobe raznih rimskih 

cesarjev. Te najdbe nam svedočijo, da je bila tam važna rimska 
postojanka. 

Za Rimljanov naše Kranjsko glede na upravo ni bilo 
celota, ampak je bilo razdeljeno in razkosano v več rimskih 
pokrajinah. Na Kranjskem so se dotikale Italija, Norik in 
Panonija. Severnozahodni del Gorenjskega je pripadal k Noriku 
(Noricum), ostalo Gorenjsko z mestom Emono in del No- 
tranjskega k Panoniji (Panonia superior), ostali del No- 
tranjskega pa k Veneciji (Venetia) in Istri (Histria). Ko 
je cesar Hadrian (117 — 138) razširil italsko mejo še sevemo- 
vzhodno od Emone do gore Atransa pri Trojanah, torej do se- 
danje kranjskoštajerske meje, je pripadala Emona k Italiji. Za 
vlade cesarjev Diokleciana in Maksimiana (okoli 1. 300.) je 
spadalo malone vse Kranjsko h gorenji Panoniji, v kateri sta 
nastali dve novi pokrajini in sicer Valeria in Savia. Pokrajina 
S a v i a je bila ob Savi in je segala do Drave na severu in do 
Dalmacije na jugu. K tej pokrajini je od Kranjskega spadala 
dežela od Emone do Kolpe. 

Stari zemljepisci in pisatelji nam omenjajo v zemljepisnem 
oziru nekatere gore in vode s tedanjimi imeni. Severno od Be- 
neške nižine nahajamo ob povirju Tulmenta Alpes Camicae 
(Karnske Alpe), katerih se drže ob povirju Soče in Save Alpes 
Juliae (Julijske Alpe) v širšem pomenu. Od teh drži skozi 
Kranjsko v južnovzhodni smeri ena panoga približno do Cer- 
kniškega jezera (Lacus Lugeus), Ocra Mons pri Strabonu in 
Ptolemeju imenovana, to so Alpes Juliae v ožjem pomenu, v 
prejšnji dobi tudi Alpes Venetae imenovane. Mons Tullus je naš 
Triglav. Med Cerkniškim jezerom in Ljubljansko ravnino je 
Ptolemejev Karvankas na jugu Ljubljanskega barja. Apenninus 
je mejno pogorje med sedanjim Kranjskim, Koroškim in Šta- 
jerskim. Ob meji istrski sta Carusadius (Kras) in Albius mons 
(Kranjski Snežnik). Od rek se navajajo: Sontius (Soča), Aguilis 
(Ljubljanica), Savus (Sava), Corcoras (Krka), Colapis (Kolpa), 
Frigidus (Hubel) in Timavus (Reka). 

Državna in vojaška uprava je bila spočetka združena, in 
se je šele za cesarjev Diokleciana in Konstantina ločila. Rimska 
uprava je bila cenena, kajti uradniki niso imeli nikake plače. 
Občina je bila urad prve stopnje in je upravljala razne reči. 

Državnega dolga še niso poznali, in davki niso bili visoki. Na 
podlagi katastra je bil uravnan zeraljiščni davek, ki je iznašal 
dva odstotka dohodkov z malo doklado pridelkov. Vsako peto 
leto se je pobiral obrtni davek. Za carinske reči je bila na 
Kranjskem postaja v Trojanah (A trans). 

Rimljani so tudi nabirali vojake po naši deželi in jih 
uvrščali v svoje legije in tudi med pretoriance, t. j. med cesarsko 
telesno stražo. Ti vojaki so služili po raznih deželah, a v 
poznejšem nevarnejšem času so služili v domovini, da branijo 
deželo proti navalom barbarskih narodov. Vplivali so tudi 
večkrat na izvolitev cesarjev. Iz njihovih vrst sta prišla dva 
krepka vladarja, Avrelian in Prob, na cesarski prestol. Na 
Kranjskem je bila najvažnejša strategična postaja Emona z 
utrjenim Gradom. Dobro utrjena mesta so še bila: Praetorium 
Latobicorum, Neviodunum in zlasti v dobi zadnjih rimskih 
cesarjev Nauportus. Rimske ceste so bile v prvi vrsti vojaške 
ceste, katere so gradili vzorno in trajno rimski vojaki. Za 
rimske ceste na Kranjskem so se največ trudili Julij Cezar, 
Avgust, Trajan, Hadrian, Mark Avrelij, Septimij Sever in 
Konstancij n. 

K občilom spadajo tudi državne pošte, za katere so 
skrbele občine. V nekaterih krajih je pošta menjala konje, v 
večjih krajih je bilo skrbljeno za prenočišče potnikov. Poštne 
postaje s prenočiščem (mansiones) so bile na Kranjskem: Atrans 
(Trojane), Longaticum (Logatec) in severno od Mengiša pri 
miljniku „mutatio ad guartodecimum". » 

Tudi glede na gmotno blagostanje naše dežele se 
kaže rimski vpliv. V Panoniji rojeni cesar Prob je zboljšal 
vinogradarstvo s tem, da je uvedel nove in boljše vrste trt. 
Rimljani so zboljšali rudarstvo. Rudniki so bili sicer državna 
lastnina, a ponekod so jih Rimljani tudi dajali v najem dragim 
podjetnikom. Kranjsko rudarstvo je že jako staro, nekateri 
plavži so bili že v prazgodovinskem času. Svinčenca so dobivali 
Rimljani v Bohinju pri Ajdovskem gradu, južnozahodno od 
Mokronoga v Ajdovskih jamah in pri Moravčah v Škofskem 
hribu. Tudi kranjska obrtnost je v nekaterih strokah že 
slovela v starem veku. Za Rimljanov so na Gorenjskem izdelovali 
železnino, na Dolenjskem pa prtenino. V naših gozdovih se je 



Rimska doba. 



sekal les za ladje. Živino, kože, volno in sukno so izvažali v 
Italijo, od tam pa k nam uvažali olje, vino in pomorsko blago. 
Ljubljanica (Aquilis), Sava (Savns), Krka (Corcoras) in Kolpa 
(Colapia) so služile kot plovne reke prometu ; znane brodarske 
postaje so bile pri Krškem, Mokricah in Čatežu ob Savi. 

Po Rimljanih so se pri nas razširili tudi latinski jezik 
in rimski odnošaji. Boljši krogi so Že v prvem stoletju 
pod rimsko oblastjo govorili latinski poleg domaČega jezika. 
Rimljani so bili izkui^eui v staviteljstvu, imeli so umetniški Čut 
ter se sploh ponašali z višjo omiko. Naravno je torej, da so 
omikani Rimljani tudi glede na duševno izobraženost vplivali 
na svoje podložnike v rimskih pokrajinah. 

Vera je ostala pod- 
ložnikom, in ponekod so 
Kelti in Rimljani Častili 
skupno keltska in rimska 
božanstva. Oboževali so 
rimske bogove Jupitra, 
Herkula, Neptuna, Bakha 
in Eskulapa in boginje 
('erero, Piano, Luno in 
Hekato. Od domačih bo- 
žanstev so bila važnejša: 
Vodna boginja Aequoma, 
ki je imela tempelj v 
Navportu, vodni bog Savns 
kot božanstvo glavne de- 
želne reke, vodna boginja 
Adsaluta (Savina), Genius 

loči, Noreia, Sedatus in Silvanus. Rimljani so strogo prepovedali 
krvave človeške žrtve. Iz drugih oddaljenih krajev so pa vojaki 
tudi s sabo prinesli svoja božanstva. Perzijskega boga solnca in 
vojne Mitra so Častili v Trojanah (Atrans), Trebnjem (Prae- 
torium Latobicorura) in Dmovera (Nevioduaum); egiptovski 
Serapia je imel svoje častilce v Emoni, sirski Jupiter (Baal) 
pa med Latobičani. V Rožancu pri Črnomlju je v skalo vsekana 
podoba človeške velikosti, ki predočuje bika, premagajoeega 
boga Mitra. 

Tudi krščanstvo se je že zgodaj udomačilo v naši 
deželi navzlic hudemu preganjanju po nekaterih rimskih cesarjih. 
Iz rimskega mesta Akvileje je prišlo največ oznanjevalcev 
krščanstva v naše kraje. Sv. Mohor in dijakon Fortunat sta 
oznanjevala novo vero na Kranjskem že okoli 1. 51. po Kr. 
Ker pa je del Kranjskega pripadal Iliriji in Panoniji, se je 
bržkone razširjalo krščanstvo tudi s Salone in Sirmija. De Rubeis 
trdi, da je Emona že okoli 1. 50. imela škofa. Emonski škof 
Maksim je zaradi preganjanja kristjanov za cesarja Decija 
pobegnil v Libumijo in tam* kot mučenik umrl 1. 262. Leta 284. 
je umrl v Emoni dijakon Pelagij kot mučenik, ko so za cesarja 
Numeriana preganjali kristjane. Na Kranjskem je bila tedaj 
škofovska stolica v Emoni, ki ni več spadala k Panoniji, 
ampak k Italiji. Emonska škofija je bila podrejena akvilejskemu 
patriarhu. Prvih emonskih škofov ne poznamo po imenu. Za 
dobo od 1. 252. — 579. so zgodovinsko dokazana imena peterih 
škofov. V ljubljanski stolni cerkvi so štiri velike sohe emonskih 
škofov, in sicer so tile: Maximus (f 252), Castus (f 368) 
Florus (t 397) in Gennadius (f 503). 

Od Odoakarja do prihoda Slovencev. 

(476—568). 

doakar je črez Dunav in Norik prodiral v Italijo in 
L 476. premagal zadnjega zahodnorimskega cesarja Ronuila 
Avgustula in se polastil Italije. Premagal je L 487. na čelu 
Herulov, Skirov in Tnrcilingov sovražne Ruge, ki so podjarmili 
Noričane in zasedli dežele med Dunavom, Dravo in Savo. Njih 
kralja Favo (Feletheus) in kraljico Giso je odpeljal kot jetnika 
v Italijo. Od Rugov zapuščena bivališča so zasedli Langobardi. 
Odoakar je modro in pravično vladal do 1. 493. Italijo v širšem 
pomenu, ki je segala do Save. Kralj Vzhodnih Gotov Teodorik 
se je z Goti in Rugi napotil v Italijo. Šel je skozi Panonijo 
in sedanje Kranjsko in bržkone o tej priliki razdejal Novio- 
dun. Rimski prebivalci tega mesta so se umaknili na varnejši 
kraj in sicer na prazgodovinsko gradišče pri Malnicah ob desiu^m 
bregu Krke, kjer se še nahajajo sledovi rimske trdnjavo h 
stolpi in nadpisnimi kameni. Premagal je Odoakarja pri Akvileji 
in Veroni in ga 1. 493. v Raveni ujel in ubil. 

Teodorik Veliki je ustanovil veliko Gotsko državo, 
ki je segala še preko Alp in torej obsegala tudi notranji Norik 
in od Panonije črez Dolenjsko do Mitrovice se raztezajočo 

pokrajino Savijo, to je deželo ob Savi. V Posavju so tedaj 
vladali precej ugodni odnošaji. V tem času je bil v tej pokrajini 
kraljev namestnik Fridilad (okoli 510). Domačini so se pritoževali 
zoper svoje gospodarje, da jim preveč od pridelkov jemljejo in 
sploh krivično ž njimi ravnajo. Na to pritožbo je poslal Teodorik 
svojega sodnika Severiana, da pravično uredi davčne zadeve 
in razmere med gospodarji in domačini. Stari barbari, to so 
oni prebivalci, ki niso bili Gotje ali Rimljani, niso imeli nikakega 
posestva, če si niso Rimljanke izbrali za ženo. Provinciali so 
bili torej posestniki zemljišč, in poleg njih so še bili podložniki, 
ki niso imeli zemljišč. Teodorik je vladal pravično in je skušal 
po obstoječih zakonih zadovoljiti prebivalce. Kralj se je celo 
zanimal za stroške pri javnih vožnjah in za plačo, katero naj 
bi dobival rimski sodnik. Prvotni prebivalci so bili s tem 
vladarjem precej zadovoljni. Ko je pa Teodorik umrl 1. 526., so 
se razmere mnogo poslabšale. Za njegovih naslednikov je pro- 
padala gotska oblast v Panoniji, katero so pozneje zasedli 
Langobardi. Leta 655. so Bizantinci uničili po dolgoletni 
vojni Vzhodnogotsko kraljestvo. V tej vojni je tudi Kranjsko 
mnogo trpelo. 

Z Bizantinci so bili zavezani Langobardi. ki so že 
1. 546. zasedli Kranjsko pod kraljem Avduinom in v tej deželi 
vladali do 1. 568. O tem langobardskem gospodstvu nimamo 
nikakih zanesljivih poročil. Langobardi so bili bolj divji nego 
drugi germanski narodi, in zaradi tega so se razmere v deželi 
poslabšale. Langobardski kralj Alboin je dal svojemu sorodniku 
Gizulfu Vojvodino furlansko, kateri je tudi pripadalo Kranjsko. 
Bizantinski namestnik v Italiji Narz (Narses) se je spri z 
bizantinsko cesarico in se s tem maščeval, da je poklical v Italijo 
Langobarde, ki so pod kraljem Alboinom 1. 568. črez Hrušico 
in Vipavsko dolino odkorakali v Italijo. Obri (Avari) so potem 
zasedli od Langobardov zapuščeno Kranjsko. 

Obri in Slovenci. 

Odhod Langobardov iz sedanjih slovenskih pokrajin v 
Italijo je odločilnega pomena tudi za kranjsko zgodovino. V tem 
času (če ne že prej), torej v drugi polovici šestega stoletja, so 

prišli z Obri tudi Slovenci od dolenjega Danava v naše 
kraje in zasedli pokrajine ob Soči, Savi, Kolpi, Dravi in Muri, 
to je sedanje Kranjsko, Primorsko, Hrvaško, KoroSko, večji del 
Štajerskega in dolenjega Ogrskega in več krajev na Itali- 
janskem. Na Toblaškem polju na Tirolskem so se bojevali 
konec šestega stoletja Slovenci z Bavarci ; s početka srečno, 
a končno so zmagali močnejši Bavarci in tako ustavili pro- 
diranje Slovencev. Od Bavarcev premagani Slovenci so poklicali 
Obre na pomoč. 

Slovenci so bili potem odvisni od Obrov, nomadskih div- 
jakov, ki 80 se kaj radi bojevali in v svojo zabavo grozovito 
plenili in pustošili. Slo- 
venci so težko prenašali 
obrski jarem. Obdelovali 
so polja svojih tlačiteljev, 
ki se niso pečali s polje- 
delstvom, a morali so jim 
tudi v boju pomagati. Obri 
niso imeli mest, svoj plen 
so spravljali v okroglih 
trdnjavah, kjer so stolo- 
vali njih vladarji. Za njih 
vlade so se porušile zadnje 
rimske in gotske zgradbe, 
in najbrže je tedaj Emona 
popolnoma propadla in iz- 
ginila iz zgodovine. Kjer slovenski kralj Samo. 
je stala Emona, sezidali 

so si Slovenci Ljubljano. Od 1. 595. naprej se Slovenci večkrat 
omenjajo v zgodovini. 

Leta 601. so z Obri in Langobardi združeni Slovenci na- 
padli bizantinsko Istro ter jo oplenili in opustošili. Nekaj let 
pozneje so poslali Obri Langobardom na pomoč Slovence, ki 
so se uspešno bojevali zoper Bizantince v Italiji. Leta 611. so 
prišli Slovenci mimo Gorice in Kormina na Furlansko in pre- 
magali vojvodo Gizulfa, ki je bil v boju ubit. Obri so o tej 
priliki plenili po Kranjskem in Furlanskem. Slovenci torej niso 
prišli v planinske pokrajine kot svoboden narod in bo se le 

težko uklanjali surovim in krvoločnim Obrom, katerim je vladal 
okoli leta 600. kakan Bajan. Na žalostno obrsko gospodstvo še 
sedaj spominjajo pripovedke o psoglavcih (grški ^vo^cg^fzAo/). 

Samo je rešil Slovence iz strašnega položaja. Slovenci 
so se uprli zoper svoje obrske tlacitelje, in njim se je pri- 
družil Samo 1. 623. Ta upor zoper Obre je bil nevaren, ker je 
v tem času tudi frankovski kralj Dagobert v zvezi z Lango- 
bardi in Alemani napadel slovenske pokrajine. Samo premaga 
Obre in v tridnevni bitki pri Vogastisgradu ob Muri (1. 631.) 
frankovskega kralja Dagoberta, kateremu so tudi pomagali 
Langobardi in Alemani. Samo je vladal Slovencem, Moravanom 
in Čehom od 1. 623. do 1. 658. Posledica te zmage je bila za- 
časna neodvisnost Slovencev od prejšnjih gospodarjev, ki so se 
morali umakniti iz slovenskih pokrajin. Z letom 623. se začenja 
za Slovence nova doba, namreč doba samostalnosti, ki je trajala 
poldrugo stoletje. Pod Samovim poveljstvom so Slovenci, Čehi 
in del polabskih Slovanov premagali Obre in Franke. Dokler 
je kralj Samo živel in krepko vladal svojo kraljevino, se je 
obdržala ta velika slovanska država, ki je zopet razpadla po 
njegovi smrti v več manjših državic. 

Kje je bila Karniola in kaj je obsegala? Langobardski 
zgodopisec Pavel Diakon (Paulus Diaconu^) omenja leta 738. 
prvikrat „Camiola" kot slovensko deželo. Večina zgodopiscev 
meni, da je Karniola današnje Kranjsko. Karniola pa ni nič 
drugega nego mala „Camia" in je bila langobardskemu zgo- 
dopiscu Goriško, posebno njega srednji in severni del. Polagoma 
pa se je Karniola tudi imenovala bolj vzhodno ležeča pokrajina, 
kjer so ob obeh straneh Julijskih Alp stanovali prebivalci iste 
narodnosti. Neka listina cesarja Otona II. pravi, da se Karniola 
po domače tudi imenuje „Chrainamarcha". „Krajina" je 
bilo torej domače slovensko ime, „Camiola" pa prejšnje, starejše 
ime. Splošno se je potem pri učenjakih uporabljalo ime „Carniola" 
za Kranjsko in „Camiolenses" za Kranjce. 

Tudi po Samovi smrti so se furlanski vojvodje bojevali 
s sosednjimi Obri in Slovenci. Boj se je vnel na Kranjskem, 
kjer so od langobardskega kralja na pomoč poklicani premagali 
upornega furlanskega vojvodo najbrž ob reki Vipavščici. Blizu 
Čedada so Langobardi premagali Slovence in jih v beg 

zapodili. Leta 705. so se pa Slovenci srečno bojevali zoper 
furlanskega vojvodo Ferdulfa, katerega so ubili in baje vse 
furlansko plemstvo potolkli. Furlanski vojvoda Pemon zbere 
1. 718. novo vojsko in gre ž njo skozi Goriško proti Kranjskemu 
in Istri, da se maščuje nad Slovenci. Pemon premaga Slovence 
pri L o vrani v Istri, a se ž njimi pogodi na bojišču. Okoli 
1. 737. se je Pemon zameril langobardskemu kralju Liutprandu 
in je hotel zbežati v deželo Slovencev, a se je sprijaznil s 
svojim kraljem. Tudi njegov sin se je bojeval s Slovenci, a 
malouspešno. Okoli 1. 738. je udri furlanski vojvoda Ratchis v 
kranjsko deželo, domovino Slovencev. Tako so se Slovenci več 
ali manj srečno branili proti Langobardom. 

Velika nevarnost je Slovencem potem pretila od Obrov, 
ki so zopet z veliko silo napadli Slovence leta 748. V veliki 
stiski se obrne korotanski vojvoda Borut do Bavarcev za 
pomoč. Bavarci mu radovoljno ustrežejo in premagajo Obre, a 
kot plačilo so morali Slovenci pripoznati bavarsko, oziroma 
frankovsko nadoblast in jim dati več zastavljencev, med njimi 
Borutovega sina Karasta (Gorazda) in stričnika Hotemarja 
(Kajtimarja). Tako so dobili Bavarci nadoblast nad Korotanijo 
(Karantanijo) v nekdanjem Noriku, ki je obsegala tudi večji 
del sedanjega Kranjskega. Začelo se je pa tudi širiti kr- 
ščanstvo med korotanskimi Slovenci in sicer največ po priza- 
devanju solnograških škofov. Slovenci so bili še v sedmem in 
osmem stoletju po Kristu malikovalci. 

Po letu 580. ne izvemo ničesar več o emonskih škofih in 
iz tega sklepamo, da je v onem času prenehala emonska škofija. 
V drugi polovici šestega stoletja v Panonijo in Norik došli 
Slovenci, ki so zasedli vso deželo do Istre, Venecije in Retije, 
so bili še vdani poganstvu in so zatirali krščanstvo z vsemi 
sredstvi. Preganjali so duhovnike, podirali cerkve in v suženjstvo 
prejemali prejšnje krščanske prebivalce. Še sedaj se nazivlje 
ponekod na Kranjskem „krščenica" služeča dekla. Bridko se 
pritožuje zaradi teh razmer papež Gregorij Veliki v pismih, 
katera je pošiljal Maksimu v Salono in Marinianu v Raveno. 
Navzlic preganjanju pa se je še vendar semtertja ohranila 
krščanska vera, in od konca sedmega stoletja so se zopet 
akvilejski patriarhi trudili, da razširijo krščansko vero med 

sosednjimi Slovenci. Ko pa je bil frankovski meč premagal 
slovenske poganske bogove, zmagoval je tudi polagoma križ zoper 
malike. Ohranjeno je še pismo slavnega Alkuina iz dobe cesarja 
Karola Velikega, v katerem vzpodbuja akvilejskega patriarha 
Pavlina, da naj razširja krščanstvo med Slovenci. 

Boruta je nasledil njegov sin Karast, katerega so 
Bavarci na zahtevanje frankovskega kralja nazaj v domovino 
poslali. Karast je bil na bavarskem dvoru krščansko vzgojen 
in se je trudil, da se razširi krščanstvo tudi med Slovenci. 
Vladal je pa le tri leta. Njegov bratranec Hotemar (Kajtimar) 
mu je bil naslednik. Hotemar je bil veren kristjan in se je 
trudil, da bi povečem še poganske Slovence pridobil za krščan- 
stvo. Podpiral ga je solnograški škof Vergilij, ki mu je dal 
škofa Modesta in več duhovnikov, da bi razširjevali krščanstvo 
med Korotanci. Slovenci pa do tujih duhovnikov niso imeli 
mnogo zaupanja. Poganski Slovenci so se mu trikrat uprli, a 
užugal jih je s pomočjo drugih že pokristjanjenih Slovencev. 
Hotemar je umrl 1. 769. 

Via duh (Valjhun, Valdungus) je bil posebno vnet pospe- 
ševatelj krščanstva, in za njegovega vladanja so se zopet 
vzdignili poganski Slovenci zoper njega in duhovnike ter jih 
pregnali iz dežele. Bavarski vojvoda Tesel IH. (Thassilo) je 
prišel 1. 722. črez Tirolsko v Korotanijo in premagal upornike. 
Še enkrat so se uprli poganski Slovenci, a so bili končno 
premagani. Odslej se je krščanstvo vedno bolj širilo med 
Slovenci na Koroškem, Kranjskem in Štajerskem, in ustanovila 
se je v teh deželah solnograška cerkvena nadoblast. Bavarski 
vojvoda Tesel HI. se je hotel iznebiti frankovske nadoblasti, 
a frankovski kralj Karol Veliki ga je premagal, zaprl v samostan 
in združil Bavarsko s frankovsko državo. Tako so tudi 
Slovenci prišli pod frankovsko oblast 1. 789. 

Frankovska oblast do združitve Kranjskega z 

Bavarskim. 

v tem je začel Karol Veliki vojno zoper Obre, ki so še 
gospodovali večjemu delu sedanjega Kranjskega. Leta 788. so 
pustošili Obri ob Dravi in Savi ter pridrli do Furlanije, a 

premagal jih je Karolov sin Pipin. L. 791. je prišel Pipin črez 
Kranjsko na Štajersko in premagal Obre. 

L. 795. je prodiral hrabri korotanski vojvoda Vojnimir, 
ki je vladal Slovence, med Furlanskim in Panonijo naseljene, 
s furlansko -frankovsko vojsko vojvode Erika od Akvileje črez 
Kras in sedanje Kranjsko mimo Kostanjevice in črez Savo na 
Ogrsko do glavne obrske utrdbe med Dunavom in Tiso. Veliko 
utrdbo so vzeli v prvem naskoku in tako uničili nekdaj veliko 
obrsko moč. Obri so se še sicer trikrat uprli, a so bili pre- 
magani in se končno vdali Karolu Velikemu 1. 803. S tem se 
je popolnoma nehala obrska oblast, in Obri izginejo popolnoma 
s pozorišča. 

Po združitvi Bavarskega s frankovskim kraljestvom in po 
uničenju Obrov je Karol Veliki v Regensburgu uredil novo 
pridobljene dežele. Ustanovil je dve mejni pokrajini in sicer 
Furlansko in Vzhodno mejno pokrajino. Furlanska mejna 
pokrajina je obsegala južno Dolenjo Panonijo med Dravo 
in Savo, sedanje Koroško, zahodno Štajersko, Kranjsko, 
vzhodno Tirolsko, Libumijo, Istro, Dalmacijo in Furlansko, in 
vladal jo je mejni grof Erik, ki je bil 1. 799. po zvijači ujet 
in ubit pri obleganju utrjenega „Tersatica" (Reka). Kakor 
druge dežele, je tudi sedanje Kranjsko Karol Veliki razdelil v 
glavarstva in krajine. Tako je nastalo glavarstvo Chreina 
(približno sedanje Gorenjsko), krajina Chreina med Ljub- 
ljanico in Krko, Slovenska krajina med Savo, Krko in 
Kolpo. Nadalje so še bile: Metliška, Pivška, Kraška 
in Istrska krajina. Del Kranjskega je pripadal k furlanski 
Vojvodini. 

V cerkvenem oziru je Karol Veliki 1. 811. določil Dravo 
kot mejo med akvilejskim (oglejskim) patriarhatom in solno- 
graško nadškofljo. Kranjsko je torej spadalo pod Akvilejo razen 
malega dela, ki je ostal tržaški škofiji. To uredbo je tudi po- 
trdil Karolov sin Ludovik Pobožni. V tem času je prišlo mnogo 
frankovskih in bavarskih plemenitašev na Kranjsko, kjer so si 
povečem na gričih in gorah zgradili svoje gradove. 

Kakor je znano, se je trudil cesar Karol Veliki, da bi po 
njem uvedena nemška imena mescev prišla v veljavo po njegovi 
državi, a zaman. V Slovencih so se pa ohranila stara imena 



32 Frankovska oblast do združitve Kranjskega z Bavarskim. 

za mesce. Tako se n. pr. ozirajo na kmetijstvo imena: mali 
traven, veliki traven, rožni cvet, mali srpan, veliki srpan, 
kimavec, vinotok in listopad; na prirodne pojave: prosinec 
(solnce prosija), sušeč ali brezen in gruden (grudnat); na cer- 
kveno leto pa svečan. 

Erika je sledil Kadolah, ki je vladal od 1. 799. — 819. 
in za njim Balderik (819 — 828). Karol Veliki je pustil 
vladarstvo slovenskih dežel domačim poglavarjem, knezom in 
županom, da so le plačevali davek in pomagali Frankom v 
vojni. Domače poglavarje so nadzorovali kraljevi namestniki, 
ki so skrbeli za red in mir po svojih deželah in v vojni vodili 
njih vojaška krdela. Po Karolovi smrti leta 814. pa se je še 
omejila ta nemala samostalnost domačih poglavarjev, in to je 
povzročilo več uporov med Slovenci. 

Vojvoda Ljudevit, ki je vladal panonske Slovence med 
Dravo in Savo, torej tudi Kranjsko od Metlike do hrvaške meje, 
se je pri cesarju Ludoviku Pobožnem pritožil zoper Kadolaha 
zaradi kratenja slovenskih pravic in svoboščin, a ni ničesar 
opravil. Zaraditega se je Ljudevit uprl zoper Franke, a v 
začetku ni bil srečen ter se je moral Balderiku umakniti. 
Kmalu zbere novo vojsko, premaga Balderika 1. 819. in reši 
Hrvaško tujega gospodstva. Leta 820. se je zopet začela vojna 
zoper Ljudevita, in sicer so Franki tri vojske poslali zoper 
njega. Prva je prodirala iz Italije črez Julijske Alpe, druga 
skozi Korotanijo in tretja črez Bavarsko in Gorenje Panonijo. 
Te tri vojske so se združile in pustošile slovenske dežele. To 
je pa preplašilo Kranjce in Korotance, ki so se zopet vdali, 
frankovski oblasti. Ljudevit se je še branil v nekaterih trdnjavah, 
potem se umaknil v Srbijo in končno bežal v Dalmacijo, kjer 
ga je Ljudemisel zavratno umoril 1. 823. 

Ljudevitov upor je povzročil bistvene upravne izpremembe. 
Na mesto domačih korotanskih knezov so prišli bavarski grofje, 
in Korotanija je postala del od Ludovika usta- 
novljene bavarske Vojvodine. Dežela ob desnem dravskem 
bregu pa je ostala pod nadzorstvom furlanskega vojvode. 

Korotanija pod bavarsko oblastjo. 

Leta 827. sopridrli Bolgari ob Dravi navzgor, pustošili 
po Štajerskem, Koroškem in Kranjskem in v teh deželah 
nastavili bolgarske poglavarje. To nesrečo sta baje zakrivila 
vsled malomarnosti mejni grof Vzhodne krajine Gerold II. in 
furlanski vojvoda Balderik. Cesar ju je odstavil, furlansko 
mejno grofijo pa je razdelil v štiri okrožne grofije, in sicer so 
bile: Korotanija (s Kranjsko), Furlansko, Dolenja Panonija 
(med Savo in Dravo) in Istra z Liburnijo. 

Korotanci so bili že pod Ljudevitom popolnoma odvisni 
od Frankov, panonski Slovenci ob Kolpi so pa še imeli 1. 838. 
svojega vojvodo Ratimirja, ki se je vzdignil zoper frankovsko 
oblast. Premagal ga je mejni grof Vzhodne krajine Radbod. 
Iz Velikoraoravske dežele izgnani knez Pribina, ki je v tej 
vojni spremljal Ratimirja, je pobegnil h grofu Šalah u, ki je 
bil oblastnik Posavske krajine („marchiae juxta Souvam") in 
je stoloval v gradu Rajhenburgu ob Savi. Verjetno je, da je k 
tej krajini tudi spadala dežela Karniola med Savo in gorenjo 
Sočo, ki je bila pozneje posebna krajina „Chreina marcha". 

Po smrti Ludovika Pobožnega in vsled verdunske pogode 
(1. 843.), ki je razdelila veliko frankovsko državo v tri države, 
je pripadlo Kranjsko Vzhodnofrankovskemu kraljestvu Ludovika 
Nemškega. Leta 854. je postavil Ludovik svojega sina Karl- 
mana kot namestnika na Kranjskem in Koroškem. Ko sta 
1. 867. Ciril in Metod potovala v Rim, obiskala sta tudi 
kneza Dolenje Panonije Kocelj a (Hecila), ki je poslal po- 
slanstvo do papeža prosit, naj mu pošlje Metoda kot misijonarja. 
Papež je posvetil Metoda v škofa za Moravsko in Panonijo. 
Leta 871. je začel Metod vpeljavati slovensko liturgijo, kar 
pa ni bilo po volji nemški duhovščini, ki je Metoda tožila v 
Rimu. Dokler je Kocelj živel, se je obdržal Metod med Slovenci. 
Po Koceljevi smrti (1. 874.) je šel Metod na Moravsko, Vihing 
je postal pomožni škof v Nitri. Po Metodovi smrti (1. 886.) je 
Vihing med Slovenci odpravil slovensko bogoslužje in zopet 
uvedel latinske obrede. 

Po smrti Ludovika Nemškega (1. 876.) je dobil njegov 
sin Kari man Bavarsko kot kraljestvo in s tem tudi poleg 

3 

drugih dežel Kranjsko. Njegov sin Arnulf je bil upravitelj 
Korotanije in Panonije in je te deželi tudi upravljal po Karl- 
manovi smrti (1. 880.) pod cesarjem Karolom Debelim. Ko se 
je Karlman leta 877. bojeval v Italiji zoper cesarja Karola 
Plešastega, so bili v frankovski vojski tudi kranjski, štajerski 
in koroški Slovenci. 

Kranjsko je mnogo trpelo 1. 882. po strahoviti kugi, a že 
naslednje leto jo je pustošil velikomoravski knez Svetopolk 
(Svatopluk). Karol je prišel sam v Panonijo in se je zoper 
Svetopolka bojeval s pomočjo vojvode Bratislava (Braclav), ki 
je vladal nekdanjo Ljudevitovo. deželo med Dravo in Savo. 
Poleg Bolgarov so se tudi Madjari zavezali zoper Svetopolka, 
katerega pa niso mogli premagati. Svetopolk je umrl 1. 894. 
nezmagan in neodvisen od Vzhodnofrankovske države. Po njegovi 
smrti pa je razpadla njegova velika država. 

Tudi po krvoločnih Madjarih so Slovenci mnogo trpeli. 
Posebno ko so Madjari drli skozi sedanje Kranjsko v Italijo, 
razsajali so strahovito po naših deželah. Iz Italije so se vračali 
črez Kranjsko in Vzhodno krajino na Bavarsko, in o tej priliki 
so jih Slovenci premagali 1. 901. Vendar pa ta zmaga ni imela 
odločilnih nasledkov. Leta 911. je z Ludo vikom Otrokom izmrla 
karolinška vladarska rodovina. Madjari so še večkrat prišli na 
Kranjsko plenit in pustošit. Leta 919. je bila pri Ljubljani 
bitka z Madjari, ki so sicer zmagali, a s tako velikimi izgubami, 
da so kmalu zapustili Kranjsko. Kranjci in Korošci so se 1. 922. 
bojevali pod vojvodo Bertoldom v bitki pri Mereeburgu. Bertold 
Koroški je tudi Madjare premagal 1. 944. s bavarsko-korotansko 
vojsko na Velskem mahovju. Njegov sin vojvoda Henrik je 
prepodil Madjare 1. 948., 950. in 951. iz Vzhodne krajine in tako 
ubranil Slovensko-korotansko krajino. Oton I. je 1. 955. Madjare 
premagal v odločilni bitki na Liškem polju, kjer se je hrabro 
bojevala tudi bavarsko - korotansk a vojska. 

Velika zmaga na Liškem polju je osvobodila naše dežele 
hudih madjarskih nadlog in privedla na Kranjsko mnogo nemških 
naseljencev. Mejni grofje so zopet prevzeli upravo mejne grofije 
Chreina 1. 974., in tedaj se imenuje v neki listini prvi po imenu 
znani mejni grof Popon. Ta kranjska mejna grofija ali 
krajina pa je obsegala le približno sedanje Gorenjsko ali 

severaozahodni del sedanje Kranjske. Mejni grofje so stanovali 
v Goričanah pri Medvodah in se imenovali mejni grofje 
kranjski. Južnovzhodni del Kranjskega je pripadal Hrvaški, 
južnozahodni del pa nekaj Istri, nekaj Furlaniji. 

Cesar Oton II. je 1. 974. podaril brižinskemu škofu 
Abrahamu Loko, mnogo posestev v škofjeloški okolici, ob 
Žabnici in ob Sori. V teh listinah nahajamo imeni ,.Camiola" 
in „Creina marcha", a tudi slovenska imena, n. pr. Sabniza 
(Žabnica), Celsah (Selce), Zourica (Sorica), Lubnic (Ljubnik), 
med njimi tudi kot središče „Lonca" (Loka). Brižinski škofje 
so naselili Nemce na svojih kranjskih posestvih. Imenovani 
škof Abraham je dalje časa bival v Loki. Leta 1807. so našli 
v Monakovem med knjigami brižinske knjižnice tri slovenske 
spise v duhovni knjigi „Vademecum" škofa Abrahama. Ti spisi 
obsegajo 1. očitno izpoved, katero moli ljudstvo za duhovnikom, 
2. opominjanje pred izpovedjo in 3. izpovedno molitev. Ti spisi 
se imenujejo Brižinski odlomki. 

Narodna izobraženost starih Slovencev. 

Slovenci so bili mirnega značaja in so se že v najstarejših 
časih najrajši bavili s poljedelstvom, živinorejo in čebelarstvom. 
Pečali so se tudi s kupčijo in dobivali prekmorsko blago celč 
iz Indije in Jutrove dežele in sicer črez Carigrad. Bili so visoke 
in krepke postave, večjidel rujave polti in temnih las. Stari 
Slovenci so bili delavni, odkritosrčni, prijazni in nad vse 
gostoljubni. Radi so se razveseljevali in prepevali. Slovenska 
žena je bila vedno zvesta svojemu možu in spoštovana. Dve 
glavni napaki očitajo grški zgodopisci našim pradedom in sicer, 
da so se med sabo radi prepirali in čezmerno ljubili tujezemstvo. 
Stanovali so v trdno zgrajenih hišah in imeli lesene utrdbe. 
Kot orožje so imeli kopje, meč in pušico, vendar se niso radi 
bojevali. 

Podlaga državnim naredbam je bila patriarhalno zjedi- 

njena rodbina ali zadruga, ki je obsegala vse tiste ljudi, 

ki so izvirali od istega pradeda in imeli skupno gospodarstvo. 

Vsaka zadruga je imela svojega glavarja ali starešino, ki se 

je odlikoval po posebni zmožnosti in kreposti in je vodil 

gospodarstvo. Zadrugami so ga morali ubogati in spoštovati. 
S časom se je zadruga tako pomnožila, da se je nekoliko 
zadrugarjev ločilo od stare zadruge in v bližini ustanovilo novo 
zadrugo, ki je ostala s staro v prijateljski zavezi. Zaveza takih 
zadrug ali vasi, ki so nastale iz ene prvotne zadruge, se je 
imenovala župa, in nje prebivalci so bili eno pleme. Zadružne 
starešine ene župe so se zbirali na skupno posvetovanje in 
volili župnega poglavarja ali župana. Vsako pleme je imelo 
svoj grad, ki je služil kot zavetišče ob času vojne. 

Kadar se je kako pleme jako pomnožilo, preselil se je 
del tega plemena v drugi kraj ali deželo. Pred odhodom so se 
priporočili bogovom in vzeli sabo podobe umrlih starešin. V 
novi domačiji so dali goram in vodam ona imena, katera so 
imeli taki zemljepisni predmeti v stari domačiji. Zato nahajamo 
še sedaj po slovenskih deželah gore, vode in mesta z istimi 
imeni, n. pr. Hum, Lisec, Javomik, Bistrica, Reka, Črni potok, 
Poljane, Videm, Trnovo, Zagorje itd. Plemena so se zjedinjevala 
v večje celote in si izbrala skupnega glavarja ali kneza. 

Stara ustava se je v teku stoletij izpremenila. V vojni 
so izbirali spretne može kot vojvode, ki so navadno tudi 
po sklenjenem miru obdržali svojo oblast. Po zakonu so bili 
vsi Slovenci enaki, četudi so bile bolj spoštovane tiste rodbine, 
iz katerih so volili župane, a imeli niso večjih pravic od drugih 
zadrugarjev. V starih časih Slovenci niso imeli sužnikov v tem 
smislu, kakor so jih imeli Grki, Rimljani in drugi. Imeli so 
sicer ljudi, zlasti vojne ujetnike, ki niso bili slobodni in so 
jim morali služiti, a Slovenci so žnjimi dobro ravnali in jih 
čez nekoliko časa oslobodili. Tak osvobojenec se je imenoval 
ognjiščanin in je smel z drugimi zadrugarji za tistim 
ognjiščem sedeti. 

Stari Slovenci so oboževali prirodo in razlikovali dobre 
bogove in hudobna bitja (bese). Kar je dobrega na svetu je 
od bogov, kar je slabega pa od besov. Bogovi so gospodovali 
od pomladi do jeseni, besi pa v jeseni in zimi. Najvišji bog je 
bil S v ar o g, stvarnik nebes in zemlje, svetlobe in toplote, 
kot Perun tudi povzročitelj bliska in groma. Svarogov najstarejši 
sin je bil Dažbog (solnce), mlajša sinova pa Ogenj in Mesec. 
Od osebnih bogov je bil Vele s bog čred, Vesna boginja 

spomladi, Živa in Lada boginji rodovitnosti, Triglav bog 
zemlje, morja in zraka, Morjana boginja zime in smrti, 
Kurent bog razuzdanosti. 

Nižje vrste boginje so bile Rojenice (Sojenice), tri lepo 
belo oblečene sestre, ki so prebivale v votlinah in novorojencem 
določevale usodo. V rokah drž6 goreče sveče in so večinoma 
nevidne, najčesteje jih vidi pestunja, potnik in berač, kateri je 
v hiši pi^nočil. Vile so bele žene, ki na belih konjih jahajo 
in se dele po svojem bivališču v zračne, pogorske ali zemske 
in povodnje Vile. Vehtra-Baba je kraljica belih žen ter 
stanuje najrajša na gozdnatih višinah, po leti tudi po jezerskih 
globinah. Zoperno ji je lajanje psov. Po zimi dela sneg. Če ji 
pastirji potresejo lanu, rada prede in jim blagoslavlja črede. 
Pastirji jo vidijo včasih na višinah z zlatim vrčem ali pa tudi 
z vehti'0 v roki. 

Škrat je popolnoma kosmat ter ima zeleno suknjico in 
rudečo kapico, ki ga dela nevidnega. Stanuje najrajši po gozdovih 
in razpoklinah in spi po dnevi. Ne smej se glasno v^ gozdu, 
kajti skoči ti v lase. O njem tudi pravijo, da v hišo denarje 
nosi. Čatež je na pol človek, na pol kozel in večji od škrata. 
Stanuje na strmih pečinah in donaša drvarjem hladne vode, 
planšarjem borovnice in brusnice in ti nič zalega ne stori, ako 
ga ne zasmehuješ. Če ga pa dražiš, vali velikanske skale v 
doline in uničuje hiše, ljudi in živali. Gospodarčki so dobri 
hišni duhovi. Znani so tudi Povodnji mož, Divji mož, 
Še nt (šentajoči škrat), Gestrin (hud vodni duh) i. dr. 

Kakor v grškem bajeslovju gora Olimp, tako so tudi v 
slovenskem bajeslovju važne gore kot bivališče bogov in 
boginj. Triglav je bivališče triglaveg^i boga zemlje, morja 
in zraka. V Sa vinskih planinah je Ded (priimek gromonosnega 
boga Peruna), Baba (boginja zemlje, tudi Mangart v Julijskih 
Alpah se je v prejšnjih časih cesto nazivljal „Baba"), Devica 
(kar je grška boginja Palas Atena) in drugi. V gorah so tudi 
skriti narodni junaki kakor n. pr. kralj Matjaž. 

Slovenci so verovali, da je človeška duša neumrjoča. Ko 
se je duša ločila od telesa, letala je po drevju, dokler ni bilo 
telo sežgano ali pokopano. Potem se je duša preselila na drugi 

svet, in sicer so prišli pravični v na v, kjer so gospodarili 
bogovi, grešniki pa v črno noč, kjer so bivali besi. Posebnega 
duhovskega stann Slovenci niso imeli, rodbinski starešine so 
opravljali božjo službo in darovali bogovom. 

Največji praznik je bil ob času zimskega solnčnega obrata 
(o našem božiču). One dneve, ki so se imenovali kračuni, 
so stari Slovenci darovali podzemeljskim in vodnim bogovom. 
Kurenta so slavili pred pustom z raznimi burkami in veselicami. 
Ko je konec zime sneg skopnel, sežigali so podobe boginje 
Morjane (babo žagati) od radosti, da je nje vlade konec. Potem 
so okoli nosili podobo boginje Vesne kot začetek pomladi. Ob 
poletnem solnčnem preobratu so sežigali krese Solncu in Ognju 
na čast. 

Hudo so se Slovenci upirali pokristjanjenju, a končno so 
morali opustiti pogansko vero in stare bogove. Slovenci so prišli 
pod solnograško cerkveno oblast. 

Za Karola Velikega je bila meja med solnograško in 
akvilejsko cerkveno oblastjo reka Drava. Tako je prišlo 
Kranjsko pod akvilejski patriarhat, le mali del je pripadal k 
tržaški škofiji. V tem času so se zgradile najstarejše cerkve v 
deželi in sicer šentpetrska v Ljubljani, v Mengišu, Kamniku, 
Cerkljah, Škofji Loki, Kranju, Radovljici, Cerknici, Metliki, 
Ribnici, Trebnjem, Krki, Beli cerkvi in Št. Vidu pri Zatičini. 

Pod frankovsko in bavarsko oblastjo je Kranjsko glede 
uprave bilo posebna pokrajina. Kakor v drugih frankovskih 
pokrajinah je bilo tudi Kranjsko razdeljeno v dekanije (desetine) 
in centene (stotine), ki so imele posebna sodišča, shajališča in 
župane. Tudi na Kranjskem so bili določeni gradovi in posestva 
za kralja, ako je prišel v deželo. Taki gradovi so bili Ljubljanski 
grad, Kranj in Krško. Karol Veliki je poslal svoje poslance 
(missi regis) na Kranjsko, da so razsojali prepire in vzprejeli 
od podložnikov prisego zvestobe. Kakor drugod v frankovski 
državi so se tudi na Kranjskem mnogi slobodni posestniki 
odtegnili vojaški dolžnosti s tem, da so svoja posestva odstopili 
kakemu velikašu in jih od teh zopet dobili v fevd ali najem. 
Taki fevdniki so torej postali iz prej slobodnih državljanov. 
Karol Veliki je tudi dal popravljati važnejše rimske ceste in 

S tem povzdignil promet. V tej dobi je tudi nastala Ljubljana 
na mestu stare Emone. Sicer se ne da natanko določiti, kedaj 
je nastala Ljubljana, a iz Valvasorjevega poročila, da je 1. 1006 
kuga v Ljubljani pomorila 17.000 ljudi, sklepamo, da je ob 
koncu tu omenjene dobe Ljubljana že bila znatno mesto. 

Kranjsko pod koroškimi vojvodi. 

(976—1077.) 

Cesar Oton 11. je 1. 976. ločil Korotanijo od Bavarskega 
in jo podelil kot nemško Vojvodino Henriku Mlajšemu, Bertol- 
dovemu sinu. S Korotanijo združeno Kranjsko se je torej 
zopet priklopilo k nemški državi. V tedanjem času pa Kranjsko 
še ni imelo današnjega obsega, ampak se je raztezalo le črez 
Gorenjsko. Korotanska - slovenska krajina, Dolenje Štajersko, 
del Dolenjskega, Kranjsko med Furlanskim in Koroškim in 
istrska Slovenska krajina, to je Notranjsko in Srednje Kranjsko 
z Metliko in Črnomljem , so bili deli Slovenske krajine 
nemške države. Leta 952. se je odcepila od Italije Nemška 
istrska mejna krajina, ki je obsegala Istro in južni in 
vzhodni del Kranjskega. 

Koroški vojvoda je upravljal sedanje Koroško, krajine 
Verono, Istro in Kranjsko in Korotanski krajini. Sedanje Kranjsko 
je bilo v tedanji dobi razdeljeno v krajine in pokrajine, katere 
so vladali razni nemški grofje. Kranjsko krajino je vladal 
grof Val ti 1 o (989 — 1004), in njegova krajina je mejila na 
Verhardovo Ljubljansko pokrajino, ki se je raztezala 
med Ljubljano in Loko. Tretji grof v teh krajih je bil 
Udalrik (1011); okoli 1. 1040. imenujejo listine Eberharda 
kot kranjskega mejnega grofa. Prvi znani istrski mejni grof 
je bil Udalrik (1062—1072), ki je tudi upravljal Kranjsko 
krajino. Kranjski grofje so sprva stolovali v Goričanah, pozneje 
pa v Kranju. 

Iz te dobe imamo prva zgodovinska poročila o starih 
kranjskih plemenitaških rodbinah. Turjačani (Auersperg) so 
prišli iz Švabskega. Valvasor pravi, da se je Odoricus Turjaški 
na strani akvilejskega patriarha Popona 1. 1016. bojeval zoper 
Lombarde in da sta Adolf in Konrad Turjaški z Otonom Gallen- 

berškim spremljala cesarja Henrika III. L 1046. v Rim. Stare 
kranjske plemenitaške rodbine so tudi Ostrovrharji (Scharfen- 
berg), Gallenbergi in Osterbergi. Ti plemenitaši so se baje 
bojevali tudi zoper Madjare, ki so 1. 1041. pustošili slovenske 
krajine, in zoper hrvaškega vojvodo (poznejšega kralja) Zvoni- 
mira 1. 1074. 

Na Kranjskem so dobili v tem času obširnejša posestva 
cerkveni dostojanstveniki, in sicer nemški škofje brižinski in 
briksenski in akvilejski patriarhi, ki so po slovenskih krajih 
širili svojo oblast. 

Brižinski škofje so že 1. -974. dobili velika posestva v 
škofjeloški okolici. Nemški cesarji so pa razširjali brižinska 
posestva na Kranjskem. Oton III. jim je I. 989. potrdil dotedanja 
posestva in natanko določil njih meje. Henrik II. je podaril 
1. 1002. škofu Gottschalku Stražišče pri Kranju in je dal 1. 1011. 
škofu Adalbertu 30 posestev med Selščico in Poljanščico. Ta 
posestva je razširil škof Egilbert s tem, da je nekatera bavarska 
posestva zamenjal za kranjska posestva. Brižinski škofje so 
tudi dobili nekatera posestva v Istri. Poleg naštetih posestev 
so imeli v 13. stoletju brižinski škofje tudi vartenberški okoliš, 
posestva ob srednji Krki in malone vse sedanje Kočevsko. Prvi 
nemški naseljenci brižinskih škofov so bili Bavarci, potem 
Korošci iz Gorenje Beljanske doline in Tirolci iz Bistriške 
doline (Pustertal). 

Briksenski škofje so dobili 1. 1004. od nemškega 
cesarja Henrika II. Bled in sicer grad in 30 posestev v okolici. 
Henrik III. jim je dal 1. 1040. še druga posestva med Savo 
Bohinjko in Savo Dolinko, Henrik IV. pa 1. 1073. gozdno in lovsko 
pravico v Bohinju in gorenji Savski dolini. Mejni grof Udalrik 
jim je podaril posestvo Lese in Bohinjsko Bistrico. Briksenski 
škofje niso toliko skrbeli za svoja posestva kakor brižinski škofje. 

Akvilejski patriarh Popon je dobil leta 1028. po 
cesarju 'Konradu II. ves Kras z Vipavo, Postojino, Cerknico, 
Ložem in pokrajino južno do Reke. Heniik III. je dal patriarhu 
30 posestev v Kranjski krajini 1. 1040.; Henrik IV. pa je podelil 
1. 1077. patriarhu Sigehardu in njegovim naslednikom Kranjsko, 
Slovensko krajino in Istrsko mejno grofijo. Izmed posvetnih 

velikašev je dobil v tej dobi Anzo od Henrika IV. 1. 1062. neko 
posestvo v Kranjski krajini. 

Izmed drugih dogodljajev se poroča o hudem potresu v 
Ljubljani 1. 1000. in 1. 1006. o strašni kugi po Kranjskem, ki je 
baje v Ljubljani in okolici pomorila 17.000 ljudi. Leta 1057. 
je romalo več stotin Ljubljančanov v sveto deželo. Na potu so 
jih Arabci okoli 150 ubili ali pa v siižnost odpeljali. 

HnogovIadarstUG do smrti vojvode Ulrika. 

(1077—1269.) 

V prejšnjem poglavju smo pravili, da so cerkveni knezi 
brižinski, briksenski in akvilejski dobili po nemških vladarjih 
posestva na Kranjskem; a ta posestva niso postala popolna 
lastnina (alodi) dotičnih cerkvenih dostojanstvenikov, ampak 
dobili so ta posestva le v najem ali kot fevd. Cesarju je 
namreč pripadal v podjarmljenih deželah oni svet, ki ni bil 
obdelan ali ni imel gospodarja. Cesar je pa taka posestva dajal 
v najem ali kot fevd svojim privržencem in prijateljem, ki so 
se zanj krepko bojevali, ali pa tudi cerkvenim dostojanstvenikom 
in samostanom. Takega sveta brez gospodarja pa je bilo mnogo 
po slovenskih pokrajinah, kajti v bojih z Obri in drugimi so- 
vražniki se je pogubilo mnogo Slovencev, in na njih mesto so 
se naseljevali tujci, zlasti Nemci. 

Akvilejski patriarhi so s presledkom malone 300 let vladali 
na Kranjskem. Ko je patriarh Sigehard že I. 1077. v Regens- 
burgu nagle smrti umrl, odvzel je cesar Henrik IV. patriarhatu 
Kranjsko, Slovensko krajino in Istro in je dal te dežele Henriku 
iz rodovine Eppensteincev, bratu koroškega vojvode Luit- 
polda, ki je tudi pospeševal naseljevanje Nemcev po slovenskih 
pokrajinah. Že 1. 1093. pa je zopet dobil Kranjsko akvilejski 
patriarh Ulrik L, brat koroškega vojvode Henrika Eppen- 
steinskega. 

Poleg akvilejskih patriarhov pa so še drugi oblastniki 
imeli v 12. stoletju velika posestva po sedanjem Kranjskem. 
Solnograški stolni kapitelj je imel Krško v svoji 
oblasti; koroški Ortenburžani so gospodovali Ljubljani, 

Gorenjskemu in Dolenjskemu tja do Gorjancev. Bavarski plemiči 
Andehs-Meranski pa so vladali Črnomelj, Metliko in 
Kočevje, katera mesta so bila prej pod hrvaško oblastjo, in kot 
zvesti pristaši cesarja Friderika I. so dobili 1. 1173. Kranjsko 
in Istro kot državni fevd. Ko je pa bil andehs-raeranski grof 
Henrik 1. 1209. od cesarja preklican, ker je bil obdolžen so- 
krivstva na umoru kralja Filipa Švabskega, izgubil je Kranjsko 
in Istro. Te deželi je dobil Ludovik Bavarski, a že 1. 1210. je 
dobil akvilejski patriarh Volfker zopet Kranjsko, in tako je 
prišlo Kranjsko tretjič kot državni fevd v patriarhsko last. 
Preklicanemu Henriku pa se je posrečilo, da je dokazal svojo 
nedolžnost na kraljevem umoru, in tako je dobil zopet Kranjsko 
nazaj. Po njegovi smrti (1228) se je potezal za Kranjsko brat 
Oton VII. Burgundski, a je opustil svoje zahteve glede na 
Kranjsko v korist svojemu bratu Bertoldu, ki je bil akvilejski 
patriarh. Tako so stalno dobili leta 1230. akvilejski patriarhi 
Kranjsko. Že 1. 1228. je dobil patriarh Bertold Črnomelj in 
Metliko. 

Koroški grofje Sponheimski, ki so po Eppensteincih 
podedovali vojvodsko dostojanstvo, dobili so tudi njih kranjska 
posestva, katerih središča so bila Ljubljana, Kranj in Kosta- 
njevica. Ta posestva so pozneje Sponheimci pomnožili z drugimi 
posestvi. Bogenski grofje, Heunburgovci in Stembergovci, vet- 
rinjski in šentpavelski samostan na Koroškem in disenski sa- 
mostan na Bavarskem so tudi imeli posestva na Kranjskem. A 
tudi več plemenitaških nemških rodbin, n. pr. Turjačane, naha- 
hajamo že v sredi 11. stoletja med večjimi posestniki na 
Kranjskem. Tako je imela oni čas dežela celo vrsto posvetnih 
in duhovnih gospodarjev. 

Polagoma so pa manjše cerkvene in posvetne fevdnike 
nadkrilili Babenberžani in Sponheimci, ki so si največ 
posestev na Kranjskem pridobili. Babenberžan Leopold VI. Slavni 
je kupil 1. 1229. od brižinskega škofa Gerolda mnogo posestev 
na Dolenjskem okoli Hrvaškega Broda pri Kostanjevici in okoli 
Škocjana. Ta posestva je dobil kot fevd za 1.650 mark srebra 
od brižinske škofije, ki je ta posestva pridobila po smrti andehs- 
meranskega Henrika, mejnega grofa Istrskega. Friderik II. 
Bojeviti, zadnji Babenberžan, je dobil od cesarja Friderika II. 

vsa na Kranjskem ležeča bogata posestva Andehs - Merancev, 
zlasti mejno grofijo Kranjsko, in je ta posestva tako pomnožil, 
da se je že v pismu z dne 19. maja L 1232. podpisal za gospodarja 
Kranjskega (Dominus Camioliae), čeprav so razen njega vedno 
Se drugi gospodovali na Kranjskem, 

Leta 1236. je cesar Friderik II. preklical Babenberžana 
Friderika H. Vsled tega sta pustošila v družbi nezadovoljnih 
plemenitašev njegova kranjska posestva akvilejski patriarh 
Bertold in koroški vojvoda Bernhard (1201—1256) iz spon- 
heimske rodbine, ki se je že 1. 1235. prisvojil naslov „gospodar 
Kranjskega in Slovenske krajine (Dominus Camioliae et 
Marchiae). Toda Babenberžan Friderik II. si. je zopet prisvojil 
izgubljena kranjska posestva. Ko je pa 1. 1246. s Friderikom II. 
pomrl viteški rod Babenberžanov, . pripadla so njega kranjska 
posestva zopet brižinskemu škofu. 

Sedaj se je še bolj množil ugled in bogastvo Sponheimcev, 
ker se je polastil vojvoda Bernhard kranjskih brižinskih 
posestev, katera je imel Babenberžan Friderik II., in jih je 
tudi po krivici obdržal. Bernhard je pozneje zapustil ta posestva 
svojemu sinu Ulriku II., ki se je 1. 1248. oženil s Friderikovo 
udovo Agnezo in ž njeno doto pomnožil svoja kranjska posestva. 
Bernhard je ustanovil več samostanov na Kranjskem. Ze 1. 1223. 
so se naselili vitezi, nemškega reda v Črnomlju in Metliki; 
1. 1234. se je ustanovil frančiškanski samostan v Ljubljani, 
1. 1234. tudi cistercijanski samostan v Kostanjevici, kjer je tudi 
Bernhard s svojo soprogo Juto pokopan; 1. 1255. pa je bil 
ustanovljen samostan kaituzijancev v Bistri. 

Vojvoda Ulrik (1256 — 1269) se je imenoval „po božji 
milosti vojvoda koroški, gospodar Kranjskega in Slovenske 
krajine". Ulrik je imel večji del Kranjskega in tako se mu jo 
posrečilo, da je postal kranjski deželni knez. Po leti je navadno 
prebival v Ljubljani v Podtumskem gradu. Kot deželnega 
glavarja v Ljubljani je imenoval Rudelina s Hrušice, ki je 
1. 1261. stoloval na ljubljanskem Gradu. Ulrikova druga soproga 
Agneza je umrla 1. 1262. in je zapustila nekdanja kranjska 
posestva svojega prvega soproga Friderika II. Bojevitega 
ogrskemu kralju Beli IV., a navzlic temu je Ulrik do svoje 
smrti obdržal ta posestva. Ulrik je bil za Kranjsko blagahoten 

gospodar in cerkvi in samostanom jako naklonjen. Ker je bil 
brez otrok, imenoval je 1. 1268. svojega sorodnika, češkega 
kralja Otokarja II., za dediča svojih dežel in pravic s pogojem, 
da Otokar pripomore njegovemu bratu Filipu, nadškofu solno- 
graškemu, na akvilejski patriarhski prestol. Filip je bil sicer 
izvoljen,: a v Rimu ni bil potrjen. 

Kranjsko pod Otokarjem II. do bitke na Horauskem polju. 

(1269—1278.) 

Po Ulrikovi smrti se je polastil Kranjskega češki kralj 
Otokar II., opiraje se na Ulrikovo oporoko. Pravi dedič Kranj- 
skega pa je bil Ulrikov brat Filip, tedanji solnograški nadškof, 
kateremu se je pridružilo več kranjskih plemenitašev, mest in 
trgov. Za Filipa se je potegovalo petero mogočnih kranjskih 
plemenitašev, in sicer že prej omenjeni deželni glavar Rudelin 
s Hrušice, Gerold in Oton Turjaški, Herman Rabensteinski in 
Gerloh Hertenberški. A tudi Otokar II. je imel svoje pristaše na 
Kranjskem in sicer brižinskega škofa, Gebharda Lilienberškega, 
Konrada Loškega, Konrada Galla in Ortolfa Krškega. 

Filipu je mnogo kranjskih fevdnikov priseglo zvestobo in 
potem se je podal z vojsko na Furlansko, da se tam tudi po- 
lasti Otokarjevih posestev. Tako je nastala vojna med 
Filipom in Otokarjem, ki se je 1. 1270. z vojsko podal 
na Kranjsko. Prišel je skozi Savinsko dolino na Kranjsko in 
oblegal Ljubljano, katero je vzel z naskokom. Posadki je pri- 
zanesel in ji dovolil slobodni odhod z orožjem, a mestu ni bil 
tako prizanesljiv. Potem se je Otokar brez upora polastil vseh 
važnejših kranjskih gradov, med njimi tudi Kostanjevice in 
Kamnika in opustošil posestva Filipovih pristašev. Ko si je bil 
pridobil Kranjsko in Slovensko krajino, postavil jima je Ulrika 
Havsbaškega kot glavarja in loškega župnika Henrika kot 
tajnika. 

Otokar se je potem podal črez Gorenjsko po Dolini mimo 
Fužin na Koroško, kjer je bilo mnogo njegovih pristašev, po- 
sebno med duhovniki. Filip se je pomiril z Otokarjem in mu 
dal vse svoje dežele, gradove in mesta. Tudi Ulrikova vdova 

se je odpovedala svojim kranjskim posestvom, in tako je postal 
Otokar vladar v tej deželi. Otokar je odlikoval Kranjce, izmed 
katerih je nekatere tudi vzprejel med svoje dvorjane. Filip se 
je Se enkrat uprl v zvezi z ogrskim kraljem Štefanom V. zoper 
Otokaija, a brezuspešno. Otokar se je pobotal z Ogri, in Filip 
je ia^gubil Furlansko. Končno se je pa tudi Filip sprijaznil z 
Otokarjem, ki ga je postavil za svojega namestnika (vicarius) 
na Koroškem, Kranjskem in Slovenski krajini. 

L. 1272. je umrl nemški kralj Rihard Komvalski, ki je 
bil Samo imenoma nemški vladar in ni mogel kraljeve oblasti 
izvrševati. Dne 29. septembra 1. 1272. je bil od sedmerih izbomih 
knezov soglasno izvoljen kot nemški kralj Rudolf Habs- 
burški, in tako se je končala brezvladna doba. Ta volitev je 
bila odločilnega pomena tudi za Otokarja, ki je bil tedaj na 
vrhuncu svoje slave. Leta 1273. so se Kranjci zopet bojevali z 
Ogri, ki so jih pa v bitki pri Laau na severnem Dolenjem 
Avstrijskem premagali in ubili njih poveljnika Ulrika Diiren- 
holza. Sedaj je postal Ulrik Havsbaški samostalen glavar 
Kranjskega in Slovenske krajine, h kateri je v oni dobi pri- 
padala tudi Savinska dolina. 

Otokar ni pripoznal izvolitve Rudolfa Habsburškega nem- 
škim kraljem, ker se je njegovemu poslancu zabranila udeležba 
pri tej volitvi. L. 1275. je Rudolf Koroško in Kranjsko podelil 
kot fevd solnograškemu nadškofu Filipu, ki se pa nikdar ni 
mogel polastiti podeljenih mu dežel. Na avgsburškem državnem 
zboru se je sklenilo, da ima Otokar državi zopet povrniti 
Avstrijsko, Štajersko, Koroško in Kranjsko. O tem sklepu 
ga je obvestil norimberški grof Friderik. Ker pa Otokar tega 
ni hotel storiti, preklical ga je Rudolf in začel vojno proti 
njemu v zvezi z Majnhardom Tirolskim in Albertom Goriškim. 
Otokarja zapuste njegovi prijatelji, plemstvo in narod, ker je 
strogo vladal. Albert Goriški je vzel Kranjsko, in v dunajskem 
miru 25. novembra 1. 1276. se je odpovedal Otokar Avstrijski, 
Štajerski, Koroški, Kranjskemu in Slovenski krajini. 

Rudolf je proglasil za te dežele splošni mir v soglasju z 
državnimi knezi, stanovi, ministri in plemenitaši. Ta listina 
obsega določbe o povračilu škode, katero je povzročila vojna, 

O preosnovi starega pravnega reda, določbe o dižavnein m 
kazenskem prava, o odpravi novih nutaic carine itd 

Radolf je postavil Majnharda Tirolskega kot gla\ arja 
Koroškega, Kranjskega in Slovenske krajine in ker je bil 




Uajnhardu dolžen 20.000 mark, zastavil mn je Kranjsko 
in Slovensko krajino, katerih so se lastili koroški vojvode 
do 1. 1335. 

L. 1277. opominja Rudolf svojega namestnika in uradnike 
na Kranjskem, naj nikakor ne kratijo imovine in pravic bri- 
žinskih škofov na Kranjskem. Brižinski škof Konrad je istega 
leta prepustil Rudolf orima sinovoma vse svoje cerkvene fevde na 
Avstrijskem, Štajerskem, Koroškem in Kranjskem, ki so jih 
prej imeli avstrijski deželni knezi. 

Otokar pa ni mogel pozabiti svojega ponižanja in je le 
čakal ugodne prilike, da si zopet pribori odvzete mu dežele. 
Dne 31. oktobra 1277. je odpovedal kralju Rudolfu mir. Velikega 
posvetovanja v Gradcu zaradi vojne z Otokarjem sta se tudi 
udeležila kranjska plemenitnika Ostrovrharja Henrik in Viljem. 
Zadnji Ostrovrhar Viljem je bil ubit 1. 1293. v bitki pri Grebinjah 
na Koroškem, kjer je pomagal grofu Ulriku Heneburškemu v 
boju zoper Korošce in Goričane. Rudolf je zbral hitro svojo vojsko, 
v kateri je bilo blizu 600 Kranjcev in sicer je vodil 200 Kranjcev 
Ulrik Heneburški, Majnhard Tirolski pa 300 bojevnikov, ki so 
bili po veliki večini Kranjci. Odločilna bitka med Rudolfom in 
Otokarjem je bila dne 26. avgusta 1.1278. na Moravskem 
polju. Kralj Rudolf se je bojeval na čelu onega oddelka, v 
katerem so bili Kranjci, in je le s hudim naporom premagal 
Otokarja, ki je bil v bitki ubit. 



Od bitke na Horauskem poliu do stalnega združenja 

Kranjskega z Avstrijo. 

(1278—1336.) 

Po bitki na Moravskem polju je bil Rudolf gospodar 
Štajerskega, Koroškega in Kranjskega, in tako so postali Habs- 
buržani stalni vladarji v naši deželi. V jeseni 1. 1279. je prišel 
kralj Rudolf na Štajersko in vzprejel v Judenburgu tudi cerkvene 
dostojanstvenike in plemenitaše iz Kranjskega, ki so se mu 
poklonili in prisegli zvestobo. Uredil je upravo novo pridobljenih 
dežel in jim dal kot načelnika grofa Majnharda Tirolskega. V 
tem je umrl nadškof Filip, ki je bil zakoniti dedič Koroškega, 
Kranjskega in Slovenske krajine. V oporoki je zapustil mesto 
Ljubljano akvilejski cerkvi. 

,Na shodu v Judenburgu je sklenil kralj Rudolf s 
heneburškim grofom Ulrikom in njegovo soprogo Agnezo, hčerjo 
Gertrude Babenberške, posebno pogodbo, po kateri se je 
omenjena zakonska dvojica za svoto 16.000 mark srebra odpo- 
vedala vsem pravicam do fevdov in alodov na Avstrijskem, 
Štajerskem, Koroškem in Kranjskem. 

Leta 1281. je Rudolf imenoval svojega starejšega sina 
Albrehta kot državnega upravitelja na Štajerskem, Kranjskem 
in v Slovenski krajini. Na državnem zboru v Nlirnbergu je pa 
proglasil splošen mir, ki je torej tudi veljal za Kranjsko in 
Slovensko krajino. 

Jako važen je pa državni zbor v Avgsburgu, kjer 
je Rudolf v soglasju z izbomimi knezi dne 27. decembra 
L 1282. svojima sinovoma Albrehtu in Rudolfu podelil 
kot fevd Avstrijsko, Štajersko, Kranjsko in Slovensko 
krajino v onem obsegu, kakor sta jih. imela Babenberžana 
Leopold VI. in Friderik II. in zraven še posestva, katera je 
pridobil češki kralj Otokar II. Tačasno Kranjsko s Slo- 
vensko krajino vred je obsegalo le kakih 7700 iml 
Slovesno se je izročila novima vojvodoma med drugimi tudi 
kranjska belo - modro - rdeča deželna zastava. Toda deželni 
stanovi teh dežel niso soglašali z dvojno vlado in so že 1. 1283. 
pri kralju Rudolfu dosegli, da je bil Albreht sam njih vladar. 

Koroško je kralj Rudolf odločil tirolskemu grofu Majnhardu, 
ki ga je izdatno podpiral v vojni z Otokarjem II. A tej po- 
delitvi so se več let ustavljali izbomi knezi. Šele 1. februarja 
1. 1286. je mogel Rudolf podeliti Vojvodino Koroško grofu 
Majnhardu Tirolskemu „zaradi dotedanjih njegovih velikih 
zaslug in prihodnjih še večjih zaslug in z ozirom na dejstvo, 
da s pomnožitvijo državnih knezov rimska država pridobi večjo 
moč in kras". 

Kranjsko s Slovensko krajino pa je bilo za- 
stavljeno Vojvodini Koroški za posojilo 20.000 mark 
srebra in je s Koroško pripadlo grofu Majnhardu, ki je 
vladal Kranjsko od 1. 1286. — 1295. Vendar pa ima darilna 
listina izrecno opombo, da sta Kranjsko in Slovenska krajina 
last Albrehta Avstrijskega in njegovih naslednikov. Majnhard 
je prišel 1. 1286. na Kranjsko in v Slovensko krajino, da se 

4 

polasti onih mest in gradov, ki so že prej pripadali h Koroškemu 
in katere mn je zastavil kralj Rudolf. Za njegovega vladanja 
je bil mir po Kranjskem, le 1. 1290. so Ogri napadli Slovensko 
krajino, a premagal jih je Majnhardov brat, goriški grof Albert 11. 

Po smrti Majnhardovi je vladal njegov sin Henrik 
(1295 — 1336) in sicer sprva s svojima bratoma Otonom in 
Ludo vikom (f 1305) in od 1. 1305. sam. Bojeval se je kot za- 
veznik Albrehta Avstrijskega s svojimi Tirolci, Korošci in 
Kranjci v bitki pri Goellheimu L 1298. zoper Adolfa Nasovskega 
in 1. 1301. in 1302. zoper nadškofa Moguntinskega in Kolinskega. 

Henrik je bil oženjen z Ano, hčerjo češkega kralja 
Vaclava II. L. 1306. je z Vaclavom III. izmrl na Češkem pre- 
mislidski rod v moški vrsti, in Čehi so izvolili Albrehtovega 
sina Rudolfa za svojega kralja, a ta je že umrl 1. 1307. Sedaj 
se je Albreht potegoval za svojega drugega sina Friderika, a 
Čehi so izvolili Henrika za kralja. Nemški kralj Albreht 
Avstrijski je preklical Henrika in začel vojno zoper njega. V 
tej vojni sta se Albrehtova zaveznika, goriški grof Henrik in 
Ortenburžan Majnhard, bojevala na Kranjskem in se polastila 
Višnje gore, Ej*anja in Kamnika, a Ljubljana se jima je ubranila. 
V tem pa je bil Albreht od svojega stričnika zavratno umorjen 
(1308). Kmalu potem se je Henrik pogodil s Friderikom 
Avstrijskim. Henrik je še vladal na Češkem do 1. 1310., potem 
so ga odstavili in izvolili Ivana Luksemburškega za češkega 
kralja. 

V solnograškem miru 1. 1311. sta Henrik Koroški in Friderik 
Avstrijski določila, da se je odpisalo 14.000 mark od dolžne 
svote 20.000 mark, za katere sta bili Ej*anjsko in Slovenska 
krajina zastavljeni. Henrik je torej imel deželi le za 6000 mark 
zastavljeni; Albrehtova vdova se je pa še zavezala, da plača 
sama 2000 mark srebra. Vsled tega mira se je tudi odcepila 
Savinska dolina od Slovenske krajine in pripadla 
Štajerskemu. 

V tem času je Kranjsko mnogo trpelo po raznih nezgodah. 
L. 1309. so deželo pustošile kobilice, in 1. 1312. je bila huda 
lakota, da so celo iz Sicilije v Kranjsko uvažali žito. Henrik 
je prišel večkrat na Kranjsko in pomagal v bedi. L. 1313. je 
v Ljubljani potrdil zatiškemu samostanu pravice in svoboščine, 

in istega leta mu je v Ljubljani umrla češka soproga Ana. 
L. 1317. je v Kamniku potrdil pravice nunskemu samostanu v 
Velesovem. Ko je bil naslednje leto zopet v Ljubljani, skušal 
je pomiriti Turjačane in Ortenburžane, ki so se strastno sovražili 
in med seboj bojevali. To se mu je pa šele 1. 1320. posrečilo. 
Tega leta je tudi določil, da ima ljubljansko plemstvo meščanstvu 
enake dolžnosti glede na davke in obrambo. L. 1336. je 
Henrik umrl brez moškega zaroda, in tako je dobil 
avstrijski vojvoda Albreht II. Koroško, Kranjsko 
in Slovensko krajino. 

Habsburžani na Kranlskem do smrfi Rudolfa 11/. 

(1336—1365.) 

Po smrti Henrika Koroškega sta se polastila Kranjskega 
habsburška vojvoda Albreht II. Modri (1336 — 1368) in 
Oton Veseli (1336—1339). L. 1336. je prišel Oton s svojo 
vojsko na Koroško, kjer so se mu na Gosposvetskem polju po 
starem slovenskem običaju klanjali podložniki in kjer je tudi 
delil fevde. Potem se je podal na Kranjsko in 1. 1336. obiskal 
svoja rodbinska (nekdanja brižinska) posestva na Dolenjskem 
in znova potrdil prejšnjega deželnega glavarja Friderika Sov- 
neškega, ki je tudi imel več posestev na Dolenjem Štajerskem 
in Kranjskem. 

V tem pa je češki kralj Ivan Luksemburški v zvezi z 
Ogri začel vojno zoper Albrehta H. in Otona ter zahteval 
Koroško in Kranjsko za svojega sina Ivana Henrika, ki je bil 
od L 1330. oženjen z Margareto Širokoustno, hčerjo Henrika 
Koroškega. Avstrijska vojvoda sta pa bila zavezana z akvi- 
lejskim patriarhom in goriškim grofom. V Otonovi vojski je 
bilo tudi mnogo Kranjcev, ki so se srčno bojevali zoper kralja 
Ivana. Vojna pa ni dolgo trajala, in že 1. 1336. se je sklenil 
mir v Ennsu na Gorenjem Avstrijskem. V tem miru se je češki 
kralj odpovedal vsem pravicam do Koroškega in Kranjskega s 
Slovensko krajino. 

Tako se je končal prepir zaradi dediščine Henrika Koro- 
škega ugodno za habsburška vojvoda, in Kranjsko je bilo stalno 

združeno z Avstrijo. Vojvodi Otonu se je kranjsko plemstvo 
poklonilo že 1. 1336. v Št. Vidu pri Zatičini, hromemu Albrehtu 
pa šele L 1338. v Ljubljani, kjer je nunskemu samostanu v 
Velesovem potrdil osnovno pismo in ga oprostil mitnine in 
carine. Na povratku s Kranjskega je v Gradcu potrdil Kranjceni 
njih svoboščine in pravice. Vojvoda Oton Veseli je umrl 1. 1339. 

Albreht II. je modro in pravično vladal, a v tej dobi je 
Kranjsko zadelo več nesreč. L. 1339. so deželo pustošile kobilice, 
1. 1348. je bil velik potres in črna kuga, ki je še več let raz- 
sajala. Kot zaveznik akvilejskega patriarha se je bojeval 
1. 1350. v Furlaniji, in spremljali so ga tudi kranjski vitezi. V 
Ljubljani je potrdil nemškemu viteškemu redu njegove pravice 
in svoboščine. Umrl je 1. 1358. 

Rudolf IV. Ustanovnik (1358 — 1365) je mnogo storil 
za Ljubljano in Kranjsko sploh, in zagotovljeno mu je častno 
mesto v kranjski deželni zgodovini. Sklical je prvi veliki knežji 
shod v Ljubljani 1. 1460. in ustanovil Rudolfovo (Novomesto). 
Kranjsko odposlanstvo je vzprejel v Gradcu 1. 1360. in potrdil 
pravice in svoboščine Kranjske dežele in Ljubljanskega mesta, 
cistercijanskega samostana Zatiškega in kartuzijanskega samo- 
stana Bistriškega. Pospeševal je mesta in trge in skušal odpraviti 
vse ovire njih brzemu razvoju. 

Dne 27. marca je prišel v Ljubljano, kjer se mu je 
prebivalstvo slovesno poklonilo. Tedaj je v Ljubljani zboroval 
znameniti veliki knežji shod, ki se je posvetoval o važnih 
politiških zadevah. Posvetovali so se na shodu o uredbi 
akvilejskega patriarhata in o razmerah z Benetkami, o pridobitvi 
Tirolskega, o združenju goriških posestev z Avstrijo in o 
drugih rečeh. 

Na tem shodu so bili navzočni ti -le cerkveni dostojan- 
stveniki, posvetni knezi in drugi velikaši: Akvilejski patriarh 
Ortolf, solnograški nadškof in legat rimskega prestola Pavel, 
brižinski škof Pavel, pasovski škof Gottfried, krški škof in 
nadvojvodov kancelar Ivan, briksenski škof Ulrik, kijemseški 
škof Ludovik, lavantinski škof Peter, mejni grof Majnhard 
Brandenburški , koroška, palatinska in goriška grofa Majnhard 
in Henrik, grof Oton Ortenburški, celjska grofa Urh in Herman, 

koroški glavar grof Ivan Pfaaberški Anfensteinca Friderik in 
konrad Friderik Walbee s Štajerskega gornjeavbtnj&ki glavar 
Ebeihard AVallsee štajerski komornik Rudolf Lieclitensteinski 




Friderik, Urh in Oton StnbenberŠki, kranjski glavar Leopold 
pl. Stadeck in njegov brat Rudolf, Ivan Turso Ravheneški, 
avstrijski deželni maršal Herman LandenburŠki, dvomi upravnik 
Henrik Hegenberški, dvomi maršal Vilgraim Strejm, dvomi 

točar Kunrih Crunn, nadkuhar Albreht Otensteinski, ključar 
Albreht Schenk in starešina Viljem Schenk Libenberški. 

Na tem znamenitem ljubljanskem shodu se je za bivanja 
Rudolfovega v Ljubljani vršilo dedno poklonstvo na Kranjskem 
od 27. marca do 3. aprila. Za svojega bivanja v Ljubljani je 
Rudolf IV. izdal več listin, v katerih je nekaterim kranjskim 
samostanom in plemenitašem potrdil pravice in svoboščine. 

Že na ljubljanskem shodu so se posvetovali zaradi Postojine 
in Vipave, kateri je akvilejski patriarh Ludovik della Torre 
zase zahteval. Postojino in Vipavo je dobil Rudolf IV. Patriarh 
je stavil nove zahteve, in zaradi teh je začel Rudolf IV. 
vojno s patriarhom. Avstrijska vojska 4000 mož je pro- 
dirala skozi Kranjsko na Goriško in Furlansko in je premagala 
patriarha, ki je 1. 1 362. sklenil z avstrijskim vojvodom dunajski 
mir in mu odstopil notranjski Loški grad, kranjsko in šent- 
petersko župnijo v Ljubljani in vse akvilejske fevde na 
Kranjskem in v Slovenski krajini. 

Rudolf IV. je skušal svoja kranjska posestva pomnožiti po 
dedni pogodbi, katero je sklenil 1. 1363. z goriškima grofoma 
Albertom IV. in Majnhardom VH. in leta 1364. posebej z Al- 
bertom IV. Goriški grofje so imeli fevdna posestva na Krasu; 
Vipavo, Senožeče, Prem, Postojino in Idrijo; v Slovenski krajini 
so imeli Metliko, Črnomelj, Žužemperk, Višnjo goro, Šenberg in 
Mehovo. Vsled te pogodbe imajo vsa ta posestva pripasti 
avstrijskim vojvodom, ako bi goriški grof umrl brez potomcev. 
To se je zgodilo že 1. 1374. s smrtjo Alberta IV. 

Leta 1364. je za Rudolfa IV. postalo Kranjsko 
Vojvodina. Rudolf se je dotlej imenoval „gospod Kranjskega", 
tedaj pa je opustil ta naslov in se nazival „vojvoda Kranjski". 
Tako so ga že imenovali 8. maja leta 1364. mejni grofje 
Brandenburški. 

Leta 1365. je ustanovil Novomesto (Rudolfovo) in 
mu podelil mestne pravice z ustanovnim pismom dne 7. aprila. 
Dal je mestu važne pravice in svoboščine, sedež v deželnem 
zboru. Po svojem ustanovitelju se je mesto imenovalo Rudolfovo 
in je kmalu postalo središče Dolenjskega in važna trdnjavica 
zoper turške navale. Oni svet, na katerem se je ustanovilo 

Rudolfovo, dobil je vojvoda v zameno od zatiškega cistercijan- 
skega samostana. 

V tem času je nastala tudi kočevska nemška 
naselbina. Ljubljanski škof Hren je našel v škofjeloškem 
brižinskem arhivu listino, ki pravi, da je cesar Karol IV. 
podaril grofu Frideriku Ortenburškemu 300 rodbin premaganih 
Frankov in Turinžanov kot tlačane, ker jih bi sicer kot 
upornike moral na drug način kaznovati. Te rodbine je naselil 
večinoma po sedanjem Kočevskem. Neka listina akvilejskega 
patriarha Ludovika 11. della Torre z leta 1363. ima naredbe 
za dušno pastirstvo za nove naselbine v Kočevju, Poljanah, 
Kostelu, Osilnici in Gotenici, v krajih, „ki so bili dotlej 
neobdelani in neobljudeni". 

Koncem svojega življenja se je moral Rudolf IV. še bojevati 
zoper akvilejskega patriarha in furlanske plemenitaše, 
katerim ni ugajal dunajski mir. V Ljubljani se je zbirala 
Rudolf ova vojska, in od tam so se pošiljale vedno nove nado- 
mestilne čete v vojno. A Rudolf IV. je že umrl 27. julija 1366. 
v Milanu, kjer ga je bil Barnaba Visconti slovesno vzprejel. 
Rudolf IV. je bil pravičen in krepek vladar, ki je pospeševal z 
novimi pravicami in svoboščinami mesta in meščanstvo. 

Kranisko pod Albrehtom IIL in Leopoldom III. do smrti 

Ernesta Železnega. 

(1366—1424.) 

Po Rudolfovi smrti sta prevzela vladarstvo avstrijskih 
dežel njega še mladoletna brata Albreht in. (f 1395) in 
Leopold in. (f 1386). Furlanska vojna še ni bila pri kraju 
in nje, posledice je čutilo tudi Kranjsko; kajti sovražniki so 
pridrli na Notranjsko in se polastili Hasberškega gradu, katerega 
so potem Ljubljančani naskočili, a bili odbiti z velikimi iz- 
gubami. Za tedanje in druge velike usluge Ljubljančanov, od- 
pravil jim je Albreht III. neko mitnico, ki je bila v kvar pre- 
vozni kupčiji. Meseca maja 1. 1366. je cesar Karol IV. vojvodoma 
Avstrijsko, Štajersko, Koroško in Kranjsko podelil kot fevd, in 

po cesarjevem posredovanju sta vojvoda sklenila mir z novim 
akvilejskim patriarhom Markvardom. 

O Vseh Svetih 1. 1370. so se kranjski stanovi v Ljubljani 
poklonili Albrehtu IIL in Leopoldu IIL, ki sta dala Ljubljani 
prvi občinski zakon, po katerem je dvanajstero porotnikov 
mestnega sveto valstva svobodno volilo mestnega sodnika. L. 1371. 
sta kupila Albreht IIL in Leopold IIL Postojinski grad, 
a ga že drugo leto zastavila celjskemu grofu Hermanu. L. 1374. 
so pripadli Kranjskemu po smrti goriškega grofa Alberta IV. 
Se Pivka, Metlika in Črnomelj. S Kranjskim se je pa 
tudi združila Gorenja in Dolenja Kraška pokrajina. 
Še tega leta so se vojvodoma v Ljubljani poklonili stanovi 
omenjenih pokrajin skupno s stanovi Kranjskega, Slovenske 
krajine in Istre takorekoč kot zastopniki ene dežele. Novim 
podanikom sta vojvodi potrdila prejšnje pravice in svoboščine. 

Tako so Habsburžani združili mnogo, prej med duhovne 
in posvetne oblastnike razdeljenih, kranjskih pokrajin. Za novo 
vojno v Furlaniji L 1378. so postavila kranjska mesta 
700 mož, in sicer Ljubljana 615, Kranj 76, Kamnik 60, Loka in 
Radovljica po 30. 

Leta 1379. sta si razdelila Albreht IIL in Leopold IIL 
avstrijske dežele. Albreht III. je dobil Avstrijsko in je bil 
začetnik avstrijske vrste; Leopold III. pa je dobil Štajersko, 
Koroško, Kranjsko, Tirolsko in prednjeavstrijske dežele ter 
je bil začetnik štajerske vrste. 

Leopold IIL se je bojeval zoper padovanskega vladarja 
Franca Kararskega, in v tem malouspešnem boju so ga Kranjci 
krepko podpirali. Na Kranjskem je poravnal prepire plemenitašev 
s cerkvenimi dostojanstveniki; ki so imeli posestva na Kranjskem. 
Kranjski deželni glavar Konrad Kreig se je bojeval zoper 
solnograškega nadškofa in pasovskega škofa, a končno ga je 
Leopold III. odstavil in kranjsko deželno glavarstvo poveril 
Hugonu Devinskemu 1. 1385. Leopold III. je pospeševal mesta 
in je bil posebno naklonjen Ljubljani, katero je branil proti 
deželnemu glavarju in drugim plemenitašem in ji osigural 
mestno sodstvo. Kamniku je potrdil 1. 1382. pravico, da ima za 
meščane sodstvo le njih mestni sodnik. Leopold III. je bil ubit 
1. 1386. v bitki pri Sempahu v Švici. 

Po Leopoldov! smrti je vladal njegov brat Albreht III. 
vse avstrijske dežele do svoje smrti 1. 1396., ker so bili sinovi 
Leopolda III. še mladoletni. Tudi Albreht III. je bil za Kranjsko 
pravičen in dober gospodar, ki je ščitil mesta in njih trgovino. 

Med Albrehtovim sinom Albrehtom IV. in Leopoldovim 
najstarejšim sinom Viljemom je nastal prepir, kdo naj vlada 
avstrijskim deželam. Kranjsko je bilo v tem prepiru najbrž 
nobenostransko, ker se v nobenem poročilu ne omenja. Vojvoda 
sta se končno v Holenburški pogodbi sprijaznila; vojvoda Viljem 
je med drugim tudi dobil slovenske dežele. 

Vilj em (1395 — 1406) je prišel že drugo leto v Ljubljano, 
kjer so se mu poklonili deželni stanovi. Kamniku je potrdil 
od Leopolda III. dano sodno pravico in nemškemu redu njegove 
svoboščine. Leta 1396. se je Viljem pogodil s svojim bratom 
Leopoldom in je vladal Avstrijsko, Štajersko, Koroško, Kranjsko, 
Slovensko krajino, Trst, Pordenone, Istro in Metliko, 
Leopold pa ostale dežele. Dne 28. septembra istega leta je bila 
nesrečna bitka pri Nikopolju, v kateri je turški sultan 
Bajesid premagal ogrskega kralja Sigmunda. Še onega leta so 
prvič pridrli krvoločni Turki v slovenske po- 
krajine. V tej bitki so stali v središču kristjanske vojske 
med drugimi tudi štajerski in kranjski Slovenci, katerim je 
poveljeval kranjski deželni glavar, celjski grof Herman. 

Tudi Viljem je podpiral meščanstvo. Bil je o Vseh Svetih 
1. 1396. v Ljubljani in je nemškemu retlu potrdil svoboščine. Na- 
slednje leto pa je Ljubljančanom potrdil samostalno sodstvo in 
pravico, da smejo po bližnjih gozdovih sekati drva za kurjavo. 
L. 1403. se je Viljem v Ljubljani slovesno poročil z Jovano, 
hčerjo Karola Malega Neapolitanskega. Že 1. 1402. sta Viljem in 
njegov brat Ernest skupno vladala Štajersko, Koroško, Kranjsko, 
Slovensko krajino in Metliko. L. 1406. je umrl Viljem, ki je skrbel 
za mir in red v deželi in ščitil pravice svojih podanikov. 

Po Viljemovi smrti sta njegova brata Leopold IV. in 
Ernest Železni (1406 — 1424) skupno vladala našim deželam 
do Leopoldove smrti (1411). L. 1408. so Turki prvič pri- 
drli na Kranjsko. Dne 9. oktobra so napadli Metliko in 
Črnomelj in grozno razsajali po obližju teh mest in po Slovenski 
krajini. Pomorili so mnogo kristjanov, druge pa odpeljali v 

sožnost. Tedaj so se začeli hudi časi in nadloge za Kranjsko 
deželo, v katero so divji Turki v dobi 83 let štiriindvajsetkrat 
prihrumeli v večjem številu, v manjših trumah pa še večkrat. 
Na B^ranjskem je težko najti kraja, kjer ne bi divjali krvo- 
ločni Turki, ki so še sedaj v narodu v groznem spominu. 

Emest Železni je bil po smrti svojega brata Leopolda IV. 
samovladar na Štajerskem, Koroškem in Kranjskem. Kot 
cesarjev zaveznik se je tudi Emest bojeval z Benečani. 
Leta 1412. je prodirala 40.000 mož broječa cesarska vojska iz 
Zagreba črez Ljubljano na Furlansko. Celjski grof Herman je 
posredoval mir med cesarjem Sigmundom in Benečani. Vojvoda 
Ernest je prišel 1. 1414. s svojo močno soprogo Cimburgo v 
Ljubljano, kjer so se mu poklonili kranjski stanovi. Potrdil 
je svoboščine bistriškega kartuzijanskega samostana in obiskal 
svojo mater Virido iz milanskega rodu Sforza Visconti. Ta je 
živela na gradu pri Pristavi nad Zatičino, ko je bil njen soprog 
Leopold III. padel v bitki pri Sempahu. 

S to vojvodinjo je v zvezi pripovedka o kači, ki žre 
otroke. „Doječa kmetica, žena zatiški grajščini podložnega kmeta, 
je nekoč na grajščinski njivi plela zel in v zibeli spečega 
otroka postavila v brazdo, da ga o potrebi lahko doji. Tu se 
pa priplazi iz bližnjega gozda velika kača, vzame otroka iz 
zibeli in ga hoče odnesti. Po otročjem kriku opozorjena mati 
zagleda svojega otroka v žrelu velike kače in v tej nevarnosti 
moli k najsvetejši devici, zaščitnici samostanske cerkve. Otrok 
pade nepoškodovan iz kačinega strupenega žrela. Na glavnem 
oltarju vzidana kača izpričuje še dandanašnji ta čudež." Povod 
tej pripovedki je najbrž ona kača iz milanskega grba. 

Ko so 1. 1416. pridrli roparski Madjari na Kranjsko 
in pustošili deželo tja do Polhovega Gradca, ukazal je vojvoda, 
da se Ljubljana močno utrdi. To utrjenje glavnega mesta je 
bilo jako potrebno tudi zaradi pretečih turških navalov. Ernest 
je pa tudi drugače skrbel za procvitanje dežele. Z njegovo po- 
močjo so n. pr. 1. 1418. tedanji stolni župnik Hewgenreuter in 
nekateri meščani ustanovili stolno šolo, iz katere je nastala 
prva^gimnazija na Kranjskem. Pospeševal je tudi mesta Ljub- 
ljano, Kamnik, Kranj in druga. 

V najboljši dobi je umrl ta priljubljeni vladar 1. 1424. 

Friderik U. (III.). 

(1424—1493.) 



Ernest Železni je zapustil tri sinove : Friderika, Albrehta 
in Ernesta. Ernest je umrl že leta 1432. Friderik V. je postal 
polnoleten šele 1. 1438. Njegovo vladanje je polno usode polnih 
dogodljajev za Kranjsko. Potrdil je svoboščine kranjski duhov- 
ščini in kartuzijanskemu samostanu v Pletrjah. Turki so zopet 
ponovili svoje roparske napade na Kranjsko 1. 1426. ali 1429. 
Poročila o tem drugem turškem navalu na Kranjsko se 
ne ujemajo glede na čas. Nad 8000 Turkov je prišlo črez 
Kolpo. Napadli so Metliko ter se je polastili. Na daljnjem potu 
proti Rudolf ovemu je turška druhal morila, zažigala in plenila 
cerkve. Pri Rudolfovem pa sta kranjski deželni glavar Ulrik 
Schenk in koroški deželni glavar grof Štefan Monfortski na 
čelu 4000 mož popolnoma premagala Turke, ki so izgubili nad 
polovico svoje vojske. Turki potem 40 let niso več prišli na 
Kranjsko. 

Kranjci so se tudi udeležili v vojski vojvode Albrehta y. 
vojne zoper Husite, v kateri se je odlikoval marsikak kranjski 
vitez, n. pr. Dietmund Lamberg. 

L. 1437. se je vnel prepir med grofom Štefanom Modruškim 
in celjskim grofom Urhom II., ki je plenil več vasi okoli 
vojvodske grajščine Kostanjevice, trpinčil prebivalce, in jim vzel 
živino in drugo imetje. 

Albreht V. je umrl 1. 1439. Pri njegovem pogrebu sta bili 
Kranjsko iji Slovenska krajina zastopani po posebnem sta- 
novskem odposlanstvu. 

Po njegovi smrti je Friderik V. postal nemški cesar in je 
bil v vrsti cesarjev Friderik HI. Med Friderikom in njegovim 
bratom Albrehtom VI. je kmalu potem nastala vojna, v kateri 
je bil na Albrehtovi strani mogočni celjski grof Urh II., ki je 
imel spretnega vojskovodjo, Čeha Jana Vitovca. Celjanom se 
je vdalo več dolenjskih gradov, med njimi Pelče, Tum in 
Gomila pri Radečah. Izmed Slovencev so bili na cesarjevi 
strani skoraj le Ljubljančani in Istrani, med plemenitaši pa 
posebno grof Tum in Turjačan. 

V celjski oblasti je bil notranjski Lož. Cesarski vojsko- 
vodja Krištof Fladniški pošlje odposlanstvo z zahtevo, da se 
vda loška posadka. Ker se Lož ni hotel vdati, naskoči ga 
cesarska vojska. Celjska posadka v Ložu odpre mestna vrata 
in plane na cesarske, se zopet hitro umakne v Lož, a cesarski 
za njimi. Ko je bil del cesarske vojske že v Ložu, zaprejo 
Celjani vrata in pobijejo ujete cesarske vojake. Sedaj naskoči 
posadka zunaj mesta ostali del cesarske vojske in jo premaga. 
Krištof Fladniški še enkrat naskoči Lož, a brezuspešno; neki 
čevljar ga pri naskoku ubije. Še 1. 1439. se je cesarska vojska 
polastila Loža in ga zažgala. Od onega časa Lož ni več dobil 
prejšnje veljave. Pri Mokronogu so Celjani premagali cesarsko 
vojsko in se polastili mokronoškega gradu. 

Leta 1442. oblegajo Celjani Ljubljano, katero je branil 
Juri Apfaltrer in sicer z velikim uspehom. Ljubljančani so 
zaprli vrata in se branili za močnim zidovjem proti sovražnim 
oblegovalnim strojem. Ker se Celjani niso mogli polastiti 
Ljubljane, pustošili so po okolici in zažgali Jurija Apfaltrerja 
Podturnski grad. Dan pred kresom so Celjani zopet odrinili. 
Veliko bedo so v okolici tudi povzročile kobilice, ki so uničile 
vse pridelke. Cesar Friderik III. je še tistega leta v Frankfurtu 
zvestim Ljubljančanom potrdil stare svoboščine in jim dal več 
novih pravic; smeli so svoja pisma in listine pečatiti z rudečim 
voskom. 

Tudi Kranj je bil na cesarski strani, a se je moral 
vdati Urhu H., ki ga je nenadoma napadel. Ko se je pa oddelek 
cesarske vojske približal Kranju, uprli so se meščani zoper 
Celjane, in cesarski vojskovodja Turn se je zopet polastil mesta. 
Tudi Eudolfovo so Celjani z močno silo oblegali, a so z 
velikimi izgubami morali oditi. 

V Dunajskem Novem mestu se je cesar 1. 1443. 
pomiril z bratom Albrehtom VI. in celjskim grofom. Cesar 
in celjski grof sta obljubila, da si povrneta v vojni pridobljena 
posestva. Cesar je poknežil celjske grofe in sklenil ž njimi 
dedinsko pogodbo, da dob6, ako bi Habsburžani prej izmrli, 
poleg drugih posestev tudi Metliško grofijo, Mehovo, Rudolfovo, 
Kostanjevico, Postojino in Vipavo; ako pa bi Celjani prej izmrli, 
pripade Habsburžanom Celjska, Ortenburška in Stemberška 

grofija. Že drugo leto je prišel cesar v velikem spremstvu s 
svojim tajnikom Ene jem Silvijem Piccolominijem (poznejšim 
papežem Pijem II.) v Ljubljano, kjer so ga deželni stanovi 
prav slavno vzprejeli. Cesar je potrdil vse mestne pravice in 
svoboščine, a tudi svoboščine drugih mest in samostanov in se 
je potem podal v Kamnik. 

Leta 1447. so zopet kobilice veliko škodo povzročile 
v naših krajih, a dve leti pozneje je morila huda kuga po 
Kranjskem, Koroškem in Štajerskem. Ko sta celjski grof Urh II. 
in Eizinger 1. 1452. cesarja Friderika HI. oblegala v Dunajskem 
Novem mestu, prišli so mu tudi Kranjci na pomoč.« Sovražniki 
so z veliko silo naskočili mesto in se ga skoraj polastili, da 
ni znani orjaški vitez Andrej Baumkirc^her tako dolgo 
zadržaval sovražnike, da so cesarski zaprli mestna vrata. 

Zadnjega celjskega grofa Urha 11. so 1. 1456. umorili 
v Belem gradu. Njegova bogata zapuščina je dala zopet povod 
hudim bojem. Na Kranjskem so bila v oblasti celjskih grofov 
kot lastnina, fevd ali pa zastavljena ta -le posestva: Lož, Stekperk, 
Postojina, Polhov Gradec, Koprivnek pri Moravčah, Kamnik, 
Smlednik, Goričane, Kranj, Naklo, Turen ob Kokri, Katzenstein, 
Radovljica, Pusti grad in Fužine (Bela peč); Ig, Čušperk, 
Višnja gora, Ortnek, Ribnica, Rudolf ovo, Žužemperk, Mehovo, 
Metlika, Poljane, Krupa ob Krupi, Kostel, Kočevje, Friedrich- 
steinski grad pri Kočevju, Vinica, Krško, Kostanjevica, Radeče 
in Zibnik. 

Urhova udova Katarina si je hotela šiloma pridržati malone 
vsa ta posestva navzlic temu, da je imel cesar vsled dedinske 
pogodbe pravico do celjskih posestev. Cesar je dobil sprva 
celjskega vojskovodjo Vitovca za se, a kmalu se mu je iz- 
neveril in napadel v Celju bivajočega cesarja, ki se je le težko 
rešil v gorenji celjski grad 1. 1457. Kranjci so poslali cesarju 
konjike in pešce na pomoč, a Vitovec je po kratkem obleganju 
zapustil Celje. Cesar se je podal potem na Kranjsko, da se tam 
polasti celjskih posestev. V B^ranju je dal upravo Ribnice Andreju 
in Juriju Lambergerju, Lož Martinu Schnizenbaumu, Pemont v 
Istri Hermanu Ravbarju, Ortnek Juriju in Janezu Lenkheimerju, 
Metliko pa Andreju Hohenwartu, kateremu je še ranjki celjski 

grof bil dolžen 2600 gld. S tem in z drugimi dohodki jih je cesar 
odškodoval za to, kar bi imeli še dobiti za umrlim Urhom II. 

Ko je bil cesar odpotoval na Kranjsko, jo udari tudi 
Vitovec skozi Tuhinjsko dolino na Kranjsko, kjer se je že 
cesarska vojska polastila več celjskih posestev. Vitovec je 
oplenil in razdejal Škofjo Loko, premagal Kranj in se napotil 
proti Radovljici, katero je cesarski poveljnik Gašpar Lamberski 
zažgal in potem zapustil. Celjani zasedejo Radovljico, a kranjska 
deželna hramba jih prisili, da se zopet umaknejo na Štajersko. 
Na tem povratku jih napadejo Kranjci večinoma z vilami in 
koli med Blagovico in Trojanami in Vitovcu precej vojakov 
pobijejo, a Vitovec plane na Kranjce, pobije okoli 40 kmetov 
in se zopet umakne v Savinsko dolino. 

Ko je bil v Pragi umrl češki in ogrski kralj Ladislav, 
pogodila gta se s cesarjem 1. 1468. vdovela celjska grofinja 
Katarina in Vitovec. Katarina je odstopila celjska posestva in 
je dobila letni dohodek 2000 goldinarjev in Krško kot vdovsko 
bivališče, a pozneje se je preselila v Dubrovnik; Vitovec pa je 
bil povzdignjen v baronski stan in je tudi dobil več posestev. 
Tako so dobili v oblast Habsburžani večinoma 
med Krko in Kolpo ležeča posestva nekdaj mogočnega 
celjskega rodu. V vojni cesarja Friderika HI. z ogrskim 
kraljem Matjažem Korvinom so Madjari tudi na Kranjsko 
pridrli in zasedli Klevevški grad pri Mokronogu, a Kranjci so 
jim kmalu zopet grad vzeli in jih prepodili iz dežele. 

Friderik m. je 1. 1461. ustanovil ljubljansko škofijo 
z 10 korarji, in nje prvi škof je bil Žiga Lambergar. Prej sta 
imeli Kranjsko in Slovenska krajina posebnega akvilejskega 
arhidijakona. Papež Pij II. je to ustanovo že naslednje leto 
potrdil in napravil ljubljansko škofijo in škofa neodvisnega od 
akvilejskega patriarha in drugih metropolitov ter škofijo ne- 
posredno podredil papežu. L. 1463. je papež dal cesarju za 
večne čase pravico, da sam imenuje ljubljanskega škofa, ki pa 
oddaja korarska mesta in dostojanstva. Tako je dobilo Kranjsko 
po malone devetstoletnem prestanku zopet svojega škofa. 

Ljubljanska škofija je tedaj obsegala le del Gorenjskega, 
dve dolenjski župniji in nekatere koroške in štajerske župnije; 
ostali del Kranjskega pa so obdržali akvilejski patriarhi in za 

njimi goriški nadškofje in nekoliko tudi tržaški škofje. Tudi 
po novi razdelitvi škofij 1. 1787. in 1791. še ni imela ljubljanska 
škofija (od leta 1787. do leta 1806. nadškofija) vseh sedanjih 
kranjskih župnij. Do 1. 1787. je imela le 28 kranjskih župnij, 
71' podrejenih duhovnij in 86.500 duS. Šele od leta 1833. se 
ujemajo kranjske politične in cerkvene meje, ko je bila lavan- 
tinska škofija odstopila motniško župnijo. Tri leta prej je 
dobila ljubljanska škofija dekaniji Hrenovice in Trnovo od 
tržaške škofije in vipavsko dekanijo od goriške nadškofije. 

Leta 1462. se je moral cesar bojevati zoper svojega 
brata Albrehta VI. in uporne Dunajčane. Tudi v tem boju 
so cesarja podpirali Kranjci. Pri obleganju Dunaja so se od- 
likovali kranjski vitezi, in sicer Schaumburg, Črnomaljski, 
Turjačani, Apfaltrer, Gallenberg, Lamberger, Ravbar, Paradejser, 
Hohenwart, Sicherberger, Neuhaus, Zellenberger, Gall, Semenic, 
Grazer, Predjamski, Loški in več drugih, katerih imena so, 
zabeležena na listini z dne 12. januarja 1. 1463. S to listino je 
cesar v priznanje velikih zaslug kranjskih stanov premenil 
kranjski grb, da je pri belo- modro -rdečih kranjskih deželnih 
barvah namesto bele postavil zlatožolto barvo. Turjačani, ki 
so že imeli nadkomomištvo, so dobili dedno maršalstvo, cesarski 
metliški stotnik Andrej Hohenwart dedno stolništvo in brata 
Juri in Gašper Črnomaljski dedno točarstvo. Cesar Friderik HI. 
je združil Gorenjsko, Dolenjsko, Metliko, Pivko 
in več delov Notranjskega v Vojvodino Kranjsko. 

Četudi je cesar v boju z Matjažem Korvinom in s svojim 
bratom slabil svoje moči, dal je vendar utrditi razna mesta 
proti turškim navalom, tako n. pr. Ljubljano, Kamnik in 
Metliko. Metličanom je prepustil polovico davkov za utrjenje 
mesta 1. 1464. Istega leta je papežev legat ljubljanskemu škofu 
dovolil, da pobira poseben turški davek in š tem ukrene, kar 
je treba zoper Turke. Cesar je odredil petletni mir za notranje- 
avstrijske dežele in opominjal prebivalstvo, da pridno moli in 
hodi na božja pota, da Bog odvrne preteči turški naval. Papež 
Pavel n. je 1. 1468. odredil odpustke za vse, ki se bojujejo v 
Slovenski krajini v obrambo Metliške grofije zoper Turke. Tudi 
notranjeavstrijski deželni stanovi so se na skupnih deželnih 
zborih 1. 1462. v Lipnici in 1. 1468. v Gradcu pripravljali na 

obrambo proti tm^kiiu navalom, a s premajhnim uspehom. Na 
nemških državnih zborih so se sicer mnogo posvetovali, kako 
bi užugali Turke, a ta posvetovanja so bila brez pričakovanih 
posledic. Slovenske in sploh jugoslovanske dežele so povečem 
same se ustavljale turškim navalom in bile v pravem pomenu 
branitelji kristjanske vere in omike zoper krvoločnega sovražnika. 

Nesrečno je bilo za Kranjsko leto 1469., v katerem so 
Turki dvakrat prihruli na Kranjsko. Stari turški 
paša Vejh Beg je pridrl črez Uno in Kolpo s 10.000 vojaki 
o Binkoštih pred Metliko, pustošil okolico in razdejal mesto in 
frančiškanski samostan „Pri treh f arah". Frančiškani so potem 
v Rudolfovem zgradili nov samostan. Prebivalci so našli za- 
vetišče v utrjenem metliškem gradu stotnika Andreja Hohen- 
warta. Pri Metliki so se Turki razdelili v tri oddelke. Z enim od- 
delkom je paša ostal pri Vinici ob Kolpi, da zavaruje umikanje 
na Turško. 

Drugi oddelek je odrinil proti Kočevju, požigal in ropal 
po tem trgu in okolici, prodiral po Ribniški dolini in prišel pri 
Igu na Ljubljansko ravnino ter razdejal grad Matenjo, Šmarje in 
druge vasi. Prišli so tudi pred Ljubljano in zažgali zunaj obzidja 
se nahajajoče stolno cerkev. Ta oddelek je prišel do Preddvora, 
kjer so nekemu starčku obesili mlinski kamen na vrat, da se 
je kar zgrudil. Tretji oddelek jo je udaril črez Gorjance proti 
Rudolf ovemu in Kostanjevici, se utaboril pri Št. Jerneju in 
oplenil najstarejši kranjski trg Dobravo. 

Hitro se oborože kranjski stanovi, vsaka hiša mora po- 
staviti enega moža in kmalu pelje Andrej Hohenwart okoli 
20.000 mož proti Turkom. A Turki se nevarnosti umaknejo z 
velikim plenom nazaj v Bosno, ko so bili grozovito razsajali 
zlasti po Slovenski krajini. Odgnali so v sužnost 9000 kristjanov, 
po nekem poročilu celo 20.000, in pomorili okoli 6000 ljudi. 
Vejh Beg je baje 600 zalih dečkov in deklic podaril sultanu 
Mohamedu II. Pri tem napadu so bili Turki le 14 dni na 
Kranjskem, a gotovo dalje v Slovenski krajini. 

Ob početku zime so še enkrat prišli Turki na Ej-anjsko 
ter pustošili Krško in okolico. Odpeljali so tudi mnogo kristjanov 
v sužnost. V letih 1369. in 1470. so turške čete ropale in morile 
na Primorskem. 

Med najhujše turške navale spada oni v letu 1471 v 
katerem je Izak paša tnktat pridrl na Kranjsko 
Pri pivem napadu so Turki skori] brez n\iie pusti ^ili in ropali 




ter 20.000 ljudi odpeljali v sužnost in jih zaprli po svojih 
trdnjavah. Kmalu potem je zopet pridrlo 10.000 Turkov na 
Kranjsko in sicer do Ljubljane. Odpeljali so zopet okoli 
20.000 ljudi s seboj. Tretjič je prišel Izak-paša s 15.000 vojaki 

črez Vinico na binkoštni pondeljek do Rašice pri Velikih Laščali 
in se tam utaboril. Odtod je poslal manjše oddelke proti 
Turjaku, Ljubljani, Igu in v Preserje, sam pa je odrinil z 
glavno vojsko proti Ljubljani in pod noč tja dospel. Goreče 
vasi v okolici so bile Ljubljančanom znamenje preteče nevar- 
nosti in so še pravočasno zavarovali mesto. Turki so oplenili 
dvoje predmestij. 

Pred mestnim obzidjem je turški paša svojo vojsko raz- 
delil v tri oddelke. Prvi oddelek je prodiral ob Savi proti 
Kranju in nadalje ob Kokri, razdejal grad Frauenstein nad 
Velesovem, vas in samostan dominikank Velesovo in nune 
oskrunil ali odpeljal. Druga druhal je drla proti Kamniku, 
razdejala v Mekinah samostan redovnic sv. Klare in prišla črez 
predhribje Kamniških planin v Savinsko dolino in do Celja, 
kjer so požigali, pomorili in v sužnost odgnali okoli 30.000 ljudi. 
Tretja druhal je plenila in morila po Dolenjskem okoli Zatičine, 
Mehovega in Metlike. Upepelili so kartuzijanski samostan v 
Pleterjah in cistercijanski samostan v Zatičini, kjer je opat z 
nekaterimi menihi pobegnil, ostale menihe pa so Turki privezali 
konjem za rep in jih tako za sabo vlačili, dokler se niso ubili. 
Upepelili so 40 cerkva, pet trgov in 200 vasi in odpeljali v 
sužnost 5000 ljudi. Iz Dolenjskega so Turki o sv. Rešujem Telesu 
odrinili na Ogrsko in Erdeljsko. V jeseni so še razsajali po 
Krasu in Vipavski dolini in ujeli 500 ljudi. 

Odslej so se Slovenci bolje zavarovali zoper turške napade 
in so zlasti skrbeli za to, da jih niso Turki več tako iznenadili 
kakor prej. Ker Kranjci niso dobili pomoči zoper Turke ne od 
države, ne od cesarja, morali so si sami pomagati. Turški 
navali so bili posebno zaradi tega tako pogibelni, ker so po- 
večem na brzih konjih iznenadili kristjane. Kranjci so zažigali 
grmade kot znamenje pretečega turškega navala. Ko so se 
Turki bližali prvi slovenski vasi, zažgali so prebivalci na 
bližnjem griču ali gori grmado in to so posnemali od gore do 
gore po vseh slovenskih pokrajinah. Tako se je po teh grmadah 
kmalu izvedela preteča nevarnost. Pod vodstvom deželnih stanov 
so se zbirali prebivalci in hiteli na kraj največje nevarnosti. 
Še sedaj se imenujejo nekateri vrhovi „Grmada" in nam 
značijo kraje, kjer so zažigali take grmade. 

Če SO se Turki bližali s Petrinje ali Siska dolenjski Ko- 
stanjevici ali Metliki, naznanjali so to goreče grmade na 
Mehovom, na Gorjancih, Hmeljniku pri Mirni peči, Št. Petru 
pri Žužemperku, na Vrh Trebnjem, Primskovem, starem Višnje- 
gorskem gradu, Magdalenski gori pri Šmarijah in na Ljub- 
ljanskem gradu. 

Ob prihodu Turkov od Kolpe pri Vinici so zažigali grmade 
na Plešivici pri Adlešičih in na Prelibeljski gori pri Knežji 
Lipi, na Friedrichsteinu pri Kočevju, pri Sv. Ani nad Ribnico, na 
Orteneku ali Grmadi, na gorah pri Velikih Laščah, pri Sv. Ahacu, 
na griču pri Sovneku in na Ljubljanskem gradu. 

Notranjsko je dobilo znamenje preteče nevarnosti po gorečih 
grmadah na Šilertaboru, na gorah pri Senožečah in Vipavi, na 
Soviču pri Postojini, na starem Loškem gradu, na Grmadi pri 
Ložu, na Grmadi pri Planini, na Vrhniških gorah in na Ljub- 
ljanskem gradu. 

Gorenjskemu se je dalo znamenje z Ljubljanskega grada, 
na Šmarni gori, na Kamniškem Starem gradu, pri Velesovem, 
na Šmarjetni gori, pri Sv. Petru nad Begunjami, na Bloškem 
gradu, v Jesenicah in na Fužinah. 

Da se varujejo iznenadenja in si rešijo življenje in premoženje, 
so zgradili na Kranjskem od 1. 1471. počenši takozvane tabore; 
to so stolpi in utrdbe na vzvišenih krajih, katere so prebivalci 
lahko branili in ki so jim služili kot zavetišče. Tudi nekatere 
cerkve so utrdili in obdali z obzidjem in na ta način izpremenili 
v tabore. Ko so se Turki bližali, so znosili prebivalci svoje 
blago v tak tabor. Ženske in otroci so molili v cerkvi, moški so 
se pa postavili za obzidjem v bran, ker jih je v slučaju turške 
zmage čakala smrt ali sužnost. Ker pa Turki niso dolgo oblegali 
takih taborov, so bili ti dobro zavetišče. Še dandanašnji imamo 
več krajev, ki se nazivljejo „Tabor"; od teh še nekateri 
obstoje, drugi so pa razvaljeni. Na Kranjskem je bilo okoli 
70 „taborov" v obrambo zoper Turke. 

Po Krasu pa, kakor n. pr. v Suhi krajini. Dobravi, Ribniški 
dolini, v okolici Planine, Cerknice in Pošto jine in drugod, so 
pribežali prebivalci pred turškimi roparji z živino in drugo 
premičnino V skrite kraške jame in votline, ki so jim služile v 
varno zavetišče, kar tudi pričajo narodne pripovedke. 

5* 

Cesar Friderik III. je v znak hvaležnosti pogumnim in 
požrtovalnim Kranjcem podelil več mestnih pravic in 
druge svoboščine. Leta 1471. je postalo Kočevje mesto, 
1. 1477 pa so dobili Krško, Višnja gora in Lož mestne pravice; 
Kranju in Kamniku pa je cesar potrdil stare pravice in jim 
tudi še podelil nove pravice. 

Leta 1472. so Turki zopet dvakrat pridrli na Kranjsko, 
kjer so po stari navadi grozovito divjali. Pustošili so po 
Notranjskem in prvič prišli v Cerknico, kjer so sežgali župno 
cerkev. Potem so odrinili proti Ljubljani in se pred mestnim 
obzidjem utaborili na treh krajih, in sicer na Poljanah, v Šiški 
in v jami za sv. Krištofom. Plenili so po okolici in zažgali 
šentpetersko cerkev, ki je bila zunaj obzidja. Topovi z Grada so 
jih prepodili in rešili Ljubljano hudega zla. V spomin na ta 
dogodek so hodili odslej Ljubljančani vsako leto na velikonočni 
ponedeljek popoldne v slovesnem izprevodu iz šentpeterske 
cerkve k Sv. Krištofu. V Lovševi jami ali turški jami za cerkvico, 
kjer je sedaj pokopališče, je bila potem veselica za ljubljansko 
mladino. Ljubljančani so jim metali namesto razbeljenih svinčenih 
krogel jabolka in pomaranče. V spomin na lakoto, katero je 
povzročilo sicer le en teden trajajoče turško obleganje, jedo 
na velikonočno nedeljo po starih hišah v Ljubljani in tudi 
drugod po deželi repne olupke „alelujo" za prikuho. V jeseni 
so Turki zopet prihruli na Kranjsko in pustošili pokrajine ob 
Savi in Slovensko krajino. 

Leta 1473. so Turki desetikrat prišli na Kranjsko. Prišli 
so črez Žumberk na Dolenjsko, oplenili Mirno peč in Trebnje, 
odrinili proti Ljubljani in mimo mesta drli proti Št. Jurju pri 
Kranju in dalje skozi Kokrsko dolino na Koroško. Večina se 
je vrnila z velikim plenom skozi Štajersko, drugi pa črez 
Žumberk domu. Turkom so služili pri tem in drugih napadih 
trije pregnani duhovniki in Korošec Zwitter kot voditelji, in 
tako so Turki dobro poznali pota in utrdbe v naših krajih. 

Notranjeavstrijski stanovi so v Worfsbergu in Ju- 
denburgu sklepali o korakih, kako bi se uspešno branili 
turškim navalom. Isto so storili štajerski deželni stanovi v 
mariborskem deželnem zboru konec 1. 1474. 

Kranjski deželni stanovi so potožili svojo bedo in zlo 
papežu Sikstu IV. v posebnem pismu, ki nam kaže v 
pravi luči tedanje žalostne razmere. Pismo se glasi: „Nihče 
nam ne pomaga; osemkrat so Turki deželo plenili, požigali in 
pustošili; če ne dobimo kmalu pomoči, ne preostaje drugega 
nam prebivalcem Kranjskega, Slovenske krajine, Metlike, Istre, 
Krasa in še mnogih drugih kristjanskih dežel, gradov in krajev, 
ki z nami mejijo in so enako bedo pretrpeli, kakor da za- 
pustimo deželo, mesta in gradove in odrinemo iz domovine. Že 
štiri leta traja ta strašna vojna, in ker se Turek baha, da mora 
ves svet podvreči svoji oblasti, ne preostaje nam drugega, ali 
prepodimo sovražnika iz dežele, ali jo zapustimo, ali pa se po- 
korjavajmo Turkom. Zato in da se ne bi sosednje kristjanske 
dežele za nami zapletle v to vojno in enake bede, kličemo 
glasno na pomoč, da ne bodemo zapuščeni in da čuje božja pre- 
vidnost naš slab in tožeč glas in nam podeli dober svet in 
, pomoč." 

,,Če se sovražniki polaste naše dežele, so jim odprte ceste, 
in zadržavale jih ne bodo niti gore niti vode, da ne priderejo 
v laške in nemške dežele, in bati se je, da pridejo celo v Eim. 
Zadržavala jih niso doslej niti velika pogorja, ki nimajo ne 
cest ne stez, niti plovne reke, katerih ne moreš prejezditi, 
ampak le preplavati ; in tako kličemo in prosimo pomoči, da se 
ne bodo mohamedanski sovražniki bahali in utrdili v mnenju, 
da se ni bati kristjanske pomoči in da zoper Turke ni sile, ki 
bi jih mogla zadržavati in pred njimi rešiti kristjanske kri. In 
potem prosimo, da bi si k srcu vzeli razno nečast, katero je 
izkazal hudi sovražnik z grdim uničevanjem svetih zakramentov 
in s pustošenjem božjih hiš, nesrečno meritev božjih služabnikov 
in mnogo tisoč ljudi v zadnjih letih, žalostno in nesrečno ločitev, 
ki se vrši med ženami, zakonskimi, njih otroki in prijatelji, 
katere odvajajo s seboj nage, bose, lačne in žejne kakor hudo- 
delnike, uklenjene v železo in verige, z zvezanimi rokami 
na hrbtu. Tudi se poslužujejo nečloveških sredstev zoper uboge 
žene in device ter z veliko brezsrčnostjo sekajo in morijo 
starčke in nedolžne otročiče, katerih ne morejo seboj vzeti. 
Vzeli in zažgali so vse, kar so imeli kristjani, ki nimajo niti 
strehe niti varnega zavetišča, kjer bi se umirili pred grozovitimi 

sovražniki. Uboge žene z malimi otroki morajo bežati v temni 
noči, v močnem in težkem dežju in viharju in nimajo ničesar, 
da bi se pokrili. O, to je mraz in trpljenje, groza in beda; 
naše bede ne more nihče popolnoma pojmiti, niti opisati, niti 
razlagati !" 

V jeseni leta 1474. je napadlo 16.000 Turkov Ogrsko in 
Hrvaško. Na povratku so se delili v dva oddelka. Eden oddelek 
je moril in plenil ob Savi, drugi je prišel do Metlike, pustošil 
okolico, a prizanesel mestu in se s 3000 ujetimi kristjani vrnU 
v Bosno. Med ujetimi sta bila bržkone tudi dva viteza Kozjaka. 

Vzpričo nove turške nevarnosti je cesar leta 1475. sklical 
v Maribor skupni deželni zbor notranjeavstrijskih 
dežel, katerega so se udeležili cerkveni dostojanstveniki, ple- 
menitaši in poslanci mest in trgov. Določil se je splošni davek 
v obrambo zoper Turke, in odbrali so se za vsako deželo po- 
veljniki. Za Kranjsko je bil določen mehovski glavar Ludovik 
Kozjak. Kot vrhovni poveljnik notranjeavstrijskih dežel (Šta- 
jerskega, Koroškega in Kranjskega) pa je bil imenovan rad- 
gonski glavar Žiga PoUheim. 

Tega leta so Turki trikrat pridrli na Kranjsko, 
in sicer pozvani po grofu Ivanu iz Studenca in kranjskem 
plemiču Šnepergerju, ki sta se uprla cesarju. Prvič so prišli 
po sv. Jurju z veliko silo in plenili in ugrabili mnogo ljudi o 
priliki shoda na Magdalenski gori pri Šmarijah. Tudi na Krasu 
so ropali in morili in povzročili veliko škodo. 

Sredi avgusta so prihruli na Dravsko polje na Štajerskem, 
a se umaknili notranjeavstrijski vojski proti Brežicam ob Savi. 
Tudi Kranjci so prišli na pomoč. Glavni poveljnik Žiga PoUheim 
napade z malo četo 450 mož 12.000 Turkov pri Cesargradu ob 
Sotli, a je bil poražen. Več kranjskih vitezov, kakor Gall, 
Mordaks, Mindorfer in Juri Ravbar, je padlo v tem boju; ujeti 
pa so bili med drugimi Oton Seraenič, Andrej H[ohenwart in 
kranjski poveljnik Ludovik Kozjak. Za svoje osvobojenje sta 
plačala Hohenwart 600, Kozjak pa 2000 cekinov. Andrej 
H[ohenwart je umrl 1. 1603. v Cel ji kot poveljnik gorenjega 
Celjskega gradu. Konec septembra je pridrlo 4500 Turkov na 
Kranjsko, in kot kažipot jim je služil že prej omenjeni Korošec 
Zwitter. Mimo Krškega in Kostanjevice so prodirali na Gorenjsko 

do Kranja in Radovljice z namenom, da pridejo črez Karavanke 
na Koroško; a Korošci bo varovali vse prehode, in Turki so se 
morali nmakniti, a po Kranjskem so še en mesec ropali in morili. 




Tretjič v tem letu so prišli Tuiki pod poveljstvom Ahmet 
paše iz Bosne o sv. Miklavža v Muljavo pri Zaticim, kjer je 
bil pri Marijini cerkvi velik shod Ugrabili so 4200 ljudi m 
jih odvedli v sužnost v Bosno, tndi so jih mnogo pobih, ki so 
se jim ustavljali. 

Tudi 1. 1476. so Turki dvakrat pridrli na Kranjsko. Prišlo 
je 4500 Turkov črez Hrvaško na Dolenjsko blizu do Krške vasi. 
Ker niso mogli črez Savo, so se tam utaborili, a že drugega 
dne odrinili proti Pleterjam, kjer so brezuspešno naskakovali 
taraošnjo pristavo, in naprej mimo Rudolf ovega črez Cerknico 
v Postojino in Vipavo. Pustošili so po Vipavski dolini in se 
vračali črez Črni Vrh in Žir proti Škofji Loki. Drugi oddelek se 
je vračal s Tolminskega po Poljanski dolini črez Polhograjske 
Dolomite v Logatec in Vrhniko, plenil po ljubljanski okolici in 
zažgal šentpetersko cerkev. Na povratku na Notranjsko so Turki 
zažgali Lož in se z mnogimi ujetniki in bogatim plenom umaknili 
črez Bloško planoto, Ribniško dolino in Kočevje v Bosno. 

Drugič v tem letu so prišli Turki v jeseni na Kranjsko. 
Valumbeg Markučevič je pripeljal 7.000 do 10.000 Turkov na 
Gorenjsko, prodiral ob Savi Dolinki in naprej črez Kranjsko 
goro in Fužine na Koroško. Ko so to deželo oplenili, so se 
vračali črez Štajersko in se pri Krškem podali črez Savo in 
razsajali po okolici. En oddelek se je umaknil z bogatim 
plenom v Bosno, drugi pa je prodiral črez Kočevje, Ribniško 
dolino, Bloško planoto in Cerknico na Notranjsko, ropal okoli 
Loža in Postojine in se končno črez Istro vrnil v Bosno. 

Leta 1477. je prišla turška vojska 32.000 mož in je ves 
mesec morila in plenila po Slovenski krajini in odpeljala mnogo 
ujetnikov. Ko so hoteli pri Krškem črez Savo na Štajersko, 
utonilo je okoli 500 Turkov. Potem so Turki odšli na Goriško. 
Cesar je ukazal, da se utrdi Vipava in da Ljubljana vzprejema 
begunce z dežele. 

Naslednje leto je cesar naložil notranjeavstrijskim 
Židom turški davek 3000 funtov vinarjev iil ljubljanskim okoli- 
čanom in Židom ukazal, da sodelujejo pri utrjenju Ljubljane. 
Tudi to leto so pridrli iz Bosne Turki na Kranjsko, a o tem 
turškem navalu nimamo natančnih poročil. 

Tudi 1. 1480. je Kranjsko trpelo po turških grozovitežih, 
ki so razdejali Cerknico in marsikako vas na Notranjskem; potem 
so pa morili in plenili po Dolenjskem in prišli do Save, kjer 
so razsajali okoli Krškega. Tega leta je tudi huda kuga 
pomorila mnogo ljudi po Kranjskem. 

Že 1. 1482. SO bili Turki zopet 'na Kranjskem, a o tem 
navalu poroča kronist Unrest samo^ da so prišli na Kranjsko, 
povzročili veliko škodo in odpeljali mnogo ljudi. Večji pa je 
bil turški naval v naslednjem letu, ko je prihrulo 7000 
do 8000 Turkov na Kranjsko in so tam 13 dni morili in plenili. 
Z 9000 ujetniki so se vračali v Bosno, a Turke so ob Uni 
Srbohrvatje in kranjski plemiči popolnoma premagali. Zmagovalci 
so osvobodili vse ujetnike in se vrnili z bogatim plenom. 

Tudi v vojui cesarja Friderika III. z Matjažem Korvinom 
je trpelo Kranjsko. V tej vojni je bil Erazem Predjamski 
(Lueger) na strani ogrskega kralja. Erazem je 1. 1483. na ce- 
sarskem dvoru na Dunaju z mečem ubil maršala Pappenheima, 
ker je žalil spomin njegovega nesrečnega prijatelja Andreja 
Baumkircherja, ki se je bil uprl cesarju in bil 1. 1471. v 
Gradcu obglavljen. Erazem je zbežal na svoj Predjamski grad 
na Notranjskem in tu strahoval okoličane. Tržaški glavar 
Gašper Ravbar je bil od cesarja pozvan, da ga ukroti, a 
Erazem se je branil v skalnem nepristopnem gradu. Cesarska 
vojska je vso zimo grad oblegala. Končno je Ravbar podkupil 
Erazmovega slugo, ki je po noči z lučjo naznačil ono mesto, 
kjer. je Erazem spal. Tja so streljali, in razstreljena skala je 
ubila drznega viteza. (Glej : I. del Kranjske, str. 200.) 

Nekaj let je bilo Kranjsko prosto turških navalov. L. 1488. 
so Turki pridrli iz Hrvaškega na Kranjsko in s seboj odpeljali 
mnogo ujetnikov v Bosno. Istega leta so spremljali kranjski 
vitezi cesarja na Nizozemsko, da osvobode cesarjeviča Maksi- 
milijana, katerega so imeli Nizozemci v mestu Briiggu zaprtega. 
Tudi L 1489. so Turki pustošili po Kranjskem in mnogo ljudi 
zadavili. V tem letu je prišel tudi cesar na Kranjsko, podelil 
Kamniku mnogo svoboščin in ustanovil večno mašo na Ljub- 
ljanskem gradu. 

Štiriindvajstikrat so Turki 1. 1491. napadli Kranjsko. Pri- 
drli so konec septembra do Metlike in se odtod podali črez 
Mehovo, Rudolf ovo in Hmeljnik proti Beli cerkvi in se tam 
utaborili. Odtam so hoteli prodirati na Štajersko in Gorenjsko, 
a preprečili sta to nakano močno narasli Sava in Krka, v 
katerih je utonilo mnogo Turkov. Okoli 10.000 mož broječ 
oddelek je ostal pri Beli cerkvi in plenil po okolici in po 

Krškem polju, posebno Hraeljnik, Rudolfovo, Presek, Kostanjevico, 
Otočec in Mehovo. Drugi oddelek pa je drl proti Soteski, Žužem- 
perku in Šmarijam proti Ljubljani in odtod crez Čušperk v 
Dobrepolje, Suho krajino, Turjak, Ribnico in Kočevje in črez 
Bloško planoto v Nadlišek. Z Nadliška so dirjali črez Cerknico, 
Hasberg in Logatec na HruŠico, kjer so jih v zasedi skriti 
kranjski vitezi in deželna hramba obkolili in popolnoma po- 
razili ter jim odvzeli ves plen. Istega leta je bil tudi hud 
potres po Kranjskem. 

Mnogo je pretrpela dežela po turških navalih in drugih 
nezgodah za vladanja cesarja Friderika III., ki je umrl 1. 1493. 
Cesar se je tudi Kranjcem za njih zvestobo in veliko po- 
žrtvovalnost večkrat hvaležnega izkazal in dal raznim mestom 
nove pravice in svoboščine. 

Nofranie in kulturne razmere v srednjem veku. 

Na pragu novega veka ozrimo se še enkrat na srednji 
vek in si oglejmo v glavnih potezah pridobitve in stanje na- 
rodne izobraženosti. To razmotravanje ni posebno veselo za 
Kranjsko, kajti marsikake ovire so našo deželo zadržavale v 
napredku in mnogo zla je pretrpela dežela za preseljevanja 
narodov, potem po drugih sovražnih napadih in proti koncu te 
dobe zlasti po krutih Turkih. 

Ko so se bili Slovenci osvobodili obrskega jarma, so 
prišli pod frankovsko oblast, pod katero se jim je bolje 
godilo nego prej. Del Kranjskega je bil odslej posebna mejna 
pokrajina, ki je bila razdeljena v desetine in stotine s svojimi 
sodišči, shajališči in župani. Frankovsko upravo so kot kraljevi 
namestniki nadzirali posebni grofje (comites), ki so ščitili 
cerkev, vdove in sirote, skrbeli za pravično sodstvo in vzpre- 
jemali prisego zvestobe do vladarja. Slovensko običajno pravo 
je polagoma izginilo, in namesto tega se je udomačilo fran- 
kovsko pravo. Tudi na Kranjskem se je razvijalo fevdstvo (na- 
jemništvo), in tako se je zmanjšalo število popolnoma svobodnih 
prebivalcev. V tej dobi je tudi nastala Ljubljana, ki je sicer 
mnogo pretrpela po Madjarih, a se je pozneje zopet ojačila. 
Franki so tudi pospeševali trgovino in zboljšali občila. 

Habsburžani so razširili svoje vladarske pravice na 
Kranjskem s tem, da so sklepali pogodbe zaradi odstopa onih 
delov naše dežele, ki so bili v oblasti inozemskih cerkvenih in 
posvetnih knezov. Največji kranjski posestniki so bili brižinski 
in briksenski škofje in akvilejski patriarhi. Habsburžani so 
dobili brižinske fevde in tudi akvilejska posestva, Slovensko 
krajino, 1. 1374. pa Pivko, Metliko in Črnomelj. Namesto Kranja, 
kjer je bil vladni sedež, je stopila zdaj Ljubljana. L. 1456. so 
dobili še posestva med Krko in Kolpo. V bruseljski pogodbi 
1. 1522., sklenjeni med cesarjem Karolom V. in njegovim bratom 
nadvojvodo Ferdinandom, so se združile z Vojvodino Kranjsko: 
Slovenska krajina, Metliška grofija, Pivka, Istra in Kras. Kranjsko 
je tako postalo samostalna dežela s svojim deželnim glavarjem. 

Številno plemstvo je imelo mnogo dednih posestev ali 
alodov in posojenih posestev ali fevdov. Ubožnejši plemenitaši 
so stopili v službo pri bogatejših plemenitaših , vojvodu, škofih 
in drugih dostojanstvenikih, od katerih so dobili fevde in se 
imenovali vazali ali dvorniki (ministeriales). Plemenitaši in 
vazali so bili pod sodno oblastjo fevdnega gospoda, kateri se 
je ž njimi tudi o važnih rečeh posvetoval. Take skupščine je 
skliceval deželni knez, in s tem je dobilo plemstvo posebne 
predpravice. Tako je nastal deželni zbor, v katerem so 
bili s početka le plemenitaši in redko tudi višji cerkveni do- 
stojanstveniki in mestni sodniki kot zastopniki vladarskih mest. 

Stanovstvo se je vedno bolj razvijalo. Deželna ustava 
z leta 1336. loči kranjske deželne stanove v gospode, viteze in 
dvomike. Deželni zbor se je prvotno le izvenredno sklical 
zaradi dovoljevanja davkov, zakonodavstva in prisege zvestobe. 
S časom se je pa razširil delokrog deželnega zbora in s tem 
se je tudi razširil vpliv deželnih stanov. Vladar je imel te -le 
pravice: On zastopa deželo proti inozemstvu, je nadpoveljnik v 
vojni, najvišji sodnik, vzprejema prisego zvestobe, podeljuje 
plemstvo in odlike, razpolaga z deželnimi posestvi in premo- 
ženjem in je fevdni gospod vsega zemljišča. Deželni stanovi 
so pa dovoljevali davke in deželno hrambo, se udeleževali pri 
zakonodavstvu in upravi; imeli so pravico zahtevati od vladarja, 
da jim potrdi predpravice. Poseben stanovski odbor je izvrševal 
sklepe deželnega zbora. 

Navadno je kranjski deželni zbor o deželnih potreb- 
ščinah sam zboroval, od leta 1410. pa so večkrat kranjski, 
štajerski in koroški deželni stanovi zborovali na skupnih deželnih 
zborih. Na skupnih deželnih zborih sklenjeni zakoni se imenujejo 
„libele" (deželna pisma). Važnejše take libele so se zabeležile 
v takozvanih deželnih potrditvah (Landhandfesten). Te so 
sestavljene iz listin, ki imajo potrditev in razširjenje sta- 
novskih pravic in tvorijo v skupnosti deželno pravo. Za Kranjsko 
važnih libel imamo več, posebno konec srednjega in spočetka 
novega veka. 

Od raznih upravnih delov sta bili v srednjem veku naj- 
važnejša denar in davkarstvo. V listinah 14. in 15. stoletja 
se omenjajo različni novci, ki so krožili po Kranjskem. Taki 
novci so bili: Beneški cekin, denar in sold, ogrski zlati goldinar, 
akvilejski vinarji, marke, denarji i. dn Ker se je denar večkrat 
menjal in poslabšal in so se z menjanjem navadno le sebični 
mešetarji pečali, je določil Rudolf IV. 1. 1359. novo uravnavo 
denarstva, po katerem so bile enote: marka, goldinar in vinar. 
Pozneje pa je denarstvo zopet propadlo, in vse odredbe zastran 
kovanja denarjev niso ničesar izdale. Za cesarja Friderika III. so 
tudi zasebniki dobili pravico denar kovati in ti so poslabšali denar. 
V deželo je prišlo mnogo ponarejevalcev denarja, ki so mnogo 
ljudi oškodovali. Stanovi so se večkrat v tem oziru pritoževali, 
a še za cesarja Maksimilijana I. ni bilo denarstvo v redu. 

V srednjem veku še niso ločili državnih od osebnih vla- 
darskih dohodkov. Leta 1402. se je uvedel še poseben dohodninski 
davek, po katerem je bilo treba plačati dvanajst vinarjev od 
vsakega funta dohodninskega davka. Začasne davke pa je 
Kranjsko večkrat plačevalo v vojnah in drugih nezgodah. Za 
Maksimilijana I. se je preustrojila uprava, in po znanih inšpruških 
libelih so dobile tudi naše dežele poseben računski urad, kateremu 
so bili podrejeni v posameznih deželah vicedomi, ki so oddajali 
prebitke omenjenemu računskemu uradu. 

Najvažnejša vladarska pravica je bila najvišja vojna 
oblast. Za deželno hrambo so bili zavezani vsi plemenitaški 
veleposestniki in duhovni graščaki s svojimi dvomiki, nadalje 
meščani in kmetje vladarskih in patrimonialnih trgov in občin. 
Deželni stanovi pa niso bili zavezani za vojne, ki so se vršile 

izven deželnih mej. Deželni vladar je bil toiej v tem oziru 
odvisen od deželnih stanov, kateri so tadi poziv^oa vojsko 
smatrali kot svojo pravico. Šele" Maksimilijan I je osnoval 

stalno vojsko. Iz leta 1518, je posebna naredba glede deželne 
obrambe, ki določuje, da ima vsaka dežela svojega vojaškega 
poveljnika in da si dolenje- in gorenjeavstrijske dežele med- 
sebojno pomagajo s 100 oboroženimi konjeniki. Poleg tega so 

pa na Kranjskem in po sosednjih pokrajinah zgradili utrjene 
tabore v obrambo proti turškim navalom. 

Sodstvo so imeli vladar, deželni stanovi in nekatera 
mesta. Avstrijski pravni red se nahaja v neki listini vojvode 
Albrehta H. 1. 1338. Stanovske deželne- in fevdne sodnije in 
tudi mestne sodnije niso bile odvisne od političnih oblasti. Na 
Kranjskem je bila ljubljanska deželna sodnija, kateri na korist 
je 1. 1526. Ferdinand I. odpravil narodne županijske sodnije. 
Plemenitaši in neplemenitaši Slovenske krajine in Metliške grofije 
so dobili od vojvode Albrehta III. 1. 1374. posebne sodnijske 
pravice. Od drugih sodni j je bila neodvisna ljubljanska mestna 
sodnija. Nižje sodstvo črez kmečko ljudstvo so imele graščine. 
Tudi cerkveni dostojanstveniki, ki so imeli posestva na 
Kranjskem, so dobili posebne sodnijske pravice. Akvilejski 
patriarhi so dobili 1. 1366. za svoja kranjska posestva takozvane 
„constitutiones", ki so veljale kot pravno načelo in se naslanjale 
na langobardsko in rimsko pravo. 

Kmetje so bili podložni graščakom, za katere so morali 
tlačaniti in jim plačati razne davke. Plačevali so davke v 
v d^enarjih in pridelkih, kakor n. pr. žito, piščeta, jajca, sir, 
vino i. dr. Kmet se je smel izseljevati le s privoljenjem 
graščakovira. Pri svatbah in krstih je večkrat graščak določil 
svoto, katero so morali zapraviti v njegovi gostilni. Kmetom 
so tudi deželni stanovi nalagali one davke, katere je vladar 
semtertja od njih zahteval. Že iz prejšnjega nam je znano, 
koliko so kmetje pretrpeli po Turkih in graščakih in da se 
je njih stanje po raznih uporih le še poslabšalo. A nad kmeta 
so prišle še razne druge nadloge, ki so ga trle in pomnožile 
njega bedno stanje. 

Zaničevani so bili židje, ki so se pečali s kupčijo, 
meničnim poslom in oderuštvom. Vojvoda Albreht II. in Oton 
sta jim prepovedala, da ne smejo od posojenega funta več ko 
tri vinarje na teden vzeti, in Albreht III. jim je zabranil trgovino 
z zlatom in srebrom in menjanje denarjev. Židje so se že 
zgodaj na Kranjskem udomačili. Valvasor poroča, da so 1. 1213. 
v Ljubljani na mestu prejšnje pogorele sinagoge zgradili mnogo 
lepšo in sicer na Židovski stezi ali pa v Židovskih ulicah. 
Tržili so zlasti z Benetkami, Ogrsko in Hrvaško. 

Cerkvene razmere so se že za Karola Velikega tako 
uredile, da so južno od Drave ležeče pokrajine pripadale akvi- 
lejskemu patriarhu. Prejšnja emonska škofija je že v šestem 
stoletju nehala. Akvilejskega patriarha je od 13. stoletja počenši 
nadomestoval poseben arhidiakon v Ljubljani. Najstarejše 
kranjske župnije so iz enajstega stoletja, in sicer: Stara Loka 
(1074), Bela cerkev (1074) in Št. Vid pri Ljubljani (1086). V 
dvanajstem stoletju so nastale župnije: Št. Vid pri Zatičini (1132), 
Preddvor (1156), Mošnje (1156), Komenda (1166) in Cerklje 
(1168). Iz trinajstega stoletja so: Kamnik (1207), Kostanjevica 
(1220), Stari Trg (1221), Št. Peter v Ljubljani (1221), Šenčur 
pri Kranju (1222), Kranj (1226), Metlika (1228), Črnomelj 
(1228), Nevlje (1232), Mengiš (1238), Velesovo (1238), Št. Jernej 
(1248), Sv. Križ pri Kostanjevici, Stari Trg pri Poljanah, 
Trebeljno (1248), Vodice (1256), Sv. Miklavž v Ljubljani (1258), 
Škocijan (1260), Dobrepolje (1260), Cerknica (1261), Tržič 
(1261). 

Najstarejši kranjski samostan je baje ustanovil L 1120. 
nekje v Bohinju briksenski škof Hugo, ki je zadnji čas svojega 
življenja v tem samostanu preživel. Natančnejih poročil o tem 
samostanu nimamo. Leta 1136. je bil zgrajen cistercijanski 
samostan v Zatičini. Viteški red templjarjev se je baje že 
1. 1167. naselil v Ljubljani in je imel posestva na Krasu, v 
Postojini, Vipavi in Metliki. L. 1200. so bili templjarji pregnani 
iz Ljubljane. Leta 1221. se je ustanovil samostan dominikank 
v Velesovem, 1. 1234. cistercijanski samostan v Kostanjevici, 
leta 1256. kartuzijanski samostan v Bistri, leta 1300, samostan 
redovnic sv. Klare v Mekinah in 1. 1331. v Škofji Loki. Že L 1237. 
se omenja v neki listini nemški viteški red na Kranjskem. Že 
L 1223. se je nemški viteški red naselil v Črnomlju in Metliki, 
v Ljubljani pa najbrže še prej po odhodu templjarjev. 

Mestne pravice in svoboščine so dobila kranjska mesta 
razen Idrije in Radovljice v zadnjih stoletjih srednjega veka, in 
sicer Ljubljana in Kamnik s početka 13. stoletja. Novo mesto 
1. 1365., Črnomelj in Metlika s početka 16. stoletja, Kranj 1. 1414., 
Škofja Loka 1. 1431., Kostanjevica 1. 1435., Kočevje 1. 1471., 
Liož, Višnja gora in Krško pa 1. 1477. po cesarju Frideriku III. 
Poleg Ljubljane sta zlasti zgodovinsko važni mesti Kranj, kjer 

je bil sedež kranjskih okrožnih grofov, in Metlika, ki je bila 
nekoč glavno mesto Slovenske krajine. 

Naša mesta so torej dobila mestne pravice po habsburških 
vladarjih, meščani so dobili samoupravo in sodstvo in druge 
svoboščine in imeli v svojih vladarjih močne zaščitnike zoper 
kake neopravičene zahteve plemenitašev. Zlasti Ljubljana je 
dobila mnogo pravic, od katerih je najvažnejša svobodna volitev 
sodnika jn svetovalcev. Druga mesta so pa v dobi turških na- 
valov posebno služila kot pribežališča in središča obrambe za 
okolico in so tako z utrdbami tudi dobila mestne pravice. 

Glede na obrtnost in kupčijo je Kranjsko slovelo 
že v starem veku. Že za Rimljanov je bila znana dolenjska 
prtenina in gorenjska železnina. V srednjem veku pa so se 
posebno v Škofji Loki in okolici pečali z izdelovanjem ne- 
valjanega sukna in platna, drugod po Gorenjskem, zlasti v 
Železnikih in Tržiču, so tržili z domačo železnino, katero so 
izvažali tudi v Italijo. 

Rimljani so zgradili dobre ceste ne le za vojaštvo, ampak 
tudi v kupčijske svrhe. Nekatera rimska tržišča so se še v 
prvih stoletjih srednjega veka ohranila. Glavni promet je držal 
iz Akvileje črez Ljubljano v Celje in v Sisek, pozneje 
pa je bila važneja gorenjska proga skozi Škofjo Loko in Kranj 
na Koroško. Ljubljanska kupčija se je vedno bolj razvijala in 
si je tudi pridobila Reko, kamor se je izvažalo turjaško železo, 
od tam pa uvažalo kolonijalno blago. Ljubljana je tržila z 
živino na Ogrsko, z železom na Koroško, a važna je tudi bila 
menjalna kupčija z Reko in Benetkami. Tudi ljubljanski obrtniki 
so imeli marsikako predpravico, tako so n. pr. ljubljanski krznarji 
dosegli, da so inozemski krznarji za kupčijo s kožuhovino v 
Ljubljani plačevali še poseben davek in niso smeli na drobno 
kožuhovine kupovati. Tudi po drugih mestih je cvetela kupčija, 
posebno v Škofji Loki, Kranju in Kamniku. 

V srednjem veku je tudi bilo važno brodarstvo, zlasti 
po Savi in Ljubljanici. Po Valvasorjevem poročilu je bila 1. 1092. 
po Ljubljanici ladijska dirka, 1. 1210. pa tudi po Ljubljanici 
tekmovalni boj med Krakovčani in Tmovčani. (Glej I. del 
„ Vojvodine Kranjske", str. 239). 

Živahna kupčija in množeče se blagostanje sta tudi vplivali 
na staviteljstvo, slikarstvo in kipotvorstvo. O staro- 
krščanskem in bizantinskem slogu ni sledu na Kranjskem, a 
tudi romanski slog se je razmemo pozno začel razvijati. 
Romanska cerkev ima obliko križa v tlorisu in okrogle obloke. 
Apsida je velika in se imenuje kor. Spomeniki predgotske dobe 
so malone brez sledu izginili. Od cerkvenih stavb še obstoji 
polokrogla apsida v cerkvi sv. Klemena v Mojstrani in v tri 
nadstropja zidana cerkvica na Malem gradu v Kamniku, ki je 
tvorila del utrdbe in ima jako močno zidovje. Znani kranjski 
zgodovinar Hicinger meni, da so že v devetem stoletju stale 
te kranjske cerkve: Št. Peter v Ljubljani, v Škofji Loki, v 
Kranju, v Radovljici, v Cerkljah, v Mengišu, v Kamniku, v 
Cerknici, v Št. Vidu pri Zatičini, v Beli cerkvi, v Krškem, v 
Trebnjem, v Ribnici in v Metliki. Najstarejša samostanska 
cerkev v Zatičini in templjarska v Ljubljani sta bili gotovo 
zgrajeni v romanskem slogu. Iz poznejše ali prehodne dobe 
romanskega sloga so bile bržkone samostanske cerkve v Kosta- 
njevici, nemška cerkev v Ljubljani, v Velesovem, v Bistri in 
cerkev sv. Petra v Metliki. 

Tudi za gotski slog starejše dobe imamo le malo spo- 
menikov. Gotovo se je marsikatera cerkev zgradila v 13. in 
14. stoletju, ker se je tedaj ustanovilo več novih župnij in po- 
družnic, a potem je v žalostni dobi turških navalov bila raz- 
valjena marsikatera cerkev. Ob koncu 13. stoletja se je vršil 
pri* cerkvenih stavbah prehod iz romanskega sloga v gotski 
slog. Cerkve so dobile drugo lice in sicer šilaste loke pri por- 
talih ali svodih, a imajo še težke in močne slope. 

Najstarejša gotska stavba je v Svibnjem, zahodno od 
dolenjskih Radeč. Cerkev je bila zgrajena 1. 1324. in ima kot 
posebnost dve ladji in sicer eno večjo in eno manjšo na levi 
strani. Iz te prehodne dobe so bile tudi prejšnje, sedaj že 
prenovljene, cerkve v Stari Loki, Trebnjem in Starem Trgu 
pri Ložu. Med najstarejše kranjske gotske cerkve, pri katerih 
je srednja ladja višja od stranskih ladij, spadata tudi župni 
cerkvi v Mošnjah in Šmarjah. Zanimiva je gotska cerkev v 
Cmgrobu pri Škofji Loki s tremi gotskimi vrati in tremi ladjami. 
I^adje so vse enako visoke; na stranskih stenah je eno okno 

6 



82 Notranje in kulturne razmere v srednjem veku. 



šilasto, drugo četverokotno, slopovi so pa težki in močni. V 
gotskem slogu sta bili zgrajeni v Ljubljani tedanji cerkvi 
sv. Petra (zgrajena 1. 1385.) in cerkev sv. Nikolaja, katero je 
uničil požar 1. 1386. Med najimenitnejše gotske stavbe 14. stoletja 
pa spada strogo gotska cerkev v Pleterjah. Večina drugih 
gotskih cerkva je iz 16. in 16. stoletja, tako n. pr. v Cerknici 
(1. 1482.), v Kranju (1. 1491.), v Radovljici (1. 1492.), v Št. 
Rupertu (1. 1497.), v Leskovcu (1. 1500.), v Škofji Loki (L 1538.), 
in v Dvoru pri Polhovem Gradcu (1. 1563.). 

Te cerkve so stavili večinoma tujci, čeprav se v tej dobi 
tudi imenujejo slovenski stavitelji, kamenoseki in 
kiparji. Stavitelja sta bila ljubljanski Peter in Andrej iz 
Loža, kamenosek in kipar Ivan iz beneškega Št. Petra; Kunavar 
je zgradil škofjeloško cerkev. 

Proti koncu srednjega veka in s početka novega veka so 
tudi krasili cerkve z nazidnimi slikami, katere so pa v 
poznejši dobi žalibog večinoma pobelili. Slike iz te dobe 
nahajamo v cerkvi sv. Janeza ob Bohinjskem jezeru, v Suhi 
pri Škofji Loki, v Praprečah, v Krtini pri Dobu, pri sv. Primožu 
pod Malo planino in tudi drugod. Iz te dobe sta edini dve 
oljnati sliki iz cerkve v Kranju, kateri hrani sedaj c. kr. belvedere 
na Dunaju. Malo se je ohranilo tudi drugih umotvorov, ki so 
manjše važnosti. Izmed teh omenjamo pečate nekaterih mest 
in kranjskega deželnega muzeja, dva lepa keliha v Kranju, 
nekaj monštranc iz konca te dobe, drobnoslikarije v ljubljanski 
licealni knjižnici iz rokopisa bistriškega „De civitate Dei" in 
prepis spisa „B. Gregorii Moralium" v kranjskem župniškem 
arhivu. 

O kranjskem šolstvu v srednjem veku imamo le malo 
poročil. Višjo izobrazbo so dobivali Kranjci v Čedadu, kjer je 
poznejši akvilejski patriarh sv. Pavlin poučeval gramatiko 
(latinščino). Potem so zahajali kranjski dijaki na italijanska 
vseučilišča v Padovi, Vicenci in Trevisu in proti koncu srednjega 
veka v Prago in na Dunaj. Tudi po samostanih so živeli učeni 
menihi, kakor n. pr. zatiški cistercijanec magister Horandus 
okoli 1. 1230. Za vojvode Ulrika je v Ljubljani živel znani 
astronom in astrolog Ljubljančan Johannes Lezicius. 

V šentpetrskem župnišču v Ljubljani je okoli 1. 1262. 
poučeval učitelj (sholasticus) Nikolaus. Leta 1418. je potrdil 
vojvoda Ernest Železni po tedanjem ljubljanskem stolnem župniku 
Hewgenreuterju in nekaterih meščanih v Ljubljani preustro- 
jeno stolno šolo, ki je že bila ustanovljena za vladanja akvilejskih 
patriarhov. Na tej šoli se je poučevala gramatika (latinščina), 
retorika (stilistika) in dialektika (pričetki logike). Ta šola je 
bila torej prva kranjska gimnazija. V petnajstem stoletju je 
imel svojo šolo tudi nemški viteški red v Ljubljani; pri 
ljubljanskem stolnem kapitolu je bil 1. 1493. učitelj Mihael 
Ftiller. Nižje šole tudi nahajamo v Orteneku, Škofji Loki in v 
Vipavi; v vipavski in orteneški šoli se je poleg nemščine 
poučevala tudi slovenščina. 

Slovensko slovstvo v srednjem veku je še bilo jako 
ubomo, in le nekaj sledov tega slovstva imamo zabeležiti. 
Brižinski odlomki so važni v jezikovnem oziru. Našli so se v 
samostanu sv. Korbinijana v Brižniku (Freisingen) ob reki Izari 
na Bavarskem in se sedaj hranijo v monakovski kraljevi knjižnici. 
Pisani so z latinico in obsegajo homilijo in dva obrazca izpovednih 
molitev, katere molijo verniki z duhovnikom. Ti odlomki so iz 
10. ali mogoče tudi iz 9. stoletja. Na Koroškem je bil slovenski 
jezik posebno v sredi 13. stoletja še splošno običajen. 

Nemški pesnik Ulrik Lichtensteinski pravi v svoji knjigi 
„Frauendienst", da ga je, ker je bil kot Venera oblečen, ob 
prihodu na Koroško tedanji koroški vojvoda Bernard sprejel z 
besedami: Buge was primi gralwa Venus (Bog Vas sprejmi, 
kraljeva Venus)! Istodobna poročila štajerskega kronista Ota- 
karja in koroškega kronista Janeza iz Kloštra tudi potrjujejo, 
da je imel slovenski jezik posebne predpravice pri slavnostnem 
umeščenju koroških vojvodov in je bil splošen občevalni jezik. 
Med petim in osmim stoletjem je tudi nastal Svetoivanski 
evangelij, ki obsega sedem zvezkov v zlatih platnicah. Večji 
del rokopisa je v Pragi, ostali del pa je prišel v Čedad in 
končno v Benetke. Toliko o karantanskih ali noriških Slovencih. 

Vse drugačne so bile v početku kulturne in slovstvene 
razmere pri panonskih Slovencih. Tu je največje važnosti 
delovanje slovanskih apostolov Cirila in Metoda. Svetopisemski 
in obredoslovni spisi so se poslovenjevali, in tako so nastali 

najstarejši glagollški in cirilski spomeniki na panonski zemlji. 
To blaženo slovstveno in knltnrno delovanje pa ni dolgo trajalo 
in se je nehalo kmalu po Metodovi smrti (1. 886.) Njegovi učenci 
so morali zapustiti deielo in so se podali k Bolgarom. Cerkvene 
in politične razmere vseh Slovencev so se jako poslabšale. 
Sicer imamo tudi iz naslednjih stoletij še nekaj slovstvenih 
spomenikov, a ti so manjše važnosti. Omenili bi na tem mestu 
stari slovenski „rokopis Kranjskega mesta" iz 1. 1493., ki obsega 
štiri slovenske prisege za kranjskega župana, kranjske svetovalce 
in porotnike. Za razvoj slovenskega slovstva pa je bila odločilna 
reformacija v šestnajstem stoletju. 





flovi vek. 

Haksimililan L 

(1493.— 1519.) 



■H^esar Maksimilijan I. je bil poleg drugih jezikov zmožen tudi 
^ slovenščine, katere se je najbrž naučil že kot otrok od 
Volkarta Tui;jačana, ki je živel na cesarskem drorn, ali pa od 
Celjana Tomaža Prekokarja, ki je bil Maksimilijanov učitelj in 
cesarski svetovalec in je omrl 1. 1491. kot kostnižki škof. 
Zgodovinski roman „Wei8skunig", ki opisuje Maksimilijanovo 
vzgojo in njegove vojne, pa pravi, da se je naučil slovenščine 
od nekega kmeta, ki mu je večkrat prinašal redko sadje. 
„Zadnji vitez", kakor se nazivlje Maksimilijan, je bil pogumen 
vladar, ki je razumel duh tedanjega časa. L. 1498. je ustanovil 
v Innsbracku splošno vlado za avstrijske dežele v sporazumljenju 
z deželnimi stanovi. Kranjski stanovi so se v to svrho zbrali 
v Ljubljani Leta 1501. je ustanovil posebno vlado za dolenje- 
avstrijske dežele, to je za Dolenje- in Gorenje Avstrijsko, 
Štajerako, Koroško in Kranjsko. 

V prvih letih njegovega vladanja ao Turki večkrat 
pridrli na Kranjsko in celo pred. Ljubljano in zlasti hudo 
pustošili po Slovenski krajini. Leta 1493. je prišlo 8000 Turkov 

pod poveljstvom Jakuba paše črez Hrvaško na Dolenjsko in do 
Ljubljane. Kranjska deželna braraba pod Viljemom Turjačanom 
in Gašperjem Ravbarjem in hrvaška deželna bramba pod banom 
Derenčenijem in Frankopanom, skupaj 7000 mož, je zasledovala 
umikajoče se Turke do prelaza Adbine, kjer so se Turki ustavili. 
Kristjani zahtevajo njih nepogojno podajo, a Turki se dalje še 
pogajajo s kristjanskimi poveljniki in v tem obkolijo kristjansko 
vojsko in jo porazijo. Padlo je blizu 6000 kristjanov, in paša 
je poslal 5700 odrezanih nosov v Carigrad. Med mrtvimi in 
ujetimi je tudi bilo mnogo Kranjcev. Na Kranjskem je nastala 
huda beda in pomanjkanje živil. 

Leta 1495. je bil zopet v Mariboru deželni zbor 
notranjeavstrijskih dežel, ki se je posvetoval zaradi pretečih 
turških navalov. Taki navali so se večkrat ponavljali od 1. 1496. 
do 1. 1498. Posebno 1. 1497. so veliko trpele okolice Ribnice, 
Cerknice, Logatca, Vrhnike in Zatičine. Naslednje leto je prišel 
Ali -paša iz Dalmacije črez Primorsko na Notranjsko in moril 
in plenil do ljubljanskega obzidja in se končno črez Kolpo z 
mnogimi ujetniki vrnil v Bosno. Odslej so Turki redkeje 
napadali Kranjsko. 

Maksimilijan I. se je 1. 1508. zapletel v dolgotrajno vojno 
z Benečani (1508 — 1517.), ki je zahtevala velike žrtve in 
v kateri je posebno Notranjsko mnogo trpelo. Benečani so mu 
namreč ob svojih mejah zaprli pot, ko je hotel v Rim potovati, 
da ga tam papež venca za cesarja. Ker ni mogel priti v Rim, 
pridejal si je slovesno naslov izvoljenega rimskega cesarja, in 
ta naslov so imeli vsi njegovi nasledniki. V tej vojni je bil 
v Ljubljani glavni stan cesarske vojske, v kateri je vodil 
ljubljanski škof Krištof Ravbar s podpoveljnikoma Markom 
Zatiškim in Ivanom Turjačanom poseben oddelek. Cesarska 
vojska je bila v Kadorski dolini na Furlanskem premagana. 
Benečani so poplavili Primorje in pridrli do Pošto jine. Cesarski 
poveljnik vojvoda Henrik Brunšviški je zopet pridobil Idrijo, 
in od tedaj je bil škof Krištof Ravbar deležnik idrijskega 
rudnika. Tudi se polaste cesarski Vipave, a Benečani jo zopet 
pribore in pomorijo prebivalce. Kranjec Bernard Ravnahar in 
grof Frankopan premagata manjši sovražni oddelek in se zopet 
polastita Premskega gradu. 



Maksimilijan 1. 



V nsslednjem letu se je posebno odlikoval Žiga Herber- 
stein, ki se je rodil 1. 1486. v Vipavi, kjer se je v tamošnji 
Soli tudi naučil slovenščine. Na Dunaju je dovršil srednje šole 

in vseučilišče in dobil dostojanstvo bakalavreja. Že kot mladenič 
se je bojeval na Ogrskem, 1 1509 pa je premagal m abil 
benečanskega poveljnika Contannija, ki ]e pnšel z bogatim 
plenom črez Učko. Žiga Herberstem je služil Maksimilijanu I., 

Ferdinandu I. in Maksimilijanu II. in je postal imeniten državnik, 
ki je petdesetkrat potoval po raznih deželah in bil malone na 
vseh evropskih dvorih. L. 1517. je prišel kot cesarski poslanec 
v Moskvo na dvor ruskega čara Vasilija II. Ivanoviča. Tam je 
s pomočjo slovenščine čital ruske letopisce, posebno Nestorja, 
in tako prvi seznanil zahodno Evropo z rusko zgodovino. 
Leta 1557. je izdal svojo „Moskovijo", v kateri je zemljepisno 
in zgodovinsko opisal Rusijo. Ta knjiga je doživela več natiskov 
in bila preložena na več jezikov. Umrl je L 1566. 

Huda je bila zopet vojna 1. 1511., ko je benečanski po- 
veljnik Civrano moril in plenil po Notranjskem in pridrl do 
Postojine. Grof Frankopan mu hiti naproti, zvabi ga v zasedo 
in ga pri Senožečah tako potolče, da se reši le poveljnik z 
nekaterimi vojaki. Ljubljanski škof Krištof Ravbar se polasti 
Vidma in Gradišča. Benečani sicer osvobode Videm, a se brez- 
uspešno trudijo, da bi zopet pridobili Gradišče, katero so 
branili Kranjci pod poveljstvom junaškega Ivana Apfaltrerja 
proti mnogo močnejšemu sovražniku. Benečanski poveljnik pošlje 
poslanca v Gradišče in zahteva, da se vda posadka, a ta ubije 
benečanskega poslanca: V obleganem mestu se je tudi odlikoval 
Volfgang Lamberg, ki je z oddelkom posadke planil na 
Benečane in jih mnogo pobil. Junaška posadka je hrabro od- 
bijala vse naskoke, in ko ji je prišel grof Frankopan na pomoč, 
so opustili Benečani obleganje in se umaknili iz tega kraja. 
Potem je Frankopan s Kranjci oblegal trdnjavo Marano ob 
morju in se je polastil leta 1513. Naslednje leto so ga pa 
Benečani ujeli in izročili Francozom, katerim je pobegnil na 
Avstrijsko. 

Že prejšnje leto je morila kuga po Kranjskem, a 1. 1511. 
je bil grozovit potres 24. in 26. marca, ki je zlasti v Ljub- 
ljani povzročil mnogo škode. Podrla se je nemška cerkev in 
več drugih poslopij, mnogo hiš pa je bilo tako poškodovanih, 
da so prebivalci bežali v predmestja in okolico. Po deželi so 
se podrli stari Kamniški grad, Kamnik, Škofjeloški grad, Tržiški 
in Bleski grad, Dobrava, Pošto jinski grad. Polhov Gradec, Hasberg 
in Turjak. Ponovila se je zopet kuga, nastala je huda lakota, 
in prišli so zopet turški krvoločneži, ki so morili in plenili po 
Metliki in dirjali skozi Kočevje na Kras. 

Benečanska vojna pa je še dalje trajala, in Kranjsko je 
cesarju vedno vec vojakov in davkov dalo za to vojno. Cesar 
je 1. 1513. in 1514. sam prišel v Ljubljano, da ^bere novo 
vojsko proti Benečanom. Na čelo tej vojski je postavil grofa 
Nikolaja Salma, ki je prodiral na Furlansko. Vojna se je vlekla 
še nekaj let brez odločilnega uspeha. V Salmovi vojski je služil 
marsikateri kranjski vitez in se odlikoval po svojem junaštvu. 
Med temi nahajamo Ivana Turjačana, Obričana, Ravbarje, 
Herbersteina in druge. L. 1517. se je cesar pomiril z Benečani 
in jim je prepustil vse tiste kraje, katere so imeli tedaj v svoji 
oblasti. Med vojno z Benečani so bili na Kranjskem leta 1515. 
nevarni kmetski upori ali punti. 

Za Maksimilijanove vlade so se kmetje 1. 1503., 1513. in 
1514. — 1516. uprli ali spuntali zoper graščake, in nastale so 
nevarne kmetske vojne. Vzroke tem uporom je iskati v 
žalostnih socialnih razmerah, v pomnoženju in povikšanju 
bremen, katera so graščaki nalagali svojim podložnikom. Vsled 
mnogokratnih turških navalov, ki so od Kranjcev zahtevali 
velike žrtve zaradi obrambe, je dežela postala vedno ubožnejša; 
število prebivalcev se je močno zmanjšalo, ker so jih Turki 
mnogo pomorili ali pa v sužnost odpeljali, in marsikatera kmetija 
je bila zapuščena in neobdelana. Navzlic vedno večji bedi so 
vlada in graščaki še vedno višje denarne prispevke zahtevali 
od svojih podložnikov. Tudi benečanska vojna je pomnožila zlo 
v prebivalstvu, ki je bilo jako nezadovoljno z vedno večjimi 
davki. Graščaki so skušali pomnožiti svoje dohodke z novimi 
davki, roboto in drugimi zahtevami. Tudi tam, kjer so Turki 
uničili setev, zahtevali so nekateri graščaki od svojih podložnikov 
žitnico. Nadlegovali so kmete zlasti znani Erazem Predjamski 
in še huje Ostrovrharji, ki niso imeli nobenega usmiljenja do 
kmetov. Kmetje so tožili, da se davki krivično po dvakrat in 
celo trikrat pobirajo in da se jim nalaga preveč robote, ki jim 
še za kosilo časa ne pusti. Z^/htevali so odpravo vseh teh 
krivičnih bremen in se zavzeli za svojo ,, staro pravdo". 

Kmetski upori so se začeli 1. 1503., a so bili brezuspešni. 
Ker kmetje še niso bili pripravljeni na veliko vstajo in jim je 
manjkalo prave organizacije in vodstva, je bil upor kmalu 
zadušen, in kmetje so morali zopet tlačaniti svojim gospodarjem. 

Ker pa graščaki niso odpravili ožigosanih krivic, so se kmetje 
zopet uprli L 1513. in 1514., a tedaj se je že težje zadušil upor. 
Nevaren je bil kmetski upor 1. 1516., ko so se kmetje v 
kočevskem okraju uprli zoper svojega krutega graščaka Jurija 
Turna in njegovega oskrbnika Stržena ter oba ubili. To je bil 
začetek velikemu uporu, ki se je hitro širil po Kranjskem. Upor 
se je razširil črez Mokronog, Rako, Turnski grad, Terično vas, 
Polhov Gradec, Škof jo Loko, Železnike, Radovljico, Bled in 
Bohinj. Kmetje so ustanovili kmetsko zavezo, ki je štela gkoli 
20.000 članov po Kranjskem, slovenskem Štajerskem in slo- 
venskem Koroškem. Uporniki so radi prepevali puntarsko pesem : 

»Le vkup, le vkup, le vkup, uboga gmajna!« 

Na Gorenjskem je dobil upor tudi verski značaj. Kmet 
Klander je trdil, da občuje s svetim duhom; blagoslavljal je 
kmetom podobe in križe v sveti vojni za staro pravdo. Bohinjci 
so prosili svojega gospodarja, briksenskega škofa, da odpravi 
krivice in jim pomore do stare pravde. Da bi se ubranili krivic, 
so se spuntali. Obenem so pa zagotavljali, da hočejo zvesti 
ostati cesarju in le zopet pridobiti staro pravdo. Uporniki so 
tudi duhovništvo in mesta pozivali, da se ž njimi združijo. Trg 
Železniki se je pridružil upornikom, in zato mu je brižinski 
Škof vzel svoboščine. 

Kranjski stanovi so prosili cesarja za posredovanje, in ta 
je poslal svoje poslance v Ljubljano, da pomirijo kmete, katerih 
se je zbralo v Ljubljani okoli 6000. Vsa prigovarjanja niso nič 
pomagala. Kmetje sklenejo, da odpošljejo posebno odposlanstvo 
do cesarja, ki mu naj razloži vse nadloge in ga prosi pomoči 
zoper tlačitelje. Odposlanstvo dobi v Avgsburgu cesarja, ki po- 
trpežljivo posluša pritožbe in obljubi, da pomore kmetom in 
zaukaže graščakom, da ravnajo s svojimi podložniki po stari 
pravdi. Obenem pa opominja kmete, da odlože orožje in se 
razidejo. Odposlanstvo mu to obljubi, a doma kmetom pravi, 
da je cesar ž njimi glede graščakov enakih misli. Upornim 
kmetom se pridružijo tudi nekatera mesta. 

Tudi Novomeščani se združijo z uporniki in na nekem 
shodu pri mestu se določi načrt, po katerem uporniki udarijo 

na nekatere gradove. Najprej naskočijo grad Težko vodo pri 
Novem mestu in ga razrušijo. Potem planejo na Mehovski grad, 
se ga polaste in pomore oba graščaka Mindorferja in 1 5 vitezov, 
ki so se junaško branili, in jih vržejo črez obzidje. Nato še 
plenijo in uničijo Čušperk, Rako, Turnski grad, Mokronog, 
Boštanj, Rukenštanj in Mimo. Brezuspešno pa oblegajo Ortenek, 
Ribnico in Črnelo pri Kamniku. Večkrat so ujete graščake 
oblekli v kmetsko obleko in jih vprašali, kako se počutijo v 
trdih prtenih hlačah in kocastem jopiču. 

Ker se je kmetski upor tudi širil po sosednjem Štajerskem 
in Koroškem in se kmetje navzlic večkratnim cesarjevim ukazom 
niso hoteli raziti in mirovati, izvolili so stanovi notranje- 
avstrijskih dežel kot vrhovnega poveljnika skupni vojski Jurija 
Herbersteina, ki je imel v svoji vojski tudi 200 kranjskih 
konjenikov. Herberstein napade kmete pri Celju ter jih porazi 
in hiti navzdol po Savski dolini in pri Rajhenburgu črez Savo 
na Dolenjsko, kjer zaduši kmetski upor. Štajerski deželni glavar 
Žiga Dietrichstein pa zgrabi slabo oborožene kmete pri 
Brežicah ter jih ugonobi. Begunce so večinoma pobili in 
mnogo ujetnikov obesili. Ko je cesarska vojska tudi na Gorenjsko 
prišla, so zbežali na Beneško tamošnji voditelji upornih kmetov, 
med njimi tudi kmet Klander in radovljiški „krofasti krojač". 

Tako se je nehala ta velika kmetska vojna, in kmetje so 
zdaj nekaj let mirovali. Postali so zopet podložni svojim 
graščakom, ki so jih povečem mnogo hujše zatirali nego 
prej. Kmete so hudo kaznovali, in vsak kmet je moral od 
posestva plačevati svojemu gospodarju v večni spomin puntarski 
davek; po deset goldinarjev so pa plačevali oni meščani in 
tržani, ki so se pridružili upornim kmetom. Graščaki so zatiravali 
kmete, ki so morali dajati hudo žitnico in mnogo tlačaniti- 
Kadar je gospodar potreboval kmeta, je moral priti in tako 
dolgo ostati, da se ni dovršilo delo. V takih razmerah je kmet 
zanemarjal posestvo in imel vsled tega majhne dohodke, ki so 
mnogokrat jedva zadostovali le najnujnejšim potrebščinam. 

Cesar Maksimilijan I. se je trudil, da bi izboljšal usodo 
kmetskega stanu, a je imel le malo uspeha. Deželni stanovi so 
se pogajali s cesarjem zaradi potrebnih preosnov in so med 

drugim zahtevali, da se razdenejo tabori po deželi in se ustanovi 
orožarna na Ljubljanskem gradu. A prejšnji nedostatki so 
ostali navzlic obljubljenim preosnovam in so nekaj let pozneje 
zopet povzročili kmetske upore. 

Za Maksimilijanovega vladanja so se večkrat zbrali sta- 
novski deželni zbori in se niso posvetovali samo o nujnih 
zadevah, ampak tudi o preosnovi notranjih reci. Že na solno- 
graškem stanovskem zboru 1. 1509. so zahtevali kranjski 
poslanci preosnovo uprave in posebne določbe v svrho obrambe 
proti sovražnikom. Cesar jih je zagotovil, da se ne bode nikdar 
vojskoval brez vednosti dežel. Stanovi so se tudi potezali za 
svojo neodvisno pravosodstvo proti cesarjevim zahtevam. Določilo 
se je tudi, da imajo deželni stanovi za slučaj odsotnosti ali 
smrti deželnega kneza ukrepati o vsem, kar je koristno deželam 
in v prid deželnemu knezu ali njega dedičem. Solnograške 
obravnave so se dognale na graškem stanovskem zboru, kjer 
se je tudi ukrenilo, da se pošlje posebno odposlanstvo do 
cesarja v Avgsburg. 

Na avgsburškem stanovskem zboru 1. 1510. so 
Kranjsko zastopali deželni glavar Ivan Turjaški, Bernard 
Ravnahar, kostanjeviški opat Arnold in ljubljanski mestni 
svetovalec Peter Geyer. Na zahtevan je Kranjcev je cesar dovolil 
600 gld. za plačo deželnih odbornikov. Ustanovila se je osrednja 
vlada deveterih plačanih plemenitih vladnih svetnikov posa- 
meznih dežel, katerim ima predsedovati maršal ali nadglavar. 
Odpravili so vladno sodišče, fiskal in odvisnost pravosodstva 
od cesarja in zahtevali peneznika in drugo. Manjše važnosti 
je za Kranjsko graški stanovski zbor 1. 1512., na katerem 
so Kranjsko zastopali ljubljanski škof Krištof Ravbar, deželni 
glavar Ivan Turjaški, vitez Gašper Lamberg, kostanjeviški 
glavar Urh Wernecker in ljubljanski župan Ivan Standinat. Ti 
poslanci so opozarjali na bedo na Kranjskem sploh in na 
velikansko škodo, katero so Turki povzročili v Metliški grofiji 
in Slovenski krajini. Cesar je obljubil, da hoče ugoditi pravičnim 
željam deželnih stanov. 

Na stanovskem zboru v Innsbrucku 1. 1518. so se 
kranjski stanovi pritoževali zoper mesta in deželne sodnike, zaradi 
slabih cest in prevelikih plemenitaških bremen. Nadalje so 



tožili, da vlada preveč podpira kmete zoper graščake, da 
manika orožarne in da so tabori, Metlika in Kostanjevica v 
slabem stanu. 




Cesar je odgovonl, da se hoče kolikor mogoče ozirati na 
izražene želje in pritožbe Sklepi stanovskega zbora v Innbbrucku 
so temelj avstrijskega državnega pra\a Pocetkora 1 1519. je 

umrl cesar Maksimilijan L v Welsu na Gorenjem Avstrijskem 
Bil je tudi med Slovenci posebno priljubljen, ker se je ž njimi 
pogovarjal v domačem jeziku, dobrohotno razmotrival narodove 
težnje in skušal po možnosti pomagati zatiranim kmetom. 

KaroI U. iD FerdiDaDd L do razdelitve habsburških dežel 

(1519.— 1522.) 

Po smrti Maksimilijana I. sta podedovala avstrijske dežele 
njegova vnuka Karol in Ferdinand, sinova njegovega sina 
Filipa Lepega, ki je umrl na Španskem L 1506. Oba dediča sta 
tedaj živela daleč od avstrijskih dežel, in sicer Karol na 
Španskem, Ferdinand pa na NizozemskiBm. Že prej je Maksi- 
milijan I. določil, da imajo po njegovi smrti začasno vladati 
tedanji vladni svetniki, med katerimi sta bila tudi Kranjca 
Ivan Lambergar in dunajski škof Juri Slatkonja, ki si je 
pridobil velike zasluge za povzdigo cerkvenega petja. Kakor 
druge dežele, tako tudi Kranjci niso bili zadovoljni s to vlado, ki 
je kmalu sklicala deželne zbore. Kranjski deželni zbor 
se je že zbral 31. januarja in poudarjal, da se mu ni treba 
pokorjavati novemu vladarju, dokler ne potrdi deželnih svoboščin. 
Deželni zbor je sklenil, da naj do prihoda novega vladarja 
upravljata deželne dohodke vicedom in deželni blagajnik. Do- 
hodki se smejo le v veliki sili, n. pr. v vojni, uporabljati. Dežel- 
nemu glavarju so dali štiri svetovalce, brez katerih ni smel 
ničesar ukrepati. 

Na shodu v Brucku ob Muri se je določilo po- 
slanstvo, ki se naj pokloni novemu vladarju. Za to poslanstvo 
so bili med drugimi določeni tudi Kranjci Trojan Turjaški, 
vitez Juri Schnitzenpaumer in Niklas Tum. To poslanstvo 
je potovalo iz Beljaka na Špansko in je bilo v Barceloni 
od novega vladarja milostno vzprejeto. Trojan Turjaški je 
govoril v imenu Kranjcev. Vladar je odgovoril: „Prepričan sem, 
da bodete pri nas ostali kot zvesti podložniki. Vedno hočem 
ostati Vaš milostni kralj in kmalu pridem k Vam." Na to je od- 
govoril Trojan Turjaški: „Vaše veličanstvo bode zmerom po- 
božne in zveste podložnike našlo v teh deželah." Kralj seže 



Karol V. in Ferdinand I. do razdelitve habsb. dežel. — Ferdinand I. 95 

poslancem v roko in jih po svečanem obedu obdari z darili in 
odpusti. 

V tem pa je Karol že prevzel vlado in podredil upravo 
avstrijskih dežel državni vladi v Avgsburgu in imenoval svoje 
zastopnike, katerim imajo priseči zvestobo poslanci avstrijskih 
dežel. Dne 11. julija 1. 1520. so kranjski deželni stanovi prisegli 
zvestobo cesarskima zastopnikoma, šentpavelskemu opatu Urhu 
in ortenburškemu oskrbniku Mandoerferju. Nekaj mescev pozneje 
je pa Karol potrdil kranjske svoboščine in svoboščine vitezov 
in drugih stanov v Slovenski krajini, Metliški grofiji in Istri. 
Kranjsko je poslalo do osrednje vlade vAvgsburgu posebno 
odposlanstvo, da tam predloži svoje želje in pritožbe. To od- 
poslanstvo je bilo tudi pri cesarskem venčanju v Aachenu, a se 
je vrnilo z majhnimi uspehi. 

Kranjski stanovi so prosili Ferdinanda, da. vzame v svojo 
službo Hrvate „te viteške ljudi", ki le težko branijo mali del 
svoje kraljevine med Uno in Kolpo proti Turkom in vsak dan 
plačujejo s krvjo prazne hiše in tla, katera so odvzeli sovražniku. 
Tako so Kranjci hoteli varovati svojo deželo in obenem tudi 
povzročili ustanovitev Hrvaške vojne krajine. L. 1522. so Kranjci 
tudi preustrojili opazovalnice, ki so naznanjale preteče 
turške navale. Bili so pripravljeni pešci in konjeniki, ki so brzo 
sosednjim krajem izporočali pretečo nevarnost, ki se je tudi še 
s streljanjem in grmadami naznanjala. Ta uredba je bila prav 
potrebna zaradi boljše obrambe proti Turkom. 

FerdiDaDd L 

(1522.— 1564.) 

Karol V. je vladal širno državo, o kateri se je smelo 
trdilo, da ji liikdar solnce ne zahaja. Ker mu ni bilo mogoče, 
da bi sam vladal vse prostrane dežele, sklenU je dne 28. aprila 
1. 1521. na avgsburškem državnem zboru prvo delitveno 
pogodbo s svojim ljubljenim bratom Ferdinandom I. Po tej 
pogodbi, je dobil Ferdinand I. Dolenje- in Gorenje Avstrijsko, 
Štajersko, Koroško in Kranjsko, Karol pa druge dežele. 
Ker so se pa iz Kranjskega izločile Slovenska krajina, Istra, 

Kras, Trst in Reka, ki so se priklopile španskim deželam 
v Italiji, niso hoteli kranjski stanovi priseči zvestobo novemu 
vladarju in so v kranjskem deželnem zboru 1. 1521. zahtevali, 
da se ne ruši celokupnost kranjskih pokrajin. To energično po- 
stopanje kranjskih stanov je imelo uspeh. V drugi delitveni 
pogodbi, dne 30. januarja leta 1522., so se zopet priklopile 
Kranjskemu in Avstriji prej odvzete pokrajine. Deželni stanovi 
so potem prisegli zvestobo novemu vladarju pred Ferdinandovimi 
odposlanci. 

Že L 1522. so zopet Turki navalili na Kranjsko. 
Pridrli so skozi Ribniško dolino do Pivke na Notranjskem. Na 
cvetno nedeljo so prišli v SI a vino, kjer je bilo ravno sveto 
opravilo. Krvoločneži udero v cerkev in umore duhovnika pred 
oltarjem in mnogo drugih ljudi. Potem pa se umaknejo črez 
Postojino, Ribnico, Cerknico in Kočevje na Hrvaško. Neovirani 
so tri dni po Kranjskem morili in plenili. Narodna pripovedka 
dostavlja, da so Turki ob meji zopet udrli med božjo službo v 
neko cerkev. Ljudstvo pa je bilo oboroženo in je planilo na 
Turke ter vse pobilo razen turškega poveljnika. Ta se je v 
stolpu skril pod veliki zvon, a zvon se utrga, in poveljnik 
pogine v strašnih mukah, ko si je bil odgriznil desno roko, s 
katero je bil prebodel duhovnika v Slavini. L. 1523. so Turki 
zopet udrli črez Hrvaško na Dolenjsko, pobili več tisoč ljudi 
in jih mnogo odpeljali v sužnost. Posebno je trpela Metlika in 
nje okolica. Tudi naslednje leto je 15.000 Turkov ropalo po 
Kranjskem in Hrvaškem, a premagal jih je baje nadškof Tomori. 

Kmetski upor z 1. 1525. ni prišel do prave veljave, 
ker je deželni glavar Jožef Lambergar hitro zbral okoli Kranja 
300 konjenikov in brzo zadušil ta nekrvavi upor. Kranjsko 
plemstvo pa je tudi poslalo pomožne čete na Gorenje Avstrijsko 
in Štajersko zoper uporne kmete, zoper katere se je vojskoval 
Žiga Ditrichstein. Te čete so vodili Ivan Kacijanar, Gašper 
Ravbar, Franc Tanhausen in škof Krištof Ravbar. Kmetje so 
oddelek Kranjcev iz zasede napadli v Radstadtskih Turah, 
Gašperja Ravbarja ujeli in obglavili. 

Po nesrečni bitki pri Mohaču 1. 1526., v kateri je ogrski 
kralj Ludovik II. podlegel sultanu Sulejmanu II., so bili zopet 
turški navali nevarnejši za Kranjsko. Ferdinand I. je odredil. 

da se v slučaju nevarnosti spravijo zvonovi z dežele v mesta 
in gradove in da se ne sme žito in živina izvažati v Italijo. 
Tudi je prepovedal tujcem nabiranje vojakov na Kranjskem. 
Sploh se je marsikaj' ukrenilo v boljšo obrambo dežele. 

Ivan Kacijanar je bil rojen v liekdanjem gradu 
„Katzenstein" (kjer je sedaj c. kr. ženska kaznilnica) v Begunjah 
na Gorenjskem in se je že odlikoval v prej omenjeni kmetski 
vojni. Vojskoval se je potem srečno na Gorenjem Ogrskem 
proti Ivanu Zapoljskemu za Ferdinanda I., kateremu je pridobil 
malone vse Gorenje Ogrsko. Ivan Zapoljski je moral bežati na 
Poljsko. Ker se je pa Ferdinand L hotel pogoditi s sultanom, 
je poslal do njega posebno odposlanstvo, za katero sta bila 
določena Janez Hobordanac iz Zlatnika in Žiga Višnjegorski. 
Višnjegorski so imeli na Kranjskem obširna posestva, od katerih 
je bila najvažnejša Višnja gora. To odposlanstvo ni moglo 
doseči, da se bi sultan mirno pogodil z Avstrijo. Po dolgem in 
brezuspešnem pogajanju sta se vrnila poslanca s sultanovim 
pretilnim odgovorom v Innsbruck, kjer so šele po petmesečnem 
trudu preložili sultanovo turško pismo na španski jezik. 

Že 1. 1527. so Turki plenili in požigali po Metliški okolici, 
a v letu 1528. so bili štirje hudi turški navali na Kranjskem. 
Nepričakovani so prišli po navadnem potu skozi Kočevje in 
Ribnico dne 9. marca pred Postojino, a topovi s Postojinskega 
gradu jih prisilijo, da se umaknejo. Pod Šilertaborom oropajo 
florentinske trgovce in jim vzamejo 20 tovorov svile, vrednih 
20.000 gld. Umikali so se skozi Cerknico, Lož, Šneperk, Bloke, 
Nadlišek, Ortenek, Ribnico, Kočevje in Kostel z mnogimi ujetniki. 
Pri Kostelu je ostalo 500 Turkov, ki so iz zasede napadli pji 
žetvi delujoče ljudi in jih ujeli okoli sto. 

Že 8. julija je 6000 Turkov v drugič udrlo na Kranjsko. 
Prišli so črez Kostel, Kočevje, Ribnico, Ortenek in Turjak na 
Ljubljansko barje ter se utaborili pri Šmarjah in plenili okoli 
Ljubljane, katere si pa niso upali napasti. Nikolaj Turn 
zbere majhno vojsko in prepodi iz ljubljanske okolice Turke, 
ki se na razne kraje umikajo. Eden oddelek se umakne črez 
Trebnje in Žužemperk proti Novemu mestu, drugi oddelek pa v 
Bistriško dolino. Po Bistriški dolini ropajoče Turke so povečem 

pobili Goričani, Trzinci in Mengišani, a mnogo jih je tudi padlo 
pri Holmcu, ko so naskakovali tamošnji tabor. 

Kranjski stanovi so prosili pomoči pri sosednjih deželah, 
ki so poslale vojake in denar za obrambo proti Turkom. Korošci. 
Štajerci, Goričani, Gorenjeavstrijci in Hrvatje so po svojili 
močeh pomagali Kranjcem. Poveljnik kmetske hrambe je bil 
Friderik Paradajzar, vrhovni poveljnik pa Kranjec Bernardin 
Ričan. V tretjič vdere 5000 Turkov proti Metliki, a nad 
nje gre dobro urejena vojska pod Ričanovim poveljstvom. 
Dne 5. oktobra nastane pri Volanskem gradu bitka s 
Turki, katere je vodil bosenski paša. Po dveumem boju so 
bili Turki premagani in so izgubili 700 mrtvih in ranjenih, 
paša je bil hudo ranjen. Turki so ujete stare može in ženske 
povečem pomorili, drugim ujetnikom so pa nekateri usmiljeni 
Turki prizanesli in jih poskrili, da jih po bitki odpeljejo v 
Bosno; a po nesrečni bitki so jim ti ujetniki ušli. Četrtič v 
tem letu so prišli Turki po Vseh svetih na Dolenjsko pred 
Metliko in od tam poslali ropajoče oddelke na Mehovo, Novo mesto, 
Hmeljnik, Stari grad, Gracarjev turn. Št. Jernej, Turnski grad 
in Žumberk. Ker pa je Kolpa vsled močnega deževja jako 
narastla in so se Turki bali, da se v slučaju nesrečne bitke 
ne bi mogli umakniti črez reko, so zapustili že po enodnevnem 
ropanju zopet Kranjsko. 

Ko so 1. 1529. Turki oblegali Dunaj, nahajamo med 
dunajskimi branitelji mnogo slavnih junakov s Kranjskega, od 
katerih se je posebno odlikoval Kacijanar. Njemu so bila v 
bran zročena takozvana „koroška vrata" mestnega obzidja. 
Na tej strani je glavna turška moč trikrat zaporedoma izkušala 
prodreti v mesto, a Kacijanar se junaško brani s svojim od- 
delkom, in Turki morajo po srditem boju odnehati. Končno so 
se Turki umaknili na Ogrsko. Poleg drugih cesarskih poveljnikov 
je tudi polkovnik Kacijanar s konjeniki udaril za Turki na 
Ogrsko, jih pri umikanju hudo nadlegoval in jim marsikako 
škodo povzročil. Vrnil se je z mnogimi turškimi ujetniki in 
bogatim plenom. Izmed mnogih Kranjcev, ki so junaško branili 
Dunaj, omenjamo le nekatere: Nikolaj Turn je bil poveljnik 
oddelka pehote in 200 Špancev; Nikolaj Schnitzenbaum je vodil 
160 kranjskih težkih konjenikov; Ivan Leisser je bil poveljnik 

oddelka strelcev, Erazem Obrlčan in Ivan Apfaltrer sta bila 
vojna svetnika; Bernard in Gašper Ričan sta vodila Oehe; Jnri 
Pui^stall, Krištof Lamberg in Erazem Schejrer so se bojevali 




kot stotniki pehote. Ljubljančan Peter Stem se je ndeležil 
obleganja kot „latinski" vojni tajnik in je to obleganje opisal 
v posebni knjigi. 

7* 

Med branitelji Dunaja nahajamo torej tudi Krištofa 
Lamberga iz slavne rodovine, ki je imela mnogo posestev 
na Kranjskem. Lambergi so se odlikovali kot državniki, 
vojskovodje in cerkveni dostojanstveniki. Krištof Lamberg 
je postal mitična oseba v slovenski narodni pesmi („Pegam 
in Lambergar"), ki njemu pripisuje dejanja vseh Lambergov. 
Po narodni pesmi obljubi cesar (Maksimilijan I.) temu junaku 
vse, kar si želi: 

»Kar češ imet\ naj se zgodi, 
Kar dolgo le tvoj rod živi.« 

V mnogoletni vojni za Ogrsko, ki se je začela po bitki 
pri Mohaču med Ferdinandom I., sultanom Sulejmanom in Ivanom 
Zapoljskim, je tudi mnogo trpelo Kranjsko, ker so Zapoljski 
in Turki iz Hrvaškega z novimi napadi pretili Kranjski. L. 1630. 
so Turki petkrat napadli Slovensko krajino in Kranjsko, plenili 
okoli Kočevja in Eibnice ter nad 3000 ljudi v sužnost odpeljali. 
2000 oboroženih kmetov je preprečilo nadaljnje prodiranje 
Turkov na Kranjsko. To leto je tudi odposlal Ferdinand I. do 
sultana posebno odposlanstvo, katero je vodil Jožef baron 
Lamberg. Ta se je odlikoval med vsemi Lambergi zlasti kot 
državnik. Jožef Lamberg se je rodil 1. 1489. v Orteneku, kjer 
se je v ljudski šoli naučil slovenščine, kar mu je pozneje 
mnogo koristilo. Vzgojeval ga je potem štajerski deželni glavar 
Rupert Rajhenburški, a kot sedemnajstletni mladenič je že prišel 
na cesarski dvor. Udeležil se je v spremstvu cesarja Maksi- 
milijana I. benečanske vojne in je v kmetski vojni 1. 1513. do 
1615. pogumno branil grad Ortenek. Od 1. 1545. je bil kranjski 
deželni glavar. Umrl je 1. 1554. v Ljubljani in je pokopan v 
stolni cerkvi. 

Omenjeno odposlanstvo je spremljal kot „latinski" tolmač 
štajerski Slovenec Benedikt Kuripešič iz Gornjega grada in je 
to potovanje zanimivo opisal v posebni knjigi. V odposlanstvu 
je bil tudi Nikolaj Jurišič. Velikega vezirja Ibrahima je Lamberg 
po ukazu avstrijske vlade nemški nagovoril; Kuripešič je to 
latinski tolmačil, a Turki niso ničesar razumeli, dokler ni 
govora Jurišič ponavljal v hrvaškem jeziku. Tudi pred sultanom 
je Lamberg moral govoriti nemški, četudi bi bil rad govoril 

slovenski, da bi ga razumeli hrvaščine vešči Turki. Zopet je 
Jurišič s hrvaščino pomagal iz zadrege. Odposlanstvo so Turki 
šest tednov obdržali v Carigradu, in Lamberg je šele februarja 
1. 1531. prišel v Line, da poroča Ferdinandu I. o neuspešnem 
potovanju. Še enkrat je šel Lamberg 1. 1535. s poslanstvom na 
Turško, a je prišel le do Niša. Odtam je moralo poslanstvo 
spremljati turško vojsko in sultana do Oseka, in šele odtod se 
je vrnil Lamberg z neugodnim poročilom po petmesečnem 
napornem potovanju zopet v Line. 

Kranjske stanove je jako skrbelo, kako bi naselili Uskoke, 
to je bosenske begunce, ki so vsled krvoločnosti Turkov po- 
begnili na Dolenjsko in na Kras. Naseljevali so jih od 1. 1530. 
počenši po Gorjancih posebno v žumberškem in mehovskem 
okolišu, kjer se je izselilo zaradi večkratnih turških napadov 
mnogo prebivalcev v druge kraje. Gorjanci se od tedaj ime- 
nujejo tudi Uskoki po omenjenih turških uskokih ali beguncih, 
ki so prišli v te kraje. Od leta do leta je prišlo vedno več 
Uskokov in leta 1541. jih je bilo že nad 3000 okoli Metlike, 
Žumberka in Kostela. Uskoki so dobili polja, žito in živino in 
so bili za živila prosti mitnine in carine. Njih uprava je bila 
po vojaškem načinu urejena, in načelovali so jim stotniki. 
Uskoki so bili izvrstni vojaki, ki so bili vedno pripravljeni 
na boj in so branili proti Turkom mejo ali granico. Tako je 
nastala Žumberška vojaška granica. 

Novo nakano Sulejmanovo proti Dunaju je preprečil 1. 1532. 
hrvaški junak Nikolaj Jurišič, ki je junaško branil trdnjavo 
Kisek in tako prisilil Turke, da so se zopet umaknili. Turški 
oddelek 16.000 mož pod poveljstvom Kasim-bega se je odcepil od 
glavne turške vojske in plenil med Dunavom in Alpami. Da se 
združi z glavno turško vojsko, se sedaj tudi Kasim-beg umika proti 
Dolenjeavstrijskim Alpam. Pri Dunajskem Novem mestu 
ga dohitita Kacijanar in Nikolaj Turn ter vržeta Turke 
črez reko Švarcavo. Kranjski konjeniki pod poveljstvom Pavla 
Bakiča in Jurija Turjačana so se posebno odlikovali 
in ubili 3000 Turkov. Ostali Turki so se umaknili proti štajerski 
meji, a pod Kacijanarjevim glavnim poveljstvom stoječa vojska 
je v prelazih Dolenjeavstrijskih Alp ugonobila še več tisoč 
Turkov. Vsega skupaj je padlo baje 9000 Turkov. Kacijanar je 

potem S svojo vojsko zasledoval glavno turško vojsko na Šta- 
jerskem, napadel od Gradca črez Muro se umikajočega sultana 
pri Bernici in mu pobil 8000 Turkov. 

Turki se umaknejo proti Mariboru, katerega brani Žiga 
Višnjegorski in trikratni zaporedni turški naskok junaško 
odbije. Sultan se umakne z izgubo 6000 mož črez Dravo skozi 
Vinico v Slavonijo. Tudi tega preganjanja se je udeležilo kranjsko 
konjeništvo pod Pavlom Bakičem. Da bi imel Višnjegorski 
večjo vojsko, bi bil lahko pokončal sultanovo vojsko, ki je od- 
peljala okoli 30.000 ljudi iz slovenskih pokrajin. Predno se je 
sklenil mir, sta udrla Kacijanar in Višnjegorski v 
Bosno do turške trdnjave Udbine in se s požigom in ropom 
maščevala nad Turki. Kranjske viteze je vodil Žiga Višnje- 
gorski. Pod vodstvom Pihlarja vzamejo Slovenci več gradov, 
pobijejo mnogo Turkov, dobe mnogo plena in rešijo tudi mnogo 
kristjanov iz turške sužnosti. Ko se Pihlar zopet umakne, plane 
za njim 3000 Turkov, a on jih v soteskah ubije 2000 in se 
vrne s 500 ujetniki. Mirovna pogajanja so ustavila zmagovito 
prodiranje Kacijanarja, katerega je Ferdinand I. poslal v 
Požun, da se pogodi z Zapoljskim. Dne 1. oktobra 1. 1533. se je 
na Kranjskem proglasil s Turki sklenjeni mir, ki pa ni dolgo 
trajal. 

V tem so utrjevali mesta in gradove, kakor Kočevje, 
Žužemperk, Krško in posebno Ljubljano, in jih preskrbeli z 
obilnim strelivom. Leta 1536. so se zbrali poslanci dolenje- 
avstrijskih dežel in Goriškega na Dunaju in nekaj pozneje 
v Pragi. Na tem zboru so avstrijski poslanci naglašali hudo 
nevarnost, ki vedno preti slovenskim deželam po Turkih, in da 
je nevarnost tudi za češke dežele velika, ako onemorejo Slo- 
venci. Češke dežele so obljubile izdatno podporo. 

Leta 1537. je Kacijanar zbral 24.000 mož, med temi 
8000 konjenikov, da se polasti turške trdnjave Oseka ob 
Dravi. Dobil je vojake iz raznih dežel, in sicer je bilo poleg 
Slovencev največ Čehov, Hrvatov, Nemcev in Madjarov. To 
vojsko je vodil skozi Hrvaško v Slavonijo, a primanjkovalo ji 
je živeža. Zagrebški škof je prej obljubil, da bode skrbel za 
živila, a ni izpolnil v polni meri svoje obljube. V tem oziru 
slabo preskrbljeni vojaki so tudi mnogo trpeli po turških na- 

padih in pomrlo jih je okoli 8000. Tudi niso bili poveljniki 
edini, kar je mnogo škodovalo strogemu redu. Pred Osekom 
sklene Kacijanar, da se umakne njegova vojska na Hrvaško in 
se tam okrepča ; zato ukaže vsem poveljnikom, da se o polnoči 
s svojimi oddelki tiho umaknejo, da Turki ne opazijo umikanja. 
A večina poveljnikov pobegne že zvečer, in zjutraj je bil 
Kacijanar z malo vojsko osamljen. Vnel se je boj s številnejšimi 
Turki, ki so uničili malone vso kristjansko vojsko. Turki so 
med drugimi ujeli Lenarta Lamberga, a Nikolaj Turn se je 
težko ranjen rešil. Glavo malo prej ubitega Pavla Bakiča so 
Turki poslali v Carigrad. 

Kacijanarja so dolžili, da je zakrivil ta poraz, in ga 
zaprli na Dunaju kot veleizdajalca. Ker ni bilo pričakovati ne- 
pristranske preiskave, je pobegnil iz zapora na Hrvaško v 
utrjeni grad Kostajnico ob Uni, ki je bil lastnina grofov Nikolaja 
in Ivana Zrinjskega. Grof Nikolaj Zrinjski je menil, da je 
Kacijanar res izdajalec, ter je pri neki gostiji zabodel Kaci- 
janarja, in ko se je ta hotel še braniti, sta ga ubila Zrinjskega 
slugi leta 1538. Nesrečna usoda Kacijanarjeva je vzbudila po 
raznih deželah in državah mnogo sožalja. 

Po Kacijanar je vem porazu je bil Nikolaj Jurišič naj- 
višji poveljnik dolenjeavstrijskih dežel in Hrvaškega in tudi 
kranjski deželni glavar. Na stanovskem zboru v Lincu 
leta 1538. so kranjski poslanci opozarjali na slabo zavarovano 
mejo proti turškim navalom, opisovali bedo na Kranjskem in 
se potezah za to, da se ugodi starim pritožbam. Njih prizade- 
vanja so bila malone brezuspešna. Naslednje leto je Ferdinand I. 
izpolnil kranjskim stanovom dano obljubo glede boljših obrambnih 
naprav ob meji in je namesto tedanjega poveljnika hrvaške 
granice, bolehnega Erazma Turna, imenoval Ivana Lenkoviča. 
V tem letu je ogrska kraljica Ana odstopila trdnjavico Bihač 
kranjskim stanovom. Leta 1540. so Turki plenili po kočevski 
okolici, ki je tudi mnogo trpela po hudi suši. 

Potem so se Turki na Ogrskem polastili več trdnjav in tudi 
glavnega mesta. Prišli so pa zopet 1. 1543. na Kranjsko in plenili 
okoli Metlike v času, ko je tudi huda kuga razsajala po 
Kranjskem. V bitki na Lonskem polju 1. 1544. so se poleg 
Hrvatov in Štajercev bojevali tudi Kranjci pod poveljstvom 

Nikolaja Zrinjskega. Navzlic premirju so jih Turki zavratno 
napadli in premagali. Naslednje leto pa so Turki zopet pustošili 
po Dolenjskem od Št. Jerneja do Krškega ter besno divjali po 
Krškem polju. 

Tudi 1. 1546. je bilo Kranjsko v velikih stiskah, ker je 
trpelo po novih turških napadih, a je dobilo od drugih dežel 
le neznatno pomoč. Turki so pustošili kočevsko okolico, Ribnico, 
Ortenek, Nadlišek in Bloke in pridrli celo blizu Ljubljane. 
Kranjski brambovci so pri Vinici premagali manjši turški 
oddelek. Naslednje leto so turške čete dvakrat pridrle do 
Novega mesta, a plenile in morile tudi okoli Metlike in se končno 
z mnogimi ujetniki umaknile v Bosno. Turški roparji so še 
večkrat prišli črez mejo in pustošili po Dolenjskem. Kranjci se 
pa niso bojevali samo proti Turkom, ampak tudi drugod. Tako 
jih nahajamo v cesarski vojski, ki se je 1. 1547. bojevala zoper 
protestantsko šmalkaldsko zavezo. 

Kranjsko pa je v tej dobi mnogo trpelo tudi po kobilicah 
in kugi. Leta 1547. so prišle požrešne kobilice v velikanskih 
množicah v deželo ter šest tednov po raznih krajih uničevale 
ozimino in druge sadeže ter tako povzročile velikansko škodo. 
To nadlogo so hoteli ljudje uničiti z dimom, ognjem, zvonjenjem, 
streljanjem in drugimi sredstvi, seveda brezuspešno. Iz Ogrskega 
in Jutrovih dežel pa je zopet prišla na Kranjsko merilna 
kuga, ki je razsajala 1. 1553. po Istri in na Krasu, 1. 1554. in 
1557. v Kranju in leta 1563. in 1564. v Ljubljani in pomorila 
mnogo prebivalcev. Mnogo ljudi je zbežalo na bližnje gore in 
tam ustanovilo nove naselbine. 

V tem pa so kranjski stanovi na zborih v Ljubljani, Celju 
in Dunaju zahtevali boljše zavarovanje meje proti Turkom. Na 
regensburškem državnem zboru 1. 1556. so štajerski, 
koroški, kranjski in goriški poslanci zopet zahtevali pomoči 
zoper Turke, a nikjer ni poročila, da bi bili sploh kaj dosegli. 
V ogrskih bojih so se večkrat odlikovali Kranjci. Pri B a b o č i 
sta se odlikovala Ivan Lenkovič in Krištof Sigersdorf. 
Prvi se je bojeval na čelu 300 huzarjev, Sigersdorf pa je vodil 
600 pešcev, a je v težkem zmagovitem boju padel. 

L. 1557. je pridrl bosenski paša Ferhard na Hrvaško in 
pustošil deželo med Zagrebom in Ivaničem. Lenkovič je pri- 

čakoval daSiuaama pri Sv. Heleni in ga premagal s 1000 
konjeniki, med katerimi je bilo 300 Kranjcev, in malobrojno 
pehoto z bojnim geslom „V temu ime božje". Turkov je padlo 
2000, in zmagovalec je nplenil mnogo konj in blaga. 




Herbart Turjaški je bil eden najslavnejših junakov 
in poveljnikov v tej dobi in se je pod Lenkovieevim vodstvom 
izuril v spretnega vojskovodjo. Že kot osemnajstletni mladenič 
se je bojeval s Turki in postal 1. 1548. stotnik v Senju, kjer je 
1. 1567. s posadko 340 mož premagal 4200 Turkov. Vsled tega 

je postal poročnik hrvaške granice in bil kot tak namestnik 
glavnega poveljnika. Že naslednje leto so zopet pustošili Turki 
okoli Kočevja in Ribnice, a 1. 1559. je pridrlo nad 15.000 Turkov 
jež in peš na Kranjsko. Pustošili so metliško okolico, a se pred 
kranjsko brambo umaknili proti Kočevju in Ribnici. Potem pa 
difjajo črez Bloke in Nadlišek na Kras in plenijo okoli Cerknice, 
Unec in Ivanje selo. Turški oddelek napade cerkev sv. Mihaela 
nad Jakovico, a se je ne more polastiti. Turki zgrabijo Klanski 
tabor na Krasu, a Kraševci jih prepodijo v beg. Konec januarja 
so bili v Pivki in potem so plenili okoli Blok in Nadliška. Tu 
jih premaga Herbart Turjaški in ulovi 600 Turkov. V jeseni 
tega leta jih še enkrat premaga, in potem se umaknejo Turki 
pod poveljstvom Malkoč- bega zopet v Bosno. 

Leta 1560. so Turki plenili po Notranjskem, a Herbart 
Turjaški jo udari z več sto Slovenci črez mejo v Bosno, kjer 
požge več vasi in vzame Turkom 20.000 ovac. Srditi Turki pod 
Deli-Mehemedom in Hasan-agom udarijo zaHerbartom, ki je v 
tem že spravil svoj plen v varen kraj. Herbart premaga po 
kratkem boju Turke, ki izgube tudi svoja poveljnika, mnogo 
konj in blaga. Sedaj pa se vrne 700 konjenikov in 500 pešcev 
pod vodstvom Vida Holeka ter zopet napadejo Turke, jim vzamejo 
tabor Čičič, katerega zažgo, in se umaknejo z bogatim plenom. 

A Turki niso dolgo mirovali. Že 1. 1561. so napadli z 
zidovjem in stolpi obdani K os tel ob Kolpi, in zopet se je 
zbrala narodna bramba in pritisnila Turke na turško ozemlje. 
L. 1563. so Turki zopet prišli na Dolenjsko in se pomikali 
proti Novemu mestu. Kmalu pa jih spodita Herbart Turjaški in 
Lenkovič proti Kostanjevici, ki je bila vsled svoje otoške 
lege ob Krki važno branišče zoper turške navale. Tu se vname 
hud, a slaven boj. Mnogo Turkov pade in mnogo jih utone v 
Krki; le malo se jih reši v Bosno. Da bi se maščevali za ta 
poraz, prišli so zopet 1. 1564. na Kranjsko, plenili okoli Postojine, 
a se kmalu umaknili na Dolenjsko, kjer so morili in požigali 
okoli Ribnice in Kočevja. 

L. 1564. je umrl Ferdinand I. Za njegovega vladanja je 
Kranjsko mnogo trpelo po turških navalih, a tudi po kobilicah 
in hudi kugi. Širila se je pa v tem času tudi protestantska 
vera po deželi in našla mnogo pristašev. 

Reformacija Da KraDiskem za FerdiDaDda L 

Lutrova vera ni imela le na Nemškem mnogo pristašev, 
ampak se je razširila tudi po drugih državah in deželah. Na 
Avstrijskem je Ferdinand L že zgodaj prepovedal razširjenje 
Lutrovih spisov in odpravil zlorabe in nedostatke v katoliški 
cerkvi. Navzlic temu se je kriva vera jako hitro širila po 
avstrijskih deželah. V goratih krajih so bili rudarji prvi spozna- 
valci nove vere. Plemenitniki so pošiljali svoje sinove v Witten- 
berg ob Labi, kjer je začel Luter novo vero oznanjevati. Odtod 
so se po končanih naukih vračali v domovino z luteranskirai 
propovedniki. Meščani in kmetje so se pridružili luteranstvu, in 
celo več katoliških duhovnikov, menihov in redovnic je izstopilo 
iz katoliške cerkve. V nekaterih deželah so bili protestantski 
stanovi v večini, in po uradih so odločevali protestantski 
uradniki. Lutrova vera se je tako razširila, da je pretila velika 
nevarnost katoliški cerkvi. 

Tudi Slovenci so se kmalu poprijeli nove vere. Novo 
versko gibanje je bilo na Kranjskem dvojne važnosti in sicer 
kot versko dejstvo in za narodno jezikovni razvoj. Glede na 
narodno jezikovni razvoj je postalo reformacijsko gibanje na 
Kranjskem velikega pomena za vse slovenske dežele in celo 
za sosednje Hrvaško. Središče protestantskemu gibanju je bila 
Ljubljana, glavna delavnica Tibinge na Virtemberškem , glavni 
zastopnik reformacije na Slovenskem pa Primož Trubar. 

Kakor smo razvideli iz dosedanje zgodovine, so bili v 
začetku 16. stoletja za Slovence hudi in žalostni časi. Kruti 
Turki so napadali slovensko zemljo in jo pustošili, plemenitniki 
in graščaki so pa stiskali in zatiravali kmeta, ki se je 
brezuspešno potegoval za svojo staro pravdo. V takih razmerah 
se ne čudimo, da so se Lutrovi nauki tako hitro razširili med 
Slovenci, ki so od nove vere pričakovali boljšo bodočnost. 
Stiskani kmetje so sebi v prid tolmačili Lutrov nauk o 
„evangelijski svobodi" in se s tem hoteli osvoboditi plačil, 
raznih dolžnosti in zatiravanj od strani graščakov. Že 1. 1525. 
se je v Ljubljani ukoreninila Lutrova vera, katero sta posebno 
pospeševala energični Primož Trubar in neustrašni Pavel Wiener. 

Primož Trubar se je rodil L 1507. na Rašici pri Velikih 
Laščah na Dolenjskem. Šolal se je na Reki, kjer se je naučil 
hrvaščine in laščine, potem v Salzburgu in na Dunaju. Od 
doma ni imel podpore in ni mogel obiskovati vseučilišča. 
Njegov oče je bil turjaški podložnik in baje v kmetski vojni 
1. 1516. na nekem drevesu obešen. Po nekem drugem poročilu 
pa je bil Trubarjev oče javni notar. Tržaški škof Peter 
Bonhomo ga je 1. 1527. vzprejel v svojo kantorijo kot dis- 
kantista in ga je posvetil v duhovnika. Ta škof je bil Trubarjev 
pokrovitelj in dobrotnik. Že kot mlad duhovnik je bil Trubar 
pristaš Lutrov in reformacije, za katero se je poganjal do 
svoje smrti. 

Svoje življenje je sam na kratko opisal v pismu na 
kranjske deželne stanove. V tem pismu se nazivlje: Primus 
Trubar bivši, redno poklicani, nasvetovani in potrjeni ljubljanski 
korar, župnik v Loki pri Radečah, v Laškem trgu in Št. Jerneju, 
kaplan, pri Sv. Maksimilijanu v Celju, slovenski propovednik v 
Trstu, po prvem preganjanju propovednik v Rotenburgu ob 
Tavberi, župnik v Kemptnu in Urahu, potem zopet propovednik 
čestitih slavnih kranjskih deželnih stanov in v goriški grofiji 
v Rubiji, in po drugem preganjanju župnik v Laufnu (ob 
Nekarju) in sedaj v Derendingu pri Tibingah. 

L. 1531. so pozvali Trubarja kot slovenskega propovednika 
v stolno cerkev v Ljubljani. Tu se je potegoval za to, da bi 
tudi neduhovniki vzprejemali sveto obhajilo v podobi kruha in 
vina. Nato mu je ljubljanski škof Ravbar prepovedal propovedi 
v stolni cerkvi, kjer ga je z veseljem poslušalo meščanstvo in 
plemstvo. Ljubljanski magistrat mu je potem dovolil propovedi 
v špitalski cerkvi sv. Elizabete. Lutru so se pridružili korar j a 
Pavel Wiener in Hasiber in kaplan špitalske cerkve Andrej 
Latomus. Korar Wiener se je pozneje oženil in neumorno deloval 
za razširjenja luteranstva. Kranjski deželni glavar Jurišič je 
šele 1. 1540. dosegel, da je bil Trubar izgnan iz Ljubljane in 
se je moral podati na svojo župnijo v Loko pri Zidanem mostu, 
kjer je bil umeščen istega leta. 

Novi ljubljanski škof Franc baron Kacijanar je hotel zlepa 
odvrniti Trubarja od krivoverstva in ga je že 1. 1542. imenoval 

za ljubljanskega korarja, a Qi dosegel svojega namena Kacijar 
narjev naslednik Urban Tekstor je Trubarja poveril s sloven- 
skimi propovedmi v stolni cerkvi najbrž tudi zaradi tega, ker 
je bil Trubar odločen nasprotnik prekrstnikov. Pavel Wiener 
je imel nemške prepovedi v stolni cerkvi, Trubar je ostal pri 
svojih nazorih in je v svojih prepovedih strastno zagovarjal 
IjUtrove nauke. Stolni kapitelj ga je 1. 1546. imenoval za župnika 
v Št. Jerneju na Dolenjskem in hotel na ta način Trubarja 
zopet pridobiti, a tudi to ni pomagalo. 5ko£ Urban se je odločil 
za brezobzimeje posto- 
panje zoper Trubarja 
in njegove privržence, 
ker ga je nagnjenje 
kranjskih stanov in 
Ljubljančanov k novi 
veri jako vznemirjalo. 
Začela se je preiskava, 
ki je tudi dognala, da 
sta Trubar in Wiener 
delila sv. obhajilo v 
podobi kruha in vina. 
Ferdinandi, je izdal 
povelje, da naj se zapro 
Trabar, Mertlic in Dra- 
golic, ker imajo prote- 
stantske knjige. Trubar 
je pravočasno pobegnil 
v Norimbei^ na Ba- 
varskem in je ob tej 
priliki izgubil svoje pre- 
moženje iumnogo knjig. 
Povečem že protestantski kranjski deželni stanovi so posredovali 
za Trubarja pri kralju Ferdinandu I. in dosegli, da se je vrnil 
1. 1548. na Kranjsko, toda s pogojem, da opusti oznanjevanje 
krive vere. Trubar pa ni odnehal in je zopet širil protestantsko 
vero. Moral je kmalu zopet pobegniti iz domovine na Nemško 
v Norimbei^, kjer mu je neki protestantski propovednik pre- 
skrbel službo protestantskega propovednika v Rotenburgu ob 




110 Reformacija na Kranjskem za (''erdinanda I. 



TavJ)eri na Virtemberškera. Tu je ostal štiri leta in se prvikrat 
oženil. L. 1552. se je preselil v Kempten. 

Tudi v tujini je delal na to, da bi razširil protestantsko 
vero med Slovenci. Izprevidel je, da je v to svrho treba spisovati 
v slovenskem jeziku učne in vzpodbudne knjige ter jih raz- 
širjati med Slovenci. Dotlej ni bilo še nobene slovenske tiskane 
knjige, Trubarjevo delo je bilo torej prav težavno. Podpirali so 
ga pri njegovem delovanju virtemberški vojvoda Krištof in 
njegov kancelar Mihael Tiffernus, bivši koprski škof 
P. P. Vergerius, štajerski baron Janez Ungnad in drugi. 

Mihael Tiffernus je bil 1.1488. rojen na Kranjskem, 
kot otrok ujet od Turkov in po Erazmu Stichu v Laškem 
trgu rešen iz turške sužnosti. Vzgojen je bil v Laškem trgu 
in se je pozneje učil na dunajskem vseučilišču, kjer je postal 
magister. L. 1529. je postal učitelj tedanjemu virtemberškemu 
princu Krištofu v Dunajskem Novem mestu, ga spremljal na več 
potovanjih in končno prišel s Krištofom v Stuttgart, kjer je umrl 
1. 1555. Ta vplivni mož ni bil le učitelj, ampak tudi zvest pri- 
jatelj Krištofu, katerega je v Dunajskem Novem mestu obvaroval 
turške sužnosti. Tiffernus je zapustil svoje premoženje za štiri 
ustanove v korist bogoslovja se učečim Kranjcem. Po Valvasor- 
jevem poročilu je bil Tiffernus tudi profesor bogoslovja v 
Tibingah, torej duhovnik. 

V tedanji dobi so sinovi kranjskih plemenitnikov in tudi 
drugih slojev prihajali na nemška vseučilišča, zlasti v Tibinge, 
manj pa v Wittenberg in Jeno. V Tibingah se je v dobi od 1. 1530. 
do 1614. neki šolalo 113 Kranjcev, v Wittenbergu dvajset 
in v Jeni štirje. Iz teh vseučilišč so prihajali torej povečem 
protestantsko vzgojeni možje na Kranjsko nazaj in svoj vpliv 
uporabljali v razširjenje protestantske vere. V Tibingah sta se 
natisnili 1. 1550. prvi Trubarjevi slovenski knjigi: 
..Abecednik in Katekizem" in sicer z nemškimi črkami. Trubar 
se imenuje na teh knjižicah „Philopatridus Illyricus**; izmišljeno 
je tudi ime tiskarne: „Gedruckt in Sybenburgen durch den 
Jemei Skuryaniz". Trubar se je v Kemptenu seznanil z Ver- 
gerijem, ki ga je napotil, da je poslovenil evangelij sv. Matevža, 
ki je izšel v Tibingah na troške vojvode Krištofa. 

Trubar je sveto pismo poslovenjeval z mnogimi ovirami, 
ker ni bil vešč ne hebrejščini, ne grščini, in je zato moral po- 
slovenjevati iz latinščine. Od leta 1560. je bil v zvezi s Ferdi- 
nandovim sinom, prestolonaslednikom Maksimilijanom (H.), ki 
je bil naklonjen protestantom, in z baronom Janezom Ungnadom, 
ki je kot protestant 1. 1556. zapustil Štajersko in se naselil na 
Virtemberškem. Ungnad je svoje dohodke daroval za izdavanje 
svetega pisma v slovenskem in hrvaškem jeziku in je ustanovil 
v Urahu prvi biblijski zavod, kjer sta tudi pod Trubarjevim 
vodstvom sveto pismo prelagala na hrvaški jezik Štefan Konzul 
in Anton Dalmatin. 

V tem se je pa na Kranjskem vedno bolj širila protestantska 
vera navzlic neumornemu delovanju škofa Urbana Tekstorja 
zoper krivoverstvo. V Ljubljani so širili novo vero stolni prost 
dr. Lenart Mertlic, generalni vikar Juri Dragolic in že omenjeni 
kanonik Pavel Wiener in drugi, v Kranju Rakovec in Jernej 
Knafelj, v Lescah Peter Kupljenik in na Bledik Krištof Fašing. 
Posebno v Kranju je bilo mnogo protestantov, katere je pa 
večinoma škof zopet pridobil za katoličanstvo. Na Dolenjskem 
so bili vneti oznanjevalci protestantske vere : V Višnji gori Ivan 
Kočevar, v Kočevju župnik Lenart pl. Ziglfest, v Črnomlju 
Švajger, v Metliki Tulščak, v Novem mestu Gregor Vlahovič, 
na Krškem Ivan Weiksler, v Radečah sprva Primož Trubar 
sam, potem pa Gregor Maček in Ivan Kočevar (Gočevarčič). 
Manj nego drugi so se vnemali Notranjci za protestantsko vero, 
ki je bila še najbolj razširjena v Vipavski dolini. 

Že 1. 1556. so kralja Ferdinanda I. prosili deželni stanovi, 
da bi jim dovolil očitno spoznavanje nove vere. Ferdinand 
sicer tega ni storil, a vendar ni mogel ubraniti razširjenja 
protestantstva , ker je imel tudi drugod mnogo posla glede 
verskih novotarij in je tudi potreboval deželne stanove pri 
ponavljajočih se turških napadih. Najbolj je napredovalo prote- 
stantstvo v Ljubljani, ki je imela poleg protestantskih propo- 
vednikov tudi protestantske učitelje. Tedanji ljubljanski škof 
Petrus pl. Seebach ni tako odločno nastopil zoper protestante 
kakor njegov prednik, in 1. 1560. ga je cesar Ferdinand I. moral 
opominjati, da naj stoluje v Ljubljani in nastavi nemškega 

propovednika, da ne bodo deželni stanovi imeli povoda, nastav- 
ljati protestantske propovednike. 

Kranjski deželni stanovi so 1. 1561. zopet poklicali Trubarja 
v domovino, ker so ga potrebovali za bogoslužje in ureditev 
protestantske cerkve in šole. Po trinajstletni odsotnosti se je 
Trubar povrnil na Kranjsko, kjer je deloval od junija do avgusta. 
Škof je. sicer izposloval zaporni ukaz zoper Trubarja in druge 
protestantske duhovnike, a deželni stanovi so preprečili izvr- 
šitev tega ukaza. Že meseca avgusta je Trubar zopet šel na 
Nemško v Urah, kjer mu je dal virtemberški vojvoda novo 
župnijo. Vzel je s sabo uskoka Popovida in Maleševca, da bi mu 
' pomagala pri prevajanju protestantskih knjig na hrvaški jezik. 

Kranjski stanovi so pa Trubarja pregovorili, da se je 
poleti 1. 1662. z ženo in otroki zopet povrnil na Kranjsko, kjer 
je tedaj že nadvladala protestantska vera. Škof je tožil Trubarja 
pri cesarju in zopet dosegel zaporni ukaz zoper njega, a tudi 
sedaj so ga deželni stanovi ščitili in tožili škofa. Cesar je 
opustil nadaljnji korake, in Trubar je neoviran prepovedoval 
in opravljal protestantsko božjo službo v Ljubljani in včasih 
tudi drugod. V Ljubljani se je ustanovila 1. 1563. protestantska 
gimnazija, katero je vodil Lenart Budina. Kranjski protestantje 
so 1. 1564. uredili svojo cerkev. V Urahu so se v tem tiskale 
slovenske in hrvaške knjige, a Trubarjev mecen Ungnad ni 
doživel izdanja glavnega dela, slovenskega in hrvaškega svetega 
pisma; umrl je 1. 1564. Dve leti pozneje so zaprli tiskamo v 
Urahu. Istega leta je umrl tudi cesar Ferdinand L Ob Ferdi- 
nandovi smrti je bilo protestantsko gibanje na Kranjskem 
na svojem vrhuncu. 

Nadvojvoda Karol, Dotranjcavstrijski vladar. 

(1564—1690). 

Pred smrtjo je Ferdinand L razdelil avstrijske dežele med 
svoje tri sinove. Najstarejši sin Maksimilijan II. je dobil Dolenje- 
in Gorenje Avstrijsko, češke in ogrske dežele in je tudi postal 
nemški cesar; Ferdinand je dobil Tirolsko in Prednje Avstrijsko, 
Karol pa Notranje Avstrijsko, to je Štajersko, Koroško, 
Kranjsko, Goriško in Primorsko s Pazinsko grofijo. Karol je 

bil ustanovitelj takozvane notranjeavstrijske habsburške vrste 
in je stoloval v Gradcu. Kranjski stanovi so mu še pred 
Ferdinandovo smrtjo v Ljubljani prisegli zvestobo; zahtevali so 
svobodno bogoslužje, a tej zahtevi se Karol ni vdal. 

Vojvodina Kranjska je od 1. 1564. do 1740. obsegala 
Gorenjsko, Srednje Kranjsko ali Notranjsko in Dolenjsko 
(Slovensko krajino) s Kočevsko grofijo. Notranjsko je obsegalo 
konfinije: Metliško grofijo, Pivko, Postojinsko- in Vipavsko 
glavarstvo in Avstrijsko Istro (Pazinsko- in Kastavsko grofijo). 
Enklavna posestva (osredke) so imeli naslednji cerkveni deželni 
stanovi : Brižinska škofija (Loko), Briksenska škofija (Bled), Tržaška 
škofija, Pijanska škofija in Nemškega viteškega reda komende. 

Po Trubarju zasnovana cerkvena ustava je bila povod 
razporu protestantov z nadvojvodo Karolom, ki je naglasa! , da 
spada ureditev cerkvene ustave med njegove vladarske pravice. 
Poslal je stanovom pismeni ukaz, da morajo Trubarja in druge 
protestantske propovednike izgnati. Stanovi so prosili cesarja 
Maksimilijana II., da prepreči izvršitev tega ukaza. Cesarjevo 
posredovanje in v Ljubljani razsajajoča kuga sta v toliko 
pomogli, da je bil Trubar šele L 1565. izgnan. Virtemberški 
vojvoda mu je podelil župnijo v Lauf enu ob Nekarju in potem 
v Derendingenu pri Tibingah, kjer je bil bliže slovanske 
tiskarne. Zapustil je v Ljubljani precejšnjo knjižnico, katero so 
prevzeli deželni stanovi in ž njo ustanovili prvo javno knjižnico. 
Leta 1566. je prišel Trubar še enkrat z nadvojvodovim dovo- 
ljenjem na malo časa v domovino, katero j6 potem za vedno 
zapustil. Umrl je v Derendingenu 1. 1586. po kratki bolezni v 
starosti 79 let. Trubar je bil potrpežljiv in požrtvovalen ter je 
rad pomagal zlasti onim, ki so bili preganjani zaradi vere. 

Znani jezikoslovec Crusius mu je napravil latinsko na- 
grobnico, v kateri pravi : 

»Vir tumulo hoc sanctus de Slava est gente sepultus, 
Primus, qui Ghristi, praeco fidelis erat . . . 
Transtulit in patriam divina volumina linguam 
Sparsit in Eoas dogmata sancla plagas«. 

I^Tukaj v tem grobu je pokopan sveti mož slovanskega rodu, 

Primož, ki je bil zvest glasnik Kristov . . . 

Prevel je na domači jezik svete knjige 

Ter je razširil v vzhodne kraje svete dogme.) 

8 

Kranjski stanovi so mnogo storili v obrambo proti Turkom, 
in ker jih je država pri tem vedno manj podpirala, nosili so 
sami to težko breme. Tako so 1. 1566. v to svrho dovolili 
63.000 gld. in se sami tudi za vojno službo za dva do tri 
mesece ponudili za slučaj, če se tudi nadvojvoda Karol osebno 
poda v vojno. Maksimilijan II. se je na Ogrskem bojeval zoper 
Turke, in v njegovi vojski so bili tudi kranjski plemenitniki 
in kmetje. Vojna ni bila srečna navzlic junaški obrambi Sigeta 
po Nikolaju Zrinjskem in hrabrosti kranjskih bojevnikov. 
Poveljnik hrvaške granice Herbart Turjaški in stotnik 
kranjskih plemenitnikov Jošt Jožef Turn sta s 3000 ko- 
njeniki in štirimi oddelki pešcev prekoračila reko Uno in 
oblegala Novi grad in Kostajnico in o tej priliki premagala 
in ujela močnejšega požeškega pašo z mnogimi Turki, topovi in 
pratežem. Turki so pa ujeli Krištofa Apfaltrerja in ga odvedli 
v Carigrad. Potem so se pa Kranjci s pomočjo nadvojvodovo 
polastili Požege, jo zažgali, ujeli mnogo Turkov in se vrnili z 
bogatim plenom. 

Naslednje leto je prišel nadvojvoda Karol v Ljubljano, da 
si ogleda obrambne naprave. Izdal je v Gradcu konfirmacijsko 
pismo, v katerem je potrdil pravice in svoboščine Kranjskega, 
Slovenske krajine. Metliške grofije in Istre. Tudi je dal za- 
tiškemu samostanu pravico, da sme po vseh kameralnih gozdovih 
drva sekati in ribariti po vseh vodah na Kranjskem in v Slo- 
venski krajini. 

Trubarjevo pregnanstvo ni imelo zaželjenega uspeha, kajti 
protestantska vera se je tudi še odslej širila po Kranjskem in 
po slovenskih deželah sploh. Glavna opora novi veri so še 
zmiraj bili deželni stanovi. Leta 1569. je bilo na Kranjskem 
24 protestantskih propovednikov, katere so stanovi na svoje 
stroške nastavili in vzdržavali. Tudi v Tibingah, Urahu in 
pozneje tudi v Ljubljani natisnjene slovenske protestantske 
knjige so jako pospešile protestantstvo na Slovenskem. Ljub- 
ljansko tiskarno je ustanovil Janez Mandelc 1. 1575., a jo opustil 
1.1582. Med vsemi knjigami je najimenitnejše sveto pismo, 
katero je poslovenil Juri Dalmatin. Ta se je rodil v Krškem 
okoli 1. 1550. v ubožnih razmerah in se je izobrazil v Tibiugah. 
Sveto pismo je bilo natisnjeno leta 1584. v Tibingah in sicer 



4M 



Nadvojvoda Karol, notranjeavstrijski vladar. 115 



& podporo kranjskih, koroških in štajerskih deželnih stanov. Pri 
tem delu mu je pomagal Bohorič, ki je spisal prvo slovensko 
slovnico. Dalmatin se je vrnil na Kranjsko in je dobil od tur- 
jaškega grofa župnijo Škocijan, kjer je umrl 1. 1689. 

Nadvojvoda Karol je potreboval pomoči in podpore de- 
želnih stanov zlasti zoper Turke in je zato molč6 dovolil versko 
svobodo deželnim stanovom in njih rodbinam. Odločno je pa 
postopal nadvojvoda zoper razširjenje nove vere po mestih, 
trgih in vaseh, kjer je prepovedal protestantske propovedi. 
Izgnal je propovednike iz Metlike, Novega mesta. Krškega, 
Višnje gore in Radeč. V Krškem je tedanji župnik Polydorus 
de Montagnana (poznejši novomeški prost) kot vnet za- 
govornik katoliške cerkve izgnal iz cerkve protestantskega 
propovednika, a povečem protestantski meščani so se uprli 
župniku, ki je moral bežati. Nadvojvoda je sodnika in dva 
meščana poklical v Gradec in jih tam zaprl. 

Tudi povečem protestantska Vipavska dolina je v tem 
času z malo izjemo postala zopet katoliška. Na Gorenjskem so 
se huje upirali izgnanju protestantskih propovednikov, katere 
so ščitili graščaki in deželni stanovi. Tudi brižinski in brik- 
senški škof sta jela izganjati protestantske propovednike iz 
svojih kranjskih posestev. Propovedniki v Lescah, Radovljici 
in na Bledu so se dalje časa upirali izgonskim ukazom, ker so 
imeli vplivne zaščitnike, ki so znali zavlačevati izvršitev dotičnih 
vladnih ukazov. 

Leta 1573. je bila zadnja velika kmetska vojna, 
kot posledica neznosnega ravnanja graščakov s svojimi pod- 
ložniki. Pravo središče te kmetske vojne je bilo na Hrvaškem, 
kjer so se zatirani kmetje uprli Francu Tahu, posestniku 
Susedgrada pri Zagrebu in Stubice v Zagorju. Tahi je šiloma 
uvrščeval mladeniče med vojake, oskrunjeval žene in dekleta 
in zatiral tudi duhovnike in plemenitnike. Kmetje se pritožijo 
na Dunaju pri kralju Maksimilijanu (H.), ki pošlje na Hrvaško 
poslanca, da preiskuje vso zadevo, in izjavijo, da bodo odslej 
služili le kralju in onemu, katerega določi kralj za gospodarja, 
če ni Tahove krvi. Ta izjava je silno razkačila Taha in druge 
graščake, ki so sklenili vojno zoper kmete. A tudi kmetje so se 
oborožili in poslali svoje poslance po Hrvaškem, Štajerskem in 

Kranjskem, da bi se po teh deželah spuntali kmetje zoper graščake. 
Hrvaški ban je skušal kmete pomiriti, a brezuspešno. 

Tudi slovenski kmetje na južnem Štajerskem in Kranjskem 
so se dvignili in zahtevali svojo „staro pravdo". Kmetje so 
nameravali v Zagrebu ustanoviti novo vlado, davke sami po- 
birati, da jih nihče ne prevara, in tudi hrambo turške granice 
sami opravljati. Priznali so cesarjevo in nadvojvodovo oblast. 
Vse uporne kmete je vezala določena prisega, njih znak je bil 
bršlin okoli klobuka. Kot poziv k pristopu h kmetski zavezi 
je krožilo petelinje pero po deželi. Upornike so vodili Matija 
Gubec, Andrej Pasanac, Mihael Gušetič in Ilija Gregorid. 
Kmetska upoma vojska je v kratkem narasla na 20.000 mož. 
Poveljnik upornih kmetov, ki so bili oboroženi s kosami, cepci, 
sekirami, puškami in drugim orožjem, je bil Ilija Gregoric, 
rodom Kranjec iz Ribnika pri Črmošnjicah in naseljen v Vrdovcu 
pod Susedom. Ilija je bil izurjen vojščak, ki se je bojeval zoper 
Turke in bil ujet, a je pobegnil iz turške sužnosti; izgotovil 
je vojni načrt in razdelil vojsko na šest oddelkov. 

En oddelek kmetske vojske je imel prodirati črez Krško 
proti Novemu mestu in ustanoviti v Krškem glavno orožišče; 
Ilija je nameraval iz Klanjca v Zagorju udariti na Brežice ob 
Savi, kjer je bilo naravno središče kmetskega upora, in potem 
ob Savi in Savini do Celja in odtod poslati en oddelek črez 
Ljubljano na Primorsko do morske obali, sam pa bi peljal en 
oddelek črez Rogatec v Cesargrad blizu Sotle. Večji oddelek 
pa je imel ostati okoli Stubice, da brani deželo zoper turške 
napade. Podložniki Cesargrada so prvi začeli boj, se polastili 
gradov in mest, ki so bila slabo utrjena, in prisilili ujetnike, 
da so jim prisegli zvestobo. 

Na Kranjskem se je začela vojna pri Krškem. Mestni 
oskrbnik je dal upornikom brod, na katerem so prišli v Krško, 
kjer so se jim pridružili prebivalci. Odtod se je napotilo 
2000 upornikov proti Novemu mestu, a prišli so le blizu Ko- 
stanjevice. Baron Turn je tu zbral žužemperške uskoke in 
kranjske konjenike, broječe okoli 500 mož, in udaril na uporne 
kmete, ki so se umaknili y Krško. Tu jih je v mestu obkolil 
in povzročil neusmiljeno klanje, pri katerem je bilo ubitih nad 

300 kmetov. Mnogo upornikov je utonilo v Savi, ujetim kmetom 
pa je dal Turn odrezati ušesa, nosove in roke. 

V tem se je Ilija Gregorid polastil Brežic, ki so bile slabo 
utrjene. Ko je izvedel o nesrečnem boju pri Krškem, se je 
začel umikati na Hrvaško, a združena ogrska in štajerska 
vojska ga je popolnoma porazila pri Št. Petru pod sv. Gorami. 
Vsi podpoveljniki so padli v boju, Ilija je zbežal v gore, 
500 kmetov je bilo ujetih. Tudi hrvaški uporniki so podlegli, 
Ilijo Gregori(5a in Mihaela Gušetida so ujeli na Štajerskem in 
potem na Dunaju obglavili. Ujeli so tudi Matijo Gubca, katerega 
so zaničljivo imenovali „kmetskega kralja", in Andreja Pasanca. 
Na trgu sv. Marka v Zagrebu so posadili Gubca na železni 
prestol, mu dali razbeljeno železno krono na glavo in njegovo 
tela raztrgali na štiri kose. 

Tako se je žalostno končala kmetska vojna, ki je imela 
nejasen program političnosocialnega gibanja. Ne da bi se od- 
pravile opravičene pritožbe, ampak postopalo se je kakor navadno 
še rajše s hudimi kaznimi. Mareikdo je strogo obsojal Taha 
in drugih graščakov silovitosti,, in ko se je bilo še tisto leto 
bati novih kmetskih nemirov, so skušali odpraviti po nasvetu 
nadvojvode Karola najhujše nedostatke in začeli pregledavati 
ur bare in graščinsko sodstvo. 

V tem pa je skušal nadvojvoda Karol odpraviti protestantsko 
vero po kranjskih mestih, zlasti v Kamniku in na Bledu. V 
Kamniku je bil na čelu protestantov mestni tajnik Naglic; 
a ker niso smeli protestantski propovedniki v mesto priti, 
so se zbirali protestantje v Podgorju. V Kamniku pa je vdova 
Stob^ ob praznikih propovedovala kmetom. Nadvojvoda Karol je 
1. 1574. mestnemu tajniku in svetovalstvu ukazal, da naj odpravijo 
protestantske svetovalce in shode v mestu in Podgorju. Na 
Bledu niso mogli briksenski škofje zatreti nove vere, a 
končno je bleski glavar Lenkovič (sin slavnega Ivana Lenkoviča) 
z globo in zaporom zatrl protestantstvo. 

Istodobno s temi dogodki so se še vedno ponavljali turški 
navali, po katerih je Kranjsko mnogo trpelo. Leta 1570. so 
Turki plenili ob Pivki, a pripravljali so se na večji naval. 
Leta 1574. so se v Gradcu zbrali notranjeavstrijski stanovi, 
katerim je predložil cesarski poveljnik Lazar pl. Švendi bojni 

načrt in zahteval splošno vojno dolžnost. Stanovi so dovolili 
60.000 gld. letnega prispevka in polovico dohodkov cerkvenih 
posestev za štajersko in kranjsko-hrvaško granico. Na stanovskem 
zboru v Brucku ob Muri se je naslednjega leta sklenil 
obrambni načrt, in ko je došla vznemirjajoča vest, da hoče 
velika turška vojska prekoračiti mejo, je Herbart Turjaški 
v navdušenih besedah opozarjal na veliko nevarnost in izjavil, 
da bode kot glavni poveljnik vojaške krajine navzlic preveliki 
turški sili popolnoma izvršil svojo dolžnost. 

V Carigradu je tedaj vladal sultan Murad III., ki se je 
pripravljal na hud naval proti Hrvaškemu. Herbart Turjaški 
se je podal na granico in kmalu zbral svojo vojsko pri 
Budaškem ob Radon ji 1. 1575. Bosenski paša Ferhad je 
pripeljal 12.000 mož črez mejo in pri Budaškem prijel kristjansko 
vojsko, ki je bila glede števila mnogo slabša od turške vojske. 
Na predvečer odločilne bitke se je Turjaški bliža Budaškega 
nastanil v hiši hrvaškega plemiča Tušiloviča in prebedel vso 
noč v molitvi in mislih na usode polni dan. Za ranega jutra 
vstane in zajaše konja, ki se trese in plaši. Herbartov sin 
Engelbreht smatra to kot znamenje nesreče, a oče vzpodbuja 
sina in druge poveljnike in jih roti, naj se junaško bore za 
kristjansko vero. 

Kmalu se začne boj s turško prednjo četo. Herbart 
Turjaški prime z malobrojno četo sovražnika in ga trikrat 
prepodi. V tem pa je prišla glavna turška vojska na bojišče. 
Herbart spozna nevarnost in se pomakne iz doline na vzvišen, 
strm prostor, da bi se tam tako dolgo branil, dokler ne dobi novih 
čet v pomoč; konjeniki pa so imeli zabraniti približevanje 
Turkov. Vname se neenak boj , v katerem Turki - obkolijo 
naše, ki se junaško branijo, a končno preveliki turški sili 
podležejo. Junaški nadpoveljnik Herbart in Višnjegorski z 
velikim številom kristjanskih mrtvecev so obležali na bojišču. 
Turki so ujeli 2000 mož in Herbartovega sina Engelbrehta, 
katerega so izpustili iz sužnosti 1. 1577. za 30.000 tolarjev. 
Herbartu in Višnjegorskemu so Turki odrezali glavi, kateri je 
Ferhad - paša podaril turškemu sultanu. Avstrijski poslanik 
baron Ungnad je odkupil za 50 tolarjev te lobanji, ki sta 
sedaj shranjeni v orožnici na Turjaku. 



Nadvojvoda Karol, notranjeavstrijski vladar. 119 



Nesrečna bitka pri Budaškem je bila hud udarec za 
Hrvaško in notranjeavstrijske dežele. Po bitki so Turki udrli 
na Dolenjsko, se polastili Metlike, katero so oplenili in zažgali, 
prebivalce pa pomorili ali pa v sužnost odgnali. Potem so 
kmetje ob Kolpi malone, eno leto .mož pri možu stražili, da ne 
bi Turki nepričakovano pridrli na Kranjsko, ki je v zadnji 
vojni izgubilo več važnih graščin. 

Leta 1576. je umrl cesar Maksimilijan II., s katerim so 
tudi kranjski protestantje izgubili mogočnega zaščitnika. Njegovo 
mnenje o verski svobodi razvidimo iz naslednjega dejstva. Ko 
se je nekoč saksonski izbomi knez izrazil, da hoče samo take 
sluge imeti, ki to verujejo, kar on veruje, mu je odgovoril 
Maksimilijan H.: „Tega si ne prisvajam, ker nimam moči nad 
vestmi in ne smem nikogar siliti k veri." Nasledil ga je njegov 
sin Rudolf II. (1576—1612). 

Nadvojvodo Karola so trle vedno večje skrbi zaradi pre- 
tečih turških navalov, in tako je versko vprašanje postalo ne- 
koliko manj važno. Od 1. 1577. do 1578. je bil Karol na čelu 
vse obmejne brambe in zaraditega si je moral zagotoviti pomoč 
notranjeavstrijskih dežel. Že na državnem zboru v' Regensburgu 
1. 1576. so poslanci pripoznali potrebo državne pomoči zoper 
Turke, in tudi pri dunajskih posvetovanjih v naslednjem letu 
se je nadvojvoda prepričal, da mu je pomoč deželnih stanov 
zoper Turke neobhodno potrebna. Turki so zopet pogostoma 
napadali Hrvaško, in tudi Kranjci niso bili varni pred njimi. 
Zato se je sklical 1.1578. deželni zbor notranjeavstrijskih 
dežel v Bruck ob Muri. 

Na tem deželnem zboru je vlada zahtevala, da naj odslej 
dežele same skrbe za obrambo turške meje. Notranjeavstrijski 
poslanci pa so odklonili to zahtevo, ako se prej ne ugodi njih 
pritožbam v verskih rečeh. Zahtevali so svobodo vesti in svobodno 
izvrševanje protestantske božje službe. Prisilili so nadvojvodo 
k ustni izjavi, da dovoli plemenitnikom in njih družinam 
versko svobodo, v mestih in trgih pa si pridržuje vso oblast, 
a ne namerava propovednikov in šol v Gradcu, Ljubljani, 
Celovcu in Judenburgu odpraviti; tudi ne bode zatiral meščanov 
in tržanov zaradi vere, a protestantje se morajo mimo vesti 
nasproti katoličanom. Protestantje sicer niso mogli doseči pismene 

izjave, a deželni stanovi so to izjavo zapisali in dali vsaki 
deželi prepis te izjave, ki se imenuje „bruška pacifikacija" 
in je podlaga pravnemu obstanku protestantske cerkve v 
notranjeavstrijskih deželah. Stanovi so dali v spomin tega 
dogodka skovati spominščico s pomenljivim napisom: „6audet 
pafientia duris" (Potrpežljivost premaga najtežje reči). 

Kranjski stanovi so bili pripravljeni mnogo žrtvovati za 
za mejno obrambo. Na omenjenem deželnem zboru so izjavili, 
da plačajo v to svrho skozi pet let 94.000 gld. in za utrjenje 
Karlovca 50.000 gld., četudi so bili prepričani, da se z usta- 
novitvijo te trdnjave malone uniči kranjsko Novo mesto 
(Rudolfovo), ki je dotlej preskrbovalo z orožjem in živili mejno 
obrambo. Nadvojvoda Karol izpričuje, da so se Kranjci vsekdar 
pred vsemi drugimi obnašali pogumno in viteško, kar mu je 
znano iz svoje skušnje. 

Vendar pa vse te žrtve niso zadostovale, da bi varovale 
kranjske meje pred turškimi krvoločneži. Leta 1578. so Turki 
pridrli pred Metliko, katero so pet dni oblegali in z izgubo 
2000 mož v naskoku vzeli. Umorili so župana in svetovalce, 
cerkev z zaprtimi ženskami zažgali in v sužnost odvedli 
900 možkih. V tem je nastala med Korano in Kolpo kot važno 
branišče proti Turkom trdnjava Karlovec, ki se je imenovala 
na čast nadvojvodu Karolu. Leta 1584. je Ferhad-paša zopet 
iz Bosne pripeljal 10.000 Turkov in plenil in pustošil Kranjsko 
notri do Ljubljane. Ko se je vračal z bogatim plenom na Turško, 
sta ga napadla hrvaški ban Erdedi in karlovški poveljnik 
grof Jo št Turn ter ga popolnoma premagala pri Slunju. 
V tem boju je obležalo 2000 Turkov, med njimi tudi Ferhad- 
paša. Zmagovalca sta rešila mnogo ujetnikov iz turške sužnosti 
in priborila; tudi devet turških zastav. 

Prej omenjena hruška pacifikacija ni imela zaželjenih 
ugodnih posledic za protestante in je bila le gnilo premirje. 
Na deželnem zboru v Brucku ob Muri so protestantje več privolili, 
kakor so od vlade dobili. Katoličani so skušali nadvojvodo 
Karola prepričati, da hočejo protestantje ošabno in brezmerno 
izkoriščati svoj uspeh. Nadvojvoda Karol je odločneje pospeševal 
protireformacijo po kranjskih mestih. 

Protestantski propovednik Jernej Knafel v Kranju je 
bil 1. 1579. iztiran in je nadaljeval svoje propovedi na Brdu. 
Ko so Kranjčiani tudi sem prihajali, so jih kaznovali z globo 
ali z iztiranjem. Kranjski mestni sodnik Junaver je bil odstavljen 
in v Gradcu zaprt; ko se je pa zopet povrnil v Kranj, so ga 
izvolili meščani zopet za sodnika in tudi obdržali protestantskega 
učitelja. Iztirali so tudi radovljiškega propovednika, ki je 
zbežal v Begunje, a radovljiški meščani so navzlic raznim 
kaznim še vztrajali v protestantski veri. Tudi vVišnji gori 
in Radečah se je proglasil vladni ukaz, da iie smejo priso- 
stvovati protestantskim propovedim. Stanovi notranjeavstrijskih 
dežel so se pritožili zaradi iztiranja protestantskih propovednikov. 
Večje uspehe je imela protireformacija briksenskih in 
brižinskih škofov, ki so* na svojih posestvih odločno nastopali 
zoper protestante. Na Bledu so briksenski poverjeniki zahtevali 
od prebivalcev, da se vrnejo h katoliški <5erkvi ali pa prodajo 
svoja posestva in se izselijo. Leta 1586. so se uprli podložniki 
bloške graščine proti reformaciji, in ščitili so jih stanovi, ki so 
vsaj toliko dosegli, da se je iztiranim plačala odškodnina za 
posestva. V Škofji Loki so brižinski škofje odstavili sodnika 
in svetovalce ter zatirali protestantstvo z globo, zaporom in 
iztiranjem. Stanovi notranjeavstrijskih dežel so poslali 1. 1582. 
na državni zbor v Avgsburgu poslance, ki so se pritožili zoper 
nadvojvodo Karola zaradi njegovega postopanja zoper versko 
svobodo. L. 1587. je škofjeloški oskrbnik po noči zaprl propo- 
vednika Petra Kupljenika in ga odpravil v Gorico. Na pritožbo 
deželnih stanov je nadvojvoda odgovoril, da smejo stanovi le 
v svojih hišah svobodno opravljati božjo službo. Naslednje leto 
pa je poslal kranjskega župnika v Škof jo Loko, da tam iztira 
upirajoče se protestante iz vseh dednih dežel. 

L. 1584. je nadvojvoda ukazal gospodarju Vipave, baronu 
Lorencu Lanthieriju, da naj svoje protestantske podložnike 
prisili, da se vrnejo v katoliško cerkev, ali pa se v 14 dneh 
izselijo iz nadvojvodovih dežel. Pretil mu je z globo 1000 cekinov, 
če ne izvrši tega ukaza. Nekaj prebivalcev se je vrnilo v na- 
ročje katoliške cerkve, večina se je pa rajša izselila. Tudi iz 
Metlike so odpravili protestantske propovednike 1.1585. V 
Ljubljani je bil že leta 1580. nastavljen Trubarjev sin 

Felicijan kot protestantski propovednik. V glavnem mestu 
so našli protestantje najmanj ovir. Nadvojvoda je 1.1587. prav 
energično nkazal, da se v ljubljanski okolici ne sme opravljati 
protestantska božja služba, deželnim stanovom pa je prepovedal 
nameščenje protestantskih propovednikov na deželi. 

To protireformacijsko gibanje na Kranjskem, ki je v ne- 
katerih krajih z veliko strogostjo zatrlo protestantsko vero, je 
povzročilo, da so se izselili oni, ki so ostali zvesti novi veri. 
Meščani in tržani so zapustili svoj dom in se naselili na Pri- 
morskem in celo po južnonemških mestih, kjer jim niso kratili 
verske svobode. L. 1590. je umrl nadvojvoda Karol v Gradcu. 
Najprvo je bil strpljiv proti protestantom, v poznejših letih je 
pa odločneje postopal zoper nje, ker se niso deželni stanovi 
poganjali samo za versko svobodo, ampak tudi za večjo politiško 
samostalnost nasproti vladarjevi oblasti. 

Ferdinand II. 

(1590—1637). 

Ker je bil Ferdinand še mladoleten, je zanj vladal do 
1. 1593. Ernst, brat cesarja Rudolfa II., in, ko je ta odšel za 
namestnika na Nizozemsko, njegov mlajši brat Maksimilijan 
do 1. 1596. Doba nedoletnosti Ferdinanda II. je takorekoč od- 
ločilna skušnja gled6 na notranjo moč katoliške vladarske 
oblasti in protestantske stanovske samostalnosti. 

Verske reči so bile povod prepiru, v katerem sta se obe 
stranki borili za velikost državnega vpliva. Notranjeavstrijske 
dežele so se ob nastopu nove vlade odločile za skupno odločno 
postopanje in še niso hotele priseči zvestobe novemu vladaiju, 
dokler ne odpomore njih verskim pritožbam. Njihovemu od- 
poslanstvu je cesar Rudolf II. v Pragi odgovoril, da naj veljajo 
one razmere in pogoji, katere je dovolil nadvojvoda Karol. 
Šele po tem ugodnem odgovoru so stanovi nadvojvodu prisegli 
zvestobo in se obenem zavzeli za versko svobodo meščanstva. 
L. 1591. je umrl ljubljanski protestantski superintendent (višji 
cerkveni nadzornik) Krištof Spindler, in na njegovo mesto so 
deželni stanovi poklicali Jerneja Knafla in Jerneja Simplicija 
iz Karlovca. 

Usode polno je bilo leto 1592. za Kranjsko in Hrvaško. 
Meja proti Turčiji ni bila zadostno zavarovana, in cesarska 
vlada ni ničesar storila v mejno obrambo. Zato so pa Turki v 
tem času neprestano napadali slabo utrjene in zavarovane ob- 
mejne trdnjave. Bosenski paša Hasan je že 1.1591. brezuspešno 
oblegal trdnjavo Sisek in je naslednje leto zopet prišel na 
Hrvaško ter se z glavno vojsko podal proti Sisku, oddelek pa 
poslal na Kranjsko morit in plenit. Ne daleč od Siska je 
stala kristjanska vojska pod poveljstvom karlovškega generala 
Andreja Turjačana in hrvaškega bana Tomaža Erdedija. Hasan- 
paša pa jo je nenadoma krenil proti Bibaču ob Uni, kjer je 
bil tedaj poveljnik Jožef Lamberg. Po devetdnevnem ob- 
leganju se je udala trdnjava s pogojem, da sme majhna posadka 
svobodno oditi. A Turki so posadko napadli in malone vso po- 
tolkli, samo Jožef Lamberg se je rešil z dvema tovarišema. 

Sisek je branil zagrebški kanonik Mikec, in v bližini se 
je utaborila banova vojska okoli 2000 mož. Hasan prekorači 
Kolpo in v hudem boju popolnoma premaga kristjansko vojsko, 
katere se reši le majhen del. Siska pa se vendar ne more polastiti. 
Odpeljal je okoli 35.000 kristjanov v turško sužnost; mnogo 
kristjanov je zbežalo črez Savo in v Zagrebu in tudi v Ljubljani 
so bili prebivalci pripravljeni na beg. Nekaj pozneje je Hasan 
pri Petrin j i 9000 mož broječo kristjansko vojsko popolnoma 
užugal in se potem podal v Carigrad, da sultanu osebno poroča 
o svojih uspehih. Vsled teh turških zmag je nastal velik strah 
po sosednjih deželah. Cesar Rudolf II. je za svojo državo ukazal, 
da naj takozvani turški zvon po trikrat na dan opominja 
kristjane, da prosijo Boga pomoči zoper divje Turke. 

Leto 1593. je bilo za Hrvate in Slovence slavno in srečno. 
Hasan-paša je pripeljal pred trdnjavo Sisek veliko vojsko, 
ki je baje štela nad 40.000 mož, (po drugem poročilu le polovico). 
Trdnjavo sta branila zagrebška kanonika Matej Fintič in Blaž 
Gjurak, ki sta imela samo 300 brambovcev. V tej stiski ukaže 
nadvojvoda Ernst, da odrine Sisku na pomoč notranjeavstrijska 
vojska, ki je pred Siskom narastla na 4000 do 5000 mož. V 
Zagrebu so se zbrali štajerski Slovenci in nemške čete pod 
vodstvom nadarjenega generala Ruperta Eggenberga in 
hrvaško plemstvo in brambovci pod banom .Tomažem Erde- 

ji^^.t^u, v Aattsri se potopi mnogo Turkov in konj. Tudi Hasan- 
paša pogine v valgvih reke Kolpe, o kateri je nekdaj rekel, 

ga ]6 fO.OOO mož brojeca turška vojska in se ga polastila po 
junaškem odporu kristjanskih braniteljev. Ta turški uspeh je 

jako preplašil notranjeavstrijske dežele. Kranjci so poslali po- 
sebno poslanstvo do regensburškega državnega zbora in prosili 
države pomoči, ki se jim je tudi dovolila. 

L. 1594. se je zopet začela vojna z obleganjem Petrin je, 
katerega se je udeležila tudi kranjska deželna bramba pod 
vodstvom deželnega upravitelja Jurija Ajnkima. Senjski Uskoki 
se pplaste neke turške trdnjavice, a v Petrinji oblegani Turki 
zažgč trdnjavo in pobegnejo. V isti noči zažgo Turki tudi 
Sisek, katerega ne morejo več braniti. Naslednje leto so 
Kranjci in Korošci pod vodstvom Žige Herbersteina napadli 
Bosno in zopet osvojili Petrinjo, ki je bila zopet na novo zgrajena. 
Juri Lenkovič je napadel Bihač, a se ga ni mogel polastiti. 
L. 1696. je Juri Lenkovič s kranjsko deželno brambo planil v 
Slavonijo, turško Hrvaško in celo v Bosno ter prizadejal Turkom 
mnogo strahu. Osvojil je tudi oblegano Petrinjo, ki se je 
hrabro branila zoper Turke. O tej priliki so Turki izgubiU 
3000 mož; Ahmed-paša se je vrnil v Bosno. Ta poraz je jako 
oslabil moč bosenskih Turkov. Lenkovič se polasti Klisa, 
katerega pa Turki po hudem boju zopet vzamejo. Lenkovič je 
bil hudo ranjen, padli so pa med drugimi tudi Franc Lenkovič, 
Gašper Schejrer, Mordaks in trije Paradajzerji. V tem so se pa 
Turki vojskovali na Ogrskem in so zmagali pri Jegru, kjer 
so se tudi Kranjci pogumno bilL 

Vtem je izkušala protireformacija zatreti luteranstvo 
na Kranjskem. Nadvojvoda Emst in Maksimilijan sta se trudila, 
„da zatreta škodljivo razkolništvo" zlasti med meščanstvom. V 
Ljubljani je izkušal nadvojvoda Ernst vse protestante izbacniti 
iz mestnega svetovalstva. Namesto odstavljenih protestantskih 
županov Aleksandrina in Stetnerja je bil 1.1592. izvoljen katoličan 
Trevizan, a v svetovalstvo so Ljubljančani še volili protestante. 

Tudi v Radečah, Krškem, Novem mestu, Metliki 
in Črnomlju so bili mestni sodniki protestantje, katere je 
ukazal nadvojvoda odstaviti. V Radečah, Idriji in Po- 
što j in i nastavljeni protestanstki propovedniki so bili iztirani. 
Leta 1594. je vicedom ukazal v Kamniku naseljenim prote- 
stantom, da se izselijo; ker pa tega niso storili v določenem 
roku, so bili en mesec v zaporu in izpuščeni šele po posredo- 
vanju deželnih stanov. Tudi v Me k in ah so se hudo upirali 

protireformaciji. V Kranju so bili povečem protestantski 
mestni svetovalci, in Kranjčani so se še vedno udeleževali 
protestantske službe božje na Brdu. 

Protireformacija torej še ni popolnoma uspela in sicei* 
vsled odpora deželnih stanov, ki so posredovali na deželnih 
zborih in včasih tudi zabranili pobiranje davkov. Deželni stanovi 
so še leta 1595. ob svojih stroških dali v Tibingah natisniti 
slovensko postilo, ki je stala 2000 gld. 

Meseca julija 1. 1596. je postal Ferdinand 11. polnoleten 
in je sam prevzel vlado notranjeavstrijskih dežel. Deželni stanovi 
Ferdinandu niso takoj hoteli priseči zvestobe, ker so poznali 
njegove verske nazore in nasprotstvo do protestantov. Šele 
28. januarja 1. 1597. so mu Kranjci v Ljubljani prisegli zvestobo 
s pripombo, da se spoštuje verska svoboda. Istega leta je potrdU 
tudi pravice in svoboščine mesta Kranja. Z novim vladarjem 
se pričenja druga doba katoliške protireformacije. Mladi 
vladar pozna le edino pravo katoliško cerkev, a nobenih dolžnpsti 
nasproti protestantom. Po svoji vesti se čuti dolžnega, da 
popolnoma zopet uveljavi katoliško cerkev in s tem ojači svojo 
vladarsko moč in oblast. 

L. 1597. je postal ljubljanski škof Tomaž Hren (ChrOn), 
ki je kot energičen in vsestranski izobražen mož do 1. 1630. 
zavzemal stolico sv. Nikolaja in zadal smrtni udarec kranjskemu 
protestantstvu. Rojen je bil v Ljubljani 1. 1560. kot sin prote- 
stantskega mestnega svetovalca. Šolal se je v Admontu, Ljubljani 
in na dunajskem vseučilišču. Potem je v Ljubljani hudo obolel 
in v bolezni se zaobljubil, da postane katoliški duhovnik, če 
ozdravi. Ozdravljen je šel v Gradec, postal duhovnik in župnik 
v Sekavi, potem kanonik v Ljubljani in 1. 1597. škof. Njegova 
glavna skrb je bila, kako bi zatrl protestantstvo na Kranjskem. 
Pozval je jezuite v Ljubljano, ki so se nastanili v prejšnjem 
frančiškanskem samostanu in potem v avguštinskem samostanu 
pri sv. Jakobu. Prevzeli so ljubljansko latinsko šolo, na kateri 
so poučevali do leta 1773. Jezuitje so škofa krepko podpirali 
pri protireformaciji, a tudi brižinski in briksenski škof sta mu 
bila krepka opora. 

Protireformacija po kranjskih mestih in trgih se je na- 
daljevala s tem, da so bili odstavljeni protestantski dostojan- 

stveniki, propovedniki in uradniki, drage so kaznovali z globo 
zaporom in telesnimi kaznimi. Konec leta 1597. je bila proti- 
reformacija na deželi malone dovršena. V Vipavi dotlej niso 
izvršili dotičnih ukazov in so še ustanovili protestantsko 
pokopališče. Nadvojvoda zapreti grofoma Lanthieri z globo 
1000 cekinov, in ko se ne pokorita dotičnemu ukazu, morata 
plačati 3000 gld. globe. Protestantsko pokopališče se podere, 
in izgnani tržani zapuste Vipavo. Škof Hren sam potuje po 
deželi in s svojo zgovorno besedo privede zopet mnogo prote- 
stantov v naročje katoliške cerkve. V Kropi stoji še sedaj 
znamenje v spomin, da je tam prepovedoval škof Hren. Bilo je 
že malo katoličanov v Kropi, a škof je prebivalstvo zopet pridobil 
za katoliško cerkev. 

Sedaj se pa loti protireformacije v Ljubljani, kjer je 
bila glavna protestantska postojanka. Protireformacije je tudi 
pospeševala nadvojvodova mati, nadvojvodinja Marija. Izbacniii 
so protestante iz mestnega svetovalstva, in meščanstvo se je 
podeljevalo le katoličanom. Dne 22. oktobra 1. 1598. je nad- 
vojvoda ukazal, da morajo protestantski propovedniki in učitelji 
na dan objavljenja tega ukaza (30. oktobra) pred večerom 
zapustiti Ljubljano in v treh dneh tudi dedne dežele. Ako se 
pa ne pokore temu ukazu, jih čaka smrtna kazen. Že 1. novembra 
se poda škof v slovesnem izprevodu v Elizabetino ali špitalsko 
cerkev, kjer raztrga protestantske knjige, razbije krstni kamen 
in služi prvo sv. mašo v cerkvi, kjer se je 40 let opravljalo 
protestantsko bogoslužje. V tem pa so imeli protestantje v 
deželnem dvorcu božjo službo. Zaradi tega preobrata poparjeni 
deželni stanovi se potegujejo za protestante, a brezuspešno. 
Pet protestantskih propovednikov zapusti z bogatimi darovi 
ob splošni žalosti protestantov Ljubljano in najde še nad eno 
leto gostoljubno zavetišče po raznih graščinah. Protestantske 
šole so že prej zaprli in odpustili protestantskega rektorja in 
deset učiteljev. V kratkem je bila zopet Ljubljana povečem 
katoliška, in po dolgem prestanku je vodil škof po ulicah 
slovesno procesijo. 

Deželni stanovi so se krepko upirali protireformaciji in 
izprevideli, da jih more le enotno krepko postopanje rešiti. 
Okoli 200 plemenitnikov iz Koroškega in Kranjskega je prišlo 

V deželni zbor v Gradec, kjer jih je vzprejel nadvojvoda 
Ferdinand dne 22. januarja 1. 1599. Deželni stanovi se pritožujejo 
zaradi preganjanja protestantov in nočejo vladarju privoliti 
davkov, in zaraditega razpusti nadvojvoda deželni zbor. V novem 
deželnem zboru meseca aprila pa deželni stanovi vzpričo turške 
nevarnosti in po cesarjevem nasvetu privolijo davke. Kranjski 
deželni zbor je poleti zboroval v Kamniku, ker je v Ljubljani 
razsajala kuga. V Kamnik je Ferdinand izporočil deželnim sta- 
novom, da ne more ugoditi njih pritožbam. Tudi 1.1600 predložene 
pritožbe zavrne nadvojvoda z ostrim žuganjem, a tudi proti temu 
odloku do cesarja Eudolfa II. uložena pritožba ne koristi ničesar. 

V uspešnejše delovanje protireformacije se je sestavila konec 
leta 1600. versko-ref ormacijska komisija, kateri je 
predsedoval škof. Deželni glavar in vicedom sta imela izvrševati 
od te komisije določene kazni, ki so bile visoke denarne globe, 
pregnanstvo in zaplenjenje premoženja. Okoli novega leta 1601. 
je omenjena komisija zažgala v Ljubljani enajst voz pro- 
testantskih knjig; ostala je pa še deželna knjižnica, katero so 
1. 1604. dobili jezuit je. Tudi v mestni hiši shranjene slovenske 
knjige so dobili jezuitje, ki so jih nekoliko sežgali, druge pa 
shranili. Početkom 1.1601. je reformacijska komisija (škof Hren, 
deželni glavar Lenkovič in drugi) ukazala, da morajo ljubljanski 
protestantski meščani v šestih tednih in treh dneh zapustiti 
deželo. Le šest protestantov se je zopet povrnilo h katoliški 
cerkvi, drugi so se pa rajši izselili. Protestantsko pokopališče, 
ki je stalo na mestu prejšnje deželne bolnišnice, je dala komisija 
razde jati in sežgati leseno ograjo. 

Potem se je pa škof Hren lotil protireformacije na Go- 
renjskem in je po gorenjskih mestih in trgih sam prepove- 
doval in tako mnogo ljudi zopet pridobil katoličanstvu. Trdo- 
vratne j še protestante so pa z vojaško silo ali z zažuganim iz- 
tiranjem zopet privedli v katoliško cerkev in jim uničili pro- 
testantske cerkve in pokopališča. Tako je zopet katoličanstvo 
prodrlo v Kamniku, Škof ji Loki, Kranju, Tržiču, Kropi, Radovljici, 
Jesenicah, Fužinah (Belipeči) in Kranjski gori. Protestantske 
kmete so vojaki po noči spravljali v ječe in podirali njih hiše. 
Bilo je tudi strogo prepovedano, da se Kranjci udeleže prote- 
stantskega bogoslužja zunaj deželnih mej. 

Dne 6. septembra leta 1603. so se zbrali deželni stanovi 
notranjeavstrijskih dežel v Gradcu in sklenili prošnjo do 
nadvojvode, da odneha od strogega postopanja zoper protestante. 
Nadvojvoda omahuje nekoliko časa, ker se boji, da se ne bi izselilo 
preveč plemenitašev. Pošlje torej prošnjo deželnih stanov papežu 
v Eim, da uvažuje težavno nadvojvodovo stališče. Njegov sveto- 
valec lavantinski škof Stobaeus pa mu prigovarja, da ne 
sme odnehati, ker se ni bati izselitve plemenitašev, ki se 
gotovo zopet povrnejo v naročje katoliške cerkve. Nadvojvoda 
zavrne nato prošnjo deželnih stanov in dd tudi na ponovljeno 
prošnjo 1. 1604. nepovoljen odgovor. Ko pa je cesar Eudolf II. 
1. 1609. s cesarskim pismom dovolil češkim protestantom versko 
svobodo in jo je tudi nadvojvoda Matija dal avstrijskim prote- 
stantom, so poslali notranjeavstrijski stanovi zopet prošnjo za 
versko svobodo na nadvojvodo, ki je kranjske poslance ne- 
milostno odpravil in jih z žuganjem poslal v domovino. 

Vtem je pa škof Hren poklical leta 1602. kapucine v 
Ljubljano, da mu pomagajo pri protireformaciji. Leta 1606. je 
položil temeljni kamen kapucinski cerkvi in jo črez dve leti 
blagoslovil. Kapucinski samostan je stal na mestu sedanje 
Zvezde do 1.1809., in 1. 1817. so podrli tudi kapucinsko cerkev. 
L. 1613. je škof položil temeljni kamen za cerkev sv. Jakoba, 
katero so dobili jez nitje. Tudi Podtumski grad je zgradil 
škof za jezuite. 

Škof Tomaž Hren se je bil prepričal, da so protestantje 
največ dosegli s slovenskimi knjigami. Zato je poslovenil branja 
in evangelije celega leta, katere je založil na svoje stroške in 
razširil med narodom. Za protireformacijo tako zaslužnega škofa 
je Ferdinand H. 1. 1614. poklical kot notranjeavstrijskega na- 
mestnika v Gradec, kjer je nadaljeval započeto delo. Na 
Kranjskem so reformacijski komisarji odločno širili protirefor- 
macijo in pozivali protestantstva sumljive ljudi. V Krškem, 
Kostanjevici, Novem mestu, Metliki, Črnomlju in drugod so 
imeli komisarji mnogo opravka z iztiranjem protestantov. Dne 
25. aprila 1. 1615. je bila v Ljubljani važna seja v svrho zatiranja 
protestantstva. Dve leti pozneje so kapucini in ,jbratovščina 
Redemptionis" na veliki petek prvič uprizorili procesijo s Kristu- 
sovim trpljenjem. Ta običaj se je ohranil do cesarja Jožefa II. 

L. 1614. je sklical cesar Matija vse avstrijske dežele na 
prvi državni zbor v Line, na katerem sta Kranjsko za- 
stopala baron Ditrih Turjaški in škof Tomaž Hren. Cesar je 




zahteval pomoči zoper Turke in erdeljskegi kneza Betlena 
Gaborja, da bi mu vzel Erdeljsko Notranjea\stnjski poslanci 
so bili za vojno, a večina je bila proti vojni Lesar je potem 
sklenil 20 letno premirje s Tnrki 

Deželni stanovi so bili še vedno povečem protestantski 
in so še vedno upali, da ohranijo versko svobodo. Ko se je 
1. 1618. začela tridesetletna vojna s češkim uporom v Pragi, so 
se tudi kranjski protestantje nadejali boljše bodočnosti, a njih 
up je splaval po vodi z nesrečno bitko na Beli gori (1. 1620.), 
ki je odločila žalostno usodo češkega naroda. Že leta 1619. je 
umrl cesar Matija, katerega je nasledil Ferdinand II. tudi na 
cesarskem prestolu (1619 — 1637). 

Ferdinand II. je zopet združil vse avstrijske dežele. Na 
deželnem zboru 1. 1620. je pohvalil kranjske deželne stanove, 
„ki so svojim pradedom zvesti ostali v vseh slavnih dejanjih 
in čednostih in ohranili svoje dobro ime." Državni zbor v Požunu 
in v Pragi je zopet združil poslance vseh avstrijskih dežel v 
skupno posvetovanje. Taki državni zbori bi imeli odslej vsakih 
pet let zborovati, a vsled raznih ovir se ta sklep ni izvršil. 

Ferdinand 11. je 1. 1627. na Dunaju izdal generalni mandat, 
da se naj iztirajo nekatoliški in razkolniški propovedniki in 
učitelji. Odločilen pa je bil cesarski ukaz z leta 1628., 
ki je določil, da morajo vsi protestantski in sploh nekatoliški 
plemenitaši in njih obitelji črez leto dni zapustiti Kranjsko. 
Nekoliko plemenitašev se je vdalo in prestopilo h katoliški 
veri, večji del se je pa izselil iz domovine v Nemčijo, nekateri 
tudi na Češko, Ogrsko in Avstrijsko. Kranjska je s tem 
zopet postala izključno katoliška dežela. 

Glavni pospeševatelj kranjske protireformacije, škof Hren, 
je še učakal plod svojega delovanja, popolno zmago katoličanstva 
na Kranjskem; umrl je v Gornjem gradu dne 10. februarja 
1. 1630. Bil je vedno zvest svojemu geslu: „Terret labor, aspice 
praemium!" (Trud plaši, glej na plačilo). Bil ni samo vnet 
katoličan, ampak potegoval se je tudi v deželnem zboru za 
zboljšanje občil in kupčije. Pospeševal je cerkveno umetnost 
in ozaljšal stolno cerkev s slikami. V mladih letih je pesnikoval 
v latinskem jeziku in je med drugimi pesnimi zložil odo o 
priliki krsta nadvojvode Ferdinanda II. 

V tej dobi je tudi bila druga benečanska vojna 
(1615 — 1617). Senjski uskoki so večkrat napadali benečanske 
ladje in trgovce. Benečani pa so hoteli pridobiti avstrijsko 

Primorje, v katero so mnogokrat pridrli in plenili. Benečani 
so tudi zahtevali od cesarja, da naj preseli uskoke v notranji 
del Hrvaškega Primorja, a tej zahtevi se cesar ni hotel vdati. 
Vsled tega se je začela vojna, v kateri se je kranjsko konje- 
ništvo pod vodstvom Baltazarja Schejrerja utaborilo pri Postojini, 
da zabrani od te strani preteči naval sovražnikov. Benečani 
opustošijo soline v Noviju in Trstu, Avstrijci pa napadajo 
Furlansko. Grof Volbenk Frankopan premaga Benečane pri 
Žavljah, ne daleč od Trsta. Benečani se hlinijo, da hočejo 
skleniti mir, ako Frankopan zapusti Goriško. Frankopan se 
amakne v Senožeče, a benečanski poveljnik Giustiniani pridere 
z močno vojsko na Goriško, premaga Avstrijce in oblega Gra- 
dišče, katero pa Avstrijci hrabro branijo. Ker se Benečanom 
ni posrečilo, da bi se polastili trdnjave, pustošijo po Istri in 
Krasu in se končno umaknejo. 

Spomladi 1. 1617. nadaljuje Avstrija vojno z novimi močmi. 
Tudi Kranjci se udeležijo vojne. Dne 11. julija prekorači Sočo 
kranjski vojni komisar Markvard Podpeški s kranjskimi 
konjeniki in 100 kmeti ter prepodi močnejši sovražni oddelek. 
Nekoliko dni po tem napadu se mu tudi posreči, da spravi pod 
varstvom konjenikov in brambe 200 tovorov in 30 voz z živili 
v oblegano Gradišče, kjer je že močno primanjkovalo živil. 
Fabijan Semenič je s kranjsko narodno brambo pridrl celo 
do Marana (zahodno od Akvileje blizu Jadranskega morja). 
Kranjski deželni stanovski odbor je nameraval odpoklicati 
konjeništvo, ki je doslužilo določeno bojno službo. Mladi Wal- 
lenstein, ki je ob svojih stroških nabral 200 Valoncev in 
preskrbel Gradišče z živili in vojnimi potrebščinami, pa je 
opozoril na nevarnost, ki bi nastala po odhodu Kranjcev za 
oslabljeno vojsko. Deželni stanovi so potem dovolili, da ostanejo 
Kranjci v vojski do prihoda nadomestnih čet. 

Na posredovanje papeževo in francoskega kralja Ludo- 
vika XIII. se je sklenil mir v Madridu (1.1617.), ki je bil 
Benečanom po volji. Uskoke so preselili od primorske obale v 
Otočac in Žumberk ob kranjski meji. Kranjski deželni stanovi 
so dovolili 50.000 gld. prispevka za vojne stroške. Avstrijska 
vlada je bila odslej prav oprezna pred Benečani in je imela v 
Akvileji povečem zanesljive kranjske vicedome kot poglavarje 

Ferdinand III. 

(1637—1657). 

Ferdinand III. je dobil po svojem očetu nevarno dediščino 
— veliko tridesetletno vojno, po kateri je tudi sicer od bojišča 
precej oddaljeno Kranjsko mnogo trpelo in sicer po žrtvah 
svojih sinov, v denarju in gmotnem blagostanju sploh. Tri- 
desetletne vojne se je udeležilo mnogo junaških Kranjcev, 
izmed katerih omenjamo grofa Ekharda Turjaškega, po- 
veljnika konjiškega polka, barona Ivana Purgstalla, barona 
Matijo Bokalskega (Stroblhoff), konjiškega stotnika Ka- 
cijanarja, barona Ludovika Galla in grofa Barbo, 
ki je pozneje vstopil v švedsko službo. Velike so bile denarne 
žrtve Vojvodine Kranjske. Kranjski deželni stanovi so že 1. 1622. 
imeli 330.000 gld. dolga in 1. 1631. so prevzeli še 800.000 gld. 
vojnega in državnega dolga. Do 1. 1648. je Kranjsko prispevalo 
v to svrho še blizu 400.000 gld. Uvedel se je tudi poseben 
davek na uvoz soli, mesa in vina. Dežela pa je tudi mnogo 
trpela po večkratni nastanitvi raznih polkov, ki so prezimovali 
na Kranjskem. Po dolgoletni vojni razvajeno vojaštvo ni imelo 
več strbgega reda, in ponavljali so se večkrat vojaški iz- 
gredi. Tako je n. pr. 1.1645. nastal na Starem trgu v Ljub- 
ljani med vojaki polkovnika Ferrare in ljubljanskimi meščani 
prepir in boj, v katerem so padli podpolkovnik, trije vojaki in 
nekateri meščani ; več vojakov in meščanov pa je bilo ranjenih. 
Črez nekoliko dni je bil usmrčen vojak, ki je povzročil to 
rabuko. V tem letu so se še večkrat ponavljali vojaški izgredi. 
Tridesetletna vojna je povzročila razne družabne škode, ki so 
bile povod mnogim pritožbam. 

Notranjeavstrijski protestantje so si še večkrat izkušali 
pridobiti versko svobodo. Ko so se začela 1.1642. mirovna 
pogajanja v vestfalskih mestih Miinsteru in Osnabriicku, 
so upali tudi protestantje, da dobe po posredovanju nemških 
protestantov zopet versko svobodo. Prosili so torej izborne 
kneze in državne stanove, da se potegujejo zanje in tudi njim 
v mirovnih pogojih zajamčijo versko svobodo ter jim pomorejo 
do zaplenjenih posestev. Nemški protestantje so se sicer zavzeli 

za svoje notranjeavstrijske sovernike, a cesarski zastopnik grof 
Trautmannsdorf jih zavrne z opazko, da se nimajo vtikavati v 
notranje avstrijske zadeve. Tudi odločne zahteve švedskih za- 
stopnikov v prid avstrijskih protestantov niso imele uspeha. 
Cesar je izseljence pomilostil s pogojem, da se zopet povrnejo 
v katoliško cerkev. Tudi potezanje državnega zbora v Regens- 
burgu v prid protestantom ni imelo zaželjenega uspeha. Katoli- 
čanstvo se je tudi na Kranjskem ojacilo z ustanovi j en jem novih 
samostanov v zadnjih desetletjih. V notranjeavstrijskih deželah 
je bilo ob sklepu vestfalskega miru 1. 1648. že nad 100 samo- 
stanov. Voditelj katoličanstva v notranjeavstrijskih deželah je 
bil jezuitski red po svojih zavodih in graškem vseučilišču, kjer 
je bilo zbirališče mladih plemenitašev. 

Kranjski deželni stanovi so 1. 1651. v Ljubljani prisegli 
zvestobo cesarjeviču Ferdinandu IV. Vršile so se velike 
slavnosti, pri katerih je bilo navzočih 110 članov deželnih 
stanov. Prvič po preteku 100 let je zastopnik nadvojvode, 
cesarski komisar knez Dietrichstein , prisegel (namesto na 
evangelij) po katoliškem obredu, kličoč Mater božjo in vse 
svetnike. Ker pa je cesarski komisar povabil na obed samo 
plemenitaše in prezrl mestne svetovalce, so bili ljubljanski 
meščani razžaljeni in so prezirali cesarskega komisarja, ko je 
o drugi priliki zopet prišel v Ljubljano. O tej priliki se je v 
Ljubljani uprizorila sijajna viteška igra (turnir). Tudi naslednje 
leto je uprizorilo 35 plemenitnikov veliko viteško igro in na- 
stopilo v štirih skupinah. Veliko slavlje je bilo tudi v Ljubljani, 
ko je bil Ferdinand IV. izvoljen rimskim kraljem 1. 1653. Že 
naslednje leto je umrl Ferdinand IV. na osepnicah, šele 21 let 
star. Dne 2. aprila 1. 1657. je umrl cesar Ferdinand III. 

Leopold L 

(1657 — 1705). 

Leopold I. je bil določen za duhovski stan, a ker je sta- 
rejši brat Ferdinand (IV.) umrl še pred očetom, je podedoval 
veliko državo. Tudi francoski kralj Ludovik XIV. se je potegoval 
za nemški cesarski prestol, a večina izbornih knezov je glaso- 
vala za Leopolda L, ki je bil učen, pobožen in dobro voljen, a 

premalo odločen vladar. Kot cesar je bil izvoljen dne 18. julija 
1. 1658. Ta veseli dogodek so praznovali Ljubljančani s slovesno 
veliko mašo in zahvalno pesmijo v jezuitski cerkvi. Zvečer je 
bilo mesto slavnostno razsvetljeno, in ob grmenju topov je de- 
želni glavar grof Volfgang Engelbert Turjaški v spremstvu 
50 kavalirjev obhodil mestne ulice. Deželni stanovi so cesarju 
dovolili 20.000 gld. prispevka za potne stroške. Deželni glavar 
je šel 1.1660. cesarju do Tržiča naproti. Cesar je prišel v 
spremstvu nadvojvode Leopolda Viljema dne 7. septembra v 
Ljubljano; potrdil je mestu stare pravice in svoboščine ter 
vzprejel prisego zvestobe. 

Miroljubni cesar se je moral proti svoji volji bojevati ves 
čas svojega vladanja, in sicer na zahodu zoper roparske napade 
francoskega kralja Ludovika XIV., na vzhodu pa zoper še ne- 
varnejšega bližnjega sovražnika, zoper Turke. V vseh teh vojnah 
so se tudi Kranjci pogumno bojevali. Najprvo so jo udarili 
Turki zopet črez Dunav nad cesarja in z močno vojsko pridrli 
1.1664. do Sv. Gotharda ob Rabi ob ogrskoštajerski meji. 
Tu jih je pa premagal slavni vojskovodja Montecuculi, pod 
katerim se je tudi več kranjskih plemenitašev junaško bojevalo. 
Pred vsemi se je pa odlikoval major Juri baron Lamberg, 
katerega je cesar zaradi njegovih velikih zaslug 1. 1667. po- 
vzdignil v grofovski stan. Leta 1675. se je cesar bojeval zoper 
francoskega kralja, ki je bil brez pravega povoda napadel 
nemške dežele. V cesarjevi vojski je bilo tudi 1200 Kranjcev, 
in v bitki blizu Strafiburga je padel polkovnik Lodronovega 
polka, grof Karol Vajkard Burgstall. 

Ko je 1.1679. po Avstrijskem razsajala huda kuga, so 
postavili kranjski deželni stanovi ob deželnih mejah močne 
straže; vse ladje so se morale potegniti na suho in pod smrtno 
kaznijo je bilo prepovedano prepeljavati ljudi črez Savo. Tudi 
ljubljanski mestni magistrat je izdal stroge naredbe, po- 
stavil straže ob mestnih vratih in uvedel kvaranteno. Ljubljanski 
škof pa je priredil javne molitve in izprevode in po vseh ljub- 
ljanskih cerkvah izpostavil Najsvetejše, da bi odvrnil pretečo 
kugo. Naslednje leto so bile zaradi taiste nevarnosti prepovedane 
vse pustne veselice. Tudi 1. 1681. je po sosednjih deželah raz- 
sajajoča kuga prizanesla Kranjskemu. 

Vsled preteče turške nevarnosti sta 1. Iti82. cesar 
in benečanska republika nabirala vojake po vsem Kranjskem. 
Trije polki se podajo na Dolenjsko, ker so na tej strani pri- 




čakovali tnrški naval. Po Kranjskem se razglasi enodstotni 
turški davek v pripravo boljše obrambe ob turški meji. Spomladi 
1. 1683. je turški veliki vezir Kara Mustafa odrinil od Drinopolja 
in peljal blizu 300.000 Turkov skozi Ogrsko proti Dnnaju. 

Kranjci so poslali 400 vojakov pod vodstvom slavnega kranj- 
skega topografa in zgodovinarja Janeza Vajkarda Valvasorja 
Štajercem na pomoč ; več kranjskih plemenitašev pa se je podalo 
Dunaju na pomoč. Med temi nahajamo kot pribočnika cesar- 
skega poveljnika vojvode Karola Lotarinškega grofa Karola 
Turjaškega, ki se je tudi odlikoval pri naskoku na Budo. 
Pri obleganju Dunaja je tudi padel polkovnik Karol Burghard 
baron Gall pl. Gallenfels, katerega je zadela otrovana turška 
puščica. Hrabra dunajska posadka je osem tednov pogumno od- 
bijala močne turške napade. Karol Lotarinški in poljski kralj 
Jan Sobieski sta končno otela Dunaj in pregnala Turke na 
Ogrsko. V spomin na stisko v obleganem Dunaju so začeli 
turški pekarji peči pecivo v obliki polumeseca, ki se imenuje 
rožički ali „kifeljci". 

V tem pa so Slovenci ob Savi, Dravi in Muri stražili, da 
ne bi turška drhal udarila v nezavarovano deželo. Od kranjske 
duhovščine se je leta 1684. pobiralo 20 kr. od 100 gld. papeškega 
turškega davka. Tako so n. pr. diskalceati leta 1686. plačali 
papeževim komisarjem 3000 gld. takega davka. Zaradi turške 
vojne se je 1. 1684. uvedlo vsakdanje zvonjenje ob 7. uri zjutraj 
v znak, da naj vsakdo poklekne in moli sedem očenašev in 
sedem češčenamarij za srečen uspeh kristjanske vojske. Grof 
Trautmannsdorf in Janez Paradajzar sta šla s 4000 hrva- 
škimi konjiki zoper požeškega pašo, ki je bil med Turbino in 
Slatino, in ga popolnoma premagala ter se vrnila z bogatim 
plenom. L. 1685. je grof Jožef Herberstein, graniški general, 
plenil- po Liki in Korbaviji in uničil turške trdnjavice. V tej 
vojni se je tudi odlikoval Janez Adam grof Purgstall, ki 
je padel 1. 1687. pred ogrskim mestom Eperijem. 

Slavni princ Evgen je Turke premagal v odločilni bitki 
pri Zenti, ki je pospešila mir v Karlovcih in končala 
dolgoletno vojno. S tem mirom je minila turška nevarnost za 
slovenske dežele, katerim so krvoločni Turki skozi stoletja 
prizadejali mnogo zla. Neizmerno denarja, blaga in zlasti bram- 
bovcev so Slovenci žrtvovali v tej žalostni dobi, ki pa je polna 
junaških činov naših pradedov. Obožana in izsesana Kranjska 
je že do 1. 1613. za Hrvaško in Primorsko granico izdala nad 
deset milijonov goldinarjev in se je šele sedaj oddahnila od 

velikanskih žrtev. Prišli so srečnejši časi za Kranjsko, ki je 
imela razen dveh manjših napadov 1. 1724. in 1736. sedaj mir 
pred turškimi grozoviteži. 

V krvavih vojnah se je za Avstrijo končalo 17. stoletje, 
in z veliko vojno se je začelo 18. stoletje. Leta 1700. je s 
španskim kraljem Karolom 11. izmrla v moškem kolenu starejša 
habsburška vrsta, in začela se je med cesarjem Leopoldom I. 
in francoskim kraljem Ludovikom XIV. velika vojna za španski 
prestol — španska nasledstvena vojna. 

Tudi ta vojna je Kranjsko stala mnogo žrtev. Kranjske 
cerkve so morale oddati vladi zlata in srebra, kolikor so ga 
mogle utrpeti. Po odhodu princa Evgena Savojskega v Italijo 
so tudi Ljubljančane k orožju sklicali. Leta 1702. je bilo 
francosko vojno ladjevje pred Trstom in Reko. 
Kranjski deželni stanovi se nato hitro zberejo in ukrenejo 
potrebno, da zabranijo francoski napad na Kranjsko. Francoski 
poveljnik Forbin ukaže Trstu, da se vda, a brezuspešno. 
Francozje začnejo v mesto streljati, a Tržačani in drugi jim 
na pomoč došli Slovenci se tako krepko branijo, da francosko 
ladjevje zopet odpluje. Mnogo Tržačanov pobegne pred Francozi 
v Ljubljano, kjer se je zbrala pod poveljstvom grofa Rabatte 
kranjska deželna hramba. Neki cesarski uradnik je v 
Ljubljani, nabiral vojne doneske, za katere od premožnejših 
meščanov nobeden ni manj prispeval kot 20 gld. Meseca 
oktobra je pripeljal general Heister 1300 mož v Ljubljano, 
kjer se je z velikim slavljem praznovala avstrijska zmaga pri 
Landavi. 

Leta 1703. so ljubljanske orožnice napolnili z vojnimi 
potrebščinami, ker je bila Ljubljana strategično važna zaradi 
bližine italijanskega bojišča. Pod poveljstvom polkovnika Vir- 
monda je prišlo v Ljubljano 2400 Nemcev in Hrvatov, ki so 
šest tednov taborili ob Savi pod Šmarno goro in potem zopet 
odrinili na Ogrsko, kjer je nastal nevaren upor. 

Ogrski upor je tudi na Kranjskem povzročil mnogo skrbi, 
ker se je upornikom pridružilo mnogo Hrvatov. Dne 6. decembra 
je prišlo mnogo ranjenih z italijanskega bojišča na Kranjsko, 
kjer so jih spravili v razne bolniščnice. Zaradi preteče vojne 
nevarnosti so takoj drugo leto utrdili Ljubljano, podvojili 

straže in razglasili, da naj v slučaja nevarnosti vsaka hiša 
pripravi po enega brambovca. Graščine so poslale 600 novincev, 
od katerih jih je šlo 400 Štajercem na pomoč. Pri Hochstadtu 
ob Dnnavn na Bavarskem je bila francoska-bavarska vojska 
popolnoma poražena in s tem odstranjena velika nevarnost. 
L. 1705. je umrl stari cesar Leopold I. 

Jožef L in Karol UL 

(1705—1711) — (1711—1740). 

Za Jožefa I. se je srečno nadaljevala španska nasled- 
stvena vojna, ki je zahtevala tudi od Kranjskega vedno novih 
žrtev. Grof Tum je nabiral po Kranjskem novince za lotarinški 
polk, vlada pa je pobirala po cerkvah srebrne posode in jih 
raztapljala. L. 1707. sta Sava in Ljubljanica močno narastli, in 
po voden j je povzročila mnogo škode. L. 1709. so se kranjski, 
štajerski in koroški deželni stanovi sprli s karlovškim genera- 
latom, in v Ljubljani se je ustanovila posebna komisija, da 
poravna ta neljubi razpor. V tem letu so se tudi začele priprave 
za utrjenje Ljubljane. L. 1711. je cesar Jožefi, nepričakovano 
umrl za osepnicami. Ker ni imel sina, ga je nasledil v avstrijskih 
deželah in na nemškem prestolu njegov brat Karol, ki se je 
potegoval tudi za španski prestol. V ljubljanski stolni cerkvi 
je bila početkom 1. 1712. slovesna zahvalna maša zaradi Karolove 
izvolitve nemškim cesarjem. 

Karol VI. je nadaljeval in končal špansko nasledstveno 
vojno. V rastattskem in badenskem miru 1. 1714. je 
dobil špansko Nizozemsko, Neapolj, Milan in otok Sardinijo. 
Ker je leta 1713. zopet kuga pretila naši deželi, so se določile 
oprezne naredbe zoper kugo, in pri Trojanah in ob Savi so 
bile nastavljene močne straže, da zabranijo okuženim ljudem 
in blagu pot na Kranjsko. V tem in naslednjem letu so po 
Kranjskem, zlasti po Dolenjskem tudi razsajale huda lakota, 
osepnice in druge kužne bolezni. 

L. 1716. je začel Karol VI. prvo vojno s Turki, ki 
so Benečanom vzeli polotok Morejo. V tej vojni je slavni princ 
Evgen premagal Turke pri Petrovaradinu in Belem gradu. 

Sklenil se je leta 1718. mir v Požare vcu, v katerem je cesar 
dobil ves Banat, Malo Vlaško do reke Alute, velik del Srbije in 
v Bosni ves breg ob Savi. Nesrečna pa je bila druga vojna 
s Turki, ki so si zopet pridobili v beligrajskem miru 1.1739. 
razen Banata vse prej izgubljene dežele. 

Cesar Karol VI. je imel le enega sina Leopolda, kateri 
mu je pa v zgodnji mladosti umrl. Imel je pa še dve hčeri, 
Marijo Terezijo in Marijo Ano. Da bi torej svojim ženskim 
potomcem ohranil prestolonasledstvo , je izdal pragmatično 
sankcijo dne 19. aprila leta 1713. in mnogo žrtvoval, da bi 
tudi druge države pripoznale ta nasledstveni zakon. Pragmatična 
sankcija urejuje prestolonasledstvo po pravu prvorojenstva v 
moški vrsti in, če ta izmrje, tudi v ženski vrsti habsburškega 
rodu. Nadalje določa zakon, da se ne smejo deliti dežele in 
pokrajine, katere imajo po pragmatični sankciji skupnega vla- 
darja. Druga točka hoče torej ohraniti edinstvo avstrijskih 
dežel. Prej so se namreč trikrat (1. 1379., 1. 1411. in 1. 1564.) 
delile avstrijske dežele med habsburškimi princi. 

Take delitve ima preprečiti pragmatična sankcija. Napotila 
je cesarja k temu tudi španska nasledstvena vojna. Karol VI. 
se je bal, da se ne bi po njegovi smrti oglasili razni dediči in, 
kakor prej na Španskem, delili avstrijske dežele. Stanovi vseh 
avstrijskih dežel so slovesno vzprejeli novi nasledstveni zakon. 
Kranjski deželni stanovi so še posebno naglašali, da smatrajo 
„nerazdružljivo skupnost*" države kot ,.od Boga dano jako 
modro naredbo". 

Za vlade Karola VI. so Turki dvakrat pridrli na 
Kranjsko. L. 1724. so Turki plenili okoli Semiča in umorili 
tamošnjega prosta in župnika Janeza Stariho. Vsled tega je 
bila potem proštija prestavljena v Metliko. L. 1736. so Turki 
pridrli do Kostanjevice in grozovito razsajali po nje okolici. 

Karol VI. je bil zadnji avstrijski vladar, ki je sam prišel 
na K^ranjsko z namenom, da mu prebivalstvo priseže zvestobo. 
liCta 1728. je prišel iz Celovca črez Ljubelj v Kranj, kjer ga je 
pozdravil mestni sodnik Wolf Nikolaj Adelmann. Dne 29. avgusta 
je vzprejel v Ljubljani prisego zvestobe in se drugega dne 
odpeljal po Ljubljanici do Vrhnike in naprej z vozom v Trst. 

Na povratku s Trsta se je cesar zopet mudil v Ljubljani in 
Črez Trojane odpotoval na Dunaj. Leta 1740. je umrl Karol VI., 
zadnji moški potomec habsburškega rodu, katerega je nasledil 
habsburško-lotarinški rod. 



Marija Terezija. 

(1740—1780). 

Marija Terezija je prevzela vladarstvo avstrijskih dežel 
v starosti 23 let. Njen oče Karol VI. je bil mnogo žrtvoval, da 
bi druge države pripoznale pragmatično sankcijo, navzlic od- 
svetovanju izkušenega princa Evgena, ki je cesarju rekel: 
„Najboljša pragmatična sankcija so polne državne blagajne in 
dobro izurjena vojska." Kako resnične so bile Evgenove besede, 
se je pokazalo po smrti Karola VI. Oglasilo se je več dedičev 
zoper Marijo Terezijo. Potezali so se za avstrijsko dediščino 
bavarski izborni knez Karol Albert, saksonski knez Avgust IV., 
španski kralj Filip V. in najnevarnejši sovražnik, pruski kralj 
Friderik II. 

Prvo šlesko vojno je končal berolinski mir (1. 1742.), v 
katerem je Marija Terezija odstopila pruskemu kralju sedanjo 
prusko Šlesko. Srečnejša je bila avstrijska nasledstvena 
vojna, v kateri je v ahenskem miru 1. 1748. Marija Terezija 
Španski odstopila le majhne italijanske Vojvodine Parmo, Piacenco 
in Guastalo. Marije Terezije soprog Franc Lotarinški, veliki 
vojvoda toskanski, pa je 1. 1745. postal nemški cesar. Tako je 
Marija Terezija preprečila razkosanje avstrijskih dežel z razmemo 
majhnimi izgubami in po pravici jo nazivljemo „drugo ustano- 
viteljico Avstrije". 

Žumberški okraj je bil do 1.1746. združen s Kranjsko, 
potem se je pa priklopil Slunjskemu okraju ali polkovniji Tere- 
zijanske Vojaške granice. 

Mirovni čas je Marija Terezija uporabljala v preustrojitev 
uprave in v druge reforme. Že 1.1747. so morali deželni 
stanovi prepustiti politične in denarne reči cesarskim oblastvom. 
Izdalo se je posebno navodilo za zastop (reprezentacijo) in 
komoro Vojvodine Kranjske in za deželno glavarstvo ,.in iudi- 

cialibus". Tega leta je tudi izšla Najvišja resolucija zaradi 
ustanovitve deželnoglavarskega sodišča na Kranjskem. Marija 
Terezija je tudi sodstvo ublažila in najprej omejila tezalnico, 
1. 1776. jo pa odpravila. L. 1775. je izdala za kranjsko deželno 
glavarstvo posebni sodnji red in sodnje navodilo. 

Leta 1748. so preustrojili zemljiški davek in o tej priliki 
omejili gled6 na davčne reči veliko moč deželnih stanov, ki 
so odslej gled6 na davke in deželno gospodarstvo imeli le 
svetovalni glas. Marija Terezija je tudi obdačila plemstvo in 
višjo duhovščino, ki sta bili dotlej davkov prosta. Obdačila so 
se vsa zemljišča, katera so po vsej državi izmerili in po 
rodovitosti razdelili v razrede. Tako je nastal takozvani 
kataster. 

Preustrojila se je tudi politična uprava širne države. 
Marija Terezija je izkušala iz svojih dežel napraviti enotno 
državo, kajti dotlej je imela vsaka kronovina svojo posebno 
vlado. V to svrho je ustanovila na Dunaju takozvani direktorij, 
ki je bil približno to, kar je sedanje ministrstvo. V posameznih 
kronovinah so bile gubemije ali namestništva, in tem so bili 
podrejeni okrožni (kresijski) glavarji. Notranjeavstrijsko politično 
upravo je imela gubernija v Gradcu. 

Leta 1748. se je Kranjsko razdelilo v tri okrožja („kresije"): 
Gorenjsko ali Ljubljansko, Notranjsko ali Postojinsko in Do- 
lenjsko ali Novomeško. Okrožni uradi (kresi je) so nadzorovali 
deželno redarstvo , zdravilstvo , promet in občila. Okrožnim 
glavarjem je Marija Terezija naročila, da ščitijo zatiranega 
kmeta zoper krivična zahtevanja in samovoljnost graščakov, 
kajti tudi na Kranjskem je bil kmet jako zatiran po graščaku. 

Za vojaštvo je odslej skrbela država sama. Tako se 
je olajšalo vojaško breme tudi Kranjski deželi, ki je dotlej 
pošiljala svoje novince k raznim polkom. Od 1. 1771. je imel 
43. pehotni polk na Kranjskem svoj naborni okraj. 

Sedemletna ali tretja šleska vojna (1756 — 1763) s 
Prusko je tudi Kranjsko stala mnogo žrtev. V raznih bitkah 
so se kranjski sinovi junaško bili in odlikovali. Polkovnik 
baron Maks Rechbach iz Fužin (Bele peči), ki se je že pod 
princem Evgenom bojeval, se je odlikoval v slavni bitki pri 
Kolinu (1. 1757.) in si je naslednje leto v bitki pri Hochkirchu 

pridobil Marije Terezije red. V tej bitki sta tudi umrla junaške 
smrti poročnika barona Ivan in Joahim Laz a rini. Podpolkovnik 
grof Anton Lanthieri se je odlikoval v bitki pri Mišnju (1. 1759.) 
Poznejši podmaršal, Ljubljančan baron Lorenc Ras p, si je kot 
polkovnik pri obleganju Svidnice zaslužil Marije Terezije reda 
viteški križec. 

Za sedemletne vojne je zlasti Ljubljana mnogo trpela. 
Mesto se je močno zadolžilo, ker je moralo plačevati visoke 
vojne davke. Za Marije Terezije je pa Ljubljana večkrat trpela 
tudi po hudih požarih, tako n. pr. leta 1767., 1774. in 1780. 
L. 1771. so prvič s številkami zaznamenovali ljubljanske hiše. 

Marija Terezija je mnogo storila tudi v povzdigo gmot- 
nega blagostanja. Za povzdigo kmetijstva se je usta- 
novila 1. 1767. kmetijska družba, in nje prvi predsednik je bil 
pl. Brigido. L. 1771. se je ustanovila javna kmetijska šola, ki 
se je pa ohranila le devet let. Kmetijsko družbo je podpiral 
znani prirodoslovec Bal t. Hacquet. Kmetijska družba je 
ustanovila tudi „mehanično šolo", na kateri je obrtnike po- 
učeval jezuit Gabriel Gruber. Leta 1776. so bila prva pre- 
davanja o kmetijstvu na omenjeni mehanični šoli. 

Komendski župnik P. Pavel Glavar je bil izboren kme- 
tovalec, ki je imel prvo mlatilnico na Kranjskem. Bil je tudi 
znamenit čebelorejec in je spisal knjigo o čebeloreji. Izvrsten 
kmetovalec in strokovnjak v kmetijstvu je bil tudi Valentin 
Črne (1723 — 1798) iz Gorenje Šiške. Med najodličnejše kme- 
tovalce pa spada Anton Janša, ki se je narodil 1.1734. na 
Breznici pri Radovljici in je bil učitelj čebelarstva na Dunaju, 
kjer je umrl leta 1773. Spisal je v nemškem jeziku izvrstno 
razpravo o čebeloreji, katero je Janez Goličnik poslovenil in 
1. 1792. v Celju izdal z naslovom: „Popolnoma podvučenje za 
vse čbelarje". 

Za Marije Terezije so tudi začeli osuševati Ljub- 
ljansko barje s prekopi, od katerih je najvažnejši 2 km 
dolgi Gruberjev prekop, katerega je začel delati 1. 1772. jezuit 
Tobija Gruber, dovršil ga je pa 1. 1780. polkovnik Struppi. Vsled 
tega osuševanja je nad polovico močvirja postala plodna zemlja. 
(Glej I. del „ Vojvodine Kranjske" str. 113.) 



Manja Terezija ]e tudi pospeševala domači obrt kupčijo 
in občila PospeševaU ]e kranjsko rezbarstvo, hvilarstvo m 




Jipkarstvo. Poslala je 1 1764 posebno učiteljico za cipkarstvo 
v Ljubljano. Leta 1767 ]e bila ui^tanovljena sloveča &amas8ova 
zvonama v Ljubljani. Ljubljana je postali obrtno mesto. V 

prospeh kupčije se je ustanovilo sedanji trgovski in obrtnijski 
zbornici slično zastopstvo („Commercienconses"). Že Karol VI. 
je pospeševal kupčijo in promet z gradnjo državne ceste, ki veže 
Dunaj in Trst, in z Ljubeljsko cesto. Pričeto delo je cesarica 
nadaljevala in nastavila posebnega cestnega ravnatelja. L. 1765. 
se je zgradila cesta z Vrhnike v Idrijo. Ljubljančan Jožef 
Šemerl je bil vladni inženir in cestni nadzornik. Začel je 
uravnavati SavO; zgradil črnuški most in popravil več zane- 
marjenih cest. Umrl je kot dvorni stavbni ravnatelj 1. 1837. 

Nevenljive zasluge si je pridobila Marija Terezija za 
šolstvo. Do Marije Terezije je bilo po Slovenskem jako malo 
šol. Le v protestantski dobi so deželni stanovi nekoliko bolj 
skrbeli za šolstvo. Sedaj pa je vlada podržavila vse šolstvo in 
iz imetja bivšega jezuitskega reda ustanovila posebno zalogo 
v to svrho. Po pravici se torej imenuje „ustanoviteljica 
avstrijskega ljudskega šolstva^. Znani pedagog Felbiger ji je 
bil glavna opora pri preustrojitvi šolstva. Po avstrijskih deželah 
se je ustanovilo v tej dobi nad 4000 ljudskih šol. 

Blaž Kumerdej, ki je bil rojen 1.1738. na Bledu in umrl 
1. 1805., je predložil vladi: „Domoljuben načrt, kako bi se dalo 
kranjsko stanovalstvo najuspešneje poupevati v pisanju in 
čitanju". Upošteval je v tej spomenici pisanje in čitanje 
slovenskega in nemškega jezika. Bil je vodja ljubljanskih šol 
in član kranjske šolske komisije, kesneje pa nadzornik ljudskih 
šol Celjskega okrožja. Leta 1775. se je tudi na Kranjskem 
ustanovila normalna šola. Jako vnet za šolstvo je bil tudi 
škofjeloški glavar grof- Ivan Edling, rojen v Ajdovščini. Spisal 
je nekaj metodičnih spisov in priredil Mali katekizem. Osnoval 
je tudi po deželi nekaj trivialk, po manjših mestih pa glavne 
šole. Slovela je idrijska glavna šola, ki je že v začetku imela 
225 učencev. Glavne šole so še poleg Ljubljane in Idrije bile 
predlagane za Kamnik, Loko, Kranj, Radovljico in Novo mesto. 
Novomeški frančiškani so že 1. 1747. na prošnjo tamošnjega 
meščanstva dobili pravico javnosti za „male šole". 

Preustrojile so se tudi gimnazije, ki so imele po šest 
razredov. Za prestop iz gimnazije v fllozofična letnika se je 
uvedel zrelostni izpit. Jezuitje so imeli ljubljansko gimnazijo 
od 1, 1596. do 1, 1773., ko je papež razpustil jezuitski red. V 

vrstah tega reda nahajamo za znanost zaslužne može, kakor 
na pr. zemljepisca Inocenca Taufrerja, zgodovinarja barona 
Bernarda Erdberga, zvezdoznanca barona Avguština Hallersteina, 
prirodoslovca in rastlinoslovca barona Franca Wulfena i. dr. 

Velike važnosti za to dobo je tudi razvoj znanosti in 
slovenskega slovstva. Izmed znanstvenikov omenjamo prirodo- 
pisca Baltazarja Hacgueta, rastlinoslovca Scopolija, zemlje- 
pisca Dismasa Florijančiča, topografa Steinberga in 
zdravnika Mihaela Žagarja. Tudi slovensko slovstvo se je 
iznebilo tesnih spon in se je proti koncu te dobe še bolje razvijalo. 
L. 1780. so izšle ,,Pisanice", v katerih je prva zbirka slovenskih 
pesmi. L. 1778. je začela izhajati „Laibacher Zeitung". Nekoliko 
več izpregovorimo o znanostih in slovstvu na drugem mestu. 

Jožef 11. 

(1780—1790). 

Cesar Jožef II. je nadaljeval po materi početo delo in je 
bil za blagor svojih narodov jako vnet. Ko so drugi vladarji 
zaostajali za časovnim duhom, prehitel ga je Jožef 11. preveč 
in je hotel kar črez noč vse prenarediti. Preustrojiti je hotel 
vso vlado, upravne oblasti in sodni je, cerkev in šolo. Z brez- 
obzirnim postopanjem pa je razžalil nenemške narode in razne 
stranke, pri katerih je našel velike ovire. Tako so se malone 
vse njegove reforme izjalovile. 

Podredil je graščinske sodne uradnike državnemu nad- 
zorstvu in tako varoval podložnike pred graščakovo samo- 
voljnostjo. Že 1.1781. je izdal za Kranjsko posebni sodni in 
konkursni red. 

To leto je tudi odpravil tlačanstvo kmetskega stanu, 
katero je že Marija Terezija olajšala. Do cesarja Jožefa II. so 
bili kmetje tlačani in ko^t taki so imeli le jako majhne pravice. 
Cesar je osvobodil kmete tlake, in odslej so bili kmetje le 
graščinski podložniki do 1. 1848. Kot podložniki graščakov so 
bili kmetje sicer osebno prosti, a so morali plačevati gospodarjem 
desetino od svojih pridelkov in nositi tudi še druga bremena. 
Šele odslej so smeli prodajati ali kupovati posestva, menjati 

10* 

svoja bivališča, prepuščati svoje premoženje po lastni volji, 
oženiti se ter otrokom izvoliti katerikoli poklic itd. Kot tlačani 
pa so morali za vsak tak korak prositi dovoljenja pri svoji 
graščini ali gospodarju. Leta 1848. so odpravili tudi podložništvo. 

Leta 1781. je cesar izdal razglas verske strpljivosti 
ali tolerančni patent, ki je dal luterancem, kalvincem in pravo- 
slavnim versko svobodo. Olajšal je tudi neznosno stanje judov. 

Leta 1782. je začel razpuščati one samostane, ki 
niso več delovali za občni blagor. Že Marija Terezija je 1.1769. 
s posebnim zakonom omejila ustanavljenje samostanov. Jožef II. 
je na Kranjskem razpustil štirinajst samostanov s čistim pre- 
moženjem 1,390.444 gld., katero svoto je dobil verski zaklad. 
Razpuščenje se je izvršilo brez zadržka. Več redovnikov je 
prestopilo k posvetnim duhovnikom, a drugi so dobili pokojnino; 
bivše redovnice so se povečem vrnile v posvetno življenje, 
druge so pa skupno stanovale v razpuščenem mekinskem 
samostanu. Knjige in rokopise razpuščenih samostanov so dobili 
liceji, dunajska dvorna knjižnica, in vseučilišča. 

Leta 1782. je cesar razpustil sedem kranjskih samostanov, 
in sicer kartuzijanski samostan v Bistri, samostane redovnic 
sv. Klare v Ljubljani, Loki in Mekinah, samostana Pavlincev 
pri Sv. Petru v Gozdu in na Bleškem otoku in samostan domi- 
nikank v Velesovem. 

Kartuzijanski samostan v Bistri je bil ustanovljen 1.1256. 
po koroškem vojvodi Bernardu. Samostansko premoženje se je 
pri razpuščenju cenilo na 201.926 gld. Samostan je imel zna- 
menito knjižnico s 3428 knjigami, med katerimi so bile nekatere 
prav dragocene in redki rokopisi. Zadnji prelat Bruno Ortner 
je bil potem do svoje smrti 1. 1800. lokalni kapelan v Črnem 
vrhu nad Polhovim Gradcem. Samostan redovnic sv. Klare v 
Ljubljani je bil ustanovljen 1.1648. Samostansko premoženje 
je iznašalo 126.464 gld. Samostan se je potem uporabljal za 
vojaško bolniščnico in proviantno skladišče. Klarisinjski samostan 
v Loki se je ustanovil 1. 1358. in je imel 80.079 gld. premoženja. 
Samostan so potem dobile uršulinke. Mekinski samostan je 
bil iz leta 1300. in je bil najstarejši klarisinjski samostan v 
deželi. Premoženja je imel 101.325 gld. Po razpustu je tu 
skupno živelo nad petdeset bivših redovnic iz raznih samostanov. 



Jožef 11. 149 

Dominikanke v Velesovem so tam bivale od leta 1238. in 
zapustile 204.478 gld. premoženja. Po razpustu so vse redovnice 
odšle k sorodnikom in dobile pokojnino. Pavlinci pri Sv. Petru 
v Gozdu so zapustili 75.943 gld. in oni na Bleškem otoku 
25.013 gld. 

Cistercijanski samostan v Zatičini je 1.1136. ustanovil 
tedanji akvilejski patriarh in je bil razpuščen 1. 1784. Zadnji 
opat baron Franc Ks. Tauferer je dobil 2000 gld. pokojnine. 
Čisto premoženje je iznašalo 238.985 gld. Lepa samostanska 
cerkev je ostala župniška cerkev in je obdržala svojo glavnico 
in paramente. Samostan je imel znamenit arhiv z redkimi „za 
zgodovino in diplomacijo" važnimi listinami. Cistercijanski 
samostan v Kostanjevici je 1. 1234. ustanovil koroški vojvoda 
Bernard, Ta samostan je bil največji posestnik na Kranjskem 
in sicer je imel nad sto vasi. Čistega premoženja je bilo ob 
razpustu 168.758 gld. 

Drugi za „dušno pastirstvo nepotrebni" in zato razpuščeni 
redi so bili milostinski redi. V Ljubljani je bil 1.1784. 
sekulariziran red Avgustincev, katerega so v 14. stoletju 
ustanovili celjski grofje. Samostan je imel razen poslopja in 
cerkve 62.251 gld. premoženja. Samostan in cerkev so dobili 
frančiškani, ki so imeli dotlej staro, sedaj podrto, gimnazijsko 
poslopje. Leta 1786. je bil sekulariziran red diskalceatov, 
ki je imel 63.432 gld. čistega premoženja. Razpuščen je bil 
tudi servitski samostan v De vinu (na Primorskem), ki 
je tedaj spadal pod Postojinsko okrožje in je imel 10,349 gld. 
čistega premoženja. Razpuščena sta bila tudi kapucinska 
samostana v Novem mestu in Kranju. Premoženje novo- 
meškega samostana se ni dalo natanko dognati, kranjski 
samostan pa je zapustil le 2618 gld. Ljubljanski kapucinski 
samostan so razpustili šele Francozje 1. 1809. 

Tedanji ljubljanski škof grof Karol Herberstein je 
izdal leta 1783. posebno pastirsko pismo, v katerem je tolmačil 
cesarjeve namene gled^ na versko strpljivost, razpuščene samo- 
stane, zakon itd. Vladi tako vdanemu škofu je cesar želel iz- 
poslovati nadškofijsko dostojanstvo, a temu se je upiral papež, 
ki je zahteval, da mora prej ljubljanski škof preklicati svoje 
„zmote". Državni kancelar knez Kaunitz je označil to zahtevo 

kot „žaljivo" in ^nespametno" in je dalje posredoval med 
cesarjem in papežem, da se uresniči cesarjeva srčna želja. 
Herbersteinova smrt (1.1787.) pa je prekinila dotična pogajanja. 

Dne 16. aprila leta 1782. se je papež Pij VI. na svojem 
potovanju na Dunaj ustavil v Ljubljani. Hotel je cesarja od- 
vrniti od cerkvi neprijaznih reform. Cesar je papeža sicer sijajno 
vzprejel, a ni odnehal od dotičnih reform. Cesar Jožef 11. je 
konec leta 1783. vrnil papežu v Rimu obisk in na povratku 
dne 20. marca dospel v Ljubljano, kjer se je mudil dva 
dni. Obiskal je svojega ljubljenca, škofa Herbersteina, razne 
cerkve, dobrodelne zavode, profesorja Hacgueta zbirke in raz- 
delil med reveže sto cekinov. Drugo noč je prenočil v Krašnji. 
Drugič je bil cesar v Ljubljani 1. 1788., ko je potoval v Trst. 
Stanoval je pri „Divjem možu", kjer so bile avdience. 

Za svojega prvega bivanja v Ljubljani je poslal lastno- 
ročno pismo grofu Khevenhiillerju, guvernerju v Gradcu, in ga 
opozoril na razne nedostatke, katere je našel na Kranjskem. 
Grajal je slabo stanje ceste med Razdrtim in Postojino in 
ukazal, da se nadaljuje pričeto osuševanje Ljubljanskega barja. 
Pozval je v Ljubljano usmiljene brate iz Trsta, da prevzamejo 
bolniščnico. Zahteval je strožje postopanje zoper kaznjence, 
dovolil je ustanove starim ljudem, ki niso hoteli ostati v oskrbo- 
valnicah in skrbel za najdence. Leta 1 786. se je uveljavil novi 
civilni zakonik in naslednje leto kazenski zakonik cesarja 
Jožefa II. Leta 1789. se je uvedel novi zemljiški in robotni 
abolicijski sistem. 

Cesar je mnogo storil tudi za šolstvo, ustanovil mnogo 
šol in tako nadaljeval po svoji materi pričeto delo. V trnovskem 
predmestju v Ljubljani sta se ustanovili dve trivialni (ljudski) 
šoli. Cesar je nameraval v vsaki župniji in sploh povsod, kjer 
je bilo v okolišu 90 do 100 za šolo godnih otrok, ustanoviti 
ljudsko šolo, a ni dosegel svojega namena. V prejšnjem fran- 
čiškanskem samostanu se je nastanila normalna šola, slična 
sedanjim vadnicam, in gimnazija, ki je dobila 1. 1781. nov učni 
načrt. Oba filozofska letnika so sicer 1.1785. odpravili, a 1.1788. 
zopet otvorili. V tej dobi sta na Dunaju vneto delovala za šolstvo 
brata Anton in Jožef Spendov, rojena v Mošnjah na 
Gorenjskem. Prvi je bil ravnatelj bogoslovja in član dvome 



komisije za Šolstvo, drugi pa podravnatelj glavnega semenišča 
in pozneje višji Šolski nadzornik. 




Kot zaveznik ruske cesarice Katarine II. se je Jožef II. 
zapletel v vojno s Turki 1. 1788. Te vojne se je udeležil 
tudi naS domači pešpolk, ki se je odlikoval pri Šabcu, Zvomiku 

in BeleragradiL V bitki pri Fokšanu sta padla dva Turjačana, 
polkovnika grofa Jožef in Emanuel. Pri naskoku na Beli grad 
se je odlikoval grof Kajetan Lichtenberg in smrtno ranjen 
je bil major grof Turjačan. Leta 1789. je Lavdon z na- 
skokom vzel Beli grad. Ta velika zmaga se je praznovala 
v Ijjubljani s sijajnim slavljem. V stolni cerkvi je bila slovesna 
velika maša in godba je korakala po mestu; na večer je bilo 
mesto razsvetljeno in v deželnem gledališču slavnostna pred- 
stava. Kranjski deželni stanovi so slavnemu zmagovalcu podelili 
častno deželno stanovstvo. Slavni Lavdon še živi v znani na- 
rodni pesmi, ki se končuje: 

»Glej, tak' mogočni Lavdon je 
Premagal vse sovražnike; 
In dokler Beli grad stojf, 
Naj slava Lavdonu doni!« 

('esar je že dalje časa bolehal na težki prsni bolezni. 
Bridke izkušnje, katere je imel pri svojih reformah, so pospešile 
njegovo smrt. Umrl je L 1790. v svojem 49. letu. Njegov stričnik, 
avstrijski cesar Franc I., mu je postavil na dunajskem Jožefovem 
trgu velik spomenik s kratkim, a pomenljivim napisom : „ Josepho 
secundo, qui saluti publicae vixit non diu, sed totus" (Jožefu 
drugemu, ki ni dolgo, a popolnoma živel za državni blagor). 

Leopold II. 

(1790—1792). 

Ker Jožef II. ni zapustil otrok, ga je nasledil njegov brat 
Leopold II., ki je dotlej vladal na Toskanskem^ in sicer po 
slišnih načelih kakor Jožef II. na Avstrijskem, samo da je 
Leopold II. postopal mnogo previdneje pri svojih novotarijah. 
Bil je večkrat na Kranjskem. L. 1790. je potoval skozi Kranjsko 
na Reko; naslednje leto je imel v Ljubljani sestanek z neapoli- 
tanskim kraljem in poleti se je cesar mudil v Ljubljani na 
povratku iz Italije. Najrajši je nepoznan potoval in odklanjal 
hrupne počastitve, želeč, da ga poznajo podložniki samo po 
dobrotah, katere jim je radodarno delil. 

Leta. 1791. je s posebno diplomo povzdignil Kočevje v 
Vojvodino in podelil tam vladajočemu knezu Turjačanu voj- 
vodski naslov in s tem naslovom združene predpravice in svo- 
boščine. Turjačan pa je prodal svoji šleski Vojvodini Mlinsterberg 
in Frankenstein. 

Nadaljeval je vojno s Turki, katere se je udeleževal 
ves čas tudi kranjski pešpolk. Grof Kajetan Lichtenberg 
se je odlikoval pri naskoku na Kalafat in je dobil leta 1790. 
viteški križec reda Marije Terezije. Turška vojna je bila sedaj 
srečnejša za Avstrijo nego ob početku za cesarja Jožefa II., in 
ker je francoska revolucija postala velika nevarnost za našo 
državo, je sklenil cesar s Turki mir v Sistovi (1. 1791.) na 
temelju poprejšnjega stana obojestranske posesti (status quo), 
le Stara Ršava se je priklopila Avstriji. 

Že ob nastopu vladarstva se je Leopold II. mnogo trudil, 
da zopet ustanovi notranji mir v državi. V to svrho je odpravil 
marsikatere naredbe svojega prednika, druge pa ublažil. Leo- 
poldove naredbe so dosegle svoj namen. Kranjska Vojvodina je 
zopet dobila posebnega cesarskega namestnika, deželnega gla- 
varja grofa Graisrucka. Kranjskim deželnim stanovom je dal 
zopet samoupravstvo v gospodarskih in davčnih rečeh in uvedel 
zopet staro davkarstvo navzlic hudemu nasprotovanju ljudstva. 
Odpravil je po Jožefu II. uvedene glavne bogoslovnice , a ško- 
fijske bogoslovnice in cerkveno premoženje postavil pod vladno 
nadzorstvo. Cesar je pomnožil tudi vpliv učiteljev na razvoj 
šolstva s tem, da je združil učiteljstvo v posebno šolsko za- 

4 

stopstvo. Položil je tudi temelj licealni knjižnici v Ljubljani, 
ki se je otvorila šele leta 1793. Že leta 1792. je umrl cesar 
Leopold II. na osepnicah. 

Prva francoska okupacija. 

(1797). 

Leopolda II. je nasledil njega najstarejši sin Franci, 
(kot nemški cesar Franc II.), ki je vladal od 1. 1792. do 1.1835. 
Že 20. aprila 1. 1792. je napovedala Francija vojno Avstriji, in 
s tem dnem se je začel velik boj, ki je % malimi presledki 

trajal 23 let in v katerem je tudi Kranjska dežela bila večkrat 
pozorišče raznih bojev. 

V prvi zavezni vojni (1792 — 1797) so se Kranjci 
pri raznih prilikah odlikovali. V prvem letu so se Francozje 
polastili Belgije, a 1. 1793. jih je premagal nadvojvoda Karol v 
več bitkah, med drugimi tudi pri LOwenu (v Belgiji), kjer je 
padel kranjski junak major baron Franc Jakob Laz ari ni. 
Bojev ob Renu pod generalom Wurmserjem se je tudi udeleževal 
kranjski pehotni polk. Slavni matematik in topničarski major 
Juri Vega si je pridobil pri obleganju trdnjavice Louis viteški 
križec Marije Terezije reda. Tudi nadporočnik grof Gallenberg 
se je odlikoval ob drugi priliki. Grof Kajetan Lichtenberg 
in Vega sta si stekla velike zasluge pri naskoku na utrdbe 
pri Weifienburgu in Lauterburgu ; Vega je tudi otel topove in 
municijo, ko se je moral Wurmser zopet umakniti na desni 
Renov breg. 

Leta 1795. je bil kranjski polk v Italiji in je skupno z 
nekim hrvaSkim bataljonom v naskoku vzel utrjeni hrib San 
Giacomo na Genovskem. Pri tem naskoku je bil ranjen baron 
Janez Apfaltern. Na nemškem bojišču se je udeležil Vega 
obleganja trdnjavo Mannheima (ob izlivu Nekarjevem) in je s 
svojimi novo izumljenimi topovi veliko pripomogel, da se je 
vdala trdnjava. Tudi v naslednjem letu se je Vega udeleževal 
obleganja Moguncije (Mainz) in drugih trdnjav, in sam nadpo- 
veljnik avstrijske vojne, nadvojvoda Karol, je očitno pripoznal 
Vegove velike zasluge. 

Napoleon Bonaparte je pa še istega leta Francozom pomogel 
do zmage na italijanskem bojišču. Po nekaterih bitkah se je av- 
strijska vojska umaknila v trdnjavo Mantovo (ob reki Mincio), 
katero je Napoleon več mesecev oblegal. V trdnjavi je bil 
tudi kranjski polk, ki je izgubil med obleganjem večino svojih 
vojakov v bojih in po hudi soparici, kugi in lakoti. Končno se je 
Mantova vdala Napoleonu dne 3. februarja 1. 1797. Posledica je 
bila, da se je avstrijska vojska umaknila na Koroško in Kranjsko. 

Sedaj je prevzel vodstvo avstrijske vojske nadvojvoda 
Karol, ki je prišel na svojem potovanju v Italijo 17. februarja 
v Ljubljano, kjer so ga navdušeno vzprejeli in mu priredili 
veliko slavlje. Nadvojvoda se je iskreno zahvalil, a vsled 

utrujenosti se ni mogel udeležiti gledališke slavnostne predstave, 
pri kateri je občinstvo navdušeno pelo cesarsko pesem, kateri 
je zložil Valentin Vodnik to-le končno kitico: 

•Terka nara Francoz na vrata, 

Dobri Froncza nas skorbi, 

Pošlje svojga Ijubga brala," 

Korel rešit nas hifi. 

Z nami sta cstrajska orla, 

Premagujta vckoni;ij! 

Var' Bog franca, varuj Korla, 

Sre6o, zdravje Bog jim daj!« 

Drugega dne je 
nadvojvoda odpoto- 
val , spremljan z 
iskrenimi klici: „Ži- 
vel princKarol, Živel 
naš Lavdon!" Nad- 
vojvoda je odzdra- 
vil: „Z Bogom, moji 
dragi, na svidenje!" 

Nadvojvoda Ka- 
rol se je umikal pred 
zmagovitimi Fran- 
cozi črez Primorsko 
na Kranjsko in sicer 
v dveh oddelkih Črez 
Opčino in Vipavo 
proti Ljubljani in 
potem črez Gorenj- 
sko na Koroško. Ge- 
neral Massena je 
drl za umikajočimi 
se Avstrijci črez 
Pontabelj na Koroško, general Bernadotte pa proti Kranj- 
skemu in se je polastil dne 23. marca Idrije, kjer je vzel 
živega srebra in cinobra v vrednosti dveh milijonov frankov. 
Dne 27. marca so prišli Francozje črez Rebmico na Eazdrto in 
Ubeljsko in potem v Postojino, katero je bila 




odnik. 

avstrijska posadka. Postojinčani so bili skoraj vsi pobegnili, 
general Mura t je pomiril postojinsko odposlanstvo in prebi- 
valstvu zagotovil varnost osebe, imetja in vere. Dne 2. aprila 
je zapustila francoska konjiča Postojino, in istega popoldne 
je prišel francoski general Bernadotte s svojim oddelkom 
v Postojino ter šel naprej proti Ljubljani. 

V Logatcu je izdal Bernadotte oklic na kranjsko prebi- 
valstvo v francoskem, nemškem in slovenskem jeziku in prišel 
dne 1. aprila z generalnim štabom v Ljubljano, katero je že 
bila zapustila avstrijska vojska dne 28. marca. Napoleon 
Bonaparte je v tem v Celovcu 12. germinala (2. aprila) izdal 
oklic v omenjenih treh jezikih na kranjsko prebivalstvo, 
kateremu je jamčil varstvo vere, običajev in imetja. Ljubljančani 
so se jako bali Francozov, in tretjina prebivalcev je pobegnila. 
Bernadotte je strogo pazil na red in ostro kaznoval vsak izgred, 
odlikoval se je sploh po nesebičnosti in dobrosrčnosti in bil 
vobče priljubljen. Žal, da je Bernadotte že 5. aprila zapustil 
Ljubljano, da se združi z Napoleonom, ki je prodiral proti 
Dunaju. 

Odslej se je Ljubljančanom slabeje godilo, kajti ljubljanski 
poveljnik polkovnik Picard je dovolil plenitev in se je tudi 
sam udeležil. Vendar pa te neznosne razmere niso dolgo trajale, 
kajti beneška revolucija in tirolski krepki ]3ipor za hrbtom 
francoske vojske sta prisilila Bonaparta, da je sklenil že 
7. aprila premirje in 18.. aprila začasni mir v Leobnu. Dne 
28. aprila je prišel Bonaparte v spremstvu Massene, Murata 
in drugih znamenitih generalov v Ljubljano, kjer je stanoval 
v škofovi palači, vzprejel vse francoske častnike,' se prikazal 
na oknu mnogobrojnemu občinstvu in po pojedini odpotoval v 
Trst. Dne 7. maja je oddal Bernadotte deželo avstrijskemu 
generalu grofu Meerveldtu, in 8. maja so zapustili Francozje 
Ljubljano. Ta prva francoska vlada na Kranjskem je trajala 
le sedem tednov. Končni mir v Campo Formio (med Vidmom 
in Gorico) se je šele sklenil dne 17. oktobra 1. 1797. 

Že črez dve leti je nastala druga zavezna vojna 
(1799 — 1801), v kateri so Eusi krepko podpirali Avstrijce. Ker 
je bil tedaj Bonaparte v Egiptu, premagali so zavezniki zlasti 
v Gorenji Italiji Francoze. Kranjski pehotni polk se je od- 

likoval v bitkah pri Magnanu in Mantovi; eden oddelek tega 
polka je bil tudi v cerkveni državi in je podpiral Neapolitance 
v bitki pri Monte Eotondu blizu Rima. V tej vojni sta se od- 
likovala baron Janez Nep. Apfaltern zlasti v bitki pri 
Legnagu in grof Franc Turjaški (Auersperg) v bitki pri 
Noviju. Ko pa je Bonaparte prišel iz Egipta v Italijo, je premagal 
Avstrijce v odločilni bitki pri Marengu 1. 1800., na nemškem 
bojišču so pa Avstrijci izgubili bitko pri Hohenlindenu. To 
vojno je končal mir v Lunevillu 1.1801. 

Škofja Loka in druga brižinska posestva na 
Kranjskem so se vsled sekularizacije leta 1803. združila s 
Kranjskim. Dne 1. avgusta leta 1804. je izdal cesar Franc L 
pragmatikalni patent, po katerem si je pridejal naslov 
„ cesar avstrijski" in povzdignil Avstrijo v dedinsko cesarstvo. 
S tem je dobila skupnost avstrijskih dežel tudi proti ino- 
zemstvu viden znak. Dotlej so imeli avstrijski vladarji poleg 
naslova „nemški cesar" le take naslove, ki so pripadali po- 
sameznim avstrijskim deželam, n. pr. kralj češki, vojvoda koroški, 
vojvoda kranjski i. dr. Skupnega naslova za vso državo torej 
še ni bilo. 

Druga francoska okupacija. 

(1805—1806). 

V tretji zavezni vojni leta 1805. se je odlikoval v 
bitki pri Caldieru stotnik Žiga Novak, ki je še na bojišču 
postal major in dobil viteški križec reda Marije Terezije. 
Katastrofa avstrijske vojske pri Ulmu ob Dunavu pa je prisilila 
nadvojvodo Karola, da se je umaknil iz Italije. Nadvojvoda je 
prišel dne 22. novembra v Ljubljano in se umaknil proti Celju. 
Avstrijska vojska je zapustila Kranjsko, katero so v drugič 
zasedli Francoz je. Prišli so črez Gorico in Postojino, kjer 
so plenili in razsajali, dne 28. novembra v Ljubljano. 

Na povelje Massenovo so Francozje plenili, praznili 
javne blagajnice, pobirali visoke denarne vsote in Kranjski 
naložili tri milijone frankov kontribucije. Ker pa te vsote niso 
mogli takoj plačati, so odvedli Francozje nekaj uglednejših 
Ljubljančanov kot tale. Dne 11. decembra je prišel Massena v 

Ljubljano in imenoval generala Molitora kot mestnega poveljnika. 
Po bitki pri Slavkovu na Moravskem vSo Francozje izpustili 
ujete tale, a Kranjci so morali prej plačati zahtevano vsoto 
kot kontribucijo. Cesarja Franc I. in Napoleon I. sta sklenila 
mir v Požunu, po katerem je prišlo Kranjsko zopet pod 
Avstrijo. Massena je zapustil 4. januarja leta 1806. Ljubljano, 
ko so mu še prej plačali 50.000 gld., slabo disciplinirano fran- 
cosko vojaštvo pa je odrinilo šele 25. februarja. Ta druga 
francoska vlada na Kranjskem je sicer trajala le nekaj nad tri 
mesce, a je ostala prebivalcem v neprijetnem spominu. 

Po požunskem miru je sklenil Napoleon I. leta 1806. s 
16 knezi južne in zahodne Nemčije „porensko zavezo" in je 
postal zaščitnik te zaveze, (cesarju Francu I. je bilo voliti med 
vojno in odpovedjo nemške c^esarske krone. Odpovedal se je 
rajši nemški, cesarski kroni dne 6. avgusta 1. 1806. Franc I. 
je imenoval novo ministrstvo, v katerem je bil grof Filip 
Stadion državni kancelar, nadvojvoda Karol pa vojni minister. 

Tretja francoska okupacija. 

(1809— oktobra 1. 1813). 

Avstrija se je kmalu zopet pripravljala na novo vojno s 
Francozi, preosnovala svoje vojaštvo in se zanašala na zavezo 
drugih evropskih držav. Nadvojvoda Ivan je osnoval 
narodno brambo. Leta 1808. so bili razglašeni cesarski patenti, 
po katerih se je osnovala narodna hramba in nadomestilna vojska 
ali reserva. Nadvojvoda Ivan je prišel na svojem potovanju 
1. julija v Ljubljano, in še tistega dne se je izdala naredba, da 
se osnuje kranjska narodna hramba in reserva* Nova- 
čenje se je hitro in navdušeno vršilo, s posebno radostjo so 
prišli železniški in idrijski rudarji, a tudi ljubljanski dijaki so 
se oborožili. Naš pesnik Valentin Vodnik je bil vojni du- 
hovnik ljubljanskih grenadirjev in je v svojem nagovoru spo- 
minjal na slavne turške boje in bodril na krepki odpor. Zložil 
je iskrene vojne pesmi, katere so brambovci navdušeno prepevali. 
Take pesmi so: Radovoljni brambovci, Avstrija za vse, Bram- 
bovska molitev, Brambovska prisega. 

Že početkora 1. 1809. je bila osnovana kranjska narodna 
bramba, ki je štela sedem bataljonov. Oboroženje te narodne 
brambe je stalo 329.000 gld., a bramba je bila nedostatno ob- 
orožena in je imela stare, malo porabne puške. Dne 4. aprila je 
nadzoroval narodno brambo nadvojvoda Ivan in je izdal navdušen 
oklic v nemškem in slovenskem jeziku, 30. aprila pa je blago- 
slovil Škof Kavčič zastavo drugega ljubljanskega bataljona. 

To vojno je začela Avstrija brez zaveznikov, zanašaje se 
na Napoleonovo vojno s Španci. Začela se je vojna že 12. aprila 
na Nemškem in v Italiji. Poveljnik avstrijski vojski v Italiji 




Vodnikov 



je bil nadvojvoda Ivan, ki je z notranje-avstrijsko vojsko 
premagal Francoze sredi aprila v bitkah pri Poidenoue, 
Sacile in Fontana fredda. V teh bitkah so se tudi junaško 
bojevali kranjski pešci in brambovci, kar je sam nadpoveljnik 
priznal v poročilu kranjskim deželnim stanovom. Ker pa je 
Napoleon obDunavu zmagovito prodiral protiDnnaju, se je morala 
. avstrijska vojska umikati iz Italije. Avstrijci so na Kranjskem 
utrdili posebno prehode Črez Kras in Julijske Alpe, da bi ustavili 
nadaljnje prodiranje Francozov in branili iz Italije se umikajočo 
avstrijsko vojsko. Brez ovire so se sedaj Francozje polastili 
Benečije in vdrli v slovenske pokrajine. 

HrvaŠki ban grof Gyulay je s svojim vojem branil 
Kranjsko, posebno utrdbe pri Razdrtem, Podvelbu in 
Logatcu in utrjeno Ljubljano. Francoski general Mac- 
donald je po hudem boju vzel omenjene utrdbe, ujel njih 
posadke in prišel 21. maja črez Vrhniko pred Ljubljano, 
katero je imel braniti stari podmaržal Moitelle. Dne 22. maja 
je bila slavna bitka pri Aspernu in Esslingenu, ne daleč od 
Dunaja, v kateri je nadvojvoda Karol prvič premagal dotlej 
nepremagljivega Napoleona I., a ravno istega dne je predal 
boječi ljubljanski poveljnik mesto Francozom, četudi je bila 
posadka proti predaji. Sovražniki so posadko ujeli, a častnike 
izpustili proti častni besedi. Nekaj dni preje so se polastili 
Francozje trdnjavic Predela in Naborjeta ter tako prišli na 
Koroško. Tako so zasedli Francozje Notranjsko in Gorenjsko; 
Dolenjsko so branili Avstrijci in tam osnovali črno vojsko proti 
Francozom. 

Navzlic tedanjim francoskim uspehom se je na Kranjskem 
še večkrat pojavil upor proti sovražnikom, ki so imeli težko 
stališče. Črna vojska, hrvaška insurekcija pod vodstvom 
grofa Oršiča, ki je s 400 konjeniki prejahal Notranjsko, in 
drzni ter spretni napadi majorja Du Monteta, ki je z malo 
vojsko dvakrat prodrl pr^d Ljubljano, so jako vznemirjali 
Francoze. Tudi na Gorenjskem se je ustanovila črna vojska, 
da bi zabranila s te strani prihod Francozov, toda prepozno. 
Vsi ti poskusi niso imeli trajnega uspeha, in dežele so se 
polastili Francozje. 

Dne 11. julija se je sklenilo premirje v Znojmu med 
Avstrijci in Francozi. Grof Baraguay-d'Hilliers je postal 
generalni guverner Kranjskega in sosednjih pokrajin in 
je prevzel vojaško nadpoveljništvo. Grof Daru je prevzel 
upravo teh dežel kot generalni intendant, a njegov podintendant 
za Kranjsko je bil grof Fargues. Kranjskemu so naložili 
velikansko vojno kontribucijo 15,260.000 frankov, a ker te 
vsote niso v kratkem dobili, so odpeljali Francozje več uglednih 
prebivalcev kot talnike v trdnjavico Palmanovo in jih šele 
8. novembra izpustili. 

Ker so. Francozje z nenavadno strogostjo in brezobzirnostjo 
pobirali davke in druge potrebščine, so se končno uprli 

Kranjci v več krajih zoper svoje tlačitelje. Upor se je širil 
skoraj po vsem Dolenjskem in Notranjskem. Uprlo se je najprvo 
prebivalstvo v kočevskem in metliškem okraja, a potem tudi 
v čmomeljskem in novomeškem okraju. Kočevci niso hoteli 
plačati zahtevane kontribucije, so umorili francoskega vojnega 
komisarja in ujeli nekaj vojakov; za kazen so Francozje tri 
dni plenili po mestu. Poljanci so pomorili več francoskih vojakov 
in oropali francosko pošto; v Kostelu so kmetje ujeli več fran- 
coskih vojakov in jih oddali Avstrijcem. Francozje so za to 
požgali Poljane in Kostel. Pri Črnomlju so bili premagani 
Francozje. Oboroženi kmetje iz novomeške okolice so prišli v 
mesto, a francoska posadka jih je premagala. Francozje so 
požgali Prečno in Bršlin, kjer so na nje streljali. Na No- 
tranjskem so se uprli hasperški podaniki in idrijski kmetje. 
Manj važni so bili nemiri v ljubljanski okolici, Ljubljana pa je 
ostala mirna. 

Krvava bitka pri Wagramu je cesarja Franca I. prisilila, 
da je sklenil 14. oktokra 1809. dunajski ali schOnbrunnski 
mir z Napoleonom I. V tem miru je izgubil cesar poleg drugih 
dežel Kranjsko, Gorenje Koroško, Goriško in Gradiščansko, 
Trst, Istro, ogrsko Primorje, civilno in vojaško HrvaŠko. Tem 
deželam je priklopil Napoleon I. še beneško Istro, Dalmacijo in 
Dubrovnik in Bistriško dolino na Tirolskem. Vse te dežele so 
se skupno imenovale ilirske pokrajine, in njih glavno mesto 
je bila Ljubljana. Meje Napoleonove Ilirije so bile: Na severu 
Visoke Ture do KOnigsstuhla, odtod je držala meja južnovzhodno 
skozi Koroško do Stola v Grintavcih; nadalje je šla meja črez 
Kamniške planine do Save, poleg Save do Une, mimo Bosne, 
Hercegovine in Črne gore do Barskega pristana. Odtod je 
držala meja ob obali Jadranskega morja z otoki do desnega 
sočinega dotoka Idrijce (ludrio), črez Kanin, Predel, Pontabelj, 
Pleken, Kreuzberg, Monte Cristallo in Marmelado. V teh mejah 
je merila Ilirija 60,400 im^ in je imela dva milijona prebivalcev. 

Valentin Vodnik je tedaj proslavil Napoleona I. v 
najlepši svoji lirični pesmi „Ilirija oživljena", katero je 
natisnil 1. 1811. v „Pismenosti" in v uradnem časopisu „T616- 
graphe officiel" v slovenskem in latinskem besedilu. Uradni 
časopis je tudi med domačimi vestmi ocenil Vodnikovo delovanje. 

11 

»O vitez dobrotni, 
Kaj ti me budiš! 
Daš roko mogočno, 
Me gori držiš!« 

Francoska vlada je v Vodniku vzbudila radostno nado, 
da se začne za slovenski narod boljša doba duševnega napredka. 

«Korintu so rekli 
Heiensko oko, 
nirija prstan 
Evropini bo.« 

To prerokovanje se mu pa ni izpolnijo, ker se je pozneje 
Ilirija razdrobila v osem kosov. 

Maršal Marmont, vojvoda Dubrovniški, je postal ilirski 
generalni guverner s podkraljevo oblastjo in je stoloval v 
škofijski palači v Ljubljani, škof se je pa preselil v seminarsko 
poslopje. V Ljubljano je dospel 17. novembra in vladal ilirske 
pokrajine malone poldrugo leto človekoljubno in energično. 
Oziraje se na obstoječe razmere je uvedel upravo po francoskem 
načinu in tako marsikaj uredil, kar se je še po odhodu Francozov 
obdržalo. Vodstvo pravosodja je prevzel baron Coffinhal, drugo 
upravo pa je vodil državni svetnik Dauchy. Prenehal je z 
izterjevanjem vojne kontribucije in obljubil še druge olajšave. 
Avstrijska oblastva so še začasno naprej uradovala, a uradniki 
so francoskemu cesarju slovesno prisegli zvestobo in pokorščino. 
Prebivalstvo spočetka ni bilo zadovoljno z novimi razmerami. 

Notranjo upravo so vodili intendaiitje. Občine so 
vodili župani (meri), ki so bili enaki uradnikom. Francoske 
sodnije so naglo uradovale, njih sodbe so bile sicer ostre, a 
pravične. Policija je skrbela za varnost in red, in podpirala jo 
je žandarmerija. Eoparjev in tatov ni bilo skoraj nič v deželi, 
potovanje je bilo varno. Francoski žandarji so bili še dolgo 
časa na dobrem glasu v Slovencih. Policija je odpravila igral- 
nice in strogo pazila na preskrbovanje živil. Strogo se je nad- 
zorovalo časopisje; v Ljubljani je bil glavni urad za cenzuro 
knjig in drugih tiskovin. Vlada je izboljšala tudi zdravstvene 
razmere in pospeševala cepljenje koz. 

Kranjska kme- 
tijska družba je pre- 
nehala delovanje. 
Francozje so usta- 
novili poseben urad 
za gozdarstvo, lov 
in ribarstvo, nadalje 
poseben oddelek za 
gradnjo mostov in 
cest. Francozje so 
pospeševali naselje- 
nje tujih trgovcev 
navzlic ugovarjanju 
ljubljanskih trgov- 
cev in občine. Iz- 
prva JTB še ostal 
avstrijski denar v 
veljavi, pozneje se 
je pa uvedel franco- 
ski denar. Marmont 
je izdal nov carinski 
tarif, da bi zboljšal 
denarno stanje in 
pospešil ilirsko obrt- 
nost in kupčijo. To 
se mu je posrečilo, 
četudi je ovirala 
kupčijo Napoleonova 

celinska zaprtij a. 
L. 1811. se je uve- 
ljavil zemljiški in 
osebni davek, kate- 
rega so Francozje 
pravično razdelili in 
pobirali. Marmont je 
uvedel samotrštvo s 
smodnikom in sal- 
petrom ter pospe- 
ševal loterijo. 

Šolstvo so Francozje popolnoma preosnovalL Višje šole 
so bile osrednje ali centralne šole za zdravilstvo, kirurgijo, 
tehniko in pravdoznanstvo; srednjim šolam so pripadali liceji 
in gimnazije. Y vsaki občini naj bi pa bila primarna ali ljudska 
šola za dečke in po večjih krajih tudi za deklice. Učni jezik 
v ljudskih šolah je bil slovenski, po drugih zavodih pa fran- 
coski ali italijanski. Valentin Vodnik je bil ravnatelj ljub- 
ljanske gimnazije, ki je imela tri razrede; novomeška pa je 
imela le dva razreda. Vodnik je poslovenil francoski katekizem, 
spisal slovensko -francosko slovnico in postal pozneje ravnatelj 
normalne šole. Franc Hladnik je bil profesor prirodopisja 
na osrednji šoli. Leta 1810. se je ustanovil botanični vrt. Opat 
Rafael Zeli i je postal generalni nadzornik šolstva in je imel 
18.000 frankov plače ter prosto stanovanje. Kakor naravno, je 
začela vlada pofrancozovanje pri mladini in je zahtevala, da 
mora francoski znati vsak, ki hoče dobiti denarno ustanovo. 

Marmont ni bil prijazen duhovščini in je že leta 1809. 
prevzel posestva nemškega viteškega reda in malteškega reda 
ter pozneje razpustil ljubljanski kapucinski samostan in redov- 
nike preselil v Škofjo Loko. Odpravil je tudi ljubljanski red 
usmiljenih bratov in novomeški kolegiatni kapitel. Duhovniški 
seminar je prenehal, ker ni dobival več podpore; nastalo je 
pomanjkanje duhovnikov, ker se jih je tudi mnogo izselilo 
Francoska vlada sploh ni bila prijazna duhovskemu stanu. 

Ilirija je bila razdeljena v dve vojaški pokrajini. 
Prva pokrajina je imela pet okrajev, in središče enemu teh 
okrajev je bila Ljubljana. Ilirski polk (Chasseurs Illyriens) je 
brojil 4000 mož, med katerimi je bilo 2784 Kranjcev. Ilirske 
pokrajine pa so dale moštvo tudi za druge vojaške oddelke. 
Ti vojaki so se pošiljali v Italijo in pozneje so spremili Francoze 
na ruske poljane. Marmont je skrbel tudi za invalidne avstrijske 
častnike in njih vdove. 

Marmont je odšel iz Ljubljane 26. januarja leta 1811. in 
prevzel nadpoveljništvo v vojni zoper kraljevino Portugalsko. 
Njegov naslednik v Ljubljani je bil blagi in blagohotni general 
grof Bertrand, ki je nastopil svojo službo 29. junija 1.1811. 
Bertrand je malone dve leti nadaljeval organizacijo Kranjskega 
in jo tudi dovršil. Kranjsko se je razdelilo v tri pokrajine 

ali distrikte, in sicer v ljubljansko, postojinsko in 
novomeško. Vsaka pokrajina se je delila zopet v kantone, 
kantoni pa v „arrondissements" in „arrondissements" v 
podobčine. 

Na Kranjskem (v sedanjem obsegu) so imele: 

Ljubljanska pokrajina: 47 arrondissements z 929 fran- 
coskimi podobčinami; skupaj 349 katastrskih občin. 

Novomeška pokrajina: 57 arrondissements s 377 fran- 
coskimi podobčinami; skupaj 364 katastrskih občin. 

Postojinska pokrajina: 20 arrondissements s 354 fran- 
coskimi podobčinami; skupaj 218 katastrskih občin. 

Vse tri pokrajine so imele torej 124 arrondissements, 
1660 francoskih podobčin in 931 katastrskih občin. 

Občinska uprava se je preustrojila po francoskem 
vzorcu, in občine so vodile izkaze rojenih, poročenih in umrlih. 
S 1. januarjem 1.1812. se je uveljavil francoski koledar. 
Po tem koledarju so se smele praznovati le nedelje; odpra- 
vili so vse zapovedane praznike razen štirih, namreč: Gospo- 
dovega vnebohoda, Marijinega vnebovzetja (obenem Napoleonov 
rojstni dan), Vseh svetih in Božiča. Ob nedeljah in praznikih 
so morali župniki in kurati ob koncu sv. maše pred oltarjem 
peti ali moliti določeno molitev za cesarja Napoleona L 

Francozje so razveljavili avstrijski zakonski patent z 
leta 1783. in uvedli civilni zakon leta 1812., in sicer sta 
zaročenca sklenila zakonsko, pogodbo pred svetno gosposko 
(merom), in potem šele ju je smel poročiti duhovnik. Duhovniki, 
ki se niso strogo ravnali po teh predpisih, so bili za prvi tak 
prestopek kaznovani z globo, za drugi prestopek z zaporom dveh 
do pet let in za tretji prestopek z iztiranjem. 

Code Napol6on se je uveljavil tudi za Ilirijo, izvzemši Vo- 
jaško granico, in po njem se je preustrojilo pravosodje. Uradni 
jezik je bil francoski in izjemoma tudi nemški in italijanski. 
Francozje so desetino in druge urbarialne dolžnosti znižali na 
štiri petine prejšnje vsote, odpravili roboto in patrimonialno 
sodstvo. Od neposrednih davkov se je obdržala le zemljarina, 
poleg te pa so še bili patentni davki in posredni davki. Tudi 
v šolstvu se je marsikaj izpremenilo. Centralne šole so postale 
akademije s štirimi fakultetami, iz gimnazij so postali liceji 

Z dvema gramatikalnima in dvema humanitetnima razredoma, 
več primarnih šol se je razširilo v štiri razrede. General grof 
Bertrand se je jako trudil, da dovrši po Marmontu pričeto 
delo. Vtem pa se je Napoleoni, pripravljal na veliko vojno 
zoper mogočno Eusijo, katero je hotel ukloniti pod francoski 
jarem. Tudi ilirski polk in drugi ilirski oddelki so ga spremili 
v to nesrečno vojno. Mnogo Kranjcev je obležalo na širnih 
snežnih poljanah ruskih in le malo jih je zopet prišlo nazaj v 
ljubljeno domovino. 

Konec francoske vlade na Kranjskem 1.1813. 

Velikanski poraz Napoleonov na Ruskem in vedno večje 
sovraštvo drugih narodov zoper samosilnika sta končno napotila 
Napoleona I., da je zbral krog sebe najboljše poveljnike v odločilni 
boj. Napoleon je marca 1. 1813. pozval Bertranda k francoski 
vojski v Nemčijo, in kot njegov naslednik je prišel v Ljubljano 
23. marca maršal Ju not. 

Junot je zatiraval Kranjce ter zahteval večje vsote denarja 
in druge potrebščine od prebivalcev, ki že niso več zmogli 
visokih davkov. Da bi pomnožil francoske dohodke, je pobiral 
tudi razne dragocenosti in umetnine po kranjskih cerkvah. Ko 
so hoteli Francozje oropati Marijino cerkvico na Bleškem otoku, 
so skrile pogumne Blejčanke vse ladje, zvonile plat zvona 
in povzročile tako razjarjenje med prebivalci, da so francoski 
uradniki opustili svojo namero in prepustili domačinom vse 
cerkvene dragocenosti proti neveliki odškodnini. 

Kmalu zbesnelega Junota je nadomestil Fouch6, ki je 
prišel 29. julija v Ljubljano in tam ostal do 26. avgusta. V tem 
je tudi Avstrija pristopila zaveznikom 12. avgusta, in začel se 
je odločilni boj zoper Napoleona I. Od vseh strani se je bližala 
cesarska vojska Kranjskemu, da ga osvobodi francoskega go- 
spodstva. Ljubljančani 15. avgusta še niso ničesar vedeli o novi 
vojni in so slovesno praznovali Napoleonov dan — pač zadnjikrat. 
Napoleon I. je prepustil obrambo ilirskih pokrajin italijanskemu 
podkralju Ev genu, ki je z vojsko 53.000 mož zasedel glavne 
prehode črez Ljubljano in Pontabelj v Italijo. V tej francoski 
vojski je bilo mnogo Hrvatov in Slovencev, ki so le čakali 

prilike, da se zopet združijo z Avstrijci. Prebivalstvo ilirskih 
pokrajin je pospeševalo prodiranje Avstrijcev, kjer je le moglo. 
Tako je bilo mogoče, da je za polovico od Evgenove vojske 
manjša avstrijska vojska dosegla tolike uspehe. 

Napoleonova zvezda se je bližala zatonu. Že v avgnstu 
se je avstrijski general Hiller polastil Koroškega. Avstrijci 
so premagali Francoze na Ljubelju. Za ta tudi strategično 
važni prelaa se je vnel hud boj. Vse je bilo pripravljeno, da 
se v slučaju sile razstreli DolŽanov most pri Tržiča, General 
Hiller je poslal oddelek 
vojaštva skozi Snho v 
Savsko dolino, drugi od- 
delek pa je vodil pol- 
kovnik Paumgarten z 
Železne Kaplje črez Je- 
zersko in Kokrsko sedlo 
proti Kranju, katerega 
so se polastili Avstrijci. | 

Potem pa so bili 
Francozje poraženi 8. sep- ! 
tembra pri Utiku, 
daleč od Ljubljane. Evgen 
je poslal iz Kranja, kate- 
rega so bili zopet zasedli 
Franeozje, generala Be- 
lotija s 7000 vojaki proti 
avstrijski vojski generala 
Foelseisa, ki je bil tedaj 
pod Brdom. Franeozje so 
prišli okoli Vranščice šele 
pri Trzinu na glavno cesto, kjer so jih v hrbtu napadli Avstrijci 
in hudo porazili. Uničili so Belotijev polk ob hodem dežju, 
generala pa ranili in ujeli. Franeozje so imeli 55 mrtvih in 
260 ranjencev. Avstrijci so ujeli 650 peScev in 80 konjikov in 
dobili dva topova in mnogo streliva. V tem boju so se posebno 
odlikovali Trzinci in Mengišani. Dne 13. septembra je premagal 
Milutinovič Francoze pri Šmarju, R e b r o v i <5 pa pri 
Višnji gori 16. septembra. Polkovnik Starhemberg je 

porazil sovražnika pri Velikih Laščah 26. septembra in 
ga podil do Kumpolja. Tako so Francozje izgubili Dolenjsko. 

Dne 28. septembra je zmagala naša vojska pri Cerknici 
na Notranjskem. General Hiller je prišel v tem na Gorenjsko. 
Frimont je 23. septembra premagal Francoze pri gorenjskih 
Jesenicah, zasedel Bohinjsko dolino in poslal oddelke do Tolmina 
in Kobarida. Avstrijski oddelki so že bili južno od Karavank 
v Tržiču in Preddvoru. Podkralj E v g e n je bil torej od vseh 
strani obdan od Avstrijcev in, ker se je bal, da mu naša vojska 
zabrani umikanje v Italijo, je zapustil z velikim delom svoje 
vojske Ljubljano 28. septembra in se umikal po tržaški cesti črez 
Planino iz Kranjskega. Dne 2. oktobra je bil francoski glavni 
stan v Razdrtem in 4. oktobra pri Sv. Križu. Drugi francoski 
oddelki so se po Savski dolini umikali črez Rateče in Fužine 
proti Trbižu. General Foelseis je takoj začel popravljati savski 
most pri Črnučah in se napotil proti Ljubljani. Na Ljubljanskem 
gradu zaostala mala posadka se je še branila s topovi, katerim 
so odgovarjali avstrijski topovi z Golovca. Francoska posadka 
se je še držala do 5. oktobra. Tako je nehala tretja 
francoska okupacija Kranjskega, ki je trajala 
približno štiri in pol leta. Kmalu potem je bil Napoleon I. 
premagan v tridnevni velikanski bitki pri Leipzigu (16. do 
18. oktobra), ki se je končala z Napoleonovim umikanjem na 
Francosko. 

Kranjsko po odhodu Francozov do cesarja Ferdinanda L 

(Oktober 1813—1836). 

Dne 5. oktobra 1. 1813. se je vdala 250 mož broječa fran- 
coska posadka na Ljubljanskem gradu avstrijskemu generalu 
Foelseisu, in s tem se je popolnoma nehala francoska oblast 
na Kranjskem. To veselo dejstvo se je naznanilo Ljubljančanom 
in okoličanom ob šesti uri zvečer s 50 streli iz topov na Ljub- 
ljanskem gradu. Tujega gospodstva prosti Ljubljančani so ta 
važni dogodek praznovali z občno razsvetljavo. 

Dne 13. oktobra je prišel v Ljubljano novi civilni in 
vojaški guverner baron Lattermann, ki je bil jako slovesno 

in navdušeno vzprejet. Priljubil se je kmalu prebivalstvu in 
je neumorno deloval v procvit dežele. Ljubljana mu je bila že od 
prej znana, ker je tu služil kot kadet leta 1767. pri pešpolku 
markija Botte. Še isto leto je imenoval slavnega Hladnika 
za prefekta ljubljanske gimnazije, katero mesto je tudi imel 
pred francosko okupacijo. Na cesarjev rojstni dan 12. februarja 
1. 1814. so ljubljanski meščani z velikim veseljem zopet pritrdili 
na mestno hišo cesarskega orla, ki so ga za francoske okupacije 
skrbno spravili. Še dandanašnji je ta orel pa onem mestu in 
ima geslo: 

»OLVMPIADE EXUL DIRA REDUX AUGUSTIOR NATALE 

FRANCISCI P. F.« 

L. 1814. SO kranjski stanovi poslali poslanstvo na Dunaj, da 
zopet dobe prejšnjo ustavo. To poslanstvo je cesar vzprejel 
dne 30. julija. Dotična pogajanja so pa trajala do 1. 1818., v 
katerem je cesar Franc I. dne 29. avgusta izdal naredbo, s 
katero je zopet uvedel prejšnjo ustavo. Ta naredba je bila 
izdana v obeh deželnih jezikih, in nje 15 točk obsegajoče do- 
ločbe so veljale do leta 1848. Dne 4. oktobra leta 1814. so se 
ilirski poslanci v knezoškofijski palači poklonili cesarjevemu 
namestniku, dvornemu komisarju grofu Saurauu, ter mu v nemškem 
in italijanskem jeziku prisegli zvestobo. 

Lattermann je bil v Ljubljani do srede marca 1. 1815. 
Postal je ljubljanski častni meščan, in tudi deželni stanovi so 
ga odlikovali. Po njem se tudi nazivlje krasni Lattermanov 
drevored, katerega so že prej zasadili, a ga je Lattermann 
dovršil. Po njegovem vplivu se je zopet ustanovila „Kranjska 
kmetijska družba", ki ji je načeloval baron Zois in jo pod- 
piral tudi nadvojvoda Ivan. 

Na dunajskem shodu 1. 1815. je dobilo Kranjsko 
svoje današnje meje. Marsikak kraj ali mesto je pripadalo 
Kranjskemu le začasno, n. pr. Žumberk od 16. stoletja do 
L 1746., Reka od 1. 1471. do 1. 1776. Za tretje okupacije Kranj- 
skega (1809 — 1813) so Francozje zamenjali Motnik za pla- 
ninski pašnik Jaselnik ob štajerski meji, in to je tako ostalo 
tudi po dunajskem shodu. Notranja Istra se je šele leta 1815. 

ločila od Kranjskega in združila s Primorskim. Tega leta je 
dobilo tudi Goriško svoje sedanje meje, ker od tedaj pripada 
Devin h Goriškemu. 

Vsled patenta z dne 3. avgusta L 1816. je cesar Franc I. 
združil Koroško, Kranjsko, Goriško. Primorsko in Civilno 
Hrvaško v kraljevino Ilirijo, katero sta upravljali dve 
guberniji. Ljubljanska gubemija je upravljala Kranjsko in 
Koroško. 

L. 1821. je bil v Ljubljani vladarski shod (kongres), 
ki je trajal od 27. januarja do 12. maja. Tega shoda so se 
udeležili avstrijski cesar Franc L, ruski car Aleksander I., 
neapolitanski kralj Ferdinand in več diplomatov. Shod se je 
sklical zaradi nemirov na Neapolitanskem. Neapolitanski kralj 
je prišel v Ljubljano v spremstvu vojvode di Gallo, katerega pa je 
v Ljubljani potem nadomestil knez Ruffo. V Ljubljani se je prav 
pokazal odločilni vpliv ministra Metternicha, in po njegovem 
nasvetu je bila pozvana Avstrija, da naredi mir na Neapoli- 
tanskem. Proti temu sklepu sta ugovarjali Francija in Angleška. 
Prihod Avstrijcev pod vodstvom generalov Frimonta in Wall- 
modena na Neapolitansko dne 24. marca se je praznoval s 
slovesno božjo službo. Vladarski shod je bil v deželnem dvorcu, 
in trg pred istim se je odslej zval ^Kongresni trg" (prejšnji 
Kapucinski trg). Ob vladarskem shodu je imela Ljubljana 
nemško gledališče in italijansko opero. Na mestu nekdanjega 
kapucinskega samostana in vrta so 1. 1824. zasadili lepi drevored 
„Zvezdo". Za ta drevored ima velike zasluge guverner baron 
Schmidburg, ki je bil od 1.1822. do konca 1.1840. cesarjev 
namestnik na Kranjskem. 

O priliki ljubljanskega vladarskega shoda so se cesarju 
Francu I. med drugimi poklonili tudi profesorji, katerim je 
cesar odgovoril: ,,Med ljudstvom se širijo nove misli, katerih 
ne bom nikdar odobraval. Ostanite pri starem redu, ki je še 
vedno najboljši! Našim prednikom se je pri tem dobro godilo, 
zakaj se ne bi tudi Vam? Ne potrebujem učenjakov, temuč le 
pridnih državljanov, in tako mi vzgajajte mladino. Kdor meni 
služi, liči, kar jaz zahtevam. Kdor se pa bavi z novotarijami, 
pojdi, kamor mu drago, drugače ga pa zapodim." 

Cesarjevo bivanje v Ljubljani je pospešilo tudi že prej 
pričeto osuševanje Ljubljanskega barja; za njegovega 
vladanja se je leta 1818. ustanovila v Ljubljani prva obrtna 
šola in 1. 1820. kot druga v cesarstvu Kranjska hranilnica, 
ki se je povzpela v teku desetletij do velikanskega denarnega 
zavoda. Že 1. 1821. so sklenili deželni stanovi, da se ustanovi 
deželni muzej, in izdali 1. 1823. v tej zadevi oklic na „domo- 
rodne prijatelje znanosti". Tudi za to ustanovitev se je mnogo 
trudil guverner Schmidburg. Deželni muzej se je pa otvoril 
šele 4. oktobra 1. 1831. v gimnazijskem poslopju. 

Slovenci so že dolgo živeli razcepljeni v posameznih po- 
krajinah, in zavest narodne celokupnosti je v njih že malone 
izmrla. Huda nadloga je bila za kmeta robota. Kranjski kmet 
n. pr. je moral do leta 1848. delati 192 dni robote in dajati še 
desetino od vsakovrstnih živil. Kmeta so trli tudi hudi davki, ki so 
bili na Kranjskem višji nego v marsikateri bogatejši kronovini. 
Na Gorenjem Avstrijskem n. pr. se je plačevalo od njiv 5*24 gld. 
za oral, na Kranjskem pa 8*9 gld. Prošnje in pritožbe niso 
ničesar koristile. Kranjci in Korošci so plačevali razmemo več 
davka nego bogata Češka ali Moravska. 

Šolstvo je bilo slabo urejeno, dasitudi se je Franci, 
trudil za povzdigo šolstva. Učni jezik je bil le v nekaterih 
šolah popolnoma slovenski, povečem pa so bile šole nemško- 
slovenske. Slovenske učne knjige so spisali po naročilu avstrijske 
vlade od 1.1815. do 1.1829. V uradih ni imela slovenščina 
nobenih pravic, uradni oklici in odloki so bili malone izključno 
nemški. Vendar pa se je na vseučilišču v Gradcu že leta 1812. 
ustanovila stolica za slovenski jezik, katerega je poučeval 
Primi C in po njegovi smrti Koloman Kvas. Ljudstvo se ni 
nič zavedalo svoje narodnosti, edino zavetišče je imel slovenski 
jezik v cerkvi in pri duhovščini. 

Za cesarja Franca I. je dobila tudi ljubljanska škofija 
sedanje meje. Vsa Dolenjska je spadala še do leta 1787. pod 
goriško nadškofijo. Leta 1830. je ljubljanska škofija prevzela 
od tržaške škofije dekaniji Hrenovice in Trnovo, od goriške 
nadškofije pa Vipavo in Idrijo in leta 1833. od lavantinske 
škofije motniško župnijo. Cesar Franc I. je umrl dne 2. marca 
1. 1835., in nasledil ga je njegov sin Ferdinand. 

Perdinand L 

(1835 do 2. decembra 1. 1848). 

Do zadnjega leta njegovega vladanja je bil mir v državi, 
kar je tudi Kranjski v marsičem koristilo. Po izpodbudi nad- 
vojvode Ivana se je ustanovilo notranjeavstrijsko zgodovinsko 
društvo, ki se je potem ločilo v deželna društva. Kranjsko 
zgodovinsko društvo je cesar 1.1843. potrdil. Nadvojvoda 
Ivan je bil pokrovitelj tega društva, ki je od 1. januarja 1. 1846. 
izdavalo za svoje člane časopis „Mittheilungen des historischen 
Vereines flir Krain". Nadvojvoda Ivan ima tudi velike zasluge 
za ustanovitev društva v prospeh obrtnosti (1. 1837.) in L 1842. 
ustanovljenega notranjeavstrijskega društva za rudarstvo in 
zemljeznanstvo. 

Pri Slovencih so najbolj širile narodno zavest „Novice", 
katere je izdaval od 1. 1843. dr. Janez Bleiweis v Ljubljani. 
„Novice" so razpravljale poleg kmetijskih reči tudi še razne 
druge reči in budile slovenski narod, ki se je začel polagoma 
zavedati svojih pravic. Prav radostno so pozdravili „Novice" 
tudi nekranjski Slovenci, in okoli „Novic" so se zbirali slovenski 
slovstveniki. 

Dne 1. septembra 1.1844. je prišel v Ljubljano cesar 
Ferdinand v spremstvu cesarice, da otvori tretjo obrtno raz- 
stavo notranjeavstrijskega obrtnega društva. Na tej razstavi je 
195 Kranjcev izložilo svoje domače izdelke. Prihod cesarjev je 
slavil Ivan Vesel Koseški v pesmi: „Slovenija Presvitlimu 
Premilostljivimu Gospodu in Cesarju Ferdinandu I." Ta pesem je 
bila natisnjena v prilogi „Novic" in je zaradi lepega jezika in 
vzvišenih misli vzbudila mnogo pozornosti. 

V predmarčni dobi je bila tudi na Kranjskem narodna 
zavest še malo razvita, ker je primanjkovalo slovenskih šol in 
za narodno prebujenje delujočih mož. Slovenščina je bila še 
precej zanemarjena, naše slovstvo je ovirala cenzura, in v 
uradih se je le nemški uradovalo. Važno je bilo za Slovence 
vplivanje ilirščine, katere so se poprijeli mnogi pisatelji. Kmalu 
so pa Slovenci, izvzemši Stanka Vraza, zapustili ilirščino in se 

oklenili urednika „Novic", dr. Janeza Bleiweisa. Zavest narodne 
celokupnosti se je le počasi razvijala. 

Kakor na Štajerskem in Koroškem so tudi na Kranjskem 
imeli Slovenci ^deželne stanove", ki so se pa le malo trigali 




za narod. Le na duhovSeino in majhno število mlajših posvetnih 
razumnikov se je mogel opirati narod, ko se je prekncijski duh 

Širil tudi po Kranjskem. Tudi pri nas so razumniki radi čitali 
po cenzuri prepovedane knjige in časopise, katere so utihotapili 
iz Nemčije. Ker se Slovenci niso mogli sklicevati na zgodovinsko 
pravo, so se morali postaviti na stališče „naravnega prava" 'in 
opiraje se na to pravo zahtevati osebno svobodo, državljanske 
pravice in narodno enakopravnost. Okleniti so se morali „na- 
rodnega principa", ki je imel preosnovati staro Avstrijo in 
zadovoljiti nje razne narode. 

Slovenci niso imeli društva, ki bi edinilo slovenski narod 
in postalo središče narodnemu gibanju. Kranjska kmetijska 
družba je poslovala in razpravljala samo v nemščini, katere 
pa ni razumel kmet. Šele z ustanovitvijo „Novic" se je odpravil 
ta nedostatek, a kmetijska družba ni dobila nikakega političnega 
pomena. Tako so torej bili Slovenci o prihodu revolucije po- 
polnoma nepripravljeni in med njimi ni bilo opažati pravega 
prevratnega gibanja. Vendar pa je bilo leto 1848. za Slovence 
jako znamenito v narodnem oziru. 

Prva poročila o dunajskem prevratu dne 13. marca 1. 1848. 
so prišla v Ljubljano dne 16. marca in so razdražila 
nekoliko mladih ljudi, ki so razsajali „pred Trančo" in zahtevali 
iz prodajalnice „pri knezu Mettemichu" nepriljubljenega ministra 
podobo ter jo raztrgali in vrgli v Ljubljanico. Razbili so okna 
županu in rogovilili pozno v noč, končno so jih pa vojaki 
razgnali. Po veliki večini so se pa Ljubljančani dostojno obnašali 
in si pripeli na prsih bele trakove v znak „ veselja in narodnosti". 
Zvečer je bila v gledališču slavnostna predstava, kjer je zbrano 
občinstvo z velikim navdušenjem stoj6 pelo cesarsko pesem, 
mesto pa je bilo razsvetljeno. V Ljubljani in po drugih večjih 
krajih so osnovali narodne straže. Guverner grof Welsersheimb 
je razglasil, da je cesar Ferdinand I. dovolil ustavo in tiskovno 
svobodo. Ta vest je povzročila občno zadovoljstvo, in Kranjci 
so poslali cesarju zahvalno adreso. 

Tuji hujskači so prihajali posebno med slovenske kmete, 
da bi jih nahujskali zoper graščake in vlado, a slovenski 
rodoljubi so kmete poučevali in jih svarili pred hujskači. Po- 
javljali so se tu in tam neznatni nemiri, večji del dežele pa 
je ostal miren. Najhujši izgredi šo bili na Igu pri Ljubljani, 
kjer so kmetje dne 21. marca napadli in plenili graščino slavnih 

Turjačanov, vojaki so jih pa še tisto noč razgnali in zopet 
pomirili ljudstvo. Kranjski deželni stanovi so cesarja v adresi 
zahvalili za ustavo in prosili, da se jim podeli pravica dovo- 
ljevanja davkov, nadzorovanje državnega gospodarstva in so- 
delovanje pri zakonodavstvu. 

Že dne 6. aprila se je sklical v Ljubljano deželni 
zbor, katerega je odbor pomnožil z nekaterimi člani ljubljanskih 
deželnih stanov, z nekaterimi odvetniki, profesorji in tremi 
kmeti. Tako je dunajski prevrat vplival na stare stanove in 
razširil narodno zastopstvo. Bati se je bilo za javni mir, 
dokler se ni rešila jako važna zadeva o odvezi kmetskega 
stanu. Kmetom so obetali prenehanje robote, desetine in drugih 
dolžnosti, a kmetje so se upirali vsaki odškodnini. Ljudstvo je 
o tej zadevi poleg drugih poučeval dr. Bleiweis v „Novicah". 
Prišli so pa hujskači med kmete in povzročili nemire po 
nekaterih krajih. Tako tožijo kranjski deželni stanovi v neki 
vlogi do vlade, da so se morale z vojaki zavarovati graščine 
v ljubljanski okolici, da so jih branili zoper razjarjene kmete. 
V obče pa ni prišlo do hujših neredov. 

Leto 1848. je tudi v Slovencih vzbudilo narodni čut, ko 
so Nemci začeli delati za zedinjeno Nemčijo. Dne 13. aprila je 
prišlo s Kranjskega poslanstvo z belo - modro - rdečo 
zastavo na Dunaj, da zahvali v avli zaslužne može, ki so 
pridobili svobodo vsem narodom. Dr. Bleiweis je prečital adreso, 
ki je bila v prav slovenskem duhu sestavljena in je tudi ugajala 
Dunajčanom, kajti takrat so se strinjali Nemci in Slovenci v 
ceni dobljene svobode. 

Slovenski program se je polagoma razvijal, in prve 
načrte o slovenskem programu nahajamo v adresi kranjskim 
stanovom, katero je poslalo 44 dunajskih Slovencev „zakoniterau 
organu osrednje slovenske pokrajine". Dne 6. aprila se je otvoril 
kranjski deželni zbor, ki se je posvetoval o razširjenju deželno- 
zborskega zastopa, o kmetskih razmerah, narodnem šolstvu, 
slovenskem uradnem jeziku in je na podlagi sklepov sestavil 
peticijo do cesarja in vlade in poslal posebno poslanstvo na 
Dunaj. 

Na Dunaju so prijazno sprejeli kranjsko poslanstvo in 
mu obljubili, da se kolikor mogoče ustreže izraženim željam. 

Dr. Bleiweis je v slovesni avdienci pri nadvojvodi Ivanu izrekel 
tudi upanje, da se ustanovi zedinjena Slovenija. Nadvojvoda 
Ivan je odobril to misel s pridržkom, da se tudi nekranjski 
Slovenci izrečejo za zedinjenje. Razposlala se je v slovenske 
kraje v podpis nova peticija, v kateri se je zahtevala zedinjena 
Slovenija, enakopravnost slovenščine v šoli in uradu in ne- 
odvisnost Avstrije od Frankfurta. V tem je pa prišla 25. aprila 
ustava, ki ni uresničila slovenskih željd. 

Za narodno skupščino v Frankfurtu so imele voliti 
tudi slovenske dežele, a ker so Slovani iskali svoje težišče v Av- 
striji, ni kazalo Slovencem voliti za skupščino v Frankfurtu. 
Dunajsko društvo ^Slovenija" je razposlalo v slovenske kraje po 
Karolu Dežmanu sestavljen „poziv na narod slovenski^, ki se 
je izrekel zoper volitve v Frankfurt. Ta poziv je jako pomnožil 
nasprotnike frankfurtske narodne skupščine, ki je ponujala 
Slovencem poroštva za narodnost in vse, „kar priznava priroda 
in zgodovina". Henrik Gosta pa je za pristop k Nemčiji še 
zahteval, da se varuje neodvisnost avstrijskega cesarja. Slovenci 
bi imeli kakih 20 poslancev v Frankfurtu. Kranjski Slovenci 
niso bili složni, udeležba pri volitvah je bila z malimi izjemami 
neznatna, nekateri kraji pa niso hoteli voliti. V tem času so 
tudi barve kranjske dežele „bela- modra- rdeča" postale obče 
slovenske. 

Dunajska „Slovenija" je poslala v Ljubljano poslanstvo 
z namenom, da izpodbuja Slovence k vztrajnemu delovanju. 
Slovanskega shoda v Pragi so se udeležili Slovenci v 
pičlem številu. Na shodu je bilo le pet slovenskih zastopnikov, 
ki so v jugoslovanskem odseku spravili v razgovor slovenske 
zahteve, zlasti zedinjenje Slovencev v eno krono vino. Ta shod 
je imel malo uspehov, pa je bil vendar prvi korak k vzajemnemu 
delovanju avstrijskih Slovanov. 

V Ljubljani se je osnovalo dne 26. aprila ^Ljubljansko 
slovensko društvo" z geslom: „Vse za vero, cesarja in na- 
rodnost." To društvo ni bilo po godu vladi in pomnoženemu 
stanovskemu odboru. Društveni predsednik je bil dr. Bleiweis, 
ki je proglasil društveni nalog, da dovede slovenščino do 
enake stopinje z drugimi živimi jeziki. To društvo se je že 
spočetka pečalo tudi s politiko, vobče pa delovalo mirno in 

trezno. Mnogo so pripomogle k narodnemn probujenju slovenske 
„besede" in gledališke igre. Slovenska društva v drugih deželah 
so bila v tesni zvezi z Ljubljanskim slovenskim društvom. 

Jako pomenljivo je bilo tudi delovanje slovenskih časo- 
pisov. Spočetka je bilo težko dobiti dovoljenja za izdavanje 
časopisov. Kranjska kmetijska družba je šele po dolgih raz- 
pravah in po priporočilu nadvojvode Ivana dobila dovoljenje za 
izdavanje Novic, ki so začele izhajati dne 5. julija leta 1843. 
Dr. Bleiweis je urejeval Novice, ki so imele že prvo leto 
800 naročnikov. V Ljubljani so izhajali še naslednji časopisi: 
Slovenija (urednik M. Cigale) od leta 1848. do leta 1850., 
Vedež (urednik Navratil), Zgodnja Danica (ustanovil dr. Janez 
Kr. Pogačar) in Pravi Slovenec (urednik Fr. Malavašič). Re- 
akcija je uničila imenovane časopise razen Novic in Zgodnje 
Danice, ki so izhajale do 1. 1903. 

Vsled nove ustave z dne 25. aprila leta 1848. so bile raz- 
pisane državnozborske volitve. Razna društva z ljub- 
ljanskim volilnim odborom so priporočala kandidate in opozarjala 
kmete, da naj volijo za poslance razumne in spretne može. Vsi 
Slovenci so imeli v državnem zboru 16 narodnih poslancev, ki 
pa niso imeli točnega in celotnega programa in se tudi niso 
čutili kot poslanstvo slovenskega naroda v celoti, kar se je 
opažalo pri raznih razpravah. 

Kranjski začasni deželni zbor se je zbral 19. junija 1. 1848. 
v Ljubljani in je imel 50 poslancev, in sicer 18 članov starih 
stanov, neplemenitih graščakov in duhovščine, 14 članov mest, 
trgov, inteligencije in rudarstva in 18 kmečkih zastopnikov. 
Volitve se nišo povsod gladko vršile, ker so se kmetje protivili 
odškodnini za prejšnje dolžnosti nasproti graščakom. Deželni 
zbor je otvoril grof Welsersheimb z nemškim govorom, katerega 
je poslancem poslovenil poslanec Miha Ambrož. Predsednik 
je poudarjal, da ostane deželni zbor dotlej začasen, dokler ne 
določi stalne osnove državni zbor. Razprave so bile precej 
živahne in so se vršile posebno o odškodninski zadevi. Ker se 
niso mogli zediniti, so izvolili po nasvetu grofa Andreja 
Hohenwarta poseben odsek, da se pobota s kmetskimi po- 
slanci. Ta namera se pa ni posrečila, in že koncem junija je 
zaključil deželni zbor zasedanje. Tako so tudi še zanaprej 

zastopali deželo stari deželni stanovi, kateri so odklonili vabilo 
gorenjeavstrijskih stanov k shoda v Linz. 

Slovenski narod se ni ujemal z onimi slovenskimi poslanci, 
ki so po umom vojnega ministra Latoura še ostali v državnem 
zboru, katerega narod ni več priznal kot zakonito zastopstvo. 
Slovenci so ostali zvesti svojemu cesarju in vladi, kar 
se je pokazalo o raznih prilikah. Sijajno je zmagalo pri nas 
avstrijsko domoljubje. Kranjski in štajerski Slovenci so se po- 
gajali, da bi se skupno vzdignili za Avstrijo in cesarja. Predno 
pa se je uresničila ta zaveza, se je polastila cesarska vojska 
Dunaja. „Slovensko društvo" je krepko delovalo proti rovarjem 
in poslalo adreso cesarju in Jelačiču. Kranjski deželni stanovi 
so odločno prosvedovali proti Frankfurtu in proti rovarskemu 
gibanju. Slovenski narod je sploh hudo obsojal one slovenske 
poslance, ki so po oktobrski revoluciji ostali še v dunajskem 
državnem zboru. 

Prane Jožef I. 

(od 2. decembra 1. 1848). 

Ker je bil Ferdinand brez otrok, bi bil po pragmatični 
sankciji njegov naslednik brat, nadvojvoda Franc Karol, ki pa 
ni hotel prevzeti cesarske oblasti. Nasledil ga je torej njega 
najstarejši sin Franc Jožef L, s katerim je nastopila tudi za 
Kranjsko nova doba. 

Že dne 22. novembra je bil iz Dunaja premeščeni državni 
zbor otvorjen v Kromerižu na Moravskem. Ministrskega 
predsednika Schwarzenberga program je vobče zadovoljil Slo- 
vence; ti so ostali v vladni stranki in pristopili slovanskemu 
klubu, ki je štel 120 članov. Kranjski slovenski poslanci so 
tudi v Kromerižu večkrat govorili ter tuintam stavili kak 
samostalen predlog. Pri razpravi o ^osnovnih pravicah" je tudi 
med slovenskimi poslanci nastala razburjenost, in poleg Ulepiča 
so večkrat posegli v razprave Ambrož, dr. Kavčič, Gorjup^ 
Rulič, Smrekar in dr. Ovijač. Dne 6. marca 1. 1849. je bil ne- 
pričakovano razpuščen državni zbor v Kromerižu. 

Že prej je še dunajski državni zbor izvolil po nasvetu 
dr. Kavčiča „u stavni odbor", v katerem so bili Slovenci 



dr. Miklošič, dr. Kranjec, Ambrož, dr. Kavčič, Gorjap in 
pl. LaufeEstein (namesto Ambroža). Dr. Kavčič je predložil 




Dr. France PreSeren. 



podrobni načrt za razdelitev Avstrije po narodnostih, a odboru 
ta nasvet, ni ugajal. Že dne 5. marca 1. 1849. je končal ustavni 

odbor svoje brezuspešno posvetovanje. Slovenska delegacija v 
državnem zboru je bila prav ugledna. 

V narodni skupščini v Frankfurtu ob Menu je bilo 
malo slovenskih poslancev, a še ti so se povečem že vrnili 
domu. Novim volitvam s početka 1. 1849. so se Slovenci odločno 
uprli in izjavili, da nimajo nikakega posla v Frankfurtu. Odločneje 
nego prej so Slovenci prosvedovali zoper velikonemške težnje v 
Frankfurtu. Vlada je končno ustavila nadaljevanje volitev, 
izvoljenim poslancem pa ukazala, da naj ostanejo doma. 

Po razpustitvi državnega zbora so slovenski poslanci kmalu 
ostavili Kromeriž razen Ambroža, ki je še imel dovršiti svoja 
opravila kot zbornični reditelj. Ulepiča pa je vlada pozvala v 
odbor za izvršitev nove avstrijske uprave. Cesar je izdal nov^o 
ustavo za vso Avstrijo. V točki 1. te ustave je med kronovinami 
tudi omenjena kraljevina Ilirija, obsegajoča Vojvodini 
Kranjsko in Koroško, grofiji Goriško in Gradiščansko, mejno 
grofijo Istrsko in Trst z okolico. Toda Korošci niso hoteli biti 
v zvezi s Kranjsko, in že 13. marca je obljubila vlada, da 
razruši Ilirijo. Zaradi tega se tudi ni ustanovil deželni zbor 
kronovine Ilirije, ter je stopilo na njegovo mesto več deželnih 
zborov. Po novem deželnem redu je postalo Kranjsko „ne- 
razdružna kronovina", tako tudi Koroško. 

Minister pravosodja Bach je pripoznal pri sodnijski 
osnovi, da morajo uradniki v takih krajih, kjer je več zakonito 
priznanih jezikov, biti vešči dotičnim jezikom. Kranjsko je 
smatral Bach za celoto v jezikovnem oziru. 

Še nekoliko o slovenskih zahtevah in pridobitvah v tej 
dobi. V državnem zboru je najprej Anton Črne zahteval, da se 
odpravijo po slovenskih pokrajinah slovenščine nezmožni uradniki, 
kar sta tudi zahtevala v posebni peticiji poslanca Ambrož in 
Stercin. Že julija leta 1848. je vlada dovolila poslovenjevanje 
zakonov, uredeb in oglasov za Kranjsko kronovino. „Slovensko 
društvo" je začelo pošlo venje vati državljanski in kazenski 
zakonik; najmarljivejša prelagatelja sta bila Matej Cigale in 
Anton Mažgon. 

Kranjski deželni stanovi so prosili za uvedenje slovenščine 
v šole. Načrt za osnove narodnih šol z dne ^. septembra 1. 1848. 
ima določilo, da se ima odslej poučevati v osnovnih šolah 

izključno v materinščini; samo na željo občine se sme poleg 
materinščine poučevati še drugi deželni jezik. Gotovo je bil ta 
ukaz velika pridobitev, a se je le malokje izvrševal. Konec 
avgusta je vlada odredila, da je na gimnazijah učni predmet 
tudi slovnica in slovstvo materinščine in drugega deželnega 
jezika, ako je to potrebno. L. 1849. se je ustanovila v Ljubljani 
slovenska poljedelska šola, na kateri sta poučevala Karol 
Dežman in dr. Orel. Kranjski stanovi so tudi zahtevali ustanovitev 
tehniške šole (realke) s slovensko rokodelsko šolo, a tej zahtevi 
se ni ugodilo. 

V načrtu „osnove javnega pouka" je bilo določeno, da se 
ustanovi za vsako krono vino „ deželno šolsko svetovalstvo". 
Ambrož se je pa na Dunaju za to potegoval, da dobe vsi 
Slovenci samo eno skupno šolsko svetovalstvo za vse slovenske 
pokrajine. Tudi Slovensko društvo v Ljubljani je 1. 1849. prosilo 
vlado za vseslovensko šolsko svetovalstvo in izdavanje šolskih 
knjig, a brez uspeha. 

Leta 1848. se je tudi sprožila misel, da se ustanovi v 
Ljubljani slovensko vseučilišče. Slovensko društvo je poslalo 
dotično prošnjo ministrstvu na Dunaj, a tudi slovenska državna 
poslanca dr. Ulepič in dr. Kavčič sta se z drugimi trudila za 
ustanovitev vseučilišča. Vlada je obljubila vseučilišče in prosila 
Slovensko društvo, da predlaga strokovnjake za slovenska pre- 
davanja o civilnem in kriminalnem pravu. To vseučilišče bi 
bilo bolj skromno in bi se ustanovilo na ta način, da bi se 
združile že obstoječe ljubljanske višje šole (licej, bogoslovnica 
in ranocelniški zavod) in dopolnile, slovenščina pa bi se polagoma 
uvedla kot učni jezik za vse vede in predavanja. 

Vlada je imenovala za slovenska pravoslovna predavanja 
na predlog Slovenskega društva dr. Lehmanna za kriminalni 
zakonik in Antona Mažgona za civilni zakonik. Pri tem pa 
je tudi ostalo. Minister grof Stadion je še malo pred razpustom 
kromeriškega državnega zbora izjavil, da je vseučilišče v Ljubljani 
koristno in potrebno in da ustanovitev ljubljanskega vseučilišča 
zahteva tudi „strogo spoštovanje načela narodne enakopravnosti 
in enakega varovanja vseh interesov". Uresničiti se pa da 
načrt šele tedaj, ko bo dovršena preustrojitev višjih šol; dotlej 
pa zadostujejo slovenska pravoslovna predavanja. Po rani 

Mažgonovi smrti je vlada ustavila pravoslovna predavanja v 
Ljubljani. Pozneje so imeli v Gradcu slovenska pravoslovna 
predavanja dr. Kranjec, dr. Kopač in dr. Skedl. L. 1849. 
je tudi ljubljanski mestni zastop prosil za vseučilišče v Ljubljani, 
a vlada je odgovorila, da se je ta zadeva odložila le zaradi 
velikih stroškov. 

Za vlade Franca Jožefa L so se na raznih bojiščih pogumno 
bojevali na Kranjskem nabrani vojaški oddelki. Leta 1848. je 
bila vojna v Italiji, kjer je Radecki premagal sardinsko vojsko 
pri Sommacampagni in pri Custozzi in prisilil kralja Karola 
Alberta k premirju. Meseca marca 1. 1849. se je zopet začela 
vojna med Avstrijo in Sardinijo. V štiridnevni vojni je Radecki 
Sardince in uporne Italijane slavno premagal pri Mortari in 
Novari. Kralj Viktor Emanuel je sklenil mir z Avstrijo. V vojni 
z Italijo 1. 1859. je bila Avstrija osamljena in po nesrečnih 
bitkah pri Montebelu, Palestru, Maženti in Solferinu je sklenil 
cesar mir v Zurichu ter izgubil Lombardijo. Leta 1866. je bila 
vojna s Prusko in Italijo. Vojna s Prusko ni bila srečna, v 
Italiji pa je zmagal nadvojvoda Albreht pri Custozzi, Tegetthoff 
pa v pomorski bitki pri Visu. Vseh teh vojn so se udeležili 
tudi slovenski vojaki različnih oddelkov in se odlikovali po 
priznanem pogumu. 

L. 1878. je naročil berolinski shod naši državi, da zasede 
in upravlja Bosno in Hercegovino, Turčija pa je dovolila 
avstrijsko -ogrsko upravo v sandžaku novibazarskem. Turški 
prebivalci so se pa uprli naši vojski, in ko sta šla poveljnika 
Filipovič in Jovanovič dne 24. julija črez bosensko in hercego- 
vinsko mejo, sta imela še več hudih bojev, predno sta zasedla 
Bosno in Hercegovino. Kranjski pešpolk št. 17 (baron Kuhn) 
je imel zlasti pri Jajcih hud, a zmagovit boj z ustaši, lovci so 
pa v Hercegovini prodirali proti Mostaru in naprej do črno- 
gorske meje. 

Dne 14. aprila 1.1851. je cesar sklical posebno svetovalstvo, 
ki bi nadomestovalo državni zbor, a konec leta je preklical 
marčno ustavo z 1. 1849., „ker je bila ta ustava v nasprotju z 
državnim edinstvom in monarhičnim načelom". V dveh lastno- 
ročnih pismih je cesar odpravil marčno ustavo in osnovne pravice. 
Tretje lastnoročno pismo določa temelj novemu organičnemu 

zakonodavstvu. Cesar je izkušal do leta 1860. zopet neomejeno 
(absolutno) vladati. Vsled nesrečne vojne v Italiji leta 1859. je 
odstopilo Bachovo ministrstvo, cesar pa je odpravil absolutizem, 
ki se ni mogel vec vzdržati, in je zopet uvedel ustavo z 
„oktobrsko diplomo" z dne 20. oktobra leta 1860. V naslednjem 
letu je cesar izdal februarski patent, ki določa deželno upravo, 
deželni volilni red in tudi ustanovitev kranjskega deželnega 
zbora namesto prejšnjega stanovskega zbora. Decembrski zakoni 
z dne 21. decembra 1. 1867. so izpremenili ta osnovni zakon in 
določili področje deželnega zbora. Od 1.1901. volijo tudi kmečke 
občine neposredno. (Glej : „1. del Vojvodine Kranjske", str. 154 itd.). 

V zadnjih desetletjih je tudi Kranjsko dobilo večje gmotne 
koristi, ki so zlasti kmetom olajšale bedno stanje. S cesarskim 
patentom z dne 4. marca 1. 1849. se je izvršila zemljiška odveza 
in s patentom z dne 5. julija 1. 1853. so se odpravile služnosti 
(servituti). Zakon z dne 8. maja 1. 1876. določa državno pod- 
poro za plačevanje zemljiške odveze. Velike važnosti za deželo 
je tudi uravnava zemljiškega davka, ki je razbremenila posestva 
za 600.000 kron. Za vlade cesarja Franca Jožefa L se je na 
Kranjskem zgradila prva železnica in sicer Južna železnica. 
Nje proga Celje-Ljubljana se je začela graditi 1. 1845. in se je 
otvorila 1. 1849. Splošni promet na glavni progi se je začel 
dne 17. julija 1. 1854. Stranska proga Št. Peter -Reka se je 
otvorila 1. 1873., Vrhniška železnica pa 1. 1897. Cesarjeviča 
Rudolfa železnice proga Ljubljana-Trbiž se je otvorila 1. 1870., 
Kamniška železnica 1. 1890., Dolenjskih železnic proga Ljubljana- 
Kočevje 1. 1893., proga Grosuplje-Straža pa 1. 1894. Tako se je 
izpopolnilo železniško omrežje, ki poleg drugih občil gotovo 
največ pripomore v povzdigo gmotnega blagostanja naše dežele. 

L. 1883. se je prav slovesno praznovala šeststoletnica 
habsburškega vladarstva na Kranjskem in sicer ob 
navzočnosti Nj. Veličanstva cesarja, ki je razen Ljubljane posetil 
tudi nekatera druga mesta. Velika nesreča je zadela deželo, 
zlasti pa glavno mesto Ljubljano leta 1895. Dne 14. aprila 
(velikonočno nedeljo) zvečer ob 11. uri 17 minut je bil grozen 
potres, ki je v Ljubljani in okolici povzročil velikansko 
škodo. Po raznih mestih, zlasti na Dunaju, v Pragi, Gradcu, 
Zagrebu in Ljubljani so se ustanovili pomočni odbori, k so 

nabrali velike vsote v olajšanje po potresa nastale bede. Njega 
Veličanstvo presvetli cesar je daroval prvi velikodušni dar in 
črez nekoliko dni tudi sam prišel v Ljubljano v tolažbo po- 
trtemu prebivalstvu. 

Leto 1898. je bilo pravo slavnostno leto za razne narode 
širne naše države ki sočuvstvujejo v tugi in veselju s preljub- 
Ijenim vladarjem, praznujočim petdesetletnico slavnega vladanja. 
Svojemu vladarju vsekdar zvesta kranjska dežela je prav slo- 
vesno praznovala to redko slavlje. Vendar to veselje ni bilo 
neizkaljeno. Dne 10. septembra onega leta je ob obali Leman- 
skega jezera v Švici morilno orožje kruto uničilo zvesto družico 
našega preljubljenega cesarja, cesarico Elizabeto, ki je od 
24. aprila 1. 1854. delila ž njim tugo in veselje in se odlikovala 
po izredni človekoljubnosti in milosrčnosti. 

Notranje in kulturne razmere v novem veku. 

o notranjih in deloma tudi kulturnih razmerah smo že 
semtertja govorili in preostaja nam le še, da dopolnimo dotična 
izvajanja. 

Misel državne celokupnosti se.je izcimila 1. 1526., 
ko so se združile češke in ogrske dežele z avstrijskimi deželami. 
Za nadaljnji razvoj te misli so se trudili deželni stanovi in 
vladarji. Videli smo, kako so kranjski deželni stanovi večkrat 
imeli skupna posvetovanja z drugimi notranjeavstrijskimi stanovi, 
zlasti zaradi pretečih turških navalov. L. 1614. pa je v Linzu 
zboroval prvi avstrijski državni zbor. Ferdinand I. je ustanovil 
štiri osrednje urade, in sicer tajni svetniški zbor, občni dvorni 
urad, občno dvorno vlado in vojni svet. Namesto tajnega svet- 
niškega zbora je postavil Leopold L 1. 1670. konferenco, ki se 
je posvetovala o notranji in zunanji politiki. Občni dvomi urad 
je opravljal konferenčne reči razen denarstva in vojaštva in 
je imel štiri tajnike. Ta urad je tudi izdaval za vso državo 
veljavne generalne mandate. Od 1. 1654. pa je bil dvomi urad 
samostalna in od tajnega svetniškega zbora neodvisna oblast 
in je imel tri oddelke: notranjeavstrijski, gorenje- 
avstrijski in dolenjeavstrijski. Dvorni urad (državno finančno 

ministrstvo) je upravljal državno denarstvo in je bil osrednji 
urad za deželne oblasti. Nerazdeljivost avstrijskih dežel je do- 
ločila pragmatična sankcija. 

Eedni vir dohodkov so bile dovolitve deželnih sta- 
novskih zborov in izvenredni prispevki in davki. Videli smo, 
da je Kranjsko posebno v dobi turških navalov plačevalo velike 
davke in prispevke v obrambo turške meje in da je bila davčna 
moč naše dežele do skrajnosti napeta. 

Deželni stanovi so še spočetka novega veka imeli 
veliko oblast in so se v 16. stoletju borili z vlado za svojo 
veljavo. Zlasti v reformacijski dobi so imeli deželni stanovi 
velik vpliv in so izkušali omejiti vladarske pravice. Protirefor- 
macija pa je zmanjšala oblast deželnih stanov, ki odslej niso 
več mogli preprečiti pobiranja davkov, ampak so določevali 
samo še o načinu razdelitve davkov. Zakonodavsko oblast je 
imela vlada, izvrševalno oblast pa deželni stanovi, ki so se 
ločili v tri stanove. Člani deželnega stanovskega zbora so bili: 
škof, infulirani in v deželni deski vpisani cerkveni dostojan- 
stveniki, poslanci stolnih kapiteljev, plemenitniki in poslanci 
vladarskih me^t. V poznejših stoletjih so se pa vedno bolj 
omejevale pravice deželnih stanov. 

Mestom in trgom so habsburški vladarji potrdili stare 
pravice in svoboščine, a jim tudi podelili nove in pomnožili 
stare pravice. Za Maksimilijana I. je dobila Ljubljana 1. 1504. 
svoje zastopstvo v deželnem zboru in posebne pravice v po- 
spešitev obrtnosti in kupčije. Za Ferdinanda I. se je Ljubljana 
povekšala in je razširila svojo kupčijo, a tudi v drugih utrjenih 
mestih je cvetela obrtnost in kupčija. Važno občilo je bila 
tedaj zgrajena Kokrska cesta. V Valvasorjevi dobi so se sicer 
pečala kranjska mesta in trgi bolj s poljedelstvom nego z 
obrtnostjo, vendar pa je cvetela kupčija. Škofja Loka n. pr. je 
kupčevala s konji, platnom in cvimom v Nemčijo in Italijo; 
Lož je tržil z usnjem, žitom, soljo in konji, Tržič z usnjem, 
bakreno in železno posodo in Vipava z vinom. Vrhnika je bila 
važno skladišče za blago, ki se je prevažalo iz Italije v Ljub- 
ljano. Vendar so pa mesta in trgi trpeli tudi po iztiranju pro- 
testantov, turških navalih, kugi, kobilicah in drugih nezgodah. 

Največ se je pa storilo za mesta in ti^e v 19. stoletja z raznimi 
Dapravami v povzdigo gmotnega blagostanja in doševne na- 
obraženosti. 

Kmetje so bili do cesarja Jožefa II. tlačani gra;Sčakov 
in so bili le uživalci posestev. Brez ^aščakovega dovoljenja 
ni smel kranjski kmet ne zapustiti posestva, ne oženiti se, ne 
dati svojih otrok izuriti v kakem rokodelstvu. Kmečko posestvo 

se je imenovalo 
mstikalno pose- 
stvo, v deželni 
deski vpisano po- 
sestvo pa domini- 
kalno posestvo. 
GraŠČaki so imeli 
na svojih pose- 
stvih upravo sod- 
stva in redarstva. 
Kmetje so morali 
tlačaniti svojim 
gospodarjem in 
jim plačevati 
lazne davke v ži- 
vilih in drugem 
blagu. Olajšanje 
od prevelikih bre- 
men so pričako- 
vali od Lntrove 
vere in se večkrat 
spuntali. Kmečki 
upori so se pone- 
srečili, in njih 
usoda je bila še 
žalostnejša. Marija Terezija jim je nekoliko olajšala bedno stanje, 
cesar Jožef II. pa je 1. 1781. odpravil tlačanstvo. Odslej so bili 
kmetje osebno prosti in le podložniki svojih gospodarjev ter so 
plačevali desetino od svojih pridelkov, a imeli so Še drnga 
bremena. L. 1848. se je odpravilo podložništvo, graščaki pa so 
dobili primemo odškodnino. 

Notranje in kulturne 



Ker smo dnige notranje razmere razpravljali že na raznih 
mestih, oglejmo si najprvo stanje staviteljstva, slikarstva 
in tipotvorstva na Kranjskem v novem veku. 

Na Kranjskem se je gradilo v gotskem slogo še do druge 
polovice 16. stoletja. V dobi zgodnje renesanse zgrajena poslopja 
so se pozneje prezidavala, in prvotni slog je le težko še poznati. 



se je šele prav udomačil proti koncu 



Renesanskl slog 

16. in v početkn 

17. stoletja. Pri po- 
svetnih zgradbah na- 
hajamo lepe iu ši- 
roke stopnice, velike 
dvorane in prostorna 
dvorišča. Pri cer- 
kvenih stavbah so 
radi delali kupole, 

ki so zidane na 
valjastem podstavu, 
„tambur" ali „boben" 
imenovanem. V tem 
podstavu so okrogla 

ali četverokotna 
okna. 

V nevarni dobi 
turSkih navalov so 
kranjski plemenitaši 
bivali na gričih in 
gorah v dobro utrje- 
nih gradovih. Ko 
so se pa nehali turški 

napadi, so začeli 
tudi po ravninah 

graditi gradove, v katerih pa ni videti enotnega sloga, tako 
n. pr. Fužine (zgrajene 1. 1525.) in Turjak (zgrajen 1. 1570.). Lep 
napredek se kaže pri stavbah 17. stoletja. V Valvasorjevi dobi 
je bil po stavbi in opravi najlepši kpanjski grad Soteska, 
zgrajen t 17. stoletju. Enak tip ima več nekoliko manjših 
gradov, n. pr. Knimperg, Goričane, Brdo in Rakovnik. Izmed 

samostanov omenjamo v prvi vrsti cistercijanski samostan 
v Zatičini, ki ima znak raznih dob. Tadi Mekine, Bistra in 
Kostanjevica se odlikujejo po svoji velikosti, so pa brez arhi- 
tektonskega znaka. 

V mestih najdemo važnejše in lepše zgradbe šele v barokni 
dobi. Leta 1642. jebilvLjubljani zgrajen „knežji dvorec", 
ki je bil preprost na zanaj, pa je imel lepo okrašene notranje 
prostore in razsežen vrt s špiljami, kipi, jahalnico in streliščem. 
V stari Ljubljani je bil knežji dvorec največja stavba. Po potresu 
L 1896. so podrli knežji dvorec. Zanimiva je bila mestna hiša, 
katero je mestno svetovalstvo dalo vsako leto o Božiču blago- 
slavljati. Sedanja zgradba ima značaj italijanske visoke rene- 
sance, le stolpič nas še spominja srednjeveških mestnih hiš. 

Cerkvenih stavb reformacija ni pospeševala in šele 
v barokni dobi vidimo najlepši razvoj teh stavb. Velik podpornik 
umetnosti je bil škof Tomaž Hren. V Valvasorjevi dobi se je 
začela zlata doba za cerkvene stavbe, katere so za umetnost 
vneti kranjski deželni stanovi jako pospeševali. Ljubljana je 
imela tedaj trinajst cerkva, od katerih so nekatere slovele tudi 
v umetniškem oziru. Po Valvasorjevi smrti je mnogo vplivala 
na povzdigo umetnosti „academia operosorum" (1693 — 1718), 
ki je delovala v duhu italijanske renesance. Več družbenih 
članov se je izobraževalo na italijanskih vseučiliščih, in zato 
so pospeševali italijansko renesanco. Najlepše kranjske cerkve, 
kakor n. pr. stolna cerkev, uršulinska cerkev in šentpeterska 
cerkev v Ljubljani, so nastale po vplivu operosov. 

V Ljubljani nahajamo razne vrste renesanskega sloga. 
Šentpeterska cerkev ima tri ladje s kupolo in baroknim na 
zunanjost naslonjenim pročeljem. Frančiškanska cerkev ima eno 
ladjo brez kupole in spredaj prislonjeno barokno pročelje. 
Šentjakobska cerkev ima eno ladjo z gotskim presbiterijem po 
zunanjosti brez svetlobnega nadstropja in s treznim pročeljem. 
Stolna cerkev ima eno ladjo v obliki križa s kupolo in treznim 
pročeljem, znotraj s svetlobnim pročeljem. Uršulinska cerkev 
ima eno ladjo s kupolo v presbiteriju, stebre in dvorsko pročelje. 
Križanke so središčna zgradba s kupolo in doi^skim korintskim 
pročeljem. Trnovska cerkev je središčna zgradba z dekoracijami 
raznih slogov. 



Notranje in kulturne razmere v novem veku. 189 

Večje renesanske cerkve po deželi imajo podolgasto ladjo 
s stranskimi kapelami, manjše cerkve pa imajo v tlorisa podolgast 
četverokot ali pa kvadrat s posnetimi ogli, ob straneh pa so 
stranski altarji. Kjer pa je v temeljnem načrtu podloga kvadrat, 
se imenuje zgradba centralna ali središčna. Take cerkve 
imajo v tlorisu grški križ in nad križališčem kupolo in se 
večkrat smatrajo kot bizantinske, a so renesanske, kakor n. pr. 
cerkve v Tunjicah pri Kamniku in Novi Štifti. 

Cerkve iz 18. in prve polovice 19. stoletja povečem nimajo 
strogega sloga, tako n. pr. cerkve: na Vrhniki, v Železnikih, 
Stari Loki in v Bohinjski Bistrici. Po L 1848. je prišel zopet v 
veljavo romanski slog, n. pr. v Smledniku in Ribnici. V zgodnje- 
gotskem slogu je bila zgrajena 1. 1882. cerkev Srca Jezusovega 
v Ljubljani. Izmed posvietnih zgradeb nahajamo italijanski re- 
nesanski slog v Ljubljani pri realki, ki je bila dogotovljena 
1. 1873., pri prejšnjem hotelu Evropi in pri muzeju Rudolfinu. 

Slikarstvo se je v 15. stoletju na Kranjskem skrbno 
negovalo. Neznana so imena onih slikarjev, ki so slikali gotske 
cerkve. Za reformacije v 16. stoletju pa preneha to delovanje, 
in šele v dobi protirefoiinacije je zopet napredovalo slikarstvo, 
katero je vneto podpiral ljubljanski škof Tomaž Hren. Domači 
slikarji so slikali na Kranjskem in izven dežele. Po Hrenovem 
naročilu je slikal Elija Wolf 1.1626. oltar sv. Magdalene v 
ljubljanski stolni cerkvi, in istega leta je slikal Gerhard Hren 
(ChrOn) tri slike za glavni oltar šentjakobske jierkve. Pospeševal 
je tudi umetnosti znani zemljepisec in zgodopisec Janez Vajkard 
Valvasor, ki je bil eden prvih risarjev tedanje dobe. Na 
svojih potovanjih po Kranjskem je mnogo risal, in na gradu 
Wagensbergu so mu pomagali Andrej Trost, Janez Vereks 
in Janez Koch pri izgotavljanju slik za velikansko delo „Ehre 
des Herzogthums Krain". Imel je na Wagensbergu tudi tiskarno 
za bakroreze. Izmed drugih slikarjev tedanje dobe se omenjajo 
Ludovik Klerič, Fr. Hoeger, J. Wieser in Ferfila. 

Napredovalo je tudi kiparstvo. Iz prehodne dobe iz 
gotike v renesanco je kameniti portal pri podružnici v Dvoru 
pri Polhovem Gradcu. V protireformacijski dobi je bilo v 
Ljubljani več rezbarjev, ki so izdelovali za razne cerkve oltarje, 
kipe in druge cerkvene potrebščine. Ponekod še nahajamo v 

17. stoletju iz lesa izrezljane oltarje, ki imajo lepe podobe in 
okraske. V drugi polovici tega stoletja so spretni rezbarji 
izdelovali prave umotvore, kakor raznovrstno poslikane omare 
z mnogimi predalčki, mize in skrinje, katere so se našle posebno 
na graščinah in večjih posestvih po Gorenjskem in pri Cerknici. 
Kot rezbarji so sloveli Janez Peternel iz Logatca, Matevž 
Jeleršič iz Marti njaka in Anže Mikše iz Cerknice. Najlepšim 
proizvodom kranjskega podobarstva v 17. stoletju prištevamo 
pridvižnc podobe na prižnici šentpeterske cerkve v Ljubljani. 
Znamenit je Marijin kip na Sv. Jakoba trgu, katerega je po 
načrtu kranjskega zgodopisca J. V. Valvasorja upodobil Wolf 
Weisskirchner iz Salzburga, ljubljanski zvonar Krištof Šlags pa 
ulil 1. 1680. Kot kamenosek se imenaje Luka M i sle. 

V 18. stoletju sta jako napredovali slikarstvo in rezbaistvo. 
Iz leta 1704. so znamenite freske Julija Quaglie in skulpture 
Fr. Robbe v ljubljanski stolni cerkvi. Quaglia je močno vplival 
tudi na domače slikarje, izmed katerih je slikal F. Tomšič 
freske v Skaručini in Grobljah, F. Jelovšek pa v kamniški 
župnijski cerkvi, v Srednji vasi in na Žalostni gori pri Mokro- 
nogu. Najvažnejši pa je Valentin Mencinger, ki je izdelal 
veliko sliko „nasičenje 4000", nahajajoče se v obednici ljub- 
ljanskega frančiškanskega samostana. Slikal je še mnogo drugih 
slik po Kranjskem in sosednjih deželah. Leopold Layer je bil 
znamenit slikar, ki je imel mnogo posnemovalcev. V župnijski 
cerkvi v Kranju sta njega krasni sliki „sveta večerja" in 
„sv. Katarina". Po kranjskih gradovih je še mnogo slik slovečega 
portretnega slikarja Andreja Herrleina. Znamenit slikar je 
tudi bil gluhonemi Potočnik, ki je slikal oltarno sliko za 
zasebno kapelico ruskega čara Aleksandra I. o priliki ljubljan- 
skega vladarskega shoda 1. 1821. V Velesovem je sedem oltaniih 
slik dolenjeavstrijskega slikarja Schraidta iz Kremsa, ki je 
mnogo vplival na kranjske cerkvene slikarje. 

Tudi po kranjskih gradovih nahajamo raznovrstne 
umotvore. Razni slikarji so slikali v gradovih zgodovinske, 
pokrajinske in idilske slike, portrete, lovske prizore itd. V 
turjaškem gradu so lepe slike Quaglieve, in v Bokalicah je 
več slik nizozemskega slikarja Almanaka. V gradu Križu pri 
Kamniku je naslikal Jožef Mayer leta 1731. bitko pri Sisku, 

prisego zvestobe kranjskih deželnih stanov cesarju Karolu VI., 
slike bajeslovne vsebine in druge slike. V 18. stoletju se je na 
Kranjskem gojila drobnoslikarija na pergamentu. Najlepši 
umotvor te vrste je zapisnik Dismas- zaveze, ki je imela jako 
odlične člane. Vsak član je dal nekaj narisati v ta zapisnik. 
Največ drobnoslikarij je narisal Šimen V. Grahovec. 

Glavni zastopnik kiparstva v 18. stoletju je bil Benečan 
Franc Robba, ki je izdelal lepi mestni vodnjak z obeliskom 
pred mestno hišo. Tudi po raznih ljubljanskih cerkvah nahajamo 
Robbove umotvore. V stolni cerkvi sta njegova znamenita kle- 
čeča kerubima, v florijanski cerkvi kip sv. Janeza Nepomuka, 
v šentjakobski cerkvi tabemakel na glavnem oltarju i. dr. Drugi 
važnejši kiparji so bili Gaber, Švercelj in Misel j. Sploh 
ima Kranjsko iz te dobe mnogo umetno izdelanih marmornih 
oltarjev, tako n. pr. od Filipa d i Giorgia izdelana oltarja 
v uršulinski in frančiškanski cerkvi, glavne oltarje v Radovljici, 
Hrenovicah in drugod. V tej dobi je nadvlada! barokni slog. 

Slikar Matevž Langus se je porodil 1. 1792. v Kamni 
gorici in je bil zadnji znameniti zastopnik kranjskega baroknega 
slikarstva. Dopolnil je v ljubljanski stolni cerkvi Quaglieve 
slike in slikal živobarvne freske na kupoli cerkve na Šmarni 
gori, v ljubljanski frančiškanski cerkvi, v Št. Vidu pri Ljubljani, 
v Šmartnem pod Šmarno goro in drugod. Umrl je v Ljubljani 
L 1855. Nadarjena slikarica je bila njegova nečakinja Henrika 
Langus (rojena 1.1836., umrla 1.1876.). Pl. Kurz-Goldenstein 
se je porodil 1. 1807. pri sv. Mihaelu na Salzburškem in je bil 
učitelj na Mahrovem zavodu v Ljubljani. Bil je na glasu 
kot dekoracijski in zgodopisni slikar, ki je slikal 138 oltarnih 
slik, 93 fresk, 124 slik za križev pot, 80 kranjskih pokrajinskih 
slik in je izdal zbirko „ Jugoslovanske noše". Umrl je 1. 1878. 
v Gradcu. 

Mihael Stroj (rojen v Kranju v drugem desetletju 
19. stoletja) je bil znan portretni in zgodopisni slikar. Slikal je 
med drugim sliko škofa A. Wolfa in sliko Srca Jezusovega na 
stranskem oltarju šentpeterske cerkve v Ljubljani. Umrl je v 
Ljubljani. Znan zgodopisni slikar je bil tudi Ljubljančan Pavel 
Klini, ki je slikal posebno oltarne in bandeme slike in je 
posnel reliefno sliko bitke pri Sisku. Anton Hayne (rojen 

1. 1787. V Kranju) je bil ravnatelj živinozdravniškega zavoda 
na Danajn, kjer je nmrl 1. 1853. Haynove pokrajinske slike so 
prav dobre in se odlikujejo po skrbni sestavi. Ljubljančan- 
Anton Earinger je bil pokrajinski slikar, ki je med drugimi 
slikal dalmatinske pokrajinske slike. Amalija pl. Hermannsthal 
je bila hči ljubljanskega odvetnika dr. I. Oblaka in je poleg 
drugih portretov slikala Hladnikovo in Čopovo sliko. Župnik 
Franc P ust o vrh (umrl 1.1876. v Selu) je bil samouk, ki je 
posnemal več slik po bakrorezih in jeklorezih. 

Edvard Wolf je začel novo dobo slikarstva in izkušal 
združiti prednosti beneške in dunajske šole. Wolf je bil jako 
nadarjen slikar, ki je vzgojil mnogo dobrih slikarjev. Njegove 
cerkvene slike preveva pravi cerkveni duh in se odlikujejo po 
idealnem razumenju in lepi preprosti izvršitvi. Najboljša nje- 
gova učenca sta bila brata Janez in Juri Šubic iz Poljan na 
Gorenjskem, ki sta za začasnega bivanja na Kranjskem slikala 
oltarske slike za razne cerkve. 

Janez Šubic se je porodil 1.1850. v Poljanah in je 
bil profesor slikarstva na kraljevi obrtni šoli v Kaiserslautemu 
v Porenskem Palatinatu Bavarske kraljevine, kjer je umrl 
L 1889. Njegove slike so v cerkvah v Šmartnem pod Šmarno 
goro, na Breznici, v Horjulu in drugod. Najboljša slika je v 
ljubljanskem deželnem muzeju nastropna slika „Umetnosti in 
znanosti se klanjajo Kamioliji". Juri Šubic (rojen 1.1855. v 
Poljanah) je več let živel v Parizu, kjer je delal v ateljeju 
slavnega ogrskega slikarja Munkaczyja, in je umrl 1. 1890. v 
Lipsiji. Šubic je zastopnik realistiške smeri, in slikam se pozna 
vpliv pariške šole. Njegove najlepše freske so na stropu cerkve 
sv. Jakoba v Ljubljani in nam predočujejo prizore iz življenja 
sv. Jakoba. Slikal je tudi za razne cerkve, kakor n. pr. na 
Rožniku pri Ljubljani, in v preddvora ljubljanskega muzeja 
Valvasorjevo, Vodnikovo, Zoisovo in Herbersteinovo sliko. Ob 
stropu stopnišča je slikal štiri alegorične podobe prirodopisja, 
umetnosti, zgodovine in starinoslovja. Mlajši brat Alojzij 
Šubic je slikar v Celju. 

Kot portretna slikarja sta znana cesarski svetnik Ivan 
Franke, profesor na ljubljanski realki, in Ludovik &rilc. 
Izmed cerkvenih slikarjev imenujemo frančiškana Aleksandra 

Robleka, Friderika Tomca, H. Dejaka, M. Koželja in 
Simona Ogrina z Vrhnike. Pokrajinski slikar je Srečko 
Magolič v Ljubljani. Prav nadarjena slikarica je Ljubljan- 
čanka Ivana Kobilca, katere najnovejše delo je po naročilu 
biskupa Strossmajrja izgotovljena alegorična slika „Slovenija 
se klanja Ljubljani" v ljubljanski mestni dvorani. Nadarjen 
slikar je naš rojak Vavpotič v Parisu. 

Anton Ažbe (porojen leta 1862. v Poljanski dolini na 
Gorenjskem) živi že 20 let v Monakovem, kjer je poučeval 
več princev in pleraenitašev v slikarstvu. Ažbe, najboljši 
sedanjih slovenskih slikarjev in učitelj skoraj vsem mlajšim 
slovenskim slikarjem, vodi šolo, ki je največja in najslavnejša 
v Monakovem. Na drugi slovenski-umetniški razstavi v Ljubljani 
1. 1902. so razstavili svoje slike: Ivan Grohar v Ljubljani, 
Anton G vaj z, c. kr. profesor v Gorici, Rihard Jakopič v 
Ljubljani, Matija in Lujiza Jama v Kraljevcu ob Sotli, Elza 
pl. Kastel in Roža Klein v Ljubljani, Fr. Klemenčič v 
Boštajnu, Ivana Kobilca v Serajevu, Fr. Mirt v Trstu, Melita 
Rojic v Gorici, Matej Sternen na Vrhniki, Ivan Žabotar 
na Dunaju in Peter Žmitek v Kropi. 

Kiparstvo je pri nas zopet začelo napredovati v sredi prej- 
šnjega stoletja. Kot kiparji slovijo Matevž Tome, Matevž 
Toman in Ignacij Toman, ki je izdelal gotiški glavni oltar 
v šentruprški cerkvi na Dolenjskem in prižnico v šentjakobski 
cerkvi v Ljubljani. Njegov sin Feliks Toman je priznan 
umetniški kamenosek, ki je izdelal med drugimi oltar na Rožniku 
pri Ljubljani in v novomeški frančiškanski cerkvi. Znatna 
kiparja sta tudi Ivana Vurnik, starejši in mlajši, ki sta 
izvršila mnogo kipov za kranjske cerkve. Znamenit kipar je 
bil Franc Zaje, ki smelo tekmuje z Robbo. 

Izmed sedanjih kiparjev pa je najboljši Alojzij Gangl, 
ki se je porodil leta 1859. v Metliki in je sedaj profesor na 
ljubljanski c. kr. strokovni šoli za lesni obrt. Gangl je izdelal 
Vodnikov spomenik v Ljubljani, krasni nagrobni spomenik gospe 
Mumikove na ljubljanskem pokopališču in izdeluje po vladinem 
naročilu Valvasorjev spomenik, katerega podari vlada mestu 
Ljubljani. Na drugi slovenski-umetniški razstavi v Ljubljani so 
razstavili umotvore kiparji: Fr. Berneker in Ivan Zajec 

na Dunaju, Vinko Levičnik, realcni učitelj v Idriji, Celcstin 
Mis, strokovni profesor v Ljubljani in Alojzij Repič v Vrhpolju 
pri Vipavi. 

Izmed sedanjih arhitektov se odlikujejo: Fabijani, Jager 
in Plečnik. 

Tudi za glasbo in petje zaslužne može nahajamo že 
spočetkom novega veka med sinovi naše dežele. Naš narod je že 
bil od nekdaj prav nadarjen za godbo in petje, kar nam potrjuje 
bogati zaklad narodnih pesmi, ki se prepevajo po planinah in 
dolinah. Politične razmere slovenskega naroda pa so ovirale 
razvoj umetne glasbe in petja do leta 1848. Dotlej je bilo 
umetno javno slovensko petje kaj redko. Odločilnega pomena 
za razvoj glasbe in petja je bila „Beseda" Slovenskega društva 
v Ljubljani dne 30. maja leta 184 8. Ta prvi javni slovenski 
koncert je ostal vsem udeležencem v neizbrisnem spominu. 
„Slovensko društvo" je že meseca avgusta omenjenega leta 
izdalo prva dva zvezka „Slovenske Gerlice." 

Oglejmo si nekoliko glasbenike in skladatelje, ki so bili 
na Kranjskem rojeni ali pa so pri nas delovali. Ljubljančan 
Juri Slatkonja je bil dvomi kaplan na Dunaju, potem 
ljubljanski stolni prost, pičanski škof in od 1. 1514. do L 1522. 
dunajski škof in je pokopan v cerkvi sv. Štefana na Dunaju. 
Slatkonja je bil izvrsten glasbenik in nekoliko časa kapelnik 
cesarja Maksimilijana I. in je kot tak jako povzdignil dunajsko 
cerkveno petje. Urban Tek štor je bil kot dvomi kaplan 
vodja dunajske dvome godbe, potem pa ljubljanski škof (1544 
do 1558). Amoldus de P ran k h (Arnoldo de Ponto) se je 
porodil leta 1480. v Briiggu v Belgiji in je postal leta 1530. 
ljubljanski stolni dekan, pozneje pa prvi kapelnik cesarske 
dvome godbe na Dunaju, kjer je umrl 1. 1549. Bil je znamenit 
skladatelj, ki je skladal zlasti pesmi in himne. Muzikalno jako 
izobražen je bil Adam Bohorič, ki je svojo bogato zbirko 
muzikalij podaril deželnim stanovom in vneto deloval za zbolj- 
šanje cerkvenega petja. 

Jacobus Gallus je bil leta 1550. na Kranjskem rojen, 
a njegovo rojstno mesto ni znano. Sam se je podpisal „Jacobus 
Handl, Gallus vocatus, Camiolanus. Že kot mladenič je bil 



Notranje in kulturne razmere v novem veku. 195 



kapelnik olumuškega škofa, pozneje cesarski kapelnik in je 
umrl v Pragi leta 1691. Največje njegovo delo je „Opus 
Mnsicum". Znamenit je zbor „Ecce quoraodo moritur iustus". 
Njegove skladbe (maše, psalme i. dr.) spadajo med najboljše 
tedanje dobe in se odlikujejo po velikosti osnutka in umetniški 
tematiki, a so navzlic temu preproste in srčne. 

Za povzdigo petja in godbe so že v prejšnjih stoletjih 
delovale posebne šole in društva. Že v 16. stoletju so 
ustanovili kranjski deželni stanovi posebno glasbeno šolo in 
tudi zatiški opat je imel svojo glasbeno šolo. Leta 1652. so 
ustanovili ljubljanski jezuitje glasbeno društvo. Deželni stanovi 
so vzdržavali pri deželni hrambi posebno godbo „ deželne troben- 
tače in vojne bobnarje"; tudi mesto Ljubljana je imela za svojo 
meščansko hrambo posebno godbo. Po razpustu teh godeh se je 
iz ostalega zaklada leta 1815. ustanovila javna glasbena šola v 
Ljubljani. Leta 1702. se je v Ljubljani ustanovilo Filharmonično 
društvo „Academia Philoharmonicorum", ki še sedaj obstoji in 
je najstarejše glasbeno društvo v naši državi. To društvo je 
prenehalo svoje delovanje za tretje francoske okupacije in je 
šele L 1814. zopet začelo delovati. Od 1. 1821. ima to društvo tudi 
glasbeno šolo, s katero se je združila prejšnja javna glasbena 
šola. Za vladarskega shoda v Jjjubljani leta 1821. je društvo 
slovelo po svojih koncertih. 

Že konec 18. stoletja je zlagal baron Žiga Zois slovenske 
pesmi kot vložke za opero stanovskega gledališča. Pozneje so 
tudi zdaj pa zdaj peli slovenske pesmi v gledališču in pri 
koncertih Filharmoničnega društva. Leta 1872. je bila ustanov- 
ljena „Glasbena Matica", ki ima glavni namen zalagati in 
izdajati dobre slovenske skladbe in pospeševati nabiranje in 
izdajanje slovenskih narodnih pesmi. Društvo ima glasbeno in 
pevsko šolo ter izdaja razne muzikalije. Neguje pa tudi umetno 
koncertno petje in je o raznih prilikah z največjo točnostjo 
proizvajalo najtežje skladbe pod izbornira vodstvom koncertnega 
vodja Mateja Hubada. Zlasti se je pa odlikovalo na svojih 
dunajskih koncertih leta 1896. Cecilijansko društvo se 
je ustanovilo leta 1877. v Ljubljani in goji cerkveno petje in 
glasbo in vzdržuje orgljarsko šolo, ki je pod spretnim Foerster- 
jevim vodstvom že vzgojila mnogo organistov. Glasilo tega 

društva je „Cerkveni Glasbenik" z „61asbeiio Prilogo". Urednik 
listu je prof. Ivan Gnezda, „Prilogi" pa Anton Foerster. 
Ozrimo se še po važnejših skladateljih 19. stoletja! Miroslav 
Vilhar (rojen v Planini 1. 1818., umrl na Kalcu 1. 1871.) je 
zložil prvo slovensko opereto „Jamska Ivanka, izvirna domo- 
rodna igra v treh dejanjih". Izdal je tudi sedem zvezkov pesmi 
z lepimi napevi in mnogo klavirskih skladeb. Juri Fleišman 
(rojen leta 1819. na Beričevem pri Ljubljani, umrl v Ljubljani 
leta 1874.) je uredil prvo zbirko slovenskih pesmi ^Slovensko 
GerUco", v kateri je mnogo njegovih napevov. Izdal je še poleg 
tega sedem zvezkov pesmi. Fleišman je širil slovenske pesmi 
med bolj omikanimi krogi. Kamilo Mašek (rojen v Ljubljani 
leta 1831., umrl leta 1859. pri Sv. Štefanu na Štajerskem) je 
uglasbil mnogo Prešernovih pesmi, ki so natisnjene v „Slovenski 
Gerlici", eno mašo in že 1. 1848. za godbo Ljubljanske narodne 
straže več orkestralnih del. Davorin Jenko (rojen leta 1835. v 
Dvorjah pri Cerkljah) je sedaj dvorni kapelnik srbskega kralja 
v Belem gradu. Leta 1860. je zložil pesem „Naprej zastava Slave", 
ki je bila natisnjena v njegovi zbirki „Slov. pesmi za cetverospev. 
dvospev, samospev in glasovir". Zložil je tudi mnogo srbskih 
pesmi in opereto „Vračara ili Baba Hrka". 

Velezaslužna za slovensko petje in glasbo sta Čeha Nedved 
in Foerster. Anton Nedved je bil rojen 1. 1828. v Hof vicah 
na Češkem in umrl v Ljubljani 1.1896. Nedved je postal 1.1856. 
ravnatelj Filharmoničnega društva v Ljubljani in po smrti 
Kamila Maska učitelj glasbe na ljubljanskem učiteljišču. Nedved 
je bil plodovit skladatelj, ki nam je podal mnogo izvrstnih 
moških, mešanih in ženskih zborov in solospevov. Njegove pesmi 
so jako priljubljene in jih radi pojo tudi zunaj naših mej. Zlagal 
je tudi cerkvene skladbe, latinske in slovenske maše, ofertorije 
i. dr. Za šole je izdal zbirko „Slavček" in „Vaje v petju". 
Anton Foerster (rojen 1. 1837. v Osenicah na Češkem) je 
že kot pravnik v Pragi poučeval klavir. Leta 1865. je postal 
organist in zborovodja stolne cerkve v Senju na HiTaškem in 
prišel 1. 1867. v Ljubljano kot zborovodja čitalnice in kapelnik 
Dramatičnega društva in je leta 1868. dobil mesto glasbenega 
vodja v stolni cerkvi. Foerster ima neprecenljive zasluge za 
cerkveno in posvetno glasbo. Foerster je glavna opora Cecilijan- 

skemu društvu in je nglasbil slovenske in latinske maže, gradualije, 
ofertorije in druge cerkvene pesmi. Za posvetno glasbo je zložil 
razne zbore, vokalne in s spremljanjem orkestra, samospeve, 
dvospeve, četverospeve, klavirske skladbe in Že 1. 187a. opereto 
»Gorenjski slavček", ki je dobila prvo darilo kranjskega dežel- 
nega odbora. Izdal je tudi pevsko Šolo, pesmaričico po številkah, 
nauk o harmoniji, generalbasu in modulaciji in klavirsko šolo. 
Franc (Jerbič (rojen 1.1840. v Cerknici) je bil operni 
pevec v Pragi, Zagrebu, Ulmu in Levovu in učitelj petja na 
levovskem konservatorijn. Leta 1886. je prišel v Ljubljano kot 




as Koprivnik v Bohinju. 



kapelnik Dramatičnega društva in čitalničnega zbora, sedaj pa 
poučuje solopetje in klavir v Glasbeni Matici ter vodi upravo 
taniošnje šole. Zložil je solonapeve, moške in mešane zbore, 
cerkvene pesmi, maše in romantično opero v treh dejanjih 
„Kres". Danilo Fajgelj (rojen 1.1840. v Idriji) je nadučitelj 
v Srpenici na Goriškem in je priobčil mnogo skladeb v Cer- 
kvenem Glasbeniku. Anton Hajdrih (rojen 1.1842. in umrl 
1. 1878. v Ljubljani) je bil učitelj v Rodiku pri Trstu in na- 
darjen skladatelj, ki je izdal zbirko moških zborov in četvero- 

spevov. Njegove pesmi kažejo izvirno domišljijo in popolnoma 
slovanski značaj. 

Franc Ser. Vil h ar (rojen 1. 1852. v Senožečah) je pevo- 
vodja „Sloge" v Zagrebu in je izdal tri zvezke samospevov, 
zborov in klavirskih toček. Zložil je tudi opero v dveh dejanjih 
,,Smiljano". Viktor Parma (rojen 1. 1858. v Trstu) je sedaj 
C. kr. okrajni glavar v Črnomlju. Parma spada med najbolj priljub- 
ljene slovenske skladatelje. Zložil je plesne skladbe, koračnice 
in potpurije. Večje njegove skladbe so: Operi „Urh grof 
celjski" in „Ksenija", dramatiška romanca „Stara pesem" in 
tridejanska opereta „Amaconke carice". V Schwentnerjevi za- 
logi v Ljubljani izhaja časopis „Novi akordi", katerega 
urejuje dr. Gojmir Krek. 

Jako priljubljen cerkveni skladatelj je bil Gregor Rihar, 
stolni vikar in organist v Ljubljani (rojen 1. 1796., umrl 1. 1863.). 
Njegove skladbe so se med narodom jako priljubile in udomačile. 
V novejšem času jih izpodriva cecilijansko petje. P. Angelik 
Hribar (rojen 1.1843. v Zgornjem Tuhinju) je frančiškan v 
Ljubljani ter je zložil povečem cerkvene pesmi. Njegov sobrat 
P. Hugolin Sattner (rojen 1.1851. v Kandiji pri Novem mestu) 
je frančiškanski gvardijan v Ljubljani in je zložil cerkvene pesmi, 
božične maše, Marijine, moške in mešane zbore. Tudi njegove 
posvetne pesmi so se jako priljubile. Jakob Aljaž (rojen 
1. 1845. v Smledniku) je župnik na Dovjem in sloveč turist. 
Urejuje „Slovensko pesmarico", katero izdaja Družba sv. Mohorja. 
Doslej sta izšla dva zvezka. Zložil je tudi nekaj posvetnih 
pesmi. Ignacij Hladni k v Novem mestu je zložil več cer- 
kvenih pesmi. 

Oglejmo si delovanje v znanstvenem in zabavno- 
poučnem slovstvu! 

Kranjsko se ponaša s precejšnjim številom pisateljev, 
ki so pisali o raznih vedah in so bili na Kranjskem rojeni ali 
pa so v tej deželi delovali. V dobi Ferdinanda I. sta živela 
sloveči zdravnik Ivan Faitanus in dunajski profesor fizike 
Jakob Strauss. Veliko slavo si je pridobil pravdoslovec Martin 
Pegius, ki se je porodil v Polhovem Gradcu in je bil nad- 
škofijski svetnik v Solnogradu. Pečal se je tudi z zvezdarstvom, 
in zaraditega so ga dolžili čaranja in 1. 1596. zaprli. 

Važnejše pisatelje nahajamo v naslednjih stoletjih. 

Janez Vajkard Valvasor je bil rojen 1.1641. v Ljubljani. 
Po dovršenih naukih je potoval po Italijanskem, Francoskem, 
Angleškem, Nemčiji in Afriki in je po teh potovanjih šele prav 
začel ceniti svojo domačo deželo, katero je tudi malone vso 
prepotoval. Valvasor slovi kot zemljepisec in zgodopisec, četudi 
njegova dela niso strogo kritična. Pisal je v latinskem in v 
nemškem jeziku o slovenskih in hrvatskih deželah. Povsod 
navaja tudi slovenska imena. Izmed Šestnajstih njegovih del je 
največje in najvažnejše z mnogimi slikami okrašeno „Slava 
Vojvodine Kranjske" („Ehre des Herzogthums Krain"), ki obsega 
štiri debele knjige, zelo zanimive in včasih tudi čudne vsebine. 
To velikansko delo ima poleg mnogih drugih zanimivih in 
včasih tudi čudnih slik več zemljevidov, ki nam kažejo stanje 
kartografije naših dežel v drugi polovici 17. stoletja. Za na- 
tiskovanje in bakroreze svojih knjig je izdal vse svoje precejšnje 
premoženje in je moral prodati svoj grad Wagensberg in bogato 
knjižniieo, katero so po ceni kupili jezuitje v Zagrebu. Umrl je 
L 1693. v Krškem. 

Janez Ludovik Schoenleben se je rodil leta 1618. v 
Ljubljani in je vstopil v jezuitski red, pa zopet izstopil in 
postal ljubljanski stolni dekan. Po njegovem prizadevanju se 
je v Ljubljani zopet ustanovila tiskarna. Schoenleben je znan 
kot zgodovinar. Njega glavno delo je „Carniola antigua et 
nova", katere prvi zvezek je izšel 1. 1681. in sega do 1.1000. 
Drugi del tega spisa je v rokopisu v ljubljanskem deželnem 
arhivu. Že prej pa (1. 1674. v Solnogradu) je izdal knjigo: „Aemona 
vindicata". Kranjski deželni stanovi so pisatelja radodarno 
podpirali. Umrl je v Ljubljani 1.1681. 

Janez Gregor pL Delničar (1655 — 1719) je postal doktor 
v Bolonji in bil član nekaterih italijanskih akademij. V svojem 
glavnem spisu „Epitome chronologica" je zabeležil ljub- 
ljanske letopise do L 1704. Priznan pravdoslovec in pisatelj je 
bil kranjski deželni tajnik, Kočevar J. Daniel Erberg, ki je 
dobil plemstvo za svoje slovstvene zasluge. V tej dobi sta tudi 
slovela dva znamenita zdravnika. Gregor Voglar (Carbonarius) 
se je rodil 1. 1651. v Naklem in je bil zdravnik ruskega carja 
Petra Velikega. Marka Gerbec (rojen leta 1655. v Zatičini) 

je bil mestni fizik v Ljubljani in član cesarske akademije 
znanosti ^Academia naturae curiosorum". Spisal je „Vindiciae 
aurae Labacensis" (Obramba ljubljanskega zraka) in ^Chrono- 
logia medica", v kateri razmotriva ljubljanske zdravstvene 
razmere. 

Joannes Dismas Florijancič je bil zatiški cistercijanec in 
župnik šentviški, ki je izdal v Ljubljani 1. 1744. velik zemljevid 
Kranjskega z deli sosednjih pokrajin. Naslov temu zemljevidu 
je: „Ducatus Carnioliae tabula chorographica, jussu 
sumptugue inclitorum provinciae statuum geometrice exhibita, 
per Joannem Dismam Floriantschitsch de Grienfeld, paroch. et 
consist. archid. officii Sitticiensis et per Abrahamum Kaltschmidt 
aeri incisa, Labaci 1744." Ta zemljevid je neprecenljive važnosti 
in občudovanja vreden. Na bakrene plošče ga je vrezal inženir 
Abraham Kaltschmid. Florijančičev zemljevid je risan pri- 
bližno v merilu 1 : 111.000 in se ozira posebno na goropisne 
razmere, kar so dotedanji zemljevidi precej zanemarjali. To je 
prvi stenski zemljevid, na katerem se nahaja ime orjaškega 
Triglava. 

Baltazar Hacguet se je porodil 1. 1739. v Le Couguetu 
na Francoskem ter je bil doktor filozofije in zdravilstva in 
C. kr. rudniški svetovalec. Hacguet je za Kranjsko zaslužen mož 
in je bil nekoliko časa profesor anatomije, kirurgije in babištva 
na ljubljanskem liceju. Leta 1778. je izdal svoje slavno delo 
„Oryctographia Carniolica oder physikalische Erdbe- 
schreibung des Herzogthums Krain, Istrien und zum Theil der 
benachbarten Lander". Koncem prvega dela je tudi slika mesta 
Idrije in koncem drugega dela vec načrtov rudnika. Hacguetovi 
knjigi je priložen zemljevid Kranjskega in posameznih 
delov sosednjih pokrajin (1 : 320.000). Na tem zemljevidu so 
imena zemljepisnih predmetov malone izključno slovenska. 
Hacguet je bil tudi spreten turist ter je že 1. 1779. in 1784. 
izkušal priti na vrh Triglava. Spisal je tudi „Mineralogisch- 
botanische Lustreise von dem Berge Terglou in Krain zu dem 
Berge Glockner in Tirol, 1784." 

Znamenit prirodopisec je bil leta 1723. v Cavalesu na 
južnem Tirolskem porojeni zdravnik Ivan Anton Scopoli, ki 
je bil fizik v Idriji in se je zlasti pečal z rastlinoslovstvom. 

Leta 1760. je izdal „Flora Carniolica" (dnigi natisk 1.1772.) 
in 1.1763. „E]iton)ologia Cainiolica." Kot zdravnik je zaslovel 
Janez Mihael Žagar, ki se je porodil v Poljanah 1.1702. in 
je bil fizik v Iglavi na Moravskem. Znanstveno je raziskaval 
bolj razširjene bolezni in živinsko kugo in izdal znanstven 
spis „Systeraa morborum symptomaticiim". Umrl je 1. 1778. 

Anton Linhart 
je bil rojen 1. 1756. 
v Radovljici in je 
bil tajnik kranjskih 

deželnih stanov. 
Spisal je po virih 
prvokranjskozgodo- 
vino v dveh zvezkih 
„Versuch einer Ge- 
schichte von Krain 

nnd der iibrigen 

fiUdlichen Slaven 

Oesterreichs". Ta 
zgodovinski spis ni 
dokončan ter sega 
le do podjarmljenja 
dežele pod fran- 
kovsko oblast. Izdal 
je pesemsko zbirko 
„Blnmen aus Krain" 
in poslovenil orvi 
dve gledališčni igri 
za slovenski oder 
„Županova Mieika" 
in „Veseli dan" ali 
„Matieek se ženi"*. 

L. 1788. je izdal zemljevid pokrajine med Dravo in Jadranskim 
morjem ; ^Tabnla antigua regionis inter Dravum fluvinra et 
mare Adriaticnm". Umrl je v Ljubljani leta 1795. Franc de 
Pavla H 1 a d n j k je bil profesor prirodopisja in rastUno- 
slovstva na liceju in za francoske vlade profesor na osrednji 
šoli (akademiji). 

Jernej Kopitar se je narodil leta 1780. v Repnjah na 
Gorenjskem in je postal varuh dunajske dvorne knjižnice in v 
letu 1844. tudi dvomi svetnik. Kopitar je jako slaven jeziko- 
slovec, ki se je temeljito pečal s staroslovenščino, a ima tudi 
velike zasluge za novoslovenščino. Spisal je mnogo jezikoslovnih 
in zgodovinskih sestavkov. V Ljubljani se je natisnila leta 1808. 
njegova slovenska slovnica „Grammatik der slavischen Sprache 
in Krain, Karnthen und Steiermark". Leta 1814. ga je vlada 
poslala v Pariš po knjige in rokopise, katere so Francozi 1. 1809. 
iz Dunaja odnesli v Pariš. Ta nalog je srečno izvršil. Najime- 
nitniša njegova knjiga pa je „Glagolita Clozianus", ki je izšla 
leta 1836. na Dunaju. Ta knjiga obsega star glagoliški rokopis, 
razlago brižinskih spomenikov, kratko staroslovensko slovnico 
in majhen slovar. Umrl je na Dunaju leta 1844. in bil pokopan 
na Marksovem pokopališču. Leta 1897. so pripeljali njegove 
ostanke v Ljubljano in pokopali pri Sv. Krištofu. 

Henrik Freyer se je narodil L 1802. v Idriji in je bil 
kustos ljubljanskega muzeja. Slovel je kot prirodoslovec, zlasti 
kot rastlinoslovec in zemljepisec. Ta učenjak je mnogo potoval 
po Kranjskem in bližnjih pokrajinah ter je tudi bil eden prvih 
hribolazcev tedanjega časa. Zanimiv pregled Freyerjevih potovanj 
nahajamo v njegovih zapiskih. Leta 1837., 1838. in 1841. je 
potoval po Kranjskem saksonski kralj Friderik Avgust, ki se je 
jako zanimal za rastlinstvo. Na drugem in večjem tretjem poto- 
vanju ga je spremljal kustos Freyer. Freyer je kot očividec 
prav dobro poznal Kranjsko in je izdal leta 1846. in 1846. 
stenski zemljevid Kranjskega („Obraz kranske dežele 
cesarskimu kraljevimu Veličastvu Ferdinandu Pervimu, našimu 
presvitlimu cesarju, kralju vogerske in češke dežele id. id., vsim 
spoštovanjem in popolnoma ponižnostjo posvečen in na svetlobo 
dan od Henrika Freyerja, magistra apotekarije in varha museuma 
v Lublani"), ki je prav za prav prvi slovenski stenski zemljevid. 
Ta zemljevid je precej natančen, pregleden in dobro izvršen 
ter ima mnogo podrobnosti v prirodoznanskem, političnem in 
kulturnem oziru. Umrl je leta 1866. v Ljubljani. Znamenit 
rastlinoslovec je bil Ljubljančan Graf (rojen v Ljubljani 1. 1801., 
umrl 1. 1838.). Tudi leta 1821. v Idriji rojeni Karol Dežman 
(Deschmann) je bil rastlinoslovec in se je tudi odlikoval kot 

starinoslovec. Bil je kustos ljubljanskega deželnega muzeja in 
je urarl leta 1889. 

Mihael Peternel (rojen 1. 1808. na Lanišču pri Novi 
Oselici) je bil od 1. 1852-T-1860 ravnatelj ljubljanske realke in 
je umrl 1. 1884. Pisal je v realčnih programih o kranjskem 
domoznanstvu (1852 — 1853) in zemljepisni osnutek Vojvodine 
Kranjske (1854 — 1856). O teh spisih se je pohvalno izrazil 
dunajski vseučiliški profesor Simony; pisal pa je tudi članke o 
drugih strokah. 

Peter Kozler (rojen 1.1824. v Kočarjih na Kranjskem) 
je bil večinoma v dr/avni službi, od 1. 1856. do 1863. notar v 
Sežani; potem je bil dve leti na Dunaju, ostala leta pa v 
Ljubljani. Njegovi spisi se nahajajo po raznih časopisih. L. 1864. 
je izdala Slovenska Matica za svoje člane ,,Zemljevid Slo- 
venske dežele (1 : 576.000), izdelal in na svitlo dal Peter 
Kozler. Na Dunaju 1864. risal A. Knorr". Zemljevid obsega vse 
Primorsko, Kranjsko, Koroško, Štajersko severno do Gradca, 
del Ogrskega in Hrvaškega. Kozlerjev zemljevid je bil za 
tedanjo dobo dobro izvršen in je kolikor toliko ustrezal svojemu 
namenu. Kozler je bil zaradi veleizdajstva poklican pred vojno 
sodišče, ker je izdelal „Zemljevid Slovenske dežele in pokrajin", 
češ, da je s tem imenom ščuval zoper obstoječi red; bil je pa 
oproščen obtožbe. Umrl je v Ljubljani 1. 1879. 

Avgust Dimitz (umrl 1.1886. v Ljubljani kot finančni 
ravnatelj) je za kranjsko domoznanstvo jako zaslužen mož. Bil 
je sotrudnik kranjskega zgodovinskega društva in je objavil 
več zgodovinskih razprav v „Mittheilungen des hist. Vereins 
fiir Krain". Njegovo največje delo pa je dva velika zvezka 
obsegajoča zgodovina Kranjskega: „Geschichte Krains von der 
altestenZeit bis auf das Jahr 1813 (Laibach, 1874)." 

Kranjsko zgodovinsko društvo („Historischer Vere in 
fiir Krain") je mnogo storilo za spoznavanje deželne zgodovine. 
Profesor Richter je v začetku 19. stoletja pospešil preiskavanje 
deželne zgodovine s temeljitimi razpravami, in člani omenjenega 
društva so od 1. 1846. začenši priobčevali zgodovinske spise v 
društvenem časopisu „Mittheilungen des historischen Vereins 
fiir Krain". Med sotrudniki so bili: dr. Ulepič, dr. Klun, 
E. H. Gosta, Hicinger, Elze, Jelovšek, Metelko, 

Kosmač, Nečasek, dr. Ilwof, P. Radič, Terstenjak, 
Germonig, Namre, Rebič, Diraitz, Legat in drugi. 
Muzejsko društvo za Kranjsko izdava od 1.1888. časopis 
„Mittheilungen des Musealvereins fiir Krain" in od leta 1891. 
tudi „Izvestja muzejskega društva za Kranjsko" (urednik 
A. Koblar). Muzealni kustos prof. Alfons Miillner izdava časopis 
Argo (Argo: Zeitschrift fiir krainische Landeskunde). Zgodo- 
vinske spise so tudi priobčevali „Blatter aus Krain" (priloga 
„Laib. Zeitung"). Ti časopisi priobčujejo mnogo sestavkov o 
domači zgodovini in tudi o drugih strokah. 

(O novejših znanstvenikih piše natančneje dr. K. Glaser: 
„Zgodovina slovenskega slovstva IV. del. 11. zvezek".) 

Zgodopisci in zemljepisci so: Ivan Trdina, Janez Parapat, 
Janez Jesenko, Peter pl. Radič, Alfonz Mtillner, Josip 
Star6, Fr. Steklasa, Fr. Leveč, Fr. Šuklje, Simon Rutar, 
Ivan Vrhovec, Josip Apih, dr. Franc Kos, Ivan Vrhovnik, 
Anton Koblar, Ivan Lavrenčič, Ivan Šašelj, Evgen 
Lah, Janko Bar le, Vladimir Leveč i. dr. Jezikoslovci so: 
dr. Gregor Krek, Josip Šuman, Maks Pleteršnik, Franc 
Marn, Franc Hubad, Franc Wiesthaler, Franc Leveč, 
p. Stanislav Škrabec, Viktor Bežek, Rajko Perušek i. dr. 
Prirodoslovci so: Simon Robič, dr. Simon Šubic, Andrej 
Senekovič, Ivan Šubic, Ferdinand Seidl i. dr. Modroslovci 
so: dr. Franc Lampe, dr. Aleš Ušeničnik, dr. Ivan Svetina 
i. dr. Bogoslovci so: dr. Andrej Čebašek, dr. Ant. Bonaventura 
Jeglič, Fr. Kosec, Anton Zupančič, Anton Keržič, 
Anton Žlogar, Andrej Kalan i. dr. 

Ustanovitelj slovenskega leposlovnega slovstva 
je bil prvi slovenski reformator Primož Trubar (1.1508 — 1586.) 
Prvi pisatelji so pisali v cerkvene namene, da bi lažje širili 
protestantsko vero med slovenskim narodom. Njegova pisava je 
še nepopolna in nedosledna in jezik reven v besedah in pomešan 
s tujkami. Boštjan Krelj (rojen v Vipavi leta 1538., umrl kot 
superintendent leta 1569. v Ljubljani) in Juri Dalmatin sta 
pisala v lepšem jeziku nego Trubar. Dalmatinu gre zasluga, da 
je po izvirniku poslovenil sveto pismo. Adam Bohorič (rojen 
na Dolenjskem, ravnatelj stanovskih šol v Ljubljani, kjer je 
umrl leta 1598.), učenec Filipa Melanchthona, je spisal prvo 

slovensko slovnico; „Arcticae horulae . . ., AVitenbergae 1684' 
po njem ustanovljen pravopis, bohoričica, je obveljal do 1.1844. 
Ti pisatelji so glavni zastopniki takozvane protestantske dobe, 
ki je trajala od I. 1650. do 1. 1600. 

Protireformacija pa je uničila lepo se razcvitajoče slov' 
stveno delovanje s sežigaDJem protestantskih knjig. Slovstveni 
proizvodi katoliške dobe so razen zadnjih dveh desetletij osem- 
najstega stoletja glede na notranjo vrednost in Da množino 
precej ubomi. L. 1693. ustanovljena „Academia Operosorum 
Labacensinm" ni imela posebnih slovstvenikov.. G-lavni zastopnik 
protireformacije je bil 
ljubljanski Škof Tomaž 
Hren (Chroen), ki je 
živel od 1. 1660. do 
1. 1630. in je pisal v 
čistejšem jeziku nego 
njegovi sovrstniki in 
marsikateri poznejših 

slovstvenikov. Tudi 

Matija Kastelec 
(1623 — 1688), ki je 
bil kanonik v Novem 

mestu, je pisal po 
lepem narodnem slogu. 

P. Marka Pohlin 
(rojen 1. 1736. v Ljub- 
ljani) je bil avguštinec 
v Mariabmnnu na Do- 
lenjem Avstrijskem, kjer je nmrl 1. 1801. Pohlinova „Kraynska 
Grammatika" ima še mnogo hib in tujk, a pridobil si je zasluge 
s tem, da je vnel med Slovenci veselje do čitanja in pridobil 
mlajše nadarjene pisatelje, ki so se začeli pečati tudi s po- 
svetnim pesništvom. 

Novo dobo slovenskega slovstva so začeli Linhart, Ku- 
raerdej in Japelj. Zgodopisec Anton Linhart je poslovenil 
prvi veseloigri. Blaž Kumerdej (rojen 1. 1738. na Bledu) je 
bil šolski nadzornik Celjskega okrožja na Štajerskem in je 
spisal nedovršeno primerjajočo slovnico; umrl je \ez& 1805. 




Erja 

Jurij Japel j (rojen L 1744. v Kamniku) je bil korar v Celovcu 
in malo pred smrtjo izvoljen za tržaškega škofa; umrl je 1. 1807. 
v Celovcu. Japelj se šteje med najboljše pisatelje Vodnikove 
dobe in je s pomočjo nekaterih sotrudnikov poslovenil sveto 
pismo. Spisal je še več drugih spisov in se tudi izkušal v 
pesništvu. 

Prvi znameniti pesnik pa je Valentin Vodnik (rojen 
1. 1758. v Zgornji Šiški pri Ljubljani, umrl 1. 1819. v Ljubljani), 
ki je bil frančiškan, pozneje pa posveten duhovnik in je služboval 
na Gorenjskem v Plejskem gradu in na Koprivniku. Pri tej 
priliki se je natančneje seznanil z obče čislanim baronom Žigo 
Zoisom (1747 — 1819), ki mu je bil mecen in mentor in je mnogo 
pripomogel, da je postal tako slaven pisatelj. Na Koprivniku se 
je Vodnik najbolj navduševal za turistiko in je bil že 1. 1795. 
na Malem Triglavu. Pozneje je prišel v Ljubljano, kjer je bil 
učitelj na gimnaziji in za francoske vlade nje ravnatelj, vodja 
umetelske in rokodelske šole in nadzornik začetnih šol. Po 
odhodu Francozov leta 1813. pa je dobil bornih 200 goldinarjev 
pokojnine. 

Vodnikovo pisateljsko delovanje je bilo 'mnogostransko. 
Njegova narava je vobče strogo lirična, in izmed liričnih pesmi 
je najlepša „Ilirija oživljena", v kateri proslavlja Napoleona L 
Epične pesmi niso tako jasne, kakor se zahteva od te stroke. 
Izmed pesniških opisov slovi „ Vršac". Znane so „Pesmi za bram- 
bovce", a poslovenil je tudi nekatere grške in italijanske pesmi. 

Vodnik je sicer pisal še bolj v lokalnem, a vendar v 
krepkem in strogo narodnem jeziku. Odslej se je iznebilo 
slovstvo vedno bolj pokrajinskega značaja. Kot pesniki so bili 
na glasu L. Volkmar in St. Modrinjak na Štajerskem, Val. Stanič 
na Primorskem in Urban Jarnik na Koroškem. Za razvoj jezika 
so se posebno trudili: I. Kopitar, I. L. Šmigoc, P. Dajnko, 
Fr. Metelko in U. Jarnik. Vnel se je prepir zaradi slovenskega 
črkopisja, ki se nazivlje „slovenska abecedna vojska". Tedaj 
smo imeli tri črkopise, in sicer bohoričico, danjčico in metelčico. 
Obveljala je bohoričica, katero je izpodrinila 1. 1844. gajica. 

Vodnik pa je tudi vplival na prozo in je dobil vrle na- 
slednike. Matevž Ravnikar (rojen na Vačah 1.1776.) je bil 
tržaški škof in je umrl L 1845. v Trstu. Njegovi spisi so veči- 

noma nabožne vsebine in pisani v lepi in čisti slovenščini. 
Franc Metelko (rojen leta 1789. v Škocijann pri Dobravi na 
Dolenjskem) je bil učitelj slovenščine na ljubljanski gimnaziji 
in na drugih zavodih ter je umrl 1. 1860. Med njegovimi spisi 
se odlikuje slovnica: „Lehrgebaude der slovenischen Sprache". 

L. 1830. je začel izdavati Miha Kastelec zbirko pesmi 
raznih pesnikov: ^Kranjsko Čbelico", ki je izhajala pet let. 
Sprožil je to zbirko Matija Čop, knjižničar ljubljanske licealne 
knjižnice. Med sotrudniki Kranjske Čbelice so bili : M. Kastelec, 
I. Zupan, Fr. Prešeren, L Zemlja, U. Jamik, Blaž Potočnik, 
G. Grabner, G. Kosmač, L Levičnik, I. Ziegler, M. Tušek i. dr. 

Dr. France Prešeren se je porodil dne 3. decembra 
1. 1800. v Vrbi na Gorenjskem. Učil se je na Dunaju pravo- 
slovja in dobil doktorsko čast. Tu se je seznanil s Čehom 
Čelakovskim, ki je sovrstnike opozoril na izvrstnega lirika, 
in v Klinkovstroemovem zavodu je bil učitelj slovečemu sorojaku 
in nemškemu pesniku Anastaziju Grtinu (grof Anton Auersperg), 
ki mu je posvetil lepo pesen „Nachruf an Prešern" (1849). 
Služboval je potem v Ljubljani in Celovcu in šele 1. 1846. dobil 
odvetništvo v Kranju, kjer je umrl 8. februarja 1. 1849. Njegov 
nagrobni spomenik ima ta-le napis: 

»Ena se tebi je želja spolnila, 
v zemlji domači da truplo leži.« 

Prešeren je najboljši slovenski pesnik, ki je udomačil 
mnogo novih stihov in kitic v slovenskem slovstvu. On je kralj 
v liričnem pesništvu, posebno v sonetu, v katerem mu je bil 
Petrarca vzor. Dovršene so druge njegove pesmi, glose in 
gazele. V lirsko - poučnem pesništvu se odlikujejo satire in 
epigrami. V epičnem pesništvu slovijo balade in romance; naj- 
večja epična pesem pa je „Krst pri Savici", v kateri opeva 
bor ljubezni z usodo in zmago krščanstva nad poganstvom. 

Nova slovstvena doba se začenja 1. 1843. z ustanovi j en jem 
„Novic", katere je urejeval dr. Janez Bleiweis vitez 
Trsteniški (rojen 1. 1808. v Kranju, umrl 1. 1881. v Ljubljani 
kot deželni živinozdravnik). Elfiiweis je bil slovstveno in 

politično delaven in si je pridobil za slovenski narod nevenljivih 
zaslug. Okoli „Novic", ki so izhajale do 1.1903., so se zbirali 
malone vsi tedanji slovstveniki, ki so spisali članke raznovrstne 
vsebine. Med številnimi sotrudniki se nahajajo med drugimi: 
M. Vertovec, M. Verne, M. Ravnikar, K. Robida, P. Hicinger, 

0. Caf, B. Rajč, J. Tušek, Fr. Levstik, M. Majar, D. Trstenjak, 
J. Trdina, J. Navratil, M. Cigale, G. Kobe, A. Žakelj, J. Volčič, 
M. Valjavec, BI. Potočnik, Fr. Jeriša, M. Vilhar in J. Vesel- 
Eoseski. 

Jovan Vesel-Koseski (rojen leta 1798. v Kosezah pri 
Moravčah, umrl 1.1884. v Trstu kot finančni svetnik) je bil 
glavni sotrudnik „Novic", ki so priobčile večino njegovih pesmi. 
Predmet njegovim pesmim so veličastne reči, zatorej ga smemo 
nazivljati pesnika resnosti in veličastnosti. Posebno dovršeni 
so njegovi šestomeri in petomeri. Poslovenil je nemške, itali- 
janske, ruske, češke, grške in latinske pesmi. Leta 1846. je 
lavantinski knezoškof Anton Martin Slomšek (rojen 1. 1800. na 
Ponikvi na Štajerskem, umrl 1.1862.) ustanovil letopis „Drob- 
tinice", ki je imel mnogo sotrudnikov. Slomšek se odlikuje 
kot pesnik, životopisec in pisatelj povesti za mladino. 

Blaž Potočnik (porojen leta 1799. v Naklem na Go- 
renjskem) je bil župnik v Št. Vidu pri Ljubljani in je umrl 

1. 1872. Pisal je v bohoričici, metelčici in gajici. Potočnik je 
priljubljen pesnik, ki je mnogim svojim pesmim sam zložil 
napeve. Jože Vir k (porojen 1. 1810. v Dobu na Gorenjskem) 
je umrl kot župnik v Ločah na Štajerskem. Virkove pesmi so 
se v narodu udomačile in se še zdaj rade prepevajo. 

Leto 1848. je tudi bilo važno za razvoj leposlovnega 
slovstva. Dr. Lovro To man (rojen 1. 1827. v Kamnigorici, umrl 
1. 1870. v Rodaunu pri Dunaju) je leta 1849. priobčil lepe pesmi 
pod naslovom „Glasi domorodni", v katerih se zrcali goreča 
ljubezen do domovine. Ustanovila so se društva s politično in 
slovstveno smerjo, in začeli so izhajati novi časopisi, od katerih 
je pa le ,,Zgodnja Danica" preživela dobo absolutizma in reakcije. 
Začelo se je ilirsko gibanje, ki se pa ni udomačilo v širših 
slojih slovenskega naroda. 

Velike zasluge za slovstvo ima Anton Jane žic ^umrl 
1. 1869. v Celovcu) kot slovničar, slovarnik in izdavatelj občasnih 

časopisov. Izhajale so: ^Slovenska Bčela", ^Slovenski GHasnik", 
„Cvetje slovenskega naroda" in „Cvetje iz domačih in tujih 
logov *^ Omenjeni časopisi so priobčevali izvirne romane, lirične 
in epične pesmi in prevode iz drugih jezikov. 

Leta 1870. je na Dunaju začel izhajati Josip Stritarjev 
„Zvon", katerega je pozneje nadomestil Fr. Levčev „Ljub- 
Ijanski Zvon", Sket je izdaval „Kres", dr. Tavčar in Hribar 
pa „Slovana". L. 1887. je dr. Franc Lampe ustanovil ilustriran 
mesečnik „Dom in Svet", katerega sedaj urejujeta dr. E. Lampe 
in dr. M. Opeka. Od 1. 1902. izhaja v Ljubljani ilustriran me- 
sečnik „Slovan" (založnik Drag. Hribar, urednik Fr. G-ovekar). 
Poleg teh pa je še nekaj strokovnih časopisov za posebne 
stroke. Za razvoj slovstva skrb6 nadalje nekatera društva, 
kakor n. pr. „Slovenska Matica" (ustanovljena 1. 1863.), „Drama- 
tično društvo" (ustanovljeno leta 1867.) in v Celovcu ,.Družba 
sv. Mohorja" (ustanovljena 1.1852.), ki je imela leta 1902. nad 
80.000 članov (od teh jih je bilo nad 31.000 na Kranjskem). 

Iz zadnjih desetletij imamo več prav dobrih pesnikov in 
pripovedovalcev, od katerih hočemo važnejše na tem mestu na 
kratko omeniti. 

Simon Jenko (rojen 1.1835. na Podrečem, umrl 1.1869. 
v Kranju) je eden prvih naših pesnikov, ki nam kaže v svojih 
pesmih ljubezen do prirode in domovine. Posebno znane so: 
„Naprej", „Pobratimija" in „Adrijansko morje". France Levstik 
(rojen 1. 1831. v Retijah pri Velikih Laščah, umrl 1. 1887. v 
Ljubljani kot skriptor licealne knjižnice) je znamenit pesnik, 
ki je zlagal pesmi, ode in elegije, sonete, romance in balade, 
legende, otročje igre v pesemcah, zabavljice in puščice itd. 
Levstik je tudi izboren prozaik.« Josip Stritar (Boris Miran) 
se je porodil 1. 1836. v Velikih Laščah in je sedaj profesor na 
Dunaja. Stritar se odlikuje kot izvrsten liričen pesnik, odličen 
prozaik in duhovit kritik. Jezik mu je v pesmi in prozi vzoren. 
Združeval je najboljše pisatelje v »Dunajskem Zvonu" in so- 
deluje tudi pri »Ljubljanskem Zvonu". Družba sv. Mohorja je 
izdala Stritarjevi knjigi za odrastlo mladino „Jagode" in »Zimski 
večeri". 

Simon Gregorčič (rojen 1.1844. na Vršnem na Goriškem) 
je znamenit liričen pesnik, kateri se je s svojimi pesmimi izmed 

vseh sedanjih pesnikov Slovencem najholj prikupil. Josip Paglia- 
ruzzi (Krilan) se je porodil v Kobaridu 1. 1856. in je urarl L 1885. 
V njegovih pesmih se kaže nekoliko Stritarjev in Gregorčičev 
vpliv. Kot samostalen pesnik se kaže v lepih romancah in 
baladah. Anton Aškerc (Gorazd) se je porodil 1. 1856. pri 
Sv. Marjeti blizu Rimskih Toplic in je sedaj mestni arhivar v 
Ljubljani. Slovi kot epičen pesnik, ki je zložil mnogo balad in 
romanc. 

Miroslav Vilhar (rojen 1.1818. na Kalcu, umrl 1.1871.) 
je bil plodovit pesnik, katerega pesmi so postale večinoma 
narodne. Svojim pesmim je sam zložil napeve. Anton Žakelj 
(Rodoljub Ledinski) se je porodil 1. 1816. v Ledinah pri Idriji 
in je umrl 1. 1868. pri Lesko vcu. Ledinski je eden boljših 
pesnikov, ki je zložil lirične, a tudi epične pesmi. Anton Uraek 
(Okiški) je bil rojen 1. 1838. na Okiču na Dolenjskem in je 
umrl 1. 1871. v Celovcu. Umek je prav dober pesnik, ki je 
zložil tudi slavospev „Abuna Soliman", v katerem opeva misijo- 
narja Ig. Knobleharja. France Cegnar (rojen leta 1826. pri 
Sv. Duhu blizu Škofje Loke, umrl 1. 1892. v Trstu) je rodo- 
ljuben pesnik, ki se odlikuje po živahni domišljiji in lepem 
jeziku. Prav lepo je poslovenil nekatere Schillerjeve drame. 
Matija Valj a ve c (Kračmanov M.) se je porodil 1. 1831. v 
Srednji Beli in je umrl 1. 1897. v Zagrebu. Valjavec je zložil 
lirske in epske pesmi in je marljivo nabiral narodno blago. 
Bolj znani slovenski pesniki so še: brata Franc in Josip 
Cimperman, Anton Funtek, Lujiza Pesjakova, Ivan 
Jenko (Mirko), Fran Gestrin, Ivan Resman, Anton 
Hribar, Anton Medved, Fr. Finžgar, Engelbert Gangl, 
Ivan Cankar, Dragotin Kette, Aleksandrov (Mum) i. dr. 

Slovensko slovstvo se ponaša z mnogimi izbornimi pri- 
povedovalci, izmed katerih se najbolj odlikuje Josip Jurčič 
(rojen 1. 1844. v Muljavi pri Zatičini, umrl 1. 1881. v Ljubljani.) 
Jurčič slovi po svojih romanih in novelah in pripoveduje jako 
zanimivo. Njegove slike so krasne in popolnoma posnete iz 
naroda. Pisal je povesti iz slovenskega narodnega življenja in 
zgodovinske povesti. Odlikoval se je tudi na dramatičnem polju 
ter je spisal dovršeno žaloigro v petih dejanjih „Tugomer" 
v peterostopnih jambiških verzih. Tvarina je posneta iz slo- 

vanske zgodovine. Janko Kersnik (rojen 1. 1852. na Brdu, 
umrl 1897.) je pisal povesti in romane, ki so jako ugajali. 
Posebno so se mu posrečile male slike iz kmetskega življenja. 
Dr. Ivan Tavčar (rojen 1.1851. v Poljanah na Gorenjskem) 
je spisal razne povesti in „Slike iz loškega pogorja", v katerih 
je mnogo humorja. 

Bolj znani drugi pripovedovalci so: Simon Jenko, Va- 
lentin Mandelc, Fran Erjavec, Fran Levstik, Valentin 
Zarnik, Lavoslav Gorenjec-Podgoričan, Josip Pod- 
milšak (Andrejčkov Jože), Josip Ogrinec, M. Tonejec, 
Janez Mencinger, Josip Stritar, Ivan Trdina, Josip 
Vošnjak, Josip Stare, Fran Detela, Anton Koder, 
Peter Bohinjec, Fran Meško, Fran Govekar, Ivo Trošt, 
Fr. Zbašnik, J. Cankar, Radoslav Murnik i. dr. 

Pogled v preteklost kaže, da je naša dežela v raznih 
dobah mnogo trpela in vsled tega v prejšnjih časih zaostala v 
kulturnem razvoju, a ne po svoji krivdi. Slovenski narod je 
prebolel vse gorje in ni nikdar izgubil nade v boljšo bodočnost. 
S ponosom lahko gleda v preteklost, zlasti v slavno dobo turških 
bojev, ko je kot predstraža krščanstva rešil druge dežele 
turškega nasilstva. Dal Bog, da se bi odslej naš narod mirno 
razvijal na političnem in kulturnem polju in se tako bližal 
boljši bodočnosti! 

